
ZIMA 


Stizala je zima. 

— tek se rvala s “jeseni i ričući lutala po sivim 
daljinama kao divlja i gladna zvijer, te se nije znalo, 
kad će pritisnuti, skočiti i oštrim zubima zagristi u 


svijet... 


tek je praminjao sitan snijeg, žućkasti, jesenski 


snijeg 


— još su svanjivali zaprepašteni dani, pomodrjeli 
od boležljivosti, mučni; jecavi, gnojavi i puni jadiko- 
vanja, prosipali su ledeno svijetlo mrtvački dani, te 
su ptice kričeći poletjele u šume, vode su plašljivije 
mucale i tekle lijeno, kao da ih je spopao strah, zemlja 
je drhtala, a svako je stvorenje dizalo budne, prepla- | 


šene oči prema sjeveru, u bezdanu dubinu oblaka 


— još su trajale jesenske noći; slijepe, mukle, 
mutne i pune maglenih krpa i svjetlucanja obumrlih 
zvijezda — sagnjile noći drhtave šutnje prožete pri- 
gušenim vriskom straha; pune bolnih uzdisaja, trza- 
nja, nenadane tišine, zavijanja pasa, drhtanja oze- 
blog drveća, tužnih glasova ptica, što su tražile zaklo- 
nište, strašnog dozivanja pustoši i raskršća izgubljenih 
u mraku, lepeta nekog leta, sjena, što su vrebale kraj 
zidova zaprepaštenih kuća, puzavog huktanja, stra- 
hovitih prikaza, nerazgovijetnog dovikivanja, užasnog 
mljaskanja, jezovitog jaukanja 

— još bi kadšto na zapadu iz imurnih poljana 


olovnoga neba izvirilo crveno, golemo sunce i padalo 

teško, kao k&da rastaljenoga željeza, iz koje je su- 
kljalo krvavo kiptanje i udarao poput smole crn dim 
isprutan gorućim bakljama, te je cijeli svijet bio oku- 
pan vatrom i obuhvaćen požarom — 

I dugo, dugo se u noći gasilo i hladilo na nebu 
krvavo rumenilo, te su ljudi govorili: 

— Zima raste, doći će s opakim vjetrovima. 

I zima je rasla, rasla svaki dan, svaki sat, svaki 
tren. 

Dok nije i stigla. 

A najbrže stigoše glasnici, koji ju nagovijestiše. 

Nekako odmah poslije sv. Barbare, zagovornice 
blage smrti, u tiho nemoćno jutro, padoše prvi, kratki, 
lepršavi vjetri; obletješe zemlju cvileći poput pasa 
kad njuškaju za tragom, zagrizoše u razore, zarežaše 
u grmlju, raščeprkaše snijeg, pretresoše voćnjake, re- 
povima pometoše putove, provaljaše se po vodama i 
kradom ustrgoše po nešto sa starih streha i plotova i 
stadoše se smatati i cvileći bježati prema šumama — a 
iza njih, odmah podveče, počeše se iz mraka plaziti 
dugački, reski i kao bodljikavi jezici vihrova. 

Duhali su cijelu noć i urlali po poljima kao čopor 
izgladnjelih vukova, gospodarili su tako bijesno, da je 
ujutro zemlja već izbila ispod isprebacanog i ugaženog 
snijega, samo su se gdjegdje po jamama i brazdama 
bijeljeli potrgani plotovi, a razori su stršili goli, putovi 
su ležali ukočeni i promrzli, a mraz se zabadao oštrim 
zubima u zemlju, te je tutnjila kao željezo — ali čim 
je nastao dan, vihri pobjegoše štekćući, sakriše se u 
šumu i vrebajući drhtahu u napetom, opakom skoku. 

Nebo se počelo sve mračnije oblačiti; oblaci ispu- 
zaše iz svih jama, podigoše nakazne glave, protegnuše 
zgnječena uda, razmrsiše sijede grive, zasjaše zelen- 
kastim zubima i krenuše u čoporu — u strašnoj, mrkoj 
i šutljivoj gomili valjali su se na nebo: — sa sjevera su 

stizale crne, zelene planine, raskidane, razbijene, na- 
gomilane, razgranate kao gomile satrtih šuma, ispresi- 
jecanih dubokim ponorima, zasutih zelenim naslagama 
leda, prodirali su s divljom snagom, s muklim šumom; 
— sa zapada, iza crnih nepomičnih šuma polagano su 
se dizale sive, nabrekle gomile, kroz .koje kao da je 
gdjegdje sijevnula vatra, a išle su jedna za dru- 
gom u beskrajnom redu, u sve većem nizu, kao da 
neke orijaške ptice lete u ključu; s istoka pak pro- 
tezali su se plosnati oblaci, zarđali, drevni, gnojni, 
užasni kao sagnjile strvine s kojih curi sukrvica; a i 
s juga su dopirali, a bili su pohabani, crvenkasti, nalik 
na kaljuže i tresetišta, puni modrica i plavih kvrga, 
puni mrlja i užasne zbrke — kao da vrve ispreple- 
tenim crvima; a još su i odozgor padali kao da dolaze 
iz ugasloga sunca, u prljavim krpetinama i prosipali 
se obojadisani kao drozga kad se ohlađuje — a svi su 
se gomilali jedni na druge, slagali se kao divske planine 
i zalili nebo crnim, strašnim ključanjem blata i podr- 
tina... 

Svijet se odjednom smračio, nastupila je mukla ti- 
šina, svjetlost se ugasila, sinje oči vod klonuše, sve 
kao da se ukočilo i zastalo zadivljeno sustavljena daha, 
nad zemljom zalebdi bojazan, mraz prodre do kostiju, 
strah spopade za grlo, duše padoše u prah, užas zale- 
peće nad svakim stvorom — vidjelo se, kako zec juri 
kroz selo nakostriješene dlake, vrane uz žestoku kriku 


navaljuju u štaglje ili izravno u trijem, psi urlaju na 


stepenicama kraj kuće kao pomahnitali, ljudi pognuti 
trče u kuće, a kraj jezera juri slijepa kobila s ostatkom 
razbijenih kola, udara o plotove, o drveće i s divljom 
vriskom traži staju. 

Širila se mutna, zagušljiva tmina: oblaci su se 
spuštali sve niže, rušili su se iz šuma kao uzavrela 
gusta magla i valjali se po poljima kao uzburkana, 

razbješnjela, strašna voda — jurišali su na selo i zalili 
sve ledenom, prljavom magluštinom; — odjednom se 
nebo rastrglo u sredini i zasjalo se plavkasto kao zrcalo 
zdenca, oštar zvižduk presiječe mrak, magle se naglo 
zgusnuše, a iz puknutog ždrijela nasrne prvi vihar, a 
za njim je već letio drugi, deseti, stoti! 

Urlali su u čoporima, prosipali se iz onog grla kao 
rijeke ničim ne zaustavljene, kidali se kao s lanca i uda- 
rali kao bijesna rulja lajući na oblake, bacali se u 
tmušu, prodrli joj do dna, progrizli ju naskroz i bacali 
kao trulu slamu. 

Vrisak se digao nad svijetom, vrtlog, šum, zvižduk, 
vijavica. 

Oblaci, gaženi oštrim kapiktna vihra, kao da su 
kradom bježali prema šumama, nebo se raščistilo, dan 
je opet zasjao olovnim očima, svaki je stvor odahnuo 
s olakšicom. 

Ali vihri su neprestano duhali, gotovo cijelu sed- 
micu, bez popuštanja i bez prekida. Danju je čovjek 


još kako tako mogao izdržati, izlazili su na svijet samo: 


oni, koje je nužda tjerala, dok su drugi sjedili kod 
kuće i čekali kraj, — ali noći su bile neizdržljive, a bile 
su vedre, pune zvijezda i odozgor tihe, samo je na 
zemlji vjetrina slavila đavolski pir, kao da se odjedam- 
put objesilo stotinu ljudi, pa se ni zaspati nije moglo, 
a i kako bi, kad je bjesnio takav urlik, tresak, lomljava 
i huka, kao da se vozi hiljadu praznih kola u najvećem 
trku po zemlji, a tek onaj topot, od kojega je zemlja 
drhtala, pa to huktanje, Bog bi znao čije, pa to vris- 
kanje, to zavijanje! 

Kuće su škripale, jer je bura svaki čas plećima 
udarala o zidove, razbijala se o uglove, podizala pod- 
strešnice, udarala o temeljne grede, lupala o vrata kao 
da udara glavom, te mnoga popustiše, okna je razbijala, 
da se moralo noću ustajati i zatrpavati ih jastucima, 

jer je prodirala cvileći kao srdita svinja, a tako je ši-- 
bala hladnoćom, da su se ljudi kočili od zime pod pe-: 
rinama! 

Što se narod napatio tih dana i noći, ne može se 
iskazati! 
A koliko je štete počinila, ne može se nabrojiti:. 
porušila je plotove, strehe potrgala, kod kneza srušila: 
gotovo nov štagalj, Barteku Kozietu skinula krov sa: 
suše i odnijela ga u polje prilično daleko, Winćorko-: 
vima srušila dimnjak, u mlinu otkinula komad krova 
od daščica, a koliko je tek bilo sitnijih šteta! koliko je 
drveća polomila po vrtovima i šumama! Na velikom je 
putu iščupala nekih dvadesetak topola, pa su popadale 
poprijeko preko puta kao kakva strašno iznakažena i i 
opljačkana trupla. : 

Za tih vjetrovitih i bučnih dana Lipce kao da je 
obumrlo; vjetrina je bjesnjela po putovima s tolikom 
snagom, da je svakoga, čim je samo izvirio iz kuće, 
spopala za vrat i srušila ga gdje ga je zatekla — u ja- 
rak, o drvo, na plotove bacala, a Jaška Razvratnika: 
zbacila je s mosta u jezero, te se momak jedva izvukao, 
a duhala je neprekidno, prosipala pijesak i nosila. 


granje, iverje, slamu s krovova, a kadšto i po koju vr- 


šiku krova, pa je sve to letjelo u prašinu kao prepla- 
šene ptice i udaralo o zidove, jurilo u svijet! 

Ni najstariji ljudi nisu zapamtili tako nesnosnih 
i srditih vjetrova. 

Stiskali su se zato po zadimljenim kolibama i sva- 
đali su se iz dosade često, jer je teško bilo pružiti i nos 
iza ugla. Samo bi nestrpljive žene kadšto šmugnule 
kradom kraj plota idući bajagi kumama s kudjeljom, 
a zapravo da promelju jezičinama i da se najadikuju. 
Muškarci su pak neumorno mlatili iza pritvorenih krila 
štaglja, cjepovi su lupali od jutra do kasne večeri, mraz 
je osušio žito, pa se lakše ljuštilo, a tek podveče, kad bi 

vjetrina malko popustila, odšuljao se po koji sluga 
s mjericom u: krčmu. 

A vihri su neprestano podjednako duhali i grizli 
mrazom sve krepče, te su se od tog duhanja zamrzle i 
rječice i potoci, bare se zalediše, a i jezero se pokrilo 
prozirnim, gotovo modrim ledom, samo što se kraj 
mosta, gdje je bilo dublje, voda još burkala i nije se 
dala, ali obale su bile već čvrsto zamrznute, pa se mo- 
rao probijati led za vodopoj. 

Tek se baš pred sv. Luciju promijenilo vrijeme. 

Zima je popustila, malko je otoplilo, vjetrovi kao 
da su izdisali, jer su samo na mahove duhali svijetom, 
ali već mekši i ne tako nesnošljivi, a nebo se izravnalo 
kao polje, preko kojega je prešla brana, pokrito veli- 
kom, sivom, lanenom plahtom, tako se nisko spustilo, 
kao da se naslonilo na one topole kraj puta. Ali bilo je 
tmurno, sivo i nijemo. 

A čim su odzvonili podne, smračilo se malko i 


stade padati snijeg u krupnim krpama, sipao je gusto, 


jer je odmah opernatio sve drveće i sve što je stršilo. 
Noć je brže nadošla, ali snijeg nije prestao, sipao 
je sve gušće, malko suši i sipak, i tako je padao kroz 
cijelu noć. 
U zoru je bilo snijega već dobra tri pedlja, posve 
je pokrio zemlju kožuhom i zastr'o cijeli svijet plav- 
kastom bjelinom, a letio je neprekidno, bez prestanka. 


Na zemlju se spustila takva tišina, da nijedan _ 


lahor nije zadrhtao, nijedan zvuk nije prodirao kroz 
te pahuljice, što su padale, ništa, sve je zašutjelo, za- 
nijemjelo i kao pognuto svečano slušalo taj jedva pri- 
mjetljivi šum, taj tihi let, u toj mrtvoj, drhtavoj bje- 
lini, što je bez prekida padala. 

Spustio se bijeli mrak, rastao, protezao se; bijelo, 
treptavo, neoskvrnjeno svitanje prosipalo se kao naj- 
bjelja, najmekša, najljepša vuna; pahuljice se prosi- 

pale u nebrojenoj gustoći te je to zamrznuto osvjetlje- 
nje i sva ta zvjezdana svjetlost bila ukočena u inju i 
samljevena u prah lepršanjem do neba — zasipale su 
svijet — brzo su zastrle šume, pokrile polja, kamo si 
okom segnuo, gubili su se putovi, cijelo se selo rastopilo 
i zagrezlo u tu bjelinu, u taj zasljepljivi oblak, dok 
napokon nije oko ništa više vidjelo do tih pramenova 
snježne prašine, što se spuštala tako tiho, tako ravno, 
tako slatko, kao latice s višnje u noći obasjanoj mjese- 
činom. 

Na tri koraka nisi mogao razaznati kuću, ni drvo, 
ni plot, niti ičijeg lika, samo su ljudski glasovi pršili 
po toj bjelini kao klonuli leptiri, a da nisi znao odakle, 
jer su dolazili s nepoznate strane i sve su slabije trepe- 
tali, sve tiše... : 

I tako je sipalo dva dana i dvije noći, dok nije 
napokon zasulo kuće, koje su se dizale kao snježne 
gomile, iz kojih je sukljao dim prljavim pletenicama, 
putovi se izravnaše s poljima, voćnjaci se napunili sve 
do vršaka plotova, jezero se posve izgubilo pod nasla- 
gom. Bijela ravnina, nedohvatna, hladna, nedogledna, 
pahuljasta i divna pokrila je zemlju, a snijeg je sve- 
udilj padao, samo sada već sve suši i rjeđi, jer je noću 
prodiralo zvjezdano treperenje, a danju se nebo gdje- 
gdje plavjelo između tih bijelih traka, zrak je postajao 
sve čudniji, glasovi su prodirali oštro kroz snijeg, jasno 
i bučno. Selo kao da se probudilo. Nastade kretanje, 
pogdjetko se izvezao saonicama, ali se brzo vraćao, 
jer se putovi nisu mogli preprtiti. Gdjegdje su rasko- 
pali staze među kućama, odgrtali snijeg ispred vrata, 
širom otvarali obore, radost je zaokupila sve, a djeca 
su mahnitala od veselja, svuda su štektali psi, lizali 
snijeg i trčali zajedno s dječacima, putovi se napuniše 
ljudima, u ljesama se dizao vrisak, vikali su i grudali 
se snijegom, valjali se u mekanom, pahuljastom sni- 

jegu, pravili velike zidove, sanjkali se na saonicama, 
te je njihov veseli pisak i ta trka napunila cijelo selo, 
pa je i Rok toga dana prekinuo obuku, jer nikoga nije 
mogao da zadrži uz početnicu. : 

Tek trećega dana, baš u sumrak, prestao je pa- 
dati snijeg. Još je kadšto pomalo pršilo, kao da netko 
prosipa vreću brašna iznad svijeta, ali se to nije ni 
primjećivalo. Nebo se naoblačilo, vrane su lutale oko 
kuća i sjedale na putove, a noć bez zvijezda otegla se, 
olovna, bijela od tog pomračenoga snijega, tako tiha, 
ukočena i mrtva, kao da nema više nimalo snage. 

— Neka dođe makar najlakši vjetrić, odmah će 


vijavica — šapne sutradan ujutro stari Bylica izvi- 
rivši kroz prozorčić. s? 
— Neka zaspe, meni je svejedno! — otrese se 


Antek i ustane s ležaja. 

Hanka zapali vatru na ognjištu i pogleda u trijem. 
Bilo je još rano, pijetli su pjevali po selu, ležao je još 
debeli mrak, kao da je netko napolak pomiješao vapno: 
sa čađom i time zasuo svijet. Nije se razaznavalo ni 
drveće, ni kuće, ni daljina, samo se na istoku žarila 
zora kao žeravica u pepelu, a nad zemljom se prostrla. 
duboka tišina i udarala ljuta hladnoća. 

I u sobi je bila oštra zima, vlažna i tako je Pro-. 
dirala, da je Hanka nazula cokule na bose noge, na 
ognjištu se jedva žarilo, jer je granje borovice samo 
pucketalo i dimilo se, pa Hanka nasjecka triješća 
s neke daske, nagura slame, dok su grane napokon 
uhvatile plamen i malko se zažarile. 

— Toliko ga je prispjelo, da će biti dosta i za 
cijelu zimu — progovori opet starac duhajući u okance 
obraslo zelenkastim, debelim ledom, da: pogleda u 
svijet. 

Stariji dječak, kojemu je dospijevala već četvrta 
godina, poče plakati u krevetu, a s druge strane kuće, 

gdje su Stachovi stanovali, dopirali su oštri glasovi 
svađe, psovke, dječja vriska i lupanje vratima. 
— Weronka počinje dan svojom molitvom! — 


šapne Antek podrugljivo omatajući oko nogu obojke, 


koje je ogrijao na ognjištu. b. 

— Navika joj je da viče, pa viče, mada baš i ne 
mora, ali ne zato, što.bi bila zloćudna, ne... — pro- 
muca starac. 

— Pa dakako, a i djecu tuče zato, što nije zlo- 
ćudna? a što za Stacha nema nijedne dobre riječi, nego 
se samo otresa kao na kakvog psa, to je zacijelo iz do- 
bra srca? — reče Hanka i klekne uz kolijevku da dade 
mlađemu sise, koji je također proplakao i lomaiao no- 
gama. 

— Koliko je prošlo? Tri nedjelje što živimo kod 
vas u kući, a da nije bilo nijednog dana bez galame 
i tučnjave i bez tog lajanja! To je pseto, a ne žena! 
A Stacho je temuzgalo i pušta joj, da mu kolce teše 
na glavi, radi kao vol, a gore mu je no psu. 

Starac plaho pogleda, htjede čak da nešto rekne 
u njenu obranu, kad se baš u taj čas otvoriše vrata 
od trijema i Stacho pruži glavu zajedno s cjepovima, 
koje je nosio na ramenu. Mio 

— Antek, hoćeš li na mlaćenje? Orguljaš mi je 
rekao, da nekoga povedem za ječam, a suh je i dobro 
se, lako, ljušti... — ponudio mi se Filip, ali ako ti 
hoćeš... možeš zaraditi štogod... ' 

— Hvala, uzmite Filipa, ja kod orguljaša ne ću: 
raditi. 

— Kako ti drago. Zbogom ostaj! 

Hanka se trgne na Antekov odgovor, ali se odmah 
opet sagnula i zagnjurila glavu u kolijevku, da ne oda, 
suze i brige! 

>A kako i ne bi, takva je zima, tolika ciča, tolika 
sirotinja, žive samo od krumpira sa solju, ni groša 

nema u kući, a on ne će da radi! Cijele dane sjedi u 
kući, puši cigarete i razmišljava! — ili juri po svijetu 
kao da je poludio, valjada vjetar goni! Bože moj, Bože 
moj!« <. bolno je jaukala. »Ni Jankiel ne će više da 
daje na vjeru, morat će prodati kravu. Što ćeš mu 
upeo se i prodat će, ali posla ne će da se lati... Tetina, 
teško mu je ići u nadnicu, mučno je to, ali što se može, 
što? — Da je ona muškarac, Bože moj, ne bi žalila 
svojih nokata, radila bi do lakata, samo da se krava 
ne proda, samo da dočekaju proljeće, da preture 
zimu... A što mogu ja, jadnica, što?y Duša joj se tako 
razglavila, da se nije mogla sabrati. 

siM Latila se običnih, svagdanjih poslova pogledava- 
Jući potajno u muža, koji je sjedio pred ognjištem 
zagrnuo starijeg dječaka krilom kožuha i grijao m 
nožice ugrijanom rukom, mrko gledao u vatru i uz. 
disao. Stari je kraj prozora ljuštio krumpire. . 

Između njih se plela neugodna, uzbudljiva šutnja 

puna Prikrivene boli, nabujala osjećajem bijede kofi 
davi. Nisu gledali u oči jedno drugome, nisu soarili 
riječi su se zamrsile u patnji, smiješci se ugasili < 
očima su svjetlucali prigušeni Prigovori, a u blifeđim 
izmršavljenim obrazima vidjela se gorčina, prevlačila 
se bol, ali u isti čas i oholo, željezno nepopuštanje. 
Prošle su već tri nedjelje dana, otkako su protjerani 
iz očeve kuće, toliko dugih dana, toliko noći, a njih 
dvoje nisu zaboravili još ništa, nisu Preboljeli krivicu 
nisu svladali bijesa — tako su snažno osjećali, kao da 
se to zbilo u ovaj tren. ' 

: Vatra je veselo praskala, toplina se širila po sobi 
te je počeo da se topi led na oknima, a pruge snijega, 
što je dospio kroz pukotine, topile su se pod dovrat- 
cima, om Pe se znojio i pokrio se rosom. 

— Hoće li doći oni židovi? — ite 
sij ne zapita ona napokon. 

I opet ni riječi više. A i kako bi, koje je od njih 
trebalo da progovori prvo, i što? — Hanka?... bojala 
se zinuti, da ne bi ona tuga, što joj se nakupila u srcu, 
provalila iz nje i proti njenoj volji! — Ne, ona je sve 
u sebi tajila i svladavala, koliko je mogla. Antek? što 
je mogao reći? — da mu je zlo? to se i bez toga znalo, 
a nikada nije bio brz na ljubeznosti, pa nije bio sklon 
ni razgovoru sa svojom ženom! Kako da se razgovara, 
kad mu dušu proždire mržnja, kad mu se na svaki 
spomen srce grči od boli, a pandže mu se šire s tolikim 
bijesom, da bi bio spreman navaliti i na cijelo selo! 

Nije u njemu bilo više slatkog sjećanja na Jagnu, 
kao da je nikada nije ni milovao, kao da je nikada 
nije grlio ovim rukama, kojima bi je sada mogao raz- 
derati. Ali njoj nije zamjeravao ništa. 

— »Tako će neka žena poći kao pas bez gazde 
za svakim, itko je primami većim komadom ili je ba- 
tinom preplaši.« Mislio je na nju, ali ne tako često, 
jer mu se gubila u sjećanju pod pritiskom krvavih, 
živih i bolnih očevih uvreda. Stari je bio kriv, otac je 
bio onaj krivac, ona kuka, koja se zabola baš u srce 
i boljela sve ljuće, zbog njega je sve io, zbog njega! 

I pribirao se, zgrtao je u sebe sve zlo, sve krivice, 
koje je prepatio i ponavljao ih u sebi kao kakvu ne- 
zaboravnu molitvu! Bilo je to čislo bolno i gnojno, ali 
on ga je provlačio kroz srce, samo da bolje zapamti! 

Nije ga toliko pekla vlastita nužda, bio je čovjek 
zdrav, dosta da je imao krov nad glavom, više mu nije 
trebalo, za djecu neka se žena brine, nego ga je čista 
nepravda žegla kao živa vatra i neprestano je rasla, 
bujala u njemu kao kopriva koja peče! Kako i ne bi, 
tek su tri nedjelje prošle, a već se cijelo selo od njega 
okrenulo, kao da ga nisu poznavali, kao da se dokla- 
tario iz širokoga svijeta, uklanjali su mu se kao da je 
gubavac, nitko s njime nije proslovio, nitko u kuću 

zavirio, nitko požalio ni dobre riječi progovorio — nego 
su ga gledali kao kakvog razbojnika. 

Ne, nametati se ne će, ali ni po kutovima se ne će 
skrivati, niti će se ikomu uklanjati s puta. Ako je do 
šaka, onda na šake! Ali zašto sve to? Zar zato, što se 
potukao s ocem? Je li to prvi put u selu, što li? Zar 
se J6zek Wachnik ne tuče svaki dan po nekoliko 
puta?... zar nije Stach Ploszka slomio nogu svomu? 
pa nitko nije ni pisnuo, samo njega kunu, jer na koga 
Bog, na toga i svi sveci. To je starčevo maslo, starčevo, 
ali sve će mu to biti plaćeno, sve. : 

Disao je samo odmazdom i mislima na nju, cijelo 
Je to vrijeme proživio u groznici i zaboravi: posla se 
nije laćao, na siromaštinu nije mislio, na sutra nije 
gledao, samo je u tim teškim mukama tumarao i 
kidao se u sebi. Često bi noću skočio s ležaja i pojurio 
u selo, lutao putovima, skrivao se u mrak i maštao o 
ljutoj odmazdi, prisizao, da ne će oprostiti. 

Zajutrak su u tišini pojeli, a on je neprestano 
sjedio potišten i žvakao te uspomene kao oštro i gorko 
osje. 

Dan je nastao već uvelike, vatra se gasila, a kroz 
malko otkravljena okanca prodiralo je bjeličasto, 
hladno svijetlo snijega; ledeno, tužno Jutro raspršilo 
se po kutovima i razotkrilo sobu, te se vidjela u svoj 
svojoj golotinji. 

Bože moj, Borynina je kuća bila pravi dvor prema 
ovoj podrtini; što kuća, — i obor očev bio. je podesniji 
za ljude. To je bila trula hlijev, a ne kuća; gomila 
sagnjilih greda, smeća i trule nečisti. Na zemlji nijedne 
daske, glineni pod pun rupa, smrznutoga blata i uga- 
ženoga smeća, te bi, čim zagrije od ognjišta, nastao 

smrad gori nego na gnojištu, a s tog tresetišta dizali su 
se nahereni zidovi, natruli, sagnjili, te je vlaga curila 
PO njima, a u kutovima je mraz drmao sijedom bra- 

dom; zidovi puni rupa zatrpanih glinom, a mjestimice 

i slamom s đubretom! A niski je strop visio kao kakvo 

staro poderano sito, te je u njemu bilo više slame u 

paučini nego dasaka. Jedino što je namještaj malko 

prikrivao tu bijedu i ono nekoliko svetih slika na zido- 

vima, a prečka s razastrtim odijelom i kovčeg zasla- | 
njali su pregradu od pletera, iza koje su bile smještene 

krave. , 

Hanka, premda polako, ipak je brzo posvršavala 
gospodarske poslove; dakako, nije toga bilo mnogo; 
krava, junica, krmak, nekoliko gusaka i kokoši, to je 
bilo sve bogatstvo i imanje. Obukla je dječake, koji 
se odmah otkotrljaše u trijem da se igraju s Weron- 
kinom djecom, doskora se odande začulo cičanje i vri- 
skanje, a ona se malko zagrnula, jer su trgovci imali 
doći i trebala je da pođe u selo. Re. 

Baš je hijela da se s mužem posavjetuje i da se 
prije nešto malo porazgovori s mužem o toj prodaji, 
ali nije smjela započeti, jer je Antek još uvijek sjedio 
kraj utrnutog ognjišta, zagledan nekuda, mrk, da ju 
je strah podilazio. 

— Što mu je? Izuje cokule, da mu ne smeta lupa- 
njem, no sve češće stade pogledavati na njega s plahom 
nježnošću i uznemirenošću. fo . 

— Teže mu je, jer on nije kao drugi, teže mu je 
— pomisli ona i podiđe je snažna volja da progovori, 
da zapita, da se ražali nad njim; već je stala uz njega, | 
već joj je bila ona dobra riječ u raznježenom srcu — 
ali se ipak nije usudila. Kako da progovori, kad se on 
ne obzire na nju, kao da uopće ništa ne vidi pokraj 
sebe! Bolno uzdahne; nije joj lako bilo pri duši, nije, 
— nije u srcu ćutjela medenu slast, nego gorki pelin! 
Isuse dragi, drugačije je drugim ženama, pa i onim 
.najamnicama, bolje je. — A ovdje sve leži na njenim 
leđima, brini se, muči se, nastoj oko svega, trudi se, 

a nemaš s kim da riječ koju progovoriš, pred kim da 
se potužiš! Da je barem ispsuje, pa makar i izbije, 
znala bi, da je u kući živ muž, a ne drvo. A on ništa, 
kadšto zareži kao ljutit pas ili pogleda kao da ti je 
neiko mrazom polio dušu, — ni riječi mu ne možeš 
reći, niti prići iskrena srca, kao što to obično biva među 
supružnicima ili među prijateljima. Pa i da kažeš, pa 
da se potužiš, što onda? Što je njemu do žene — 
glavno, da pazi na kuću, da skuha jelo i da čuva dje- 
čurliju. Zar on izašto mari? da pomiluje, podraga, da 
dobrotom svlada, čvrsto pritisne, porazgovori? Nije 
njemu do svega toga, ne! on samo mislima visoko leti, 
drži se kao stranac, on i ne zna, što se oko njega zbiva! 
A ti, ženska glavo, uzmi sve na svoja leđa, sama se 
pati, kidaj, muči, on ti ne će to nijednom dobrom 
riječju naplatiti!... 
Nije mogla da ustavi bolnu bujicu tuge i suza, 
potrči iza pregrade među krave, nasloni se na jasle 
i tiho zaplače, a kad je rumenka stala dahtati i lizati 
je po glavi i leđima, provali u glasno naricanje: 
—Iti ćeš otići, kravice, i ti... odmah će doći... 


pogađati se... užetom će ti rogove svezati... odvesti 
te... odvest će te u svijet, hraniteljice naša... u široki 
svijet! ... šaptala je grleći kravu oko vrata priljubivši 


ucviljenu dušu uz to nježno stvorenje. Nije svladavala 
jauka ni plača, jer se u njoj dizao nagli, snažni pro- 
svjed. Ne, dalje se ne može tako, kravu će prodati, jesti 
nemaju što, a on sjedi, ne traži posla, na mlaćenje ne 
ide, premda ga zovu, pa barem da zaradi zloty i dva- 
deset groša na dan, dostajalo bi za sol, za mast, kad 
im ponestane i ta kapljica mlijeka! 

Vrati se u sobu. 

— Antek! — reče oštro, smjelo, spremna da sve 
iskaže. 

On digne prema njoj tihe, pocrvenjele oči i po- 
gleda je tako tužno i bolno, da joj se duša prepala, 
napustila ju srdžba, a srce samilosno zakucalo... 

— Rekao si, da dođu po kravu? — reče ona tiho 
i neobično .meko. 

— Zacijelo već dolaze, jer tamo na putu psi 
štekću... . 

— Ne, to laju u Sikorinoj ljesi, — reče ona pro- 


ovirivši van. 


— Obećali su, da će doći prije podneva, mogu 
svaki čas stići. 

— A moramo li prodati? 3 

— Nego što? Novaca treba, a nemamo ni krme 


dosta za dvije... moramo, Hanuš, što ja mogu... 
šteta je krave... dakako... ali tko novca ne vadi, 
taj se i ne sladi... — reče on tiho i tako blago, da je 


Hanki omekšala duša, a srce joj stalo lupati od radosti 
i nade; gledala mu je u oči kao vjeran i poslušan pas, 
pa u taj čas nije žalila ni za kravom niti za ičim. Samo 
je pozorno gledala, bez ljutine, u to drago lice, slušala 
taj glas, što je kao vatra prolazio kroz njeno srce i 
grijao ga blagošću i nježnošću. 

— Dakako, mora se. Ostat će nam junica, otelit 
će se u korizmu, pa ćemo još dočekati koju kapljicu 
mlijeka — ponovi ona, samo da on nastavi. 

— A ako ponestane krme, kupit će se. 

— Zobne treba, jer će ražena trajati do proljeća. 
Oče, odvalite snijeg sa trapa, valja prigledati, nisu li 
krumpiri prozebli. 

— Ostanite, to je pretežak posao za vas, ja ću od- 
grnuti. 

Digne se, skine kožuh, prihvati lopatu i izađe 


pred kuću. 


Snijeg je bio gotovo do krova, jer je kuća stajala 
na vjetrovitu mjestu, gotovo izvan sela, dobar komad 

od puta, a nije bila zaštićena ni plotom ni voćnjakom, 
samo je nekoliko divljih kvrgastih trešanja raslo pred 
prozorima, no one su bile tako zasute, da im je samo 
granje virilo iz snijega kao prsti, koje je bolest iskri- 
vila. Ispred prozora. je stari odgrnuo snijeg još prije 
dana, a trap s krumpirima bio je tako zatrpan, da se 
nije mogao ni razaznati ispod snijega. 

Antek se oštro prihvati posla, jer je snijega bilo 
na visinu čovjeka, pa premda je bio svjež, već se sle- 
gao i malko stvrdnuo, te ga je valjalo sjeći u četvorine: 
prilično se oznojio dok ga je odvalio, ali radosno je 
radio i bio dobre volje i svaki čas bi se hitnuo grudom 
prema djeci, što su se igrala pred pragom. Samo na 
časove, kad bi se sjetio starih muka, klonule bi mu 
ruke, prestao bi raditi i naslonio se leđima na zid lu- 
tajući očima po svijetu. Uzdahnuo bi i opet bi tumarao 
dušom kao ovca izgubljena u tamnoj noći. Dan je bio 
oblačan, sivkast, a obijeljeno je nebo nisko visilo, 
snijeg se rasprostr'o kao debeli mekani kožuh i ležao 
je dokle oko seže kao plavkasta i gluha, mrtva rav- 
nica; magleni i mrazom prožeti zrak zastirao je svijet 
kao kakvom pređom. Kako je Byličina kuća bila go- 
tovo na brežuljku, to se cijelo selo vidjelo kao na 
dlanu, redovi gomilica ili snježnih krtičnjaka nizali 
su se i protezali se kao dugačak vijenac oko zasutoga 
jezera; ne vidi se nigdje čitava kuća, sve su se izgubile 
ispod snijega, samo su se pogdjegdje crnili zidovi šta- 
gljeva, motao se riđi tresetni dim, sivilo se drveće pod 
snježnim kapama. Glasovi su se jasno čuli u toj bje- 
lini, letjeli su s jednoga kraja sela do drugoga, a jedno- 
lično udaranje cjepova tutnjilo je muklo, kao da do- 
pire ispod zemlje. Putovi su ležali pusti i zatrpani, a 
preko snježnih polja nije prošla ni živa duša, svuda 
se širila ta golema pustoš bijela i mrtva, stisnuta u 
snijegu. Zamagljena se daljina tako stapala, da se nije 

moglo razaznati nebo od zemlje, samo su se šume malko 
modrile u bjelini, kao da tamo visi nekakav oblak. 

Ali Antek nije dugo lutao po snježnoj pustoši, 
opet je skrenuo pogled prema selu, očima tražio očevu 
kuću, ali nije dospio ni da pomisli, jer je Hanka unišla 
u trap i odande zakriještala: 

— Nisu se smrzli! Wachnikovima su od vjetra tako 
pozebli, da su pol trapa morali dati svinjama da žderu, 
ali naši su zdravi. 

— Dobro. izađi, jer mi se čini, da dolaze židovi! 
Treba izvesti kravu pred kuću! 

— Jest, židovi su, nitko nije drugi, jest, to su ti 
gadovi — vikne ona srdito. 

Od strane krčme puteljkom posve zasutim, koji 
je jedva bio označen Stachovim cokulama, prtila su 
se kroz snijeg dva židova, a psi iz gotovo pola sela 
jurili su za njima s velikom radošću i lavežem i tako 
su bijesno nasrtali na njih, da im je Antek izišao u 
susret i obranio ih. 

— Kako ste, no? Zakasnili smo, jer je toliki snijeg, 
toliki snijeg! da se ne može ni proći ni provesti, znate? 
A u šumi prokopavaju put na kuluk! 

On ne uzvrati ni riječju na njihovo brbljanje, 
nego ih povede u sobu, da se malko ogriju. 

Hanka otare kravi zaprljana bedra, pomuze mli- 
jeko, što se od jutros nakupilo, i izvede je kroz sobu 
napolje. Krava se otimala, išla nerado, a kad je 
prešla preko praga ispružila je gubicu, njušila, stala 
lizati snijeg dok nije iznenada zarikala otegnuto, tiho 
i tužno i tako se trzala na konopcu, da ju je stari By- 
lica jedva uzdržao. ' 

Hanka nije to mogla da podnese, spopala ju tuga 
tako velika i duboka, da je briznula u plač, a za njom 
i djeca hvatajući se majčine suknje udariše u vrisak 
i lelek. — Ni Anteku nije bilo vedro pri duši, samo je 

zube stisnuo, naslonio se o zid i gledao u vrane, što 
su sletjele na snijeg izgrnut iz trapa, a kupci su među 
sobom čavrljali i stali kravu pipati i i ogledavati sa svih 
strana. 

Dakako, Antekovoj se porodici stislo srce kao na 
pogrebu, okretali su glavu od govečeta, koje se badava 
trzalo na užetu, badava okretalo svojim gospodarima 
izbuljene i preplašene oči, badava muklo mukalo. 


— Isuse!... zar sam te zato, kravice, pasla, zato 
se trudila i brinula za tebe... da te na klanje po- 
vedu... da te utuku... -— jadikovaše Hanka udara- 


jući glavom o zid, a djeca je plačem popratiše. 

Ali uzalud je bio lelek i plač, uzalud, jer ne ćeš, 
čovječe, silu suzbiti, udes nadvladati, ni ono, što mora 
hiti... 

— Koliko tražite? — zapita napokon stariji, sijedi 
židov. 

— Trista zlotyh.*)“ 

— Trista zlotyh za tu ragu! Antek vi ste bolesni, 
što li vam je? 

— Nemoj da mi laješ, da je ona raga, da ti ne 
bi još štogod izvukao! Gledaj ga, krava je mlada, tek 


joj je peta godina, ugojena — vrištala je Hanka. 
— Mir... mir... u trgovanju nema srdžbe zbog 
riječi... hoćete li trideset rubalja? 


— Rekao sam svoje. 

— Ija velim svoje. Trideset i jedan... no, trideset 
i jedan i pol... no, trideset dva — ovamo ruku... no, 
trideset dva i pol... gotovo! 

— Rekao sam. # 

— Posljednja riječ: trideset i tri! Ako ne ćete, do- 
bro! — reče mlađi ravnodušno i stane se ogledavati, 


*) Prije rata se zloty zvao komad novca od 15 kopje- 
jaka. Trista zlotyh je bilo 45 rubalja u srebru. 

gdje mu je batina, a stariji poče zakopčavati svoj 
halat. 


— Za ovakvu kravu... bojte se Boga, ljudi.. 
krava je kao gora, sama fof koža vrijedi deset ru- 
balja... za takvu kravu... varalice! Kristovi ubo-- 
jice!... — mucao je slasnc tapšući kravu, samo što 


se nitko nije na njega osvrtao. 

Židovi se stadoše mahnito cjenjkati. Antek je stalno 
ostajao na svojem, popustio bi nešto malo, ali ne puno, 
jer je odista krava mnogo vrijedila, a da ju na priliku 
proda gazdi na proljeće, dobio bi pedeset rubalja kao 
ništa. — Ali gdje sila goni, tamo bijeda potegu vuče 
— dobro su to znali židovi i mada su se sve glasnije 
derali i sve žešće pljeskali u Antekovu ruku, da je 
posao svršen, dometali su jedva nešto malo, najviše po 
pola rublja... 

Već su dotle dotjerali, da su srdito odlazili. Hanka 
je vukla kravu natrag u pregradu, pa i Antek se ra- 
srdio i bio gotov da kravu ne proda, kad se trgovci 
vratiše i stadoše galamiti, natezati se, prisizati, da više 
dati ne mogu, pljeskati u dlanove i nanovo pregleda- 
vati kravu, dok se nisu pogodili za četrdeset rubalja 
i dva zlota Bylici za uže. 

Isplatili su odmah, na ruku; stari je poveo za 
njima kravu do saona, što su čekale pred krčmom, a 
Hanka je s djecom otpratila rumenku sve do puta, 
svaki čas ju gladila po gubici i naslanjala se na nju 
i nije se mogla otrgnuti od govečeta niti prigušiti brigu 
itugu... 

Na putu se još zaustavila da je pogleda i da iz 
dna duše prokune te nekrštene crvendaće. 

Takvu kravu izgubiti, pa nije ni čudo, da je ženi 
zadrhtala džigerica od jada. 

— Kao da su nekoga iz kuće na groblje iznijeli, 
tako je pusto — reče ona kad se vratila i svaki je čas 

zavirivala u praznu pregradu ili pogledavala kroz 
prozor na ugaženu stazu, obilježenu balegom i trago- 
vima papaka, pa bi briznula ponovo u plač i lelek. 

— Prestani već jedamput, nemoj blejati kao tele 
— vikne Antek sjedeći kraj novca, što je bio prostrt 
po stolu. 

— Koga ne boli, tom je sve po volji. Nije te bo- 
ljela bijeda, kad si kravu upropastio i židovima je na 
klanje dao! 

— Nego da se ogulim i da ti novce nabavim iz 
crijeva, što li hoćeš? : i : 

— Ostadosmo kao najposljednji najamnici, kao 
prosjaci kakvi, bez kapljice mlijeka, bez ikakve ra- 
dosti! Toliko sam stekla na svome, toliko! Isuse dragi, 
Isuse dragi! Drugi se muče, tegle kao volovi, pa još 
nešto za kuću steknu, a on prodaje posljednju kravu, 


koju sam od roditelja dobila... zacijelo će krajnja 
propast nadoći, krajnja! — jadikovala je sva izvan 
sebe. 


— Urlaj, to će ti olakšati glavu, kad si glupa i 
pameti nemaš! Evo ti novci, isplati, gdje si dužna, 
kupi, što ti treba, a ostalo spremi! — primakne joj hrpu 
novaca, a pet papirnatih rubalja spremi u novčarku. 

— Što će ti toliko novaca? 

— Što će mi! Ne ću valjada krenuti samo s ba- 
tinom. 

— Kamo se to spremaš? 

— U svijet, da potražim posla, ne ću valjada 
ovdje trunuti! 

— U svijet! Svuda su psi bosi, svuda siromahu 
vjetar u lice šiba! Zar ću ostati ja sama? — nehotice 
uzdigne glas i primakne se prijeteći. On se na to nije 
osvrtao, obukao je kožuh, opasao se pojasom i stao se 
ogledavati, gdje mu je kapa. 

— Kod seljaka ne ću raditi, makar skapao, ne ću! 
— reče. 

— Orguljaš treba za mlaćenje! 

— Eh, to mi je gazda, tele, što bleji na kćru, a 
gazdama u šaku gleda i živi od onoga, što isprosi ili 
prevari, k takvom ja ne idem u nadnicu. 

— Tko ne će, taj svakako okreće. 

— Ne brbljaj! — poviče on srdito. ' 

— Zar ti ja što govorim ili prigovaram, ti radiš 
po svojoj volji! 

— Idem u dvor — reče on opet mirno — zatražit 
ću kakvu službu, možda ću je dobiti poslije blagdana, 
poći ću makar i za orača, samo da ovdje ne smrdim 
i da nemam neprestano pred očima tu krivicu, jer ne 
mogu izdržati. Dosta mi je toga, dosta mi je te ljudske 
samilosti i toga gledanja, kao da sam šugav pas... 
U svijet idem, kamo me oči povedu, samo da sam da- 
leko... samo brzo!... — poče vikati i uzbuđivati se. 

Hanka kao da je obamrla od užasa, stajala je ne- 
pomična; još ga takvoga nije poznavala. 

— Ostani zbogom, vratit ću se za nekoliko dana. 

— Antek! — vrisne ona očajno. 

— Što je? — vrati se on iz trijema. 

— Zar ti je žao jedne dobre riječi... i jedne... 

— Nego što, valjada ću te opipavati ili još lju- 
bakati s tobom! Nije mi to na pameti — zalupi vra-: 


tima i ode. 

Zviždao je kroz zube, poštapljivao se batinom i 
išao hitro, te mu je snijeg sve škripio pod nogama. 
Obrazre se na kuću. Hanka je stajala kraj zida i je- 
cala plačući, a kroz drugi je prozor gledala Weronka. 

— Mrcina, bleji i bleji — za to ima pameti! — 
U svijet! u svijet! — šaptao je i ogledavao se oko sebe, 
letio očima preko snježne bjeline pokrivene mrazom. 
Kidala ga neka čežnja, gonila ga, bacala pred sebe, te 

je s radošću pomišljao na druga sela, na nove ljude 
i na drukčiji život. To mu je nenadano došlo, snašlo 
ga samo od sebe i tako ga odjednom spopalo, kao kad 
nabujala voda zahvati slab grm, koji se ne može ni 
oduprijeti ni vodu skrenuti. Sudbina ga je bacila u 
svijet. 

Jer prije jednoga sata nije ni mislio ni znao, da 
će poći. To je došlo samo, iz svijeta, zacijelo mu je 
s vjetrom došla ta nakana i užarila mu srce nesavla- 
divom željom da pobjegne. Svejedno, da li je to nad- 
nica, samo da odavde ode!... Hej! poletio bi odavde 
kao ptica, uzdigao bi se iznad cijelog svijeta, iznad 
šuma, iznad tog nedohvatnog prostora... Dakako, što 
da tu skapava, što da čeka? 'Te su ga uspomene izjele, 
duša mu se kao iver osušila, pa što mu je od toga? . 
Župnik ima pravo, dobro mu je obrazložio, da ne će 
na sudu dobiti protiv oca, nego da će samo još masno 
nadoplatiti. A s odmazdom će počekati u podesniji 
čas, u podesniji; nema toga, komu bi on oprostio svoju 
krivicu... A sada treba samo ići preda se, makar 
kuda, samo daleko od Lipca. 

— Kuda ponajprije? .. 

Zaustavi se na zaokretu prema topolovu putu i 
malko neodlučno stade se razgledavati po poljima, što 
su se gubila u magluštini, zima ga prođe, te mu zubi 
zacvokotaše i zastrepi u sebi. 

— Idem kroz selo i putem iza mlina. — Odluči 
brzo i krene u selo, ali nije prošao još ni tridesetak 
koračaja, kad se morao maknuti s puta pod topole, 
jer su posred puta ravno prema njemu jurile nekakve 
saone u snježnoj prašini, žestoko i uz zvonjavu pra- 
poraca. 

> Vozio se Boryna s Jagusiom, sam je kočijašio, 
konji su jurili u punom kasu vukući saonice kao perce 
kakvo, a stari je još šibao bičem, gonio i nešto govorio 

smijući se. I Jagu$ je glasno govorila, ali odjednom 
je prestala kad je ugledala Anteka. Na jedan tren su 
se upili u sebe očima, u jedan blijesak, i razidoše se 
na dvije strane, saone projuriše hitro i izgubiše se u 
prašini, no Antek se nije maknuo s mjesta, naprosto 
se skamenio, samo .je gledao za njima... saone bi 
kadšto izronile iz snijega, zacrvenile se Jagusine ha- 
ljine, zvončići jače zazvečali i gubili se, iščezavali, kao 
da su hrlili kroz tu bjelinu... ispod krova injem po- 
krivenoga granja, što je spleteno kao strop činilo pro- 
laz probijen kroz snijeg, a poduprto na crnim deblima 
topola što su bile s obje strane puta nagnute, sagibale 
su se kao da idu teškim, napornim korakom uz bri- 
jeg... Neprekidno je gledao u njene oči, one su sta- 
jale pred njim, iskrile se u snijegu kao neko novo 
cvijeće, bujale na putu, svuda, i gledale prestrašeno i 
tužno, začuđeno i u isti čas radosno, duboke i osvi- 
jetljene živom vatrom. 

Duša mu se prigasila, zamaglila, kao da ga je inje 
zasulo posve i naskroz ga proželo, te su mu samo one 
modre oči jedine svijetlile. Objesio je glavu i povukao 
se polagano, okrenuo se jedamput i dvaput, ali ništa 
se više nije vidjelo pod topolama, tek bi kadšto za- 
zvečalo koje zvonce u daljini i zatreptala snježna 
prašina. 

Zaboravio je na sve, kao da je odjednom izgubio 
dušu, ostavilo ga sjećanje, smućeno se obzirao, ne 
znajući, što da započne... kamo da krene... što se 
zbilo? — kao da se na javi zanio u san i da se ne 
može probuditi. 

Gotovo neznajući skrene u krčmu uklanjajući se 
pred nekoliko saona punih ljudi, ali mada je pozorno 
motrio, nikoga nije mogao raspoznati. 

— Kuda idu tako u gomili? — zapita Jankiela, 
što je stajao na pragu. 

— Na sud. Parnica je s dvorom radi krave i što 
je pastir izvukao batina, znate! Idu sa svjedocima, a 
Boryna se odvezao prvi. 

— Hoće li dobiti? 

— A zašto da izgubi? Tuže vlastelina iz Wole,. 
sudi vlastelin iz Rudke, zašto da vlastelin izgubi? Ljudi 
će se provesti, utrt će putove, pozabavit će se — a u 
gradu treba i naši da štogod prodadu. Svi će dobiti 
pomalo, svi. : 

Antek nije slušao podrugivanje, naručio je vudke,. 
naslonio se na tezgu i stajao tako zagledavši se pred 
sebe, gotovo izvan sebe, dobar sat, a da nije ni taknuo 
čašicu. 

— Što vam je? 

— Eh... što bi bilo... — pustite me u sobu. 

— Nije moguće, tamo su trgovci, veliki trgovci, 
što su kupili drugu sječu od vlastelina, onu u Vučjim 
jarugama, njima je potreban mir, a možda i spavaju. 
: — Izvući ću šugavce za bradu i pobacat ću ih u 
snijeg — vikne Antek i bijesno pojuri prema sobi, ali 
vrati se od vrat4, uzme bocu i stisne se za stolom u 
najmračnijem kutu. 

U krčmi je bilo prazno i tiho, samo što su tamo 
židovi nešto viknuli po svome, te je Jankiel potrčao 
k njima, ili bi tkogod ušao na čašicu, ispio i izišao. 

Dan se već valjao na drugu stranu, a i zima je pri- 
tisla, jer su saone škripile na snijegu i hladnoća pirila 
po krčmi, Ali Antek je sjedio, guckao polako, tobože 
razmišljavao, a da uopće nije znao, što se događalo 
u njemu i oko njega. 

Pio je četvitak za četvrtakom, a one su se oči ne- 
prestano modrile pred njim, bile su tako blizu, tako 
blizu, da ih je gotovo vjeđama doticao; ispio je treći... 
sjale su se neprestano, samo što su počele kružiti, nji- 
hati se i okretati se po krčmi kao svijetla. Zima ga 

prođe od straha, skoči na noge, tresne bocom o stol, 
da se rasprsnula u komadiće i pođe prema vratima. 

— Platite! — poviče Jankiel zakrčivši mu put. — 
Platite, ja vam ne dam na veresiju. 

— Makni mi se s puta, židove, jer ću te smlaviti! 
— prodere se tako snažno, da je židov preblijedio i 
žurno ustuknuo. 

Antek samo zalupi vratima i istrči. 

lI. 


Nekako baš oko podne dan se malko razbistrio, 


ali samo toliko, kao da je netko luč prevukao preko. 


svijeta, jer se odmah ugaslo i smrklo, kao da se snijeg 
opet spremao da pada. 

U sobi kod Antekovih bilo je neobično mračno, 
hladno i tužno; djeca su se igrala na postelji i tiho se 
među sobom rakolila kao preplašeni pilići, a Hanku 
je toliko mučio nemir, da se nije mogla snaći. Išla je 
iz kuta u kut, izgl6dala kroz prozor ili izašla pred 
kuću i raspaljenim očima gledala preko snijega. Ali 
ni žive duše da ugledaš na putu ni na polju — neko- 
liko je saonica prošlo od strane krčme i izgubiše se 
pod topolama, kao da su propale u toj snježnoj dubini, 
te iza njih ne ostade ni traga ni glasa. Ništa, samo ta 
obumrla tišina i nedogledna pustoš! 

— Da barem naiđe kakav prosjak, da se čovjek 
s nekim porazgovori! — uzdahne ona. 

— Pipi, koke, koke, pipi! — stade goniti kokoške 
po snijegu, koje se raštrkale i tražile mjesta po trešnja- 


ma. Pokupila ih i odnijela na grede, a kad se vraćala, 


zinula je na Weronku, a kako i ne bi, kad je ona 
metnula u trijem čabar sa spirinama za svinje, a ti 
prokleti krmci prolili ih po zemlji, pa se pred vratima 
stvorila kaljuža. 

—... i na svinje pazi, kad si već gazdarica, i 
djecu prigledaj...ne ću zbog tebe gackati po blatu... 
— vikala je kroz vrata. 

> + prodala kravu, pa će sada da propovijeda, 
sada joj već i blato smeta, velikoj gospođi, a živi kao 
u kakvom svinjcu. 

—.... Ne tiče a se, gdje ja živim i ne tiče te se 
moja krava! ' 

— Ni moji se krmci tebe ne tiču, jesi li čula? 

Hanka samo zalupi vratima, jer što da odgovori 
toj paklenskoj ženi — reci joj jednu riječ, a njoj ne će 
ni pola gomile biti dosta, nego je još spremna i da se 
pobije. — Zatvori vrata zasunom, izvadi novce i stade 
se mučiti da to sračuna. Nije se malo namučila nad 
tolikim novcem, a bunila se svaki čas; ljutila se još na 
Weronku i bila uznemirena radi Anteka, a onda joj 
se svaki čas činilo, da rumenka nešto stenje... ili bi 
je zaokupile uspomene iz očeve kuće... 

—... pa da, živimo kao u kakvom svinjcu, da- 
kako! — šaptala je ogledavajući se po sobi, a tamo 
ima i patos, prozor kao što treba, okrečeni zidovi, toplo 
je, čisto, a svega izobilja... Što oni tamo rade?. 
J6zka pere suđe poslije ručka, a Jagna prede i gleda 
u svijet kroz čista, nezamrznuta okna... zar njoj što- 
god nedostaje! ... sve je koralje dobila iza pokojnice, 
a koliko sukanja, koliko oprava, koliko marama... 
Ne će se ona poslom izmučiti, ništa je ne će u brigu 
baciti, masno će se najesti... Stacho je rekao, da Ja- 
gustynka za nju radi, a ona do bijela dana leškari 
pod perinom i pije čaj... krumpiri joj ne prijaju... 
a stari se samo umiljava i brine se oko nje kao da je 
kakvo dijete.. 

Nenadana ju srdžba spopala, te je poskočila sa 
sanduka i zaprijetila se pesnicom. 

— Hulja, mrcina, hulja, drolja jedna, gad! — 
vikne glasno, te se stari, koji je drijemao kraj peći. 
trgnuo sav preplašen. 

_— Oče, pokrijte krumpire slamom i zatrpajte 
trap snijegom, jer se sprema da zahladi — šapne ona 
mirnije i lati se opet zbrajanja. 

Starome se slabo odmicao posao, snijega je bilo 
mnogo, a snage je imao malo, a i ona dva zlota za uže 
nisu mu dala mira, sjala su se ta dva zlota na stolu, 
gotovo su bila nova, dobro je upamtio. 

_— A možda će i dati... — pomisli on — jer. čija 
su ta dva zlota?... Ruka mu se gotovo ukočila od 
užeta, tako se rumenka otimala ... ipak ju je održao... 
a zar trgovcima nije hvalio kravu... čuli su... dat će 
mu kruha ... onda će on starijem, Piotrusiu kupiti har- 
moniku na prvom proštenju što dođe... ai mlađemu 
treba nešto... A i Weronkinoj djeci također... neva- 
ljana su i divlja, ali treba... a za njega burmuta ... 
ali jakoga, da se sve do crijeva osjeti, jer Stachov je 
slab, od njega čovjek i ne kihne... tako je sračuna- 
vao i žustro radio, da je jedva slama bila pokrita sni- 
jegom, kad je Hanka izvirila po prilici nakon jednoga 
sata. 

— Pojedete kao čitav čovjek, a ne uradite ni ko- 
liko dijete... 

— Pa žurim se, Hanuš$, samo sam se malko zadisao 
i hvatam zraka... odmah će biti gotovo... odmah... 
— zastenje on prestrašeno. 

— Večer je već kraj šume, zima pritiskuje, a trap 
je razvaljen, kao da su ga svinje razrovale. Idite u 
kuću i pripazite na djecu. 

Ona se lati zgrtanja snijega tako žestoko, da je u 
neka dva očenaša bio trap zatrpan i fino utoptan. 

Već se stalo mračiti, kad je svršila posao, a u sobi 
je nastala zima žestoka, glineni, mokri pod stvrdnuo se 
i tutnjio pod cokulama kao svod, mraz se javio i opet 
ukrasio okna injem, djeca su tiho cvilila, kao da su 
pomalo gladna, ali ona ih nije tišala, jer nije bilo kada. 

Morala je nasjeći sječke za junicu, nahraniti krmka, 
jer je roktao i pritiskao se uz vrata, valjalo je guske 
napojiti, a osim toga je još jedamput u sebi ponavljala, 
koliko i komu ima da plati, a kad je sve posvršavala, 
spremi se da izađe. 

— Oče, zapalite vatru i pripazite na djecu, ja ću 
doći za nekoliko očenaša, a ako se Antek vrati, kupus 
je u šerpenji na ognjištu... 

— Dobro; Hanuš, zapalit ću, pripazit ću, a kupus 
je u šerpenji, znam Hanuš, znam... 

— A one novce za uže zadržala sam, jer vam ne 
trebaju, jesti imate, ruho imate, pa što će vam više?... 

— Pa da... sve imam, Hanuš, sve... — prošapće 
on tiho, brzo se okrene prema djeci, jer mu se prosuše 
suze iz očiju. 

Napolju je strese zima, pa je čvršće zavezala ma- 
ramu, snijeg joj je škripio pod nogama, na zemlju se 
prosipao plavkast sumrak, suh i neobično proziran, 
nebo je bilo vedro kao da je od stakla, u daljini čisto i 
pogdjegdje bi u visini već zadrhtala po koja zvijezda. 

Hanka se svaki čas pipala ispod pazuha, ima li pri 
sebi novce, razmišljajući, da će tu i tamo zapitati, a 
možda će i naći, možda će i isprositi kakva posla za 
Anteka, ali ne će mu dopustiti da pođe u svijet! Tek 
joj je sada palo na pamet, što je on ono govorio, pa 
joj se smračilo pred očima, kad se toga sjetila. Ne, 
dok je živa, ne će se preseliti u drugo selo, ne će otići 
među stran svijet, pa makar usahnula od čežnje! 
 Očima zaokruži po putu, po zasutim kućama, po 
voćnjacima, što su se jedva vidjeli ispod snijega i po 
onim sivkastim, beskrajnim poljima. Tiho i hladno veče 
spuštalo se sve brže, zvijezda bijaše sve više, kao da ih 
netko sije punom šakom, a na ugasloj zemlji kroz 
snježno ruho svjetlucala se sitna svijetla iz kuća, osje- 

ćao se u zraku dim, ljudi su prolazili putem, nekakvi 
su glasovi letjeli nisko iznad snijega. 

— Ovdje sam izrasla i ne ću da lutam po svijetu 
kao vjetar, ne! — šaptala je odlučno, malko usporila 
korak, jer je mjestimice zapadala u čvrst snijeg sve do 
koljena, te je cokule morala izuvati. 

— Tu mi je gospodin Isus dao život na svijetu, tu 
ću i ostati do smrti. Samo da nam je izdržati do pro- 
ljeća, onda će biti već lakše. A ako Antek ne bude htio 
vaditi, ne ću poći u prosjakinje, nego ću se latiti pre- 
diva i tkanja i makar čega, samo da se noktima uhvatim 
nečega i da ne padnem u bijedu... evo, i Weronka 
tkanjem zarađuje toliko, da imaju po koji groš i na 
strani... Tako je razmišljala skrećući prema krčmi i 
nazove Boga. Jankiel odgovori: Na vijeke, klimajući 
se kao obično nad knjigom i ne osvrćući se na nju. Tek 
kad je pred njega metnula novce, ljubezno se nasmi- 
ješio, izvukao jače svijetlo u visećoj lampi, pomagao 
joj kod brojanja, pa i vudkom ju počastio. Ali Ante- 
kova duga nije ni spomenuo, a ni o Anteku ne reče 
ništa; prefriganac je bio on, jer zašto da žena zna za 
muževe poslove. Kako je i što je, ne će znati, kako 
valja ne će razumjeti, nego će samo odmah zalajati. 
Tek kad se spremala da ode, zapita on: 

— A što vam radi vaš? 

— Antek... pošao je da potraži posla. 

— Pa zar ga malo ima u selu — u mlinu radi 
pilana, a i ja bih trebao vješta čovjeka da mi naveze 
drva. 

— Eh, ne će moj raditi u krčmi — uzvikne ona. 

— Pa neka spava, neka se odmara, kad je toliki 
gospodin! Imate gusaka, pothranite ih malo, kupit ću 
na blagdane. : 

— Kako bih prodala, ostavila sam samo toliko, 
koliko trebam da nasadim. 

— U proljeće ćete kupiti mlade, a ja trebam klju- 
kane. Ako hoćete, možete sve uzimati na veresiju, a 
platit ćete mi guskama, obračunat ćemo... 

— Ne, guske ne ću prodavati. 

— Prodat ćete, .kad rumenku pojedete, i jeftino 
ćete onda prodati. 

— Ne dočekao toga, da Bog da, šugavče jedan! — 
šapne ona izlazeći. 

Hladnoća je tako stisla, da ju je stalo bockati u 
nosnicama, nebo se već iskrilo zvjezdama, a od strane 
šume duhao je mrzli vjetar, i štipao. Ona je išla polako 
sredinom puta i radoznalo pogledavala po kućama: kod 
Wachnikovih je bilo svijetlo, oni su stanovali posljednji 
do crkve; iz ljese kod Ploszkinih čuo se žamor gla- 
sova i cviljenje svinja; u župnom su se dvoru sjali svi 
prozori, a nekakvi su konji nestrpljivo udarali kopi- 


tima pred hodnikom; kod Ktebovih pak, što su živjeli 


kraj župnika, također je bilo svijetlo, neiko je obilazio 
oko obora, jer se čulo škripanje snijega pod cokulama, 
a dalje, ispred crkve, gdje se selo dijelilo obuhvatajući 
kao dvjema rukama jezero, jedva se što moglo nazreti 
kroz noć, samo je gdjegdje iz mračne bjeline treperilo 
kakvo svjetlašce ili je štektao pas. 

Hanka pogleda prema očevoj kući, uzdahne i 
skrene ispred crkve u dugačku ljesu, što je vodila 
k orguljaševima između Ktlebova voćnjaka i župni- 
kova vrta. Puteljak je bio zasut, jedva malko izgažen, 
uzak, tako zastrt granjem, što se objesilo pod teretom 
snijega, da se svaki čas prosipao na nju s dotaknutih 
grana. 

Kuća je stajala u dubini, u župnikovu dvorištu, 
samo je imala poseban izlaz. Odande je dopirala ne- 
kakva vika i plač, pred trijemom se crvenio sanduk, 
na snijegu ležale porazbacane haljine, perina, nekakva 

ropotarija . .. Magda, orguljaševa služavka, plakala je 
iza glasa i derala se kraj zida. 

_— Istjeraše me! Izbaciše me! Kao pseto kakvo na 
zimu, u svijet! Kamo da se sada djenem ja sirotica, 
kamo! 

Ne deri mi se ovdje, krmačo jedna! — prodere 
se glas iz otvorena“ trijema. — Ako uzmem batinu, 
smjesta ćeš zašutjeti! Odmah da si mi se pokupila, 
odlazi k Franeku, droljo jedna! 

> — Kako ste, Borynova? Draga moja, to se znalo još 
od jesenas...a ja sam joj kazivala, molila, preklinjala, 
govorila — ali tko bi drolju umudrio! Svi poliježu, 
A onda u svijet, u šetnju, i išetala je sada sebi kopile! 
Zar sam jedamput govorila: Magda, promisli, prosudi, 
on se s tobom ne će oženiti ... a ona mi u oči sve poriče. 
Dakako, primijetila sam, kako cura postaje sve krup- 
nija i raste kao od kvasca, pa joj ja, kao svojoj, ve- 
lim... idi, sakrij se gdjegod u drugo selo, dok je kada, 
dok ljudi još ne opaze... Pa zar me poslušala . . .Da- 
nas je spopadoše trudovi u staji dok je muzla... pro- 
lila je cijelu muzlicu mlijeka... a moja Franja doleti 
usplahirena i viče, da se Magdi nešto desilo! Isuse i 
Matijo, u mojoj kući takva sramota, što bi na to rekao 
župnik! Nosi mi se ispred kuće, jer ću te dati baciti na 
cestu! — zavikne još jednom i skoči pred kuću. 

Magda ustukne k zidu i plačući i naričući poče 
skupljati haljine i vezati u zavežljaje. 

_ Uđite u sobu, zima je. A od tebe da mi ni traga 
ne ostane! — vikne joj ona za oproštaj. 

Povede Hanku kroz dugačak trijem. 

Prostranu, nisku sobu osvjetljivala je vatra, što je 
gorila na ploči ognjišta. Orguljaš, razodjeven, samo u 
košulji zasukanih rukava, crven kao rak, sjedio je kraj 
vatre i pekao oblatke. Svaki je čas grabio žlicom iz 
zdjele smiješano, rijetko tijesto, polio ga na željeznu 

formu, pritisnuo, da je zaprštalo i položio nad vatru 
prislonivši formu na ćiglu, koja je bila tumbe po- 
stavljena, okrenuo formu na drugu stranu, izvadio 
oblatku i bacio ju na niski stolić, za kojim je sjedio 
malen dječak i škarama opsijecaa oblatke da budu 
ravne. 
Hanka ih sve pozdravi, a orguljašicu poljubi u 
ruku. 
— Sjedite, razgrijte se, kako je kod vas? 
Dakako, ona nije odmah mogla da progovori, plaho 
se obazirala po sobi i kradom pogledavala u drugu 
sobu, gdje su se nasuprot vratima na dugačkom stolu 
kraj zida bijeljele hrpe oblatka pritisnute daskom, a 
dvije su ih djevojke slagale u paketiće i omatale pa- 
pirnatim vrpcama, dok je u nevidljivoj dubini jedno- 
lično brujao glas klavikorda — glazba se protezala 
kao paučina, na mahove, bi se popela više, kao da 
pjeva, a onda bi opet pritihnula, te se čulo samo zu- 
janje od prebiranja ili bi se odjednom nešto naglo 
prekinulo i oštro zapištalo, da je Hanku prošla jeza 
a orguljaš bi zaviknuo: : 
m Hej, klipane. progutao si fis kao da je kakav 
čvarak! — ponovi sve od Laudamus pueri... 
ĆE To vi već za blagdane? — zapita ona, jer joj 
se činilo nepristojno da sjedi tako bez ijedne riječi. 
. — Da, župa je velika, raštrkana, a svima treba 
raznesti oblaike prije svetaca, pa moram početi za 
vremena. 
— Je li to od pšenice? 
— Pokušajte. 
Pruži joj još toplu oblatku. 
— Kako bih se usudila jesti! 
Uzme je kroz pregaču i pregledavaše prema svi- 
jetlu s poštovanjem i s nekim strahom. 
— Kako su na njoj utisnute svakojake slike, Isuse! 

— Desno u prvom krugu je Majka Božja, sv. Ivan, 
Gospodin Isus, a u drugom krugu... vidite... jaslice, 
valov, blago .. . djetešce Isus na sijenu, sv. Josip, Majka 
Božja, a tu kleče tri kralja... — tumačila je orgulja- 
šica. 

— Baš je zbilja tako, kako je sve to mudro na- 
pravljeno, zbilja! : 

Zamota oblatku u maramu i meine je pod pazuho, 
jer je bio unišao neki čovjek i nešto rekao, te je orgu- 
ljaš zaviknuo: 

_— Michal! Došli su na krštenje, uzmi ključeve i 
hodi u crkvu, jer Ambrozije dvori u župnom dvoru, 
župnik već zna... 

Glazba prestane, a kroz sobu prođe visok, blijed 
dječak. 

_ Siroče od brata, vježba se za orguljaša kod 
moga, moj ga uči iz milosti, što može čovjek, makar se 
i napatio, rođaku treba pomoći... 

Hanka pomalo postade razgovorna jadikujući i 
dajući maha svojoj tuzi i brigama. Nakon tri nedjelje 
dana mogla se prvi put izgovoriti do volje. 

Slušali su je. Rekli bi po koju riječ od sebe, ali su 
se čuvali, da o Boryni ne prozbore ni riječi, požalili su 
je tako pošteno, da se ona rasplakala, a orguljašica 
kao pametna žena odmah je razabrala i prva reče: 

_ Možda ćete dospjeti, da mi vunu ispredete. 
Hijela sam dati Pakulini, ali uzmite vi; ispredite samo 
na kolovratu, jer na preslici nije vlakno ravno. 

— Bog vam platio, trebam posla, samo se nisam 
usudila da zamolim... 

_ No, no, nemojte zahvaljivati; čovjek mora po- 
magati jedan drugomu. Vuna je već ogrebenana, a bit 
će je oko sto funta. 

— Isprest ću, znam dobro, kod oca sam za sve ja 
i prela i tkala i bojadisala, nismo mi kupovali haljine, 
nismo. 

— Vidite, suha je i mekana. Sa 

— Mora da je od dvorskih ovaca, lijepa vuna... 

— A ako vam ustreba brašna, kaše, graha, samo 
recite, dat ću vam, namirit ćemo se od posla. 

Odvede je u komoru, gdje je bilo puno vreća i 
bačava sa žitom; pole slanine visjele su na zidu, 
s greda se spuštala pređa u pletenicama, a platno je 
u krupnim zamotima ležalo na gomili, a koliko je tu 
tek bilo sušenih gljiva, sirova, svakojakih staklenih 
posuda, a na policama čitav red hljebova velikih kao 
točkovi, a još drugo dobro iko bi nabrojao. 

— Ravno ću opresti, na kolovratu, hvala vam za 
pomoć, samo mi se čini, da ne ću sama moći ponijeti 
toliku vunu. 

— Poslat ću vam po sluzi. 

— Dobro, a ja još moram u selo. 

Još jedamput zahvali, ali nekako tiše i hladnije 
— zavist ju je ujela za srce. 

— Narod svega daje, nanese, priskrbi, pa imaju 
pune komore; a i interesima gule! Tko ima ovce, ima 
novce! A da sami moraju raditi! oho!... — razmišljala 
je izlazeći kroz ljesu. Magdi nije više bilo ni traga, 


.samo što se neka stara cokuletina crnjela na snijegu. 


Požuri korak, jer je bilo već kasno, zasjela se kod 
orguljaševih. 
— Gdje i koga da pita, ima li posla za Anteka? 
Dok je bila gazdarica, svi su s njom živjeli u pri- 


jateljstvu, svaki čas bi netko zavirio u kuću, nešto 


trebao i u oči bio sušta dobrota... a sada evo ona stoji 
nasred puta i razbija sebi glavu, kamo da pođe, ko- 
mu?... Ne, nametati se ne će nikomu, samo bi htjela 
da se porazgovori sa ženama kao prije. 

Zaustavi se pred Klebovima, zaustavi se pred Ši- 
munovom: kućom, ali da uđe, to nije, nije se usudila 
i sjetila se, da joj je Antek zabranio da se miješa s lju- 


dima. — Niti će pomoći, niti išta učiniti, nego će te 
samo požaliti kao krepana psa, rekao je. 
= — O, da, sveta je to istina! — prošapće ona sje- 


tivši se orguljaševih.: 

Eh, da je ona muškarac, odmah bi se latila posla 
(i sve bi uredila. Ne bi jadikovala, niti bi svoju bijedu 
ljudima pokazivala. 

Osjetila je u sebi toliki vučji glad za radom, takvu 
napetost snage, da se protegla i koraknula snažnije, 
krepče. A_i tjeralo ju je. tjeralo, da prođe kraj očeve 
kuće, da zaviri makar samo u ljesu, da barem oči 
svoje zasiti, ali pred crkvom je skrenula na stazicu, 
što je bila izgažena sredinom zamrznuta jezera i koja 
je vodila prema mlinu. Išla je brzo, ne obzirući se na 
stranu, zaokupljena samo mišlju, da se ne osklizne na 
skliskom ledu i da što prije prijeđe i da ne vidi, da 
ne raskrvari svoju dušu uspomenom, ali nije mogla 
odoljeti, nego je nekako baš ravno nasuprot Boryni- 
nima odjednom zastala i nije imala snage da skine 
oka sa svijetla, što je treptalo na prozorima. 


— Pa ipak je to naše, naše... kako bi on otišao 


u svijet... Kovač bi odmah prigrnuo... ne, ne ću se 
maknuti odavde... čuvat ću kao pas, htio to Antek 
ili ne htio... otac nije vječan, a možda će se još štogod 
i promijeniti... djecu svoju ne dam u propast, a ni 
sama ne ću poći... jer to je njihovo... naše... — 
maštala je zagledavši se u snijegom pokriveni voćnjak, 
iz kojega su se razaznavale crte zgrada, bijeli posre- 
breni krovovi, crnjeli se zidovi, a u dubini iza štaglja 
isticao se oštar vršak plasta. Kao da su joj noge urasle 
u led, te se nije mogla maknuti ni otkinuti očiju ni 
uzbuđena srca. 

Noć tiha, hladna, tamnoplava, posuta zvjezdama 
kao srebrnim pijeskom, grlila je snježnu zemlju, 
drveće je nepomično stajalo, pognuto pod teretom sni- 
jega, uspavano, nedohvatno u toj tišini, što se širila 
nad svijetom kao bijele sjene prikaz&, kao skrutnute 
pare; snijeg se jedva primjetljivo iskrio, svaki je glas 
zamro, samo je nešto kao šum uzdrhtalih zvijezda, 
kao žila kucavica promrzle zemlje, kao sneno disanje 
obamrlog drveća — drhtalo u hladnom zraku. A 
Hanka je neprestano stajala, zaboravivši na vrijeme 
što prolazi i na oštru hladnoću, koja štipa. Očima se 


. prilijepila uz kuću, pila ju, srcem obuhvatala i primala 


u sebe sa svom snagom gladi i maštanja. 

Tek ju je probudila škripa snijega, netko je sišao 
s puta na jezero i upravio korak prema njoj, a malo 
kasnije se srela oko u oko s Nastkom Golebiankom. 

— Hanka! — začudi se ona i uzvikne. .S 

— Čudiš se, kao da sam već krepala i da poslije 
smrti obilazim kao sablast! : 

— Što vam pada na pamet, davno vas nisam vi- 
djela, zato sam se začudila. — Na koju ćete stranu? 

— U mlin. ' 

— To je i moj put, nosim večeru Mateušu. 

— Zar sada radi u mlinu, vježba se za mlinara? 

— Kako bi se on učio za mlinara! Radi u pilani, 
što su je digli kraj mlina, a žuri im se, pa rade i 
uveče. I 

Išle su jedna kraj druge, Hanka je jedva progo- 
vorila po koju riječ, a Nastka je neprestano klepetala, 
no čuvala se da ništa ne rekne o Boryni, a Hanka, da- 
kako, nije ništa o tome pitala, premda bi bila rado 
čula. 

— Plaća li mlinar dobro? 

— Po pet zlotyh i petnaest groša dobiva Mateuš. 

— Čak toliko! Pet zlotyh i... 

— Njegova glava sve to vodi, pa nije ni čudo. 

Hanka je šutjela, ali kad su prolazile nasuprot ko- 
vačnice, iz koje je kroz razbita okna udaralo crveno 
svijetlo i krvavilo snijeg, ona šapne: 

— Ovaj Juda ima uvijek posla. 

— Uzeo je kalfu, a on sam neprestano putuje, 
kažu da drži sa židovima u šumi i da zajedno varaju 
ljude. 

— Jesu li već počeli sa sječom? 

— Zar u šumi živite, što li, kad ništa ne znate? 

— Ne živim u šumi, ali ne trčkam po selu za no- 
vostima. 

— Dakle da znate, sijeku, ali na onom prikup- 
ljenom. 

— Dakako, našega ne će smjeti ni taknuti... 

— Samo se ne zna, tko je zabranio, knez drži 
s dvorom, isto tako i kmet i svi oni bogatiji. ' 

— Istina je, tko bi s bogatašima, tko može proti 
njima... Nastu$, ded naiđi k nama. 

— Zbogom ostajte, svratit ću se koji dan s ku- 
djeljom. 

Rastadoše se pred mlinarevom kućom. Nastka 
pođe u mlin, malko nizbrdice, a Hanka preko dvorišta 
u kuhinju. Jedva je onamo stigla, jer su se sjatili psi 
i stali lajati i pritiskati je uza zid, tek ju je Jewka 
obranila i povela, ali prije no što im se razvezaše je- 
zici, uđe mlinarica i reče odmah s neba pa u rebra: 

— Imate li posla s mojim mužem? On je u mlinu. 

Ona ne počeka, nego pođe, a srela ga je na pol 
puta, on je otprati u sobu, a ona mu plati, što je bila 
dužna za kašu i za brašno. 

-— Kravu jedete! — reče on i zgrne novce u 
ladicu. ; 

— Što mogu, kamenje ne mogu jesti. 
Ljutila se. 

— Vaš je čovjek danguba, to vam ja velim. 

— Svejedno, ako je danguba! Što da radi, gdje, 
kod koga? 

— Zar se ne mlati u selu? 

— Sluga ni nadničar nije bio, pa nije čudo, da se 
ne otima za takvim poslom. 

— Priviknut će se on već, priviknut će se. Šteta 
ga je, premda gleda kao kurjak i svojeglav je, ni 
rođenoga oca ne poštuje, ali ipak šteta je čovjeka... 


— Kažu mi... da ima posla kod vas, gospodine 
mlinaru... molim vas... hoćete li uzeti u posao An- 
teka... molim vas... — brizne u plač, obujmi mu 


noge, stade ga ljubiti po rukama i usrdno moliti. 

— Neka dođe, ja ga moliti ne ću, posla ima, te- 
ška posla, spremiti drvo za piljenje... 

— Snaći će se on, spretan je on u svemu kao malo 
iko u selu... 

— Znam ja, zato i kažem, neka dođe na posao, 
ali vi ga, doduše, slabo pazite. 

Ona stade preplašena, jer nije shvatila, što misli. 

— Čovjek ima ženu i djecu, pa ide za drugima. 

Ona preblijedi i zadršće. 

— Istinu vam kažem, noću tumara po selu, vidjeli 
su ga ljudi više puta... 

Ona odahne, kao da joj je teret pao sa srca, znala 
je ona to dobro i shvatila je, da ga noću tako muči 
sjećanje i ne da mu da zaspi... a ljudi to odmah iz- 
vrću na svoj način. 

— Mogao se već latiti posla, pa bi mu se ljubav 
ispušila iz glave. 

— Gazdinski je on sin... 

— Valjada je vlastelin, da izbira posao kao svinja 
u punom koritu. Kad je tako izbirljiv, trebao je da 
živi u slozi s ocem i da ne juri za Jagusiom... to je 
veliki grijeh i sramota... 

— Što vam je to palo na pamet, što? — klikne 
ona brzo. 
— Kažem onako, kako jest, to cijelo selo zna, za“ 


pitajte samo — poviče on glasno i žurno, pošto je bio: 


nagle ćudi i uvijek je govorio istinu ravno u oči. 

— Dakle da dođe? — zapita ona tiho. 

— Neka dođe, makar i sutra. A što vam je, što 
plačete? 

— Ne, ne, to je od zime... 

- Vraćala se polako, teško, kao da ju je nešto pri- 
tiskalo k zemlji, te je jedva nogama micala. Pomračio 
se svijet a snijeg je tako posivio, da nikako nije mogla 
pogoditi stazu, zalud je brisala oči od suza, što su se 
mrznule na trepavicama, badava, nije ju našla, ništa 
nije znala, išla je kroz taj nenadani i bolni mrak, 
Isuse! kako je bio bolan! 

— Za Jagusiom ide, za Jagusiom... 

Daha nije mogla da zahvati, srce joj lupalo kao u 
ranjene ptice, u glavi joj se vrtjelo, vrtjelo, te se na- 
slonila na neko drvo kraj jezera i pritisla se uz drvo 
čvrsto, da ju je zaboljelo. 

— Možda to i nije istina, možda je slagao... 

Sa strahom se uhvatila toga i objeručke se držala. 

— Isuse dragi, zar još nije dosta zla i nevolje, 
da se i to još mora survati na jadnu moju glavu, još 
i to — zajauče potresena i da savlada bol stade žurno 
trčati, te je izgubila dah i svijest i kao da su je vuci 
gonili uleti u sobu sva zasopljena, jedva živa. 

Anteka još nije bilo. 

Djeca su sjedila kraj ognjišta na djedovu kožuhu, 
a starac im je strugao vjetrenjaču i zabavljao ih. 

— Donijeli su vunu, Hanuš, u tri su vreće do- 
nijeli... 

Ona razdriješi vreće, a u jednoj odozgor nađe 
hljebac kruha, komad slanine i dobre pol mjerice kaše. 

— Naplatio ti Gospodin Isus za dobro srce — 
šapne ona tronuto i žurno priredi obilnu večeru i 
odmah položi djecu da spavaju. 

Smjesta se stišalo u cijeloj kući, jer su kod We- 
ronke već spavali, a i stari je doskora legao u zapećak 
i zaspao, Hanka pak priredi kolovrat, sjedne kraj 
ognjišta i poče presti. 

Duboko u noć sjedila je tako, sve do prvih pijet- 
lova, a pred njom se odvijala kao nit mlinarova riječ: 
za Jagnom ide, za Jagnom. 

Kolovrat je tiho zvrčao, jednolično, neumorno, noć 
je virila na prozor mjesečevim hladnim licem i kao 
da je kuckala o okna i uzdišući se pritiskala uz 
zidove, a hladnoća je ispuzla iz kutova, hvatala se 
nogu i širila se kao siva plijesan po glinenom naboju; 
cvrčak je zrikao iza ognjišta, samo bi načas stao, kad 
bi koje dijete kroz san zavikalo ili se prebacilo na 
krevetu — i opet bi nastupila duboka, promrzla tišina! 
Zima je postajala sve jača, kao da je željeznim pan- 
džama stezala, jer su svaki čas zapucketale daske nad 
glavom, stari svinuti zidovi prasnuli bi kao da je netko 
opalio iz puške, po koja greda nabrekla bi od zime 
i tiho škripala, to je zacijelo zima prodrla ispod zi- 
dova, te oni odjednom bolno zadrhtaše i cijela se kuća 
zgrčila, pritisla se uz zemlju i drhtala od zebnje. 


— Idami to nije palo na pamet! Dakako, ona je 
tako lijepa, tako punana, tako umiljata, a što ja?.. 
Strašilo neko, kost i koža, što sam ja! Zar ga ja znam 
privući k sebi, zar smijem? Pa da svaku svoju žilu 
za njega dam iščupati, to ne znači ništa, kad on za 
mene srca nema. — Što li sam ja! Što? ... ' 

Slaboća ju je snašla, velika, tiha i bolna slaboća, 
tako užasno bolna, da ni plakati nije mogla, nije imala 
snage, samo se tresla u sebi kao drvce što se koči od 

zime, što ne može ni izbjeći muci, niti u pomoć zvati, 
niti se obraniti može — kao drvce je zebla Hankina 
duša. Naslonila je glavu na kolovrat, spustila ruke i 
zagledala se preda se, u svoj nesretni udes, u gorku 
nemoć svoju i, dugo je, dugo tako nepomično ostala, 
samo bi se kadšto ispod krupnih vjeđa prosula po 
= koja vruća suza i pala na vunu i smrznula se tamo u 
krvavom čislu boli. 

Sutradan je ustala malko mirnija, a kako i ne bi, 
zar je imala kada da se trapi kao kakva vlastelinka! 
Možda je onako, kako reče mlinar, a možda i nije! 
Zar da spusti ruke i da plače i nariče, kad je sve na 
njenim leđima, i djeca, i kućanstvo, i sva ta sirotinja! 
Tko će tu pomoći, ako ne ona? Samo se usrdno po- 
molila pred Majkom Žalosti, da Gospodin Isus okrene 
na bolje, zavjetovala se, da će na proljeće poći u Cze- 
stochowu, platiti tri mise, a kad se pomogne, odnijet 
će cijeli grumen voska u crkvu za svijetlo pred veli- 
kim oltarom. 

Odlanulo joj je tako, kao da se ispovjedila i pri- 
mila sveti sakramenat, pa se oštro latila pređe, samo 
joj se dan, premda je bio sunčan i vedar, otegnuo bes- 
krajno, a mučila ju briga za Anteka. 


Došao je tek navečer, baš na večeru, a bio je tako 
jadan, propao i tih, pozdravio ju je kako se priliči, 
djeci je donio žemičke, te je gotovo zaboravila na 
svoju sumnju, a kad je još nasjekao sječke i pomagao 
joj u poslu, koliko je mogao, ona se tako duboko raz- 
nježila, da se to teško može iskazati. : 

Samo nije rekao, gdje je bio i što je radio, a ona 
se, dakako, nije usudila da ga zapita. 

Poslije večere došao je k njima Stach, kao što je 
često znao da ih prigleda, mada mu je Weronka bra- 
nila, a malo kasnije javio se iznenada i stari Klab. 

Veoma su se začudili, jer je to bio prvi čovjek 
iz sela, otkako su protjerani, pa su naslutili, da zaci- 
jelo dolazi s nekim poslom, 

— Nijedno od vas ni da se pokaže, pa sam smislio, 
da vas pohodim — reče otvoreno. 

A oni mu zahvališe iskreno i od srca. 

Sjedoše na klupu blizu ognjišta i stadoše se raz- 
govarati polagano, ozbiljno, a stari je dobacivao po 
koju grančicu na vatru. k 

— Prilično je zima, zar ne? 

— Teško je mlatiti bez kožuha i bez rukavica — 
reče Stacho. | 

— A još je veće zlo, da se i vuci javljaju. 

Oni pogledaše začuđeno u Kleba. 

— Istinu vam kažem, noćas su rovali pod kne- 
ževom hlijevi, nešto ih je moralo preplašiti, pa nisu 
krme razderali, ali iskopali su jamu pod zidom, vidio 
sam svojim očima danas u podne, mora da ih je bilo 
barem pet! ' 

— To je znak, da će biti ciča zima. 

— Tek što je stisla, pa već vuci izlaze... 

— Vidio sam kod Wole, na onom putu iza mlina, 
znate, gust trag, kao da je čitav čopor išao preko puta, 
pogledao sam izbliza, mislio sam, da su to gospodski 
lovački psi, ali zacijelo mora da su bili vukovi... — 
reče Antek živahno. 

— Jeste li bili u sječi? — zapita Klab. 

— Nisam, samo ljudi kažu, da sijeku dokupljenu 
šumu, kod Vučjih jaruga. 

— Rekao mi je šumar, da vlastelin ne će nikoga 
iz Lipca zvati na posao, i to od jala, što oni traže 
svoje pravo. 

— A iko će mu posjeći šumu, ako ne Lipčani? — 


dobaci Hanka. 

— Dragi moji, svuda toliko naroda badava sjedi 
po kućama i čeka na posao kao na milost. Zar ih je 
malo u Woli, pa onih zalupanaca u Rudki ili onih 
zamusanaca u Debici? Vlastelin neka samo zovne, za 
jedan dan će ustati nekoliko stotina najjačih momaka. 
Dok sijeku na dokupljenom, neka sijeku, neka se po- 
mognu, nema toga mnogo, a i za naše je predaleko. 

— A ako počnu našu šumu?... zapita Stacho. 

— Ne ćemo dati! — dobaci kratko i snažno Klab. 
Po'rvat ćemo se, neka vidi vlastelin, tko je jači, on ili 
cijeli narod, neka vidi. 

Nisu više govorili o tome, svima je to ležalo kao 
kamen na srcu i peklo ih, samo Bylica reče mucajući 
i plašljivo: 

— Poznam ja tu vlastelinsku fajtu iz Wole, po- 
znam, povući će nas on za nos... ' 

— Neka povuče, nismo djeca, ne će nas on nasa- 
mariti — dovrši Klab. : 

Još su se porazgovorili, kako su orguljaševi pro- 
tjerali Magdu, pa Klab o tome .reče svoje: 

— Dakako, čovječanski to nije, ali teško im je 
bilo imati bolnicu u kući, a Magda im nije ni rod ni 
pomoz-bog. ' 

Porazgovorili su se još o koječem i raziđoše se 
dosta kasno, a na polasku reče Klab na svoj način, 
otvoreno i kratko, neka dođu k njemu, a ako im što 
ustreba, neka samo kažu, — bilo povrća bilo krme za 
junicu, pa makar i po koji zloty — naći će se već kao 
među susjedima... 

Antekovi ostadoše sami. 

Hanka iza dugotrajna skanjivanja, nakon mnogo 
bojažljivih uzdaha, napokon zapita: 

— Jesi li našao kakva posla? 

— Nisam. Bio sam u jednom i u drugom dvoru, 
pitao sam kod ljudi i nisam ništa našao... — odgovori 

on tiho ne dižući oči. Doduše, bilo je istina, da je bio 
i tu i tamo, ali za posao nije pitao, nego je cijelo vri- 
jeme protumarao. A 

Legoše, djeca su već spavala, smještena radi to- 
pline do nogu kreveta, mrak je zavladao sobom, samo 
se mjesečina prolijevala kroz zamrznuta, iskričava 
okanca i prodirala kroz sobu svijetlim trakom. No nisu 
zaspali. Hanka se prevrtala s boka na bok i premi- 
šljala: da li bi sada spomenula pilanu ili tek sutra 
ujutro ? : 

— Tražio sam, ali da i dobijem, ne ću se maknuti 
iz sela, ne ću da se potucam po svijetu kao pas bez 
gospodara — šapne on iza dugotrajne šutnje. 

— Ja sam isto to smislila, isto to! — klikne ona 
radosno — zašto da čovjek traži kruha u svijetu, kad 
se i u selu može naići na priličnu zaradu, baš mi je 
mlinar rekao, da ima posla za tebe kod pilane makar 
odmah od sutra, a platit će dva zlota i petnaest groša. 

— Jesi li išla da ga pitaš? — poviče on. : 

— Nisam, samo sam mu platila, što sam bila 
dužna, a on mi je sam rekao, da je htio poslati po 
tebe; nisam mu ni spomenula — ispričavala se ona 
prestrašena. : 

On ne uzvrati ništa, a i ona je šuljela, ležali su 
jedno kraj drugoga nepomično, bez riječi, san ih je 
posve napustio, maštali su nešto u dubokoj tajnosti, 
kadšto uzdisali i rastapali dušu u toj nijemoj, mrtvoj 
tišini — nekakvi su psi lajali u selu, daleko, daleko 
i slabo, pijetli su lupali krilima i kukurijekali već oko 
ponoći, a neki tihi šum poput vjetra zašumi nad 
kućom. , 

— Spavaš li? — primakne se ona malko bliže. 

— San me je ostavio. 

Ležao je nauznak s rukama pod glavom, tako 
blizu uz nju, a tako daleko srcem, daleko mislima — 

ležao je nepomičan, gotovo bez disanja, bez misli, jer 
su opet Jagusine oči izronile iz mraka i plavile se u 
traku mjesečine.,. 

A Hanka se primakne još bliže, pritisne vruće lice 
uz njegovo rame, pritisne se cijelim srcem. — Ne, u 
njoj više nije: bilo nikakve sumnje, ni tuge, ni gorčine, 
ona se samo onim srdačnim milovanjem, onom dra- 
gošću duše punom povjerenja i predanosti priljublji- 
vala njegovu srcu. 

— Janioš, hoćeš li sutra poći na posao? — zapita 
ona dršćući, samo da nešto rekne, samo da čuje njegov 
glas 'i da se porazgovori s njegovom dušom. 

— Možda ću poći, da, treba da pođem, treba... 
odgovori on ne misleći na to. 

— Idi, Jantoš, idi... — molila je ona meko i pre- 
bacila mu ruku oko vrata i tražila vrelim usnama 
njegova usta, što su jedva disala. 

Ali on nije ni zadrhtao, nije odgovorio, nije oćutio 
njena zagrljaja, nije za nju znao, nego je široko otvo- 
renim očima gledao u oči one druge, u modre Jagu- 
sine oči. 

II. 


Već je prilično bilo svanulo, kad je mlinar nakon 
doručka doveo Anteka na posao. Ostavi ga kraj ulaza, 
među nagomilanim kladama, pa pođe k Mateušu; koji 
je baš namještao drvo na pilani i potjerao pilu, po- 
razgovorio se malko s njim i doviknuo Anteku: 

— Radite ovdje, a u svemu slušajte Mateuša, on 
tu mjesto mene vodi posao — i odmah ode, jer je od 
strane rijeke dopirala neugodna, oštra hladnoća. 

— Bradvu zacijelo nemate? — zapita Mateuš 
silazeći dolje i ljubezno se s njim pozdravi. 

— Sjekiru sam ponio, jer nisam znao. 

— To je kao da ste se zubima spremili, drvo je 
promrzlo i krha se kao staklo, sjekirom ne biste ništa 
izradili, ne hvata ili tek toliko, koliko bi zubom zahva- 
tio. Za danas ću vam posuditi bradvu, samo je treba 
naoštriti, ovako više po strani, vidite... Bartek, pri- 
hvatite se zajedno s Borynom, ovaj hrastić brzo pri- 
redite, jer će ono iz pile doskora sići. 

Iza goleme klade, što je ležala u snijegu, ispravi 
se suh, visok i poguren čovjek s lulom u zubima, u 
sivoj ovnujskoj šubari na glavi, u žutom kožuhu, s co- 
kulama i s crveno isprutanim hlačama, nasloni se na 
blještavu bradvu, štrcne kroz zube i reče veselo: 

— K meni ćete se priženiti, ne bojte se, bit ćemo 
par, što živi u slozi bez galame i bez tučnjave. 

— Krasna šuma, drvo je ravno kao svijeća. 

— Samo je taj gad pun čvora, da Bog sačuva, kao 
da je drvo kremenom nabito, slabo koji dan prođe, da 
se bradva ne okrnji. Samo svoju nemojte oštriti suho 
i glatko, treba po brusu povući samo na jednu stranu, 
pa će oštrica biti jača, s gvožđem je kao i s čovjekom, 
ako mu pogodiš po volji, možeš ga povesti kao pse- 
tance na uzici, kamo ti drago; brus stoji u mlinu tamo, 
gdje se kaša melje.. 

Tako se po prilici već nakon jednog očenaša An- 
tek prihvatio posla sučelice Barteku i stao ljuštiti tri- 
jeske i tesati drvo uzduž, sve do oštroga brida, kako 
je Bartek bio smolom obilježio. Nije se oglasio, jer ga 
je ljuto zapeklo, što taj Mateuš zapovijeda njemu, 
Boryni — ali kad trbuh strada, košulja ne vlada, — 
nego je samo pljuckao u šake i srdito se latio bradve. 


— Prilično vam se odmiče, prilično! — prijeti 


Bartek. 


Dakako, razumio je on posao, nije mu obrađivanje 
drva bila novina, a i pamet je imao priličnu, samo što 
je posao bio težak za čovjeka, koji nije bio priviknut, 
pa se brzo zadisao i uznojio, te je kožuh zbacio sa sebe. 

Žima je bila oštra, nije popuštala, pa je svaki čas 
morao da zastane i da protare ruke u snijegu, jer su 
mu se ukočile i pritisle uz držalje, a i vrijeme se tako 
oteglo, da je jedva dočekao podne. 


Za ručak je prigrizao samo komad suha kruha, 
napio se vode ravno iz rijeke, pa nije pošao ni pod 
krov, u mlin, s drugima, jer se bojao da će tamo sresti 
znance, što su dovezli žito u mlin i čekali svoj red. Još 
bi mu se čudili i veselili se med sobom, kako je on po- 
nižen i jadan, — ne će to oni dočekati... Ostao je na 
zimi, sjeo kraj mlina, grizao kruh i sotka tad pilanu, 
što je stajala baš nad rijekom, samo jednim uglom 
prislonjena uz vrh mlina, te je voda s četiri kola briz- 

gala ispod njega kao debela zelena struja i pokretala 
pilanu. 

Ali još nije pravo ni odahnuo, niti se valjano od- 
morio, kad iz daleka poviče Mateuš vraćajući se 
s ručka iz mlina: ' 

— Na posao! Na posao! 

Hoćeš ne ćeš, jadikujući zbog kratkog podnevnog 
odmora, morao se dići i latiti se posla kao i ostali. 

Žustro se maknuše, jer je zima stegla i gonila ih 
baš ljudski. 

Mlin je neprestano klepetao, a soda je ispod 
mlinskih kola, obraslih ledom kao zelenom kudjeljom, 
spletenom u dugačke perčine, bučno jurila pod pilanu, 
pile su neprestano zvrčale kao da netko grize staklo 
i pljuvale žutu pilotinu. Mateuš se neumorno vrzao, 
naravnavao klade, zaustavljao i puštao vodenu struju, 
prikivao drvo klanfama uz rub, mjerio, neprestano 
uzvikivao i gonio ljude, svuda je bio, motao se kao 
ptica u konoplji, samo je treptao njegov crveni prsluk 
sa zelenim prugama i siva šubara pred ulazom, po 
izgaženom snijegu punom iverja, gdje su obrađivali 
drvo, čas je potrčao u mlin, čas govorio s ljudima, od- * 
ređivao, gonio na posao, smijao se, šalio, zviždao i žustro 
radio, a najčešće si ga vidio na mostu kraj pil4, jer 
pilana nije imala zidova po strani, vidjela se naskroz 
i dizala se dosta visoko nad rijekom na četiri čvrsta 
stupa, o koje je voda tako udarala, da je krov od trske, 
poduprt samo na vršku, kadšto znao zadrhtati kao 
prut na vjetru. 

— Spretan je gad! — šapne Antek s priznanjem, 
ali ne bez ljutnje. 

— Zar malo prima! — promrmlja Bartek. 

Pritisnuše rame uz rame, jer je zima stegla sve 
jače i radili su šuteći. 

Dosta je bilo ljudi kod posla, samo što nije bilo 
kada za razgovor — dvojica su pazila kod pila, rušila 
ispiljene klade na zemlju i vukla nove, a druga su 
dvojica cijepala neraspiljene panjeve i slagala daske 
u velike naslage, a tanje i vlažnije su spremali pod 
sušu, a druga dvojica su lupila koru s hrastova, jela 
i smreka, pa je Bartek često znao viknuti prema njima 
u šali: 

— Hej, vi proklete derikore, kad ćete se osloboditi 
za živodere! : 

Ljutili su se na to, jer nisu pse gulili, ali nije bilo 
vremena da se svađaju zbog poruge, Mateuš je tako 
ijerao, da je jedva koji tek potajno dospio da potrči 
u mlin i da ogrije ukočene ruke, a natrag je gotovo 
trkom stizao, jer je i posao žurio. 

Kad se već valjano smračilo, krene Antek kući, a 
bio. je tako prozebao, umoran i iscrpen, da su ga sve 
kosti boljele, te se odmah iza večere uvukao pod pe- 
rinu i zaspao tvrdo kao kamen. 

Hanka nije imala srca da ga išta ispituje, ali uga- 
đala mu je, koliko je mogla, neprestano je stišavala 
djecu, staroga natjerala da ne lupa cokulama, sama je 
hodala bosa po sobi, samo da ga ne probudi, a u zoru, 
kad se spremao na posao, svarila mu lončić mlijeka uz 
krumpir da se najede i da se malko ugrije. 

— Pasja mu vjera, tako me bole kosti, da se ne 


mogu micati! — potuži se on. 
— To je tako samo spočetka, jer niste navikli ni 
naučeni... — objašnjavao je starac. 


— Znam, da će to proći. Hanu$, hoćeš li donijeti 
ručak? 

— Hoću, kako bi mogao ti toliki put prevaliti, 
donijet ću... 

On krene odmah, jer se moralo biti na poslu, čim 
dan svane. 

I tako se počeše njegovi dani teškog, mučnog rada. 

I makar bila i najljuća zima, ma duhala mećava 
i bješnjela s vjetrinom i snijegom, da čovjek oči ne 
može otvoriti, makar i zima popustila, moralo se cijele 
dane prestojati u razmočenu snijegu, dok je neu- 
godna vlažna zima u kosti ulazila, makar snijeg sipao, 
da je čovjek jedva vidio svoju bradvu — valjalo je 
prije zore ustati, žuriti se i duge dane raditi, da su 
kosti sve škripile a svaka se žila natezala od umora, 
potrčati na posao, jer su četiri pile tako proždirale 
drvo, da su ga jedva mogli nasmagati, a Mateuš je 
gonio. 

Ali nije mu to omrznulo, ni taj teški rad niti opaki 
vjetri, ciča zima, ni vlaga ni ljuti snijeg, na to se on 
pomalo privikao — jer ako se čovjek upre, ni u paklu 
nije zlo — vele mudri ljudi, nego ono, što nije mogao: 


da podnese, to je bila Mateušova komanda i ono ne- 


prestano zadirkivanje. 

Drugi se nisu više na to osvrtali, ali on je svaki 
put, kad bi ga čuo, uzavrio od ljutine, a više puta je 
tako zarežao, da je onaj samo očima zasjao, a onda se 
kao naumice o sve očešavao, ali ne izravno u oči, nego 
je uvijek znao pogoditi u slabine, da se Anteku koža 
naježila i šake ga zasvrbile, no ipak se svladavao, ko- 
liko je mogao, stišavao srdžbu i samo u pameti skup- 
ljao to bockanje, jer je dobro znao, da Mateuš samo 
čeka na priliku, da ga s posla otjera... 

Anteku pak nije bilo toliko stalo do posla, nego 
više do toga, da se ne da od makar koga izgurati i 
nadvladati — i to još od takvog traljavca, kao što je 
Mateuš. 

Dosta to, da su se kvačili sve oštrije, jer je na dnu 
njihova bijesa kao bolna trijeska potajno bila Jagusia. 
Obojica su oni još odavno od proljeća, a i od poklada, 
obilazili oko nje kao takmaci i potajno su se izigravali 

znajući jedan za drugoga. Samo što je Mateuš to činio 
gotovo javno, pred svima i u sav glas govorio o svom 
ljubakanju, dok je Antek to morao skrivati, pa mu je 
potmula žestoka ljubomora žegla srce. 

Nikada oni nisu prijateljevali, uvijek su se kostri- 
ješili jedan na drugoga i prijetili pred ljudima jedan 
drugome, jer je svaki od njih sebe smatrao najjačim u 
selu, ali sada je, od dana u dan, u njima rasla srdžba i 
bijes, pa se po prilici poslije nedjelje dana nisu ni poz- 
dravljali, nego su prolazili jedan kraj drugoga krijeseći 
očima kao dva bijesna vuka. 

Mateuš nije bio čovjek loš i mrk, nego je naprotiv 
bio dobra srca i široke ruke, samo što je bio suviše sa- 
mosvijestan, bio je ponosan nad druge i ništa nije do 
drugih držao, a imao je još i tu pogrješku, da je sebe 
smatrao takvim momkom, kojemu ne bi odoljela ni- 
jedna djevojka, volio se hvalisati i dičiti, samo da _ u 
svemu bude prvi. Pa i sada mu je to godilo i rado je 
pričao, kako Antek kod njega radi i sluša ga u svemu, 
gleda mu u oči pokorno, samo da ga ne bi otjerao 
s posla. 

Čudili su se odi: koji su Anteka poznavali, ali su 
mislili, da se čovjek upokorio i pognuo samo da ne iz- 
gubi zaradu, a drugi su pak tvrdili, da će se iz toga još 
koješta izleći i da će to Antek danas-sutra sebi nakna- 
diti i bili su spremni da se klade, da će on Mateuša 
namlatiti kao vola u kupusu.. 


Antek, dakako, nije ništa znao o tom brbljanju, 
.jer nije obilazio po kućama, znancima se bez riječi 
uklanjao, a s posla je išao ravno kući i natrag, no 
sigurno je osjećao, da mora biti nešto takvo, jer je 
dobro progledao Mateuša. 


— Udesit ću te ja, strvino, tako u sitno, da te ni 
psi ne će prožderati, smekšat ću ti njušku, da se ne ćeš 

hvastati i dičiti — otelo mu se jednom pri poslu, te je 
Bartek to čuo i rekao: 

— Kanite ga se, zato ga i plaćaju, da ljude goni! 
— Starac nije razumio. i 

— I pas mi omrzne kad badava laje. 

— Uzimate to k srcu, još će vam se džigerica za- 
paliti, a vidim da žestoko radite. . 

— Zato, jer mi je zima, — dobaci, samo da nešto 
rekne. 

— Sve treba polako, po redu, polagano, i Gospo- 
din Isus mogao je stvoriti svijet u jedan dan, no mi- 
lije mu je bilo da ga stvara kroz nedjelju dana i da 


se odmara... posao nije ptica, ne će otprhnuti, a niti 
vam je sila niti želja da se izmorite za ljubav mli- 
nara ili onog drugog... a Mateuš je zato tu kao ono 


psetance što čuva sirotinju, pa zašto da se ljutite na 
njega zbog lajanja?.. 

— Rekao sam, kako ja to smatram. Gdje ste vi 
bili u ljetno doba, da vas nisam vidio u selu? — za- 
pita Antek, da skrene razgovor na drugo. 

— Pomalo sam radio, pomalo božji svijet gledao, > 
oči pasao i duši pomagao da ponaraste... — govorio 
je starac polagano i optesavao drvo s druge strane, 
kadšto se uspravio, protegnuo se, da su mu zglobovi 
zapucali, ali lulu nije vadio iz zuba i rado se raz- 
govarao. ' 

— Radio sam s Mateušem kod novoga dvora, ali 
kako je on gonio, a proljeće bilo na svijetu, sunašce 
mirisalo, pa sam ga ostavio, a baš su tada išli ljudi u 
Kalvariju — pošao sam s njima da budem na pro- 
štenju i da se malko svijeta nagledam. 

— A je li daleko do te Kalvarije? 

— Išli smo dvije nedjelje dana, to je čak iza Kra- 
kova, ali ja nisam stigao. U nekom selu, gdje smo ostali 
preko podneva, baš je gazda gradio kuću, a toliko se 

u taj posao razumio kao magarac u kantar, pa sam se 
razljutio, opsovao ga, jer je drvo upropastio, i ostao 
sam kod njega, a i molio me, da ostanem. Za dva mje- 
seca sam mu podigao kuću, izgledala je kao kakav 
dvorac, pa me on htio oženiti svojom sestrom, udo- 
vicom, što je živjela kraj njega na pet jutara. 
— Zacijelo je bila stara? 

. — Nego još da bude i mlada! No to nije ništa, samo 
što je bila malko ćelava, erlava i koso je gledala, a 


lice joj je bilo glatko kao hljeb, koji su miševi neko- . 


liko nedjelja obgrizali, fina ženska, dobra, žderanja 
sam imao kod nje izobilja — bilo kajganu s kobasi- 
com ili rakiju s masnim mesom, pa kojekakve pri- 
smoke, i tako se upalila za mnom, da me je svaki dan 
htjela pustiti sebi pod perinu... dok nisam noću po- 
bjegao u svijet... ši : 

— Mogli ste se priženiti, ipak nekih pet jutara... 

— Iušljiv kožuh od pokojnoga. A što će mi žena? 
odavno mi je omrznulo to bablje sjeme, odavno! Ništa 
ne zna nego samo se dere, vrišti, leti kao svraka po 
plotu, vi jednu riječ, a ona istrese dvadeset kao iz 
grahorine... vi imate pamet, a ona samo mlati jezi- 
činom. Kažeš li joj štogod kao čovjeku, ona niti će 
razabrati niti shvatiti; nego samo klepeće makar što. 
Kažu, da je Gospodin Isus dao ženi samo pol duše, 


to je zacijelo istina... a drugu je polovicu sigurno 
sam davo napravio... 

— Kažu da ima i pametnih... — reče Antek 
snuždeno. 


— Kažu da ima i bijelih vrana, samo što ih nitko 
nije vidio. 

— A zar vi niste imali svoju ženu, a? 

— Imao sam, imao!... — prekine starac naglo, 

ispruži se i zagleda se sivim očima u daljinu. Bio je 

yeć star, suh kao iver, žilav, ravan — samo što se sada 

nekako pogurio, lula mu skakala u zubima, a vjeđama 
je treptao brzo, brzo. , 

— Izlazi, gurnite! — poviče čovjek kraj pile. 

— Bartek, brže, ne stojte, jer će i pile stati — 
prodere se Mateuš. 

— Eh, glupane, brže se ne može preko sile. Po- 
pela se vrana na crkvu, grakće i misli, da je pop na 
prodikaonici — promrmlja srdiio, ali mora da mu se 
nešto desilo u utrobi, jer se češće odmarao, uzdisao i 
pogledavao, ne će li skoro podne. 

Dobro da je odmah stiglo, već se i ženske poja- 
vile s dvojkama,*) a Hanka se baš pokazala mlinu iza 
ugla. Pilana stade, svi pođoše u mlin da jedu. Antek 
pak, pošto je dobro poznavao mlinareva momka, jer 
su po koju flašu zajedno ispili, smjestio se u njegovu 
izbicu, nije više izbjegavao ljude, nije im se uklanjao, 
samo je tako gledao, da su mu se oni sami uklanjali 
s puta. 

U tolikoj vrućini, da se jedva moglo disati, sjedilo 
je nekoliko ljudi u kožusima razgovarajući se veselo. 
To su bili ljudi iz udaljenijih sela, koji su dovezli na 
meljavu i čekali da se samelje, dometali treseta u malu 
peć, što je već pocrnjela, pušili cigarete, te je cijela 
izbica bila sva u dimu, i razgovarali se. 

Antek sjedne na neke vreće kraj prozorčića, po- 
loži dvojke među koljena i lakomo se prihvati kupusa 
s grahom, a onda valjušaka od krumpira s mlijekom. 
Hanka je čučnula do njega i tronuto se zagledala u 
njega. Od rada se osušio, pocrnio, a od onog posla na 
zimi na licu mu se mjestimice ljuštila koža, ali uza 
sve to on joj se činio ljepši od ikoga drugog na svi- 
jetu: — dakako, tako je i bilo, visok, uspravan, vitak, 
u pojasu tanak, u plećima širok, gibak; lice je imao 

*) Dwojak, dva lonca u jedno slijepljena, sa zajedničkim 
uhom odozgor. 

dugoljasto, suho, nos kao kljun u jastreba, samo ne 


tako kukast, oči krupne, sivozelene, a obrve kao da 


je netko ugljenom povukao crtu preko cijelog čela go- 
tovo od sljepočice do sljepočice, te kad bi ih u jarosti 
namrštio, strahota ga je bilo pogledati, a čelo je imao 
visoko, samo napolak pokrito ravno podsječenom, 
tamnom, gotovo crnom kosom, brkove je sasvim brijao 
kao i svi drugi, pa su mu samo oni bijeli zubi treptali 
među crvenim usnama kao zrnca krunice... Tako je 
bio lijep, da ga se nikako nije mogla dosta nagledati. 

— Zar nije mogao donijeti otac, valjada ne ćeš ti 
svaki dan toliki put prevaljivati! 

— Otac je morao ispod junice da počisti, a voljela 
sam ja da ti donesem ručak. 

Uvijek. je tako udešavala, da ona sama donese 
ručak i da ga se barem nagleda. 

— Kako je tamo? — zapita on svršavajući s jelom. 

— Kako bi bilo — isprela sam već vreću vune i 
odnijela orguljašici pet motovila pređe. Bila je vrlo 
zadovoljna... Samo je Pietruš nekako vruć, ne će da 
jede, nego samo emizdri. 

— Preždemno se, to i. sve. 

— Zacijelo je tako, zacijelo... A i Jankiel je do- 
lazio po guske... 

— Hoćeš li prodati? 

— Eh, a na proljeće da ih onda kupujem! 

— Uradi, kako misliš, to je tvoj posao. 

— A kod Wachnikovih su se opet potukli, išli su 
po župnika, da ih rastavi... a kod Paczešovih se, 
kažu, tele ugušilo od mrkve. 

— Što to mene briga — promrmlja on nestrpljivo. 

— Orguljaš je bio po snopiće*) — reče ona malo 
kasnije ali već bojažljivo. : 


*) Snopkowe, desetina u snopićima, koje župnik (ovdje 


orguljaš) pobire od župljana. Vidi: Seljaci, Jesen, str. 104. 

— A što si dala? | 

— Dvije šake očešljanog lana i četiri jajeta... 
Rekao je, ako nam ustreba, da će dati voz zobene slame 
i da će počekati na novce do ljeta ili da se odradi. Ni- 
sam uzela, zašto da uzimam od njega... jer... pri- 
pada nam još paša od oca, uzeli smo samo dva voza, 
a s toliko jutara. 

— Ne ću ići fražiti a i tebi zabranjujem. Uzmi 
od orguljaša na odradu, a ako ne, prodat ćemo po- 
sljednje goveče, ali dok sam živ, oca ne ću ni za što 
moliti, razumiješ li? ... 

— Razumijem, da uzmem od orguljaša . 

— A možda ću i zaraditi toliko, da će nam do- 
stajati, samo ne cmizdri pred ljudima! 

— Pa ja ne plačem, ne... nego uzmi od mlinara 
pol vagana ječma za kašu, to će biti jeftinije nego da 
gotovu kupujemo. 

— Dobro, reći ću danas i ostat ću koje veče, pa 
će se samljeti. 

Hanka izađe, a on još ostane pušeći cigaretu i ne 
miješajući se u razgovor, što su ga poveli seljaci, a 
baš su govorili o vlastelinovu bratu iz Wdćlke. 

— Jacek se zvao, dobro sam ga poznavao! — po- 
viče Bartek, koji je baš u taj čas unišao u izbicu. 

— Onda zacijelo znate, da se vratio iz dalekih 
krajeva. 

— Ne, mislio sam, da je već davno umro! 

— Živ je, vratio se prije neke dvije nedjelje. 

— Vratio se, ali kažu, da nije sasvim pri pameti. 
Ne će da živi u dvoru, preselio se u šumu, k šumaru, 
sam sebi sve priređuje i jelo i odijelo, da se svi čude, 
a naveče svira u gusle. Često ga sreću i na putovima, 
po onim različitim humcima, kako na njima svira... 

— Kazivali su mi, da obilazi po selima i da sva- 
koga pita za nekakvog Kubu... 

— Za Kubu! zar se jedan pas zove šarov? 
— Prezime ne spominje, nekoga Kubu traži, koji 
ga je, veli, iznio iz rata i spasio od smrti! 


— Kod nas je bio Kuba, koji je s gospodarom pošao 


u šumu, ali taj je umro! — dobaci Antek i digne se, 
jer se već Mateuš derao iza zida. 

— Izlazite, što je to, zar će do užine trajati po- 
dnevni odmor. 

Anteka spopade srdžba, istrči i povikne: 

— Ne deri se zabadava, čujemo svi. 

— Nažderao se mesa, pa hoće da mu vikom od- 
lane trbuhu — reče Bartek. 

— Eh... dere se, da se pokaže revan pred mli- 
narom — dobaci netko. 

— Za jelom se izvale, razgovaraju, prave se da 
su gazde, a nemaju ni čitavih hlača... — neprestano 
je gunđao Mateuš. : 

— To vama nazdravlja, Antonije, vama! 

— Začepi gubicu i jezik za zube, da ti ga ne bih 
prikratio, a gazd&a se čuvaj! — poviče Antek, spreman 
već na sve. 

Mateuš zašuti, samo pogleda kao razbojnik, cijeli 
dan nije nikomu ni riječi progovorio, ali pazio je po- 
zorno na Antekov posao i nadzirao ga na. svakom 
koraku, no nije mogao ništa da prigovori, jer je Antek 
radio tako valjano, da je i sam mlinar, koji je po ne- 
koliko puta na dan dolazio na posao, to primijetio i 
kod prve nedjeljne isplate povisio mu na čitava tri 
zlota. 

Mateuš je bjesnio, mlinaru u oči skakao, ali mli- 
nar reče: 

— Dobar si mi ti, dobar mi je i on, dobar mi je 
svaki, tko valjano radi. 

— Povisili ste mu samo zato, da meni napakostite 

— Vrijedi on toliko, koliko i Bartek, a možda i više, 
pa sam povisio. Pravedan sam čovjek, neka to svatko 


. zna. 


— Sve ću ostaviti do sto vragova, pa vi sami nad- 
zirite posao — zaprijeti Mateuš. 

— Pa ostavi, potraži pogaču, ako ti kruh ne prija, 
idi, pilanu će voditi | Boryna ito još za četiri zlota na 
dan! — reče mlinar smijući se, jer je tako promišljeno 
udešavao, da dobije jeftinijeg radnika. 

.Mateuš je odmah razabrao, da mlinar ne će po- 
pustiti i da se ne da preplašiti, pa nije dalje nava- 
ljivao. Srdžbu na Anteka spremio je duboko pod 
pazuho, te ga je tamo pekla kao živa vatra, ali prema 
ljudima je postao mekši i uviđavniji, a oni to smjesta 
primijetiše, pa Bartek na to pljune i reče drugima: 

— Glup je kao ono štene, što nije moglo pregristi 
čizmu, dobilo po zubima, pa joj se sada umiljava. 
Mislio je, da je došao u milost, a isto će ga tako pro- 
tjerati, samo ako se bolji nađe... tako je to uvijek 
kod bogataša... 

Anteku je pak bilo svejedno, niti ga je obradovala 
povišica niti se previše veselio, što se Mateušu smekšala 
njuška i što mu se selo rugalo, o čemu su govorili na 
poslu, to ga se toliko ticalo kao lanjski snijeg, a još 
i manje. Nije radio radi plaće, njoj se samo Hanka 
radovala, radio je zato, što mu se tako sviđalo, a da 
mu se prohtjelo ispružiti se i ležati — ispružio bi se i 
ležao, makar se što događalo. No, kako mu je posao 
omilio, prionuo je upravo ludo i radio kao konj na 
vršaju, koji i negonjen trči unaokolo, dok ga ne za- 
ustave. 

= Itako je prolazio dan za danom, sedmica za sed- 
micom, sve do Blagdana u teškom i neprekidnom radu, 
te mu je duša polagano pritihnula i regbi skrutila se 
kao led, pa nimalo nije bio sličan prijašnjem Anteku. 

Ljudi se čudili tome i svakojako o tom govorili. No to 
je bilo samo iznapolja, za ljudske oči, jer je iznutra 
bilo sasvim drukčije -— kao u bistroj i dubokoj vodi, 


koju zima ledom okuje i snijegom zagrne — a ona 
ipak neprestano žubori, šumi, tutnji, te se čovjek i ne 
nada, kad će kora pući i voda provaliti... Tako je 


bilo i u njemu; radio je, mučio se, novce do posljed- 
njega groša davao ženi, kod kuće naveče sjedio, dobar 
je bio kao još nikada, tih, miran, s djecom se igrao, 
pomagao u kućanstvu, nijedne loše riječi nikomu nije 
rekao, nije se tužio, kao da je na sve krivice zaboravio 
— ali nije uza sve to obmanuo Hankino srce, nije; 
istina, radovala se ona toj promjeni i od sveg je srca 
za to Bogu hvalila, pazila je na njega, koliko je naj- 
više mogla, neprestano mu gledala u oči, da pogodi, 
što mu treba, služila ga najvjernije i najpažljivije, 
ali često je znala očima uhvatiti njegove tužne po- 
glede, često je. preplašeno prisluškivala njegovo tiho 
uzdisanje, često su joj klonule ruke i obamrla se srca 
obazirala, kao da je htjela predvidjeti, odakle će doći 
nesreća, jer je dobro osjećala, da se u njemu bori 
nešto strašno, nešto, što on samo silom svladava, što 
se tek pritislo, pritajilo i ispija mu dušu, ispija... 
Ali on nije ni riječi progovorio, da li mu je zloili 
dobro, vraćao se s posla ravno kući, u zoru se dizao 
kad bi zazvonilo na zornicu, pa je svaki dan prolazio 
kraj osvijetljene crkve, svaki dan se zaustavio pred 
crkvenim predvorjem da posluša sviranje orgulja, one 
glasove muzike, ono brujanje, što tiho i srdačno pro- 
dire, kao da dopire iz zime, kao da se rodilo iz tog 
sivog svitanja zore, kao da zuji iz jutra crvenog kao 
bakar, iz ledenih koprena i diže se iz promrzle zemlje 
kao čeznuiljivi dugotrajni san, koji se kidao u sno- 
vima, teški san zime, — i svaki je dan požurio korak, 
da ga ne vide, kako sluša, i žurio se drugom stranom 


62 


jezera, dužom, samo da ne prođe kraj očeve kuće i 
da nikoga ne sretne. 

Nikoga! 

Zato je nedjeljom sjedio nepomično kod kuće, 
mada je Hanka molila, da pođe s njom u crkvu. Ne i 
ne. Bojao se, da će sresti Jagnu, a dobro je znao, da 
ne će izdržati, da ne će odoljeti! 

A osim toga je čuo od Barteka, s kojim se prilično 
sprijateljio, a i sam je slutio, da se selo neprestano 
bavi njim, da ga paze i prate na svakom koraku kao 
lopova, kao da su se urotili proti njemu — često je 
znao primijetiti nečije oči kako vrebaju iza ugla, često 
je osjećao, kako se za njim ogledavaju, kako lete rado- 
znali hitri pogledi, što bi htjeli da mu segnu do dna 
duše, da ispitaju svaku pomisao i da je prozru na- 
skroz. Boljele su ga te oči, jer su mu kao svrdlo pro- 
dirale kroz dušu, ljuto su ga boljele. 

— Ne ćete pregristi, strvine, ne ćete pregristi — 
šaptao je pun mržnje i zapadao u sve ljuću srdžbu 
prema svima, pa je još više izbjegavao ljude. 

“X — Nikoga ja ne trebam. Toliko prijateljujem sam 
sa sobom, da se jedva snalazim — reče on Klebu, kad 
mu je ovaj prigovorio, što nikada nikome ne nailazi. 

Istinu je rekao, da se jedva sam sa sobom snalazi, 
istinu; čvrsto se stisnuo pesnicom, stegnuo je dušu kao 
u žvale kakve i čvrsto pritegao, nije popuštao uzdu 
— ali duša mu je sve češće znala klonuti od umora 
i sve češće mu je bilo tako, da sve odbaci i da se pre- 
pusti sudbini. — Kakva će biti, loša ili dobra, bilo mu 
je svejedno, jer mu je život omrznuo i izjedala ga 
tuga, duboka tuga, koja mu se upila u srce pandžama 
kao kakav jastreb, i čupala ga, kidala. 

Teško mu je bilo pod tim jarmom, mučno, tijesno 
i zagušljivo kao djaeng: konju iza pletera, kao psetu 
na lancu, kao... to se ni iskazati ne može! 

Osjećao se kao rodna voćka, koju je vihar polomio 
i koja je na propast odsuđena pa polako sahne po- 
sred rascvatjelog zdravog voćnjaka. 

Jer naokolo su živjeli ljudi, bilo je selo, život je 
vrio običnim svojim ključanjem, zapljuskivao kao 
voda tekućica, prosipao se neprestano podjednakim, 
bujnim, žustrim potokom. Lipce je živjelo običnim, 
svagdanjim životom; ili je kod Wachnikovih bilo 
krštenje, ili zaruke kod Klebovih, makar i bez mu- 
zike, ali zabavljali su se kako priliči u doba advent- 
sko; ili je netko nekomu umro, na priliku onaj Bartek, 
kojega je nakon okapanja dragi zet tako izmlatio, da 
je propadao i trunuo, dok se nije preselio u Abraha- 
movo krilo; ili je Jagustynka opet pozvala djecu pred 
sud radi izdržavanja, a bilo je još i drugih događaja, 
svakakvih, gotovo u svakoj kući bilo je nešto novo, 
te je narod imao o čemu da povede riječ, čemu da se 
smije ili žalosti, a po različitim se kućama za dugih 
zimskih večeri sastajale žene da kudjelju predu — 
koliko je tamo smijeha bilo, Isuse dragi, kakve li za- 
bave, vike i krike, da se čak na put čulo to veselje! 
Pa koliko je svuda bilo svađe, prijateljstva, dogovora, 
očijukanja, zastajkivanja pred kućama, žurbe, vreve, 
tučnjave, vesela razgovora — kao u kakvom mravi- 
njaku ili pčelinjaku, da je tutnjilo po kućama. 

Svatko je živio na svome, kako mu je bilo po volji, 
kako mu je bilo zgodnije, a u društvu s drugima, kako 
je Gospod Bog zapovjedio. 

Netko je kuburio, patio se i brinuo, netko se za- 
bavljao i rado se čašicama kucao s prijateljima, netko 
se naduo i uznosio se nad druge, netko za curama obila- 


zio, netko bolovao i u župnikov obor pogledavao, netko . 


leškario u toplom zapećku, za nekoga radost, za ne- 
koga tuga, a za nekoga ni jedno i ni drugo, — ali svi 
su živjeli bučno, iz sve snage, iz dna duše. 

a1» q e so Hi Z s a « 
Samo je on jedini bio kao izvan sela, izvan ljudi 


.i osjećao se kao tuđa ptica, preplašena i gladna, koja 


poletava oko rasvijetljenih prozora, uzdiše za punim 
hambarima, svom dušom prianja k ljudima, ali ne 
ulijeće; samo kruži, zaviruje, prisluškuje, mukom se 
hrani i čežnju pije, ali ne ulijeće. 

. Jedino, ako Gospodin Isus malko promijeni... ali 
na dobro. 

No on se još bojao da misli na takvu promjenu. 

Tako nekako nekoliko dana pred Blagdane sreo 
je ujutro kovača, htjede da ga mimoiđe, ali kovač mu 
zakrči put, prvi pruži ruku i reče EN gotovo 
tužno: 

— Čekao sam da dođeš kao svomu ? rađeno. 
posavjetovao bih te, pomogao, premda se i kod mene 
baš ne presipa. 

— Mogao si doći i pomoći! 

— Kako, zar da se ja prvi ponudim, da me istje- 
raš kao što si J6zku.. , 

— Pa da, tko ne kuburi, tome se ne žuri. 

— Ne kuburi! Ista nam je krivica nanesena, pa 
nam je i glavobolja ista. 

— Ne laži mi u oči, gle ga! misli da ima posla 
s glupanom... 

— Tako mi dragoga Boga, da sam ti čistu istinu 
rekao. 

— Lisac ti si; juriš, njuškaš, repom mašeš, trag 
brišeš, da te ni vjetar ne uhvati, da ti se osveti za 
štetu. 

— To, što sam na svadbi bio, to je, vidim, ono, 
što mi zamjeravaš! Istina je; bio sam, ne poričem, ali 
morao sam poći, sam me je župnik nagovarao i silio, 
da ne bi bilo uvrede božje, što djeca za sebe, a otac 
za sebe. 

— Išao si po župnikovu nagovoru — reci to 
komu drugomu, neka ti vjeruje, a ne meni. Guliš ti 
staroga za ljubav tog prijateljstva, kako se samo može, 
praznoruk ti ne odlazi 

— Samo lude ne uzimlju kad im se daje, ali proti 
tebi ne govorim, ne, neka cijelo selo kaže, pitaj Jagu- 
stynku, ona neprestano sjedi kod staroga, a govorio 
sam već ocu, da se pomiri s tobom... napravit će se 
to... udesiti... urediti, da se sve sla, 

— Miri a pse, a ne mene, jesi li čuo! Nisam te 
molio da me posvadiš, nemoj me ni miriti, gledaj ga, 
kakav mi je on prijatelj! Udesio bi pomirbu, samo da 
mi možeš svući s pleća makar i ovaj posljednji ko- 
žuh... Velim ti još jedamput, okani me se sasvim, 
makni mi se s puta, jer ako me bijes spopadne, iščupat 
ću ti tu vjeveričju dlaku i poravnat ću ti rebra, da te 
ne će obraniti ni žandari, mada s njima držiš. Za- 
pamti to! 

Okrene se i pođe ni ne osvrnuvši se na kovača, 
koji ostade nasred puta zinuvši od čuda. 

— Lažljiva mrcina, sa starim drži, a mene pre- 
dusreće prijateljski. Obojicu bi nas doveo na prosjački 
štap, samo da može. 

Iza tog susreta nije se skoro umirio, a osim toga 
mu danas već od rana jutra nije polazio posao za 
rukom; tek što se latio tesanja, bradva mu se oškrbila 
na čvoru, a zatim mu je, prije podneva, drvo pri- 
gnječilo nogu, pravo je čudo, da nije pukla, ali morao 
je čizmu izuvati i ledom oblagati, jer je natekla i že- 
stoko boljela... A osim toga je danas Mateuš bio ljut 
kao pseto, svađao se sa svakim, ništa mu nije valjalo, 
uvijek je bilo malo, vikao je, gonio, a s njim kao da 
je naumice kavgu tražio, te umalo da nije došlo do zla. 

Tako se nekako čudno sve složilo, da ni ona kaša, 
koju je Franek obećao danas samljeti, a zbog koje mu 

je Hanka svaki dan punila glavu, nije bila samlje- 
vena, a on se ispričavao, da nije imao kada. 
A i kod kuće je bilo neobično. Hanka je obilazila 


zabrinuta i zaplakana, jer je Piotru$ ležao u groznici 


kao u vatri, pa je morala pozvati Jagustynku, da 
dječaka obaje i protare, jer se zacijelo strunio. 

Jagustynka je došla baš za vrijeme večere, sjela 
kraj ognjišta, potajno se obazirala po sobi i neobično 
joj se htjelo da priča, samo što su njih dvoje slabo 
odgovarali, pa se latila pregledavanja dječaka i vra- 
čanja . 

— Hen u mlin, da pripazim, jer mi inače ne će 
samljeti — reče Antek i prihvati kapu. 

— Zar ne bi mogao otići otac da sasipa!... 

— Idem ja, pa će sigurnije biti kaša samljevena! 

I pođe žurno, ljutit, uzbuđen i u nutrašnjosti 
svojoj tako raskidan, kao osamljeno drvo na vjetrini, 
a osim toga u kući mu je sve smetalo, uzbuđivalo ga, 
a ponajviše one radoznale, lopovske Jagustynkine oči. 

Veče je bilo tako tiho, blago, jer je od jutros naglo 
popustilo, zvijezda nije bilo mnogo, samo gdjegdje je 
po koja kao kroz koprenu drhtala u daljini, od šum- 
ske je strane dopirao vjetar, a s njim je stigao dalek, 
mukao šum kao uoči mijene, psi su štektali po selu, 
a svaki čas bi se kao prašina stresao snijeg s drveća . 
Po putu se protegao dim, a zrak je bio vlažan i hladan. 

U mlinu je, kao što biva prije svetaca, bilo mnogo 
ljudi; oni, kojima se žito mljelo, čekali su po hodni- 
cima, a ostali su sjedili u izbici mlinareva momka, a 
posred njih Mateuš. Zacijelo je pričao nešto zanim- 
ljivo, jer su ljudi svaki čas praskali u smijeh. 

Antek uzmakne gotovo s praga izbice i pođe u 
mlin da potraži Franeka. 

—  Prepire se na nasipu s Magdom, znate s onom, 
što su je otjerali od orguljaševih. 


67 | * 














— Mlinar ga je htio otjerati, ako još jedamput 
zatekne curu u mlinu, jer je tu cijele noći znala pro- 
sjediti, a i kamo da se djene sirota — kazivao je neki 
seljak. 

— U proljeće s kojom spavaš, tu na zimu izbje- 
gavaš! — dobaci netko smijući se. 

Antek sjedne kraj valjka, gdje se mljelo najfinije 
brašno, baš nekako sučelice otvorenim vratima od 
izbice, te je vidio Mateušova pleća i glave ostalih, što 
su se nagnule prema njemu slušajući. Mogao je čuti, 
što su govorili, jer nije bilo daleko, samo što lupa 
mlina to nije dopuštala, a i njemu se nije htjelo slušati. 

Gotovo se izvalio na vreće i kao da je malko za- 
drijemao od umora. 

Mlin je neprestano klepetao, sav se tresao, drhtao 
i radio u svim hodnicima, kolesa su tako snažno udarala, 
kao da sto žena lupa pratljačama i bez prekida, voda 
je bučno šumila i rušila se preko kotača, razbijala se u 
ključalu pjenu i snježno iverje i rušila se urlajući u 
rijeku. 

Antek je čekao na Franeka možda cijeli sat, na- 
pokon se digne, da ga potraži napolju, a i da se usto 
malko razdrami, jer ga je san hvatao. Izlazna su vrata 
bila tik kraj izbice i kad je prihvatio za bravu, od- 
jednom stane, jer je čuo Mateušovo pričanje. 

—...a stari sam vari mlijeko, kuha čaj i nosi 
joj u krevet... — kazivali su, da i krave timari i 
s Jagustynkom sve posvršava, samo da ona ne uprlja 
ručice... vele, da je u gradu kupio ono nešto od por- 
culana, jer bi se ona prehladila, da ide iza štaglja... 

Oni prasnuše u gromki smijeh, a dosjetke se pro- 
suše kao tuča. Antek se povuče na prijašnje svoje 
mjesto ne znajući ni sam zašto, sruši se na vreće i 
bez misli se zagleda u dugački, crveni trak svijetla, 
što je udarao kroz otvorena vrata izbice. Ništa nije 

čuo, klepetanje je nadglasalo razgovor, mlin se ne- 
prekidno tresao, sivi je oblak brašnene prašine zasti- 
rao mlin. Lampe, što su visjele na stropu gdjegdje su 
treptale u bijeloj prašini, žutile se kao mačje oči kada 
vrebaju i zadrhtale bi kadšto na uzicama. Nije mogao 
izdržati sjedeći, digne se i opet tiho, na prstima pri- 
makne se k vratima i posluša. 

—...sve mu je ona objasnila — govorio je Ma- 
teuš — dila se, veli, preko plota i to je od toga — 
Dominikova je to potvrdila, da se to curama često 
dešava, pa i njoj da se tako desilo dok je djevojkom 
bila... Sada se svaka može ispričati oštrim plotom *. 
a stari je ovan povjerovao. Takav mudrijaš, pa ipak 
je povjerovao... 

Smijali su se tako, da je grohot ozvanjao po mlinu, 
a oni se stadoše valjati od smijeha. 

Anitek se primakne bliže, stao je gotovo na prag, 
bio je blijed kao mrtvac, stisnuo je pesnice, zgrčio se 
u sebi, spreman na skok. 

— A ono, što su govorili o Anteku — prihvati 
opet Mateuš, kad su se do sita nasmijali — da je 
dobro poznavao Jagusiu, to nije istina, ja to znam 
najbolje. Na svoje sam uši čuo, kako je cvilio pred 
vratima komore kao pseto, da ga je morala metlom 
otjerati. Prilijepio se uz nju kao čičak uz pasji rep, ali 
ona ga je otjerala... 

— Jeste li vi to vidjeli, jer u selu se drukčije go- 
vorkalo... — zapita netko... 

— Kako ne bih, zar sam jedamput bio u njenoj 
komori, zar mi se jedamput tužila na njega! 

— Lažeš kao pas! — poviče Antek i korakne 
preko praga. 

Mateuš u taj tren skoči prema njemu, ali prije 
no što se mogao snaći, već je Antek nasrnuo kao bi- 
jesan vuk, spopao ga jednom rukom za gušu, pritisnuo 


69 
































ga, te je Mateuš izgubio dah i glas, a drugom ga ru- 
kom uhvatio oko pasa, dignuo s mjesta kao perce, 
nogom odgurnuo vanjska vrata i brzo ga ponio iza 
pilane, prema rijeci ograđenoj plotom i bacio ga tolikom 
snagom, da su se četiri letve slomile kao slamčice, a 
Mateuš kao. teška klada pao u vodu. 

Nastade metež i strašna galama, jer je rijeka na 
tom mjestu bila brza i duboka. Ljudi se baciše da ga 
spase i brzo su ga izvukli. Mateuš je bio bez svijesti, 


jedva su ga osvijestili. Odmah je dojurio mlinar, a 


nakon nekoliko očenaša dovedoše Ambrozija, nađoše 
se ljudi iz sela te ga prenesoše u mlinarevu kuću, jer 
se svaki čas onesvješćivao i bljuvao krv. Poslaše odmah 
po župnika, jer je izgledalo, da je s njim tako zlo, te 
su mislili, da ne će jutra dočekati. 


Antek pak, kad su Mateuša iznijeli, sjedne mirno 
na njegovo mjesto kraj vatre i grijaše ruke, razgo- 
varajući s Franekom, koji se pronašao — a čim su se 
ljudi vratili i malko se umirilo, reče Antek tako glasno, 
da svi čuju i da svatko dobro upamti: 


— Tko me bude zadirkivao i olajavao, svakoga ću 
isto tako udesiti, a još i bolje! 

Niiko se ne oglasi, gledali su ga s velikim udiv- 
ljenjem, s poštovanjem, a kako i ne bi, nije to ma- 
lenkost takvog momka kao što je Mateuš dići tako 
lako kao da je snopić slame, ponijeti ga i baciti u 
vodu! Nitko još nije čuo o takovoj sili od čovjeka!.. 
Da su se, recimo, potukli, po'rvali i da je jedan drugoga 
svladao, polomio mu kosti, pa makar i ubio — to je 
obična stvar! Ali ne! nego uzeti ga kao kakvo štene za 
uši i tresnuti u vodu! Što su mu rebra popucala od onih 
letava, to nije ništa, izliječit će se, ali toliku sramotu, 
toliku sramotu valjda Mateuš ne će podnijeti! ... Tako 
osramotiti čovjeka za čitav život!... 

— No, no, znate, dragi moj, toga još nije bilo — 
šaptali su među sobom. 

Ali Antek se na njih nije osvrtao, samlio je kašu 
i oko ponoći otišao kući. Kod mlinara je još gorjelo svi- 
jetlo u onoj sobi, gdje su položili Mateuša. 

— Ne ćeš se ti, mrcino jedna, nikada više hvalisati, 
da si zalazio u komoru k Jagni! — šaptao je mrsko i 
pljunuo. 

Kod kuće nije rekao ništa, peta Hanka još nije 
spavala, uposlena predenjem, ali sutradan nije pošao 
na posao, jer je sigurno znao, da će ga otpraviti, no 
odmah nakon užine dohrlio je sam mlinar. 

— Hodite na posao, što vi s Mateušom imate, to 
su vaše stvari, ja se u to ne miješam, ali pilana ne može 
stajati, dok on ne ozdravi; vodite vi posao, platit ću 
vam četiri zlota i ručak. 

— Ne ću, dat ćete mi koliko i Mateušu, pa ću doći, 
a ne ću lošije voditi posao. 

Mlinar se ljutio, cjenjkao, ali morao je privoljeti, 
jer nije bilo pomoći, pa ga odmah povede i oni pođoše. 

Hanka još ništa nije od toga svega razumjela, jer 
još ništa nije znala. 

IV. 


Uoči Blagdana, na Badnjak, već je od rana jutra 
kipio pospješeni grozničavi život u čitavom Lipcu. 

Noću, zapravo tek pred zoru opet je stisla zima, a 
kako je hladnoća došla nakon nekoliko blagih dana i 
poslije vlažne magle, posula je drveće injem kao staklo- 
vinom, ili kao najbjeljim pahuljicama; sunce se posve 
olupilo i sjalo na modrom nebu, koje kao da je bilo 
isprepredeno tankim prozračnim maglama, samo što 
je bilo blijedo, hladno kao hostija u monstranci skri- 
vena, nimalo nije grijalo, nego je, naprotiv, s danom 
bivala sve jača ciča i prožimala tako oštro, da je čo- 
vjeku zastajao dah i svaki je stvor bio okružen parom 
od disanja kao gvaljama magle, no cijeli je svijet bio 
obasjan suncem i stajao u tako treptavom, žarkom 
sjaju, u tako oštrom iskrenju, kao da je netko dija- 
mantnom rosom pokrio snijeg, te su oči čovjeka zabo- 
ljele gledajući. 

Okolišna polja pokrita snijegom ležala su bijela, 
iskričava, ali nijema i mrtva, samo bi kadšto koja 
ptica prolepršala iznad treptave bjeloće, samo bi njena 
crna sjena zatreptala preko razora, ili bi se dozivalo 
jato jarebica pod zasutim grmljem i plaho i oprezno se 
kradom primicalo ljudskom naselju pod pune hambare; 
negdje bi se opet, ali ne često, zacrnio koji zečić, ska- 
kutao preko snijega, stao dupke i griskao tvrdu koru, 
da dopre do žita, ali preplašen lajanjem pasa, potrčao 

bi natrag u injem pokrite šume, zatrpane snijegom i 
obumrle od zime. — Prazno i nijemo činilo se na tim 
oku nedohvatnim snježnim ravnicama, samo su se 
negdje u plavkastoj daljini nazirala sela, sivili se voć- 
njaci, crnilo se šikarje i svjetlucali zamrznuti potoci. 

Žestoka hladnoća, svjetlucava tim hladnim sjajem, 
vladala je cijelim svijetom i naskroz prožimala sle- 
đenu tišinu. 

Nijedan krik nije pomutio ukočenu tišinu polja, 
nijedan živi glas nije zadrhtao, pa ni fijuk vjetra nije 
zašuštio kroz suhi, iskričavi snijeg — samo bi jedva 
pokatkad s putova, što su se gubili u zasipima, dolutao 
plašljivi glas zvonca i škripa saonica, ali tako slabo i 
udaljeno, da ga još nisi posve ni čuo, ni razabrao, 
odakle dolazi i gdje je, pa je već zamnio i posvema | 
propao u tišini. : 

Ali po lipčanskim je putovima, s obje strane je- 
zera, sve vrvjelo od ljudi i galame; veselo raspoloženje 


blagdana drhtalo je u zraku, proniklo ljude, a i kod 


blaga se pokazalo; dozivanje je zvonilo u hladnom 
zraku punom jeke poput glazbe, glasan, veseo smijeh 
letio je s jednoga kraja sela na drugi, radost je pro- 
valila iz srdaca; psi su se kao pomahnitali valjali po 
snijegu, lajali od veselja i gonili vrane, što su lutale 
oko kuća, po stajama su rzali konji, iza obora je do- 
piralo otegnuto: čeznutljivo rikanje, a i snijeg kao da 
je veselije škripio pod nogama, salinci su pod saoni- 
cama cvilili po tvrdom utrtom saoniku, dim se dizao u 
modrim stupovima ravno kao iz puške, a prozori na 
kućama tako su se prelijevali na suncu, da su oči za- 
boljele — i svuda je bilo puno vreve, djece, galame, 
gakanja gusaka, što su lupale krilima na jezeru, gdje je 
bio prosječen led, puno dovikivanja; puno je bilo ljudi 
po putovima, pred kućama u ljesama, a kroz snijegom 
pokrite voćnjake zacrvenile bi se ženske haljine, kad 

bi one potrčale od kuće u kuću, te bi voćke i grmlje, 
dodirnuto u trku prosulo kišu inja kao srebrnu prašinu. 

Pa ni mlin nije danas klepetao, počivao je preko 
čitavih svetaca, samo je hladno staklo prozirne vode, 
što je bila puštena na oluk, zvonilo ključajući, a negdje 
iza mlina, u blatima i močvarama, iz magle, što se di- 
zala, dopirali su krikovi divljih pataka, koje su jatima 
letjele u krugu. : 

A u svakoj kući, kod Šimunovih, kod Maćekovih, 
kod kneza, kod Klebovih i tko bi sve nabrojao i spo- 
menuo svakoga, vjetrile su se sobe, pralo se, ribalo, po- 
sipale sobe, trijemovi, pa i snijeg pred pragom svježim 
iglicama, a gdjegdje su krečili pocrnjela ognjišta, svuda 
su se na vrat na nos pekli hljebovi i one blagdanske 
pletenice, spremali sleđevi, miješao u nekalaisanim 
loncima mak za valjuške. : 

Blagdani su dospijevali, svetac djetešceta Gospod- 
njega, radostan dan čuda i smilovanja Isusova nad svi- 
jetom, blagosloveni prekid dugih, radinih dana, pa se 
i u ljudima budila duša iz zimske ukočenoti, otresala 
sa sebe sivoću, dizala se i krenula radosna, snažno čuv- 
stvujući, ususret narođenju Gospodnjem! 

I kod Boryninih je bio isto takav metež, trka i spre- 
manje. 

Stari se još prije dana odvezao u grad da kupi što 
treba. Odvezao se s Pietrekom, kojega je uzeo k svojim 
konjima, na Kubino mjesto. 

A u kući se živo vrzlo, J6zka je tiho pjevuckala 
i sjeckala od šarena papira one neobične izreske, koji 
kad se prilijepe na gredu ili na okvir slike čine se kao 
da su živim bojama naslikane, pa sve trepće pred očima. 
A _Jagna, zasukanih rukava sve do ramena, mijesila je 
u naćvama tijesto i uz materinu pomoć pekla pletenice: 
tako dugačke, te su se činile kao lijehe u vrtu, gdje se 
peršun sije, i hljebove malko bjelje od prosijana brašna, 

žustro se kretala, jer je tijesto već bilo ukislo i trebalo 
je praviti hljepčiće, a nadzirala je i J6zkin posao, po- 
gledavala na pogaču sa sirom i medom, što se već gri- 
jala pod perinom i čekala da bude metnuta u peć, čas 
bi poletjela na drugu stranu do peći, u kojoj je već 
plamsala jaka vatra. ' 

Witekova je dužnost bila da pazi na vatru i da 
domeće cjepanice, ali vidjeli su ga samo za doručkom, 
jer se odmah negdje izgubio. Zalud su ga tražile čas 
J6zka čas Dominikova po ljesi i dozivale ga, ni odaz- 
vao se nije gad; sjedio je iza hambara u polju kraj 
grmlja i stavljao zamke jarebicama i posipao ih plje- 
vom, da se ne vide i da primame. S njim je bio Lapa 
i ona roda, što ju je jesenas bolesnu uzeo k sebi, izli- 
ječio, odgojio, hranio, različite ju majstorije naučio i 
tako se s njom sprijateljio, da je bilo dosta da joj za- 
fićuka na svoj način, pa bi ptica išla za njim baš kao 
i Lapa, s kojim se roda dobro slagala, jer su zajedno 
lovili štakore u staji. 

Rok, kojega je Boryna primio u kuću preko sve- 
taca, bio je još od jutros u crkvi i tamo je s Ambrozijem 
kitio oltare i zidove jelovim granama, što ih je dove- 
zao župnikov sluga. 

Već se približavalo podne, kad je Jagna dovršila 
posao oko hljebova, poslagala hljepčiće na dasku i još 
ih tapšala i mazala bjelanjkom, da ne popucaju 
previše na vatri, kad je Witek pružio glavu kroz vrata 
i zaviknuo: 

— Koledu nose! 

* Stariji orguljašev sin, Jasio, onaj, što je bio na 
školama, već je od ranoga jutra raznosio oblatke za- 
jedno s mlađim bratom. ' 

Jagna ih je ugledala pred hodnikom, pa nije bilo 
vremena da išta pospremi, kad su oni već unišli rekavši 
»Hvaljen Isus!« 

Vrlo se zbunila, jer je u sobi bio velik nered, pa je 
samo sakrila gole ruke pod pregaču i ponudila im da 
sjednu i otpočinu, pošto su imali velike košare, a mlađi 
je nosio omašne torbe, koje nisu bile prazne. 

— Još imamo pola sela obići, a vremena nema 
mnogo!... branio se orguljašev sin. : 

— Ogrijte se barem, gospodine Jasio, zima je jaka. 

— Možda ćete malko topla mlijeka, da vam sva- 


rim — ponudi ih Dominikova, oni se stadoše izgo“ 


varati, ali sjedoše kraj prozora na sanduk. Jasio se 
pak tako zagledao u Jagnu, da je ona pocrvenjela i 
žurno stala svlačiti zasukane rukave na ruke, te je i 
on pocrvenio kao cikla i stao po košari tražiti oblatke, 
izvadio bolji i deblji zamotak, vezan zlatnom vrpcom i 
ukrašen šarenim oblatkama. Jagu$ uze oblatke kroz 
pregaču i položi ih na tanjur, kraj kipa Majke Božje. 
a zatim iznese priličnu mjericu lanena sjemena i šest 
jaja. 

— Jeste li davno stigh, gospodine Jasio? 

— Tek u nedjelju, prije tri dana. 

— Zacijelo vam je dojadilo na tim školama? — 
zapita majka. : : 

— Nije baš toliko, ali ne ću više dugo, samo do 
proljeća! 

— Kazivala mi je gospođa orguljašica još na mo- 
joj svadbi, da će gospodin Jasio u svećenike... 

— Da, od Uskrsa, da! — reče on tiše i spusti oči. 

— Bože moj, kolika se to radost roditeljima 
sprema, koliko veselje, što ćete postati svećenikom, a 
možda još, daj Bože, i u našoj župi. 

— A kako je kod vas? — zapita Jasio, da prekine 
ta neugodna pitanja. 

— Pa tako, Bogu hvala, nije zlo. Sve polako, po- 
lako i unaokolo, kao na suvači, kao obično u seljačkom 
staležu. : 


76 


— Htio sam doći u svatove. Jaguš, ali me nisu pus- 
tili. 
— Takva je bila zabava, da su cijela tri dana 
igrali! — poviče J6zka. 

— Kažu, da je Kuba međutim umro! 

— Da, umro je, umro siromašak, krv mu je iscu- 
rila, preminuo je bez svete ispovijedi. Pričaju po selu, 
da okajava, da su vidjeli, kako noću nešto po putovima 
obilazi, na raskršćima stenje, kraj križeva stoji i smi- 
lovanje božje čeka!... To mora da je Kubina duša, - 
ničija druga! 

— Što vi to ne kažete! 

— Da, tako je, istinu vam kažem, nisam doduše 
vidjela i ne ću priseći, da je tako, ali moguće je, mo- 
guće, ima takvih stvari na svijetu, kojih čovječji ra- 
zum, ma bio i najveći, ne razumije, ne shvaća — to je 
božji uređaj, a ne ljudski, ne, jer što mi jadnici mo- 
žemo, to možemo, a ostalo može Bog! , 

— Šteta je Kube, župnik je proplakao od tuge, 
kad mi je pričao o njegovoj smrti. 

— Pošten je bio to sluga, da drugoga takvog ne 
ćemo naći, a miran, pobožan, radin, tuđe ne bi taknuo, 
a sa siromahom bi i zadnji kaput podijelio. 

— Tako se uvijek nešto mijenja u Lipcu, pa kad- 
god dođem, ne mogu da se snađem. Danas sam bio kod 
Antekovih, djeca su im bolesna, sirotinja takva, da je 
Bogu plakati, a on se tako promijenio, tako je izmr- 
šavio, da sam ga jedva prepoznao. 

One na to nijednom riječju ne uzvratiše, samo što 
je Jagna brzo otkrenula lice i počela namještati hljeb 
na lopatu, a stara samo izvrne oči, te je odmah raza- 
brao, da je u tome nešto neprijatno za njih, htjede da 
to popravi, poče razmišljavati, o čemu još da govori, 
kad priđe J6zka sva užarena i stade moliti, da joj da 
nekoliko šarenih oblatka. 

_ Trebam ih za svjetove,*) bili su još od lanjske 
godine, ali su se na svadbi sasvim upropastili. ' 

On joj, dakako, dao nekoliko oblataka u nekih pet 
različitih boja. : 

_ čak toliko! Isuse dragi, pa to će dostajati i za 
svjetove i za mjesece i za zvijezde! — usklikne ona 
radosno, prošapće nešto s Jagnom i stidljivo, sakrivši 
pregačom lice, iznese mu za oblatke nekih šestero jaja. 

Boryna se međutim vratio iz grada i ušao u sobu, 
a za njim se uvukao Lapa s rodom, pošto seWitek javio 
istodobno s gazdom. 

_ Zatvarajte brzo vrata, jer će mi se tijesto ohla- 
diti! — poviče stara. 

_ Kad se babe late reda, onda muškarci neka 
sebi traže stana makar u krčmi, da ne budu krivi, što 
je kruh gnjecav! — našali se Boryna grijući prozeble 
ruke. — Put je kao po staklu, saonik divan, ali tako je 
zima, da je teško ostati u saonama! Jagus, daj Pie- 
treku makar kruha, jer je do kosti prozebao u toj svo- 
joj soldačkoj bluzi. A Jasio će dugo ostati kod kuće? 

— Sve do Tri kralja. 

_ Otac ima priličnu pomoć u Jasiu, i kod orgulja 
i u kancelariji! Pa da, žao je staromu, da po takvoj 
zimi ostavi perinu. 

— Nije zato, nego što se danas krava otelila, pa je 
ostao kod kuće i pazi. 

_ U dobar čas, bit će mlijeka preko cijele zime. 

— Hej, Witek, jesi li napojio ždrijebe? , 

— Ja sam mu sama nosila, ali ni s prsta nije htjelo 
da pije, samo skače i silom hoće kobili pa sam ga od- 
vela u veću ogradu. 


*) Od ostrižaka papira načinjeni svjetovi, mjesec, 
sunce i t. d. (V. Seljaci, Jesen, str. 226.) 

Dječaci odoše, ali se Jasio još iz ljese osvrtao za 
Jagnom, jer mu se činilo, da je postala još ljepša nego 
što je bila jesenas prije svadbe. 

Nije ni čudo, da je staroga sasvim predobila, te 
osim nje nije vidio svijeta. Istina je, što se govorilo po 
selu, da je posve oglupavio od te zaljubljenosti, dok je 
prema svakom bio tvrd i nepopustljiv kao i prije, 
Jagna je mogla raditi s njim što hoće, bio joj je pos- 
lušan u svemu, njenim je očima gledao, nju pitao za 
savjet, a i Dominikovu, pa su ga držale u svojoj kordi! 
A dobro mu je bilo tako, kuća je napredovala, sve je 
bilo u redu, imao je svoju udobnost, mogao je pred kim 
da se izjadikuje i posavjetuje, ni na što nije mislio, ni 
za što se nije brinuo, što nije bila Jagusia, a u nju je 
gledao kao u kakvu svetu sliku. 

Pa evo i sada, dok se grijao kraj ognjišta, pratio 
ju je zaljubljenim očima kao još i prije svadbe, nepres- 


tano je govorio slatke riječi i samo na to mislio, kako 


i čime da joj se još većma umili. 
A Jagna je za njegovu ljubav marila kao za 
lanjski snijeg, bila je mrka, dosađivalo joj je njegovo 


. ljubakanje, srdila se, sve joj je smetalo, jurila je po 


sobi kao bijesna oluja, sav posao je nametala ili majci 
ili J6zki, a često bi i staroga znala natjerati na posao 
nemilim riječima, a dotle bi otišla tobože da prigleda 
peć na drugoj strani ili ždrijebe u staji, a uglavnom 
zato, da ostane sama i da razmišlja o Anteku. 

Jasio ju je podsjetio na njega, te se kao živ javio 
pred njom, kao živ... i 

Nije ga vidjela gotovo tri mjeseca, davno još prije 
vjenčanja, osim onda, usput, kad se provezla, kod to- 


pola... da, vrijeme je protjecalo kao voda; a onda 


vjenčanje, preseljenje, različite brige, kućanstvo, pa 
gdje da i misli na njega! Nije ga viđala, pa joj nije na 
um dolazio, a ni ljudi se nisu usuđivali da ga pred 

njom spomenu... A sad je, Bog bi znao zašto, tako 
iznenada stao pred njenim očima i gledao ju tako 
tužno, prijekorno, da joj je duša zadrhtala od grižnje. 

_ Ništa ti nisam skrivila, ništa, pa zašto si mi se 
javio kao kakva pokajnička duša, zašto dolaziš kao 
sablast? — mislila je tužno, braneći se od uspomena... 
ali čudno joj je bilo, zašto se baš njega tako živo sjetila, 
a zašto ne ni Mateuša, ni Stacha Ploszke, ni drugih? o. 
Nikoga drugoga, nego baš njega! Mora da joj je nešto 
podmetnuo, da se sada tako muči i kida u sebi, da se 
pati, jer takva ju je čežnja spopala, da ju je stislo u 
utrobi, i tako joj je nešto vuklo dušu u svijet, da bi 
pošla, kud je oči povedu, u šumu, makar kuda. 

_ što radi tamo on, siromašak, što li on misli? 
I nema načina, da se s njim porazgovori, nema mo- 


gućnosti i ... nije slobodno! Istina, nije slobodno, Isuse | 


slatki, pa to bi bio smrtni grijeh, smrtni grijeh! — re- 
kao joj je to župnik na ispovijedi, rekao... — samo 
da se može s njim porazgovoriti jedamput, makar i 
pred svjedocima, makar... a, eto, ni danas, ni sutra, 
ni nikada! Ona je Borynka na vijeke vijekova, 
amen... 

— Jagusia, hodi ovamo, hljebove treba maknuti! 
— zovne stara. 

Jagna potrči u kuću, prihvati se posla, ali nisu je 
napustile misli o njemu, neprestano joj se vraćao pred 
oči i svuda se sjećala njegovih plavih očiju i onih crnih 
obrva i usana crvenih, slatkih, požudnih! 

Badava se latila posla, da joj je sve gorilo pod ru- 
kama, spremala je sobu, podveče se našla oko krava, 
što nije gotovo. nikada činila, ali sve to nije ništa po- 
moglo, jer je on stajao pred njom neprestano, a u njoj 
je rasla čežnja, te je sjela na sanduk kraj J6zke, koja 
je žurno pravila svoje svjetove, i brizne u plač. 

Stišavala ju majka, mirio ju preplašeni muž, obi- 
Jazili su oko nje kao oko razmažena djeteta, milovali 
je, gledali joj u oči, ništa nije pomoglo, isplakala se do 
sita, i odmah se u njoj nešto odjedamput preokrenulo, 
digla se sa sanduka gotovo vesela, razgovarala smijući 
se, pa bi bila i zapjevala, da nije bilo adventsko doba. 

Boryna pogleda začuđeno, pogleda i majka, a onda 
stadoše dugo i pozorno gledati jedno u drugo, izađoše 
u trijem, nešto su tamo šaputali i vratili se radosni, 
veseli, nasmijani i stadoše je grliti, ljubiti, i tako su 
bili dobri, da je stara žestoko poviknula: 

— Ne diži te naćve, Maćej će ih iznijeti! 

— Kao da mi je nešto novo ponijeti i teže! 

Nije ništa razumjela. : 

Ali stari nije dopustio, sam je iznio naćve, a zatim 
ju je prvom prilikom pritisnuo negdje u komori, žes- 
toko ju izljubio i radosno nešto šaputao, da J6zka ne 
čuje. 

— I vama i majci miješa se u glavi, nije istina to, 
što kažete, nije!... 

— Majka i ja razumijemo to, kad ti ja kažem, da 
je tako. Odmah, što je sada? Božić... to bi prema tomu 


bilo tek u srpnju, baš u žetvu... Nije najzgodnije 
vrijeme, vrućina, veliki poslovi, ali što se može, treba 
i za ovo zahvaliti Gospodinu Bogu... — I htjede da je 


opet izljubi, no ona mu se srdito otme i potrči k majci 
da se potuži, ali stara joj odlučno potvrdi. 

— Nije istina, vama se to samo čini! — poricala je 
ona uzbuđeno. 

— Vidim, da te to ne veseli? 

— Kako bi me veselilo, zar imam malo brige, pa 
tu još nova pokora. . 

— Ne jadikuj, da te Gospodin Isus ne pokara. 

— Pa neka, pa neka! 

— Pa zašto se toliko braniš od toga, a? . 


81 6 




















— Jer ne ću, to je sve! m : 

_ Ali da imaš dijete, onda u slučaju, Bože sa- 
čuvaj! smrti staroga uz ono, što ti je pripisao, pripao 
bi i dječji dio, jednako kao i ostalima, a možda bi 
ostala sama i na čitavoj zemlji. S s 

— Vama je na pameti samo zemlja i zemlja, a za 
mene je to toliko, koliko i ništa. . mi 

— Jer si još mlada i luda, pa govoriš sve koješta! 


Čovjek je bez zemlje kao bez nogu, samo se valja i 


valja; a nikuda ne stigne. Nemoj da se pred Maćejem 
braniš, jer će se ražalostiti... £/ 

— Ne ću se prenavljati valjda, što mi je stalo do 
Maćeja! : 

— Onda laj pred cijelim svijetom, kad nemaš pa- 
meti, a mene pusti na miru da izvadim kruh, jer će se 
u ugljen prepeći, bolje da se latiš posla, metni sleđeve 
iz vode u mlijeko, da izgube više soli, a J6zka neka 
natuca maka, još ima toliko posla, a veče tek što nije 
stiglo. 

Tako je i bilo, veče je već stajalo pred pragom, 
sunce je padalo za šume, a crvenilo na zapadu prolilo 
se po nebu krvavim zalivima, kao da je snijeg gorio, 
tako se činilo, kao da je žeravicom posut, — a selo je 
postajalo tiše i mirnije; još su nosili vodu iz jezera, 
sjekli drva, netko se žurio na saonicama, da su ko- 
njima slezena udarala, trčali su još preko jezera, gdje- 
gdje su škripila vrata, tu i tamo javili bi se različiti 
glasovi, ali polako, zajedno s rumenilom, što se gaslo, 
i s onom pepeljastom sivoćom, što se prosipala na svi- 
jet, obumirao je život u selu, utišale se ljese i opustjeli 
putovi. Daleka su polja tonula u mrak, zimsko je veče 
brzo nadolazilo i uzimalo zemlju pod svoju vlast, a 
hladnoća se dizala i tako stezala, da je snijeg glasnije 
škripio pod cokulama, a okna se krasila prutovima i 
čudnim cvjetovima!... 

Selo se izgubilo u sivom; snježnom mraku, kao da 
se razlilo, te se nisu vidjele ni kuće, ni plotovi, ni voć- 
njaci, nego su samo svjetlašca oštro treperila i gušće 
nego obično, jer su se svuda spremali za badnje veče. 

U svakoj se kući, kod bogataša kao i kod nadni- 
čara i onog posljednjeg siromaha, spremalo i svečano 
čekalo, svuda su u kutu prema istoku postavljali snop 
žita, pokrili klupe ili stolove bijeljenim platnom, pros- 
tirali sijeno i očekivali kroz prozor prvu zvijezdu. 

U rano veče nekako se nisu vidjele zvijezde; kao 
što obično biva zimi, jer čim se posljednje rumenilo 
ugasilo, počelo se nebo prevlačiti nekim plavkastim 
dimom i sasvim se prekrilo nekom sivoćom. ' 

J6zka i Witek dobro ozeboše stojeći na straži pred 
hodnikom, kad će se pojaviti prva zvijezda. 

— Eno je! Eno! — poviče odjednom Witek. 

Na to izviri Boryna, izviriše i drugi, a naposljetku 
i Rok. 

I javila se, tik nad istokom kao da su se razderale 
sive koprene, a iz dubokih plavih dubina rodila se 
Zvijezda i kao da je pred očima rasla, letjela, iskrila 
se, gorjela sve brže i sve bliže dolazila, te Rok klekne 
na snijeg, a za njim ostali. 

— To je zvijezda Triju Kraljeva, betlehemska 
zvijezda, u njenu se sjaju rodio Gospodin naš, neka 
bude hvaljeno ime njegovo! | 

Oni ponoviše za njim pobožno i upiše pogled u 
tu daleku svjetlost, u tog svjedoka čuda, u taj vidljivi 
zrak milosrđa Gospodnjeg prema svijetu. : 

Srca im zakucaše ganutljivom zahvalnošću, vru- 
ćom vjerom, pouzdanjem, i primahu to čisto svijetlo 
u sebe kao svetu vatru, koja istrebljuje zlo kao sakra- 
menat. 

A zvijezda je rasla, dizala se već kao vatrena 
kugla, plave su zrake izbijale iz nje kao žbice na sve- 

tom kotaču, iskrile se na snijegu i sjajnim su varni- 
cama prodirale tminu, a za njom su kao vjerne slu- 
žavke izvirale iz neba druge, mnogobrojne, u nebroje- 
nim i nepreglednim jatima, te se nebo pokrilo svjetlu- 
cavom rosom i razapelo se iznad svijeta kao modra 
ponjava izbodena srebrnim čavlima. 

_ Vrijeme je večerati kad riječ postade tijelom! 
— reče Rok. 

Uđoše u kuću i smjesta sjedoše oko visoke i du- 
gačke klupe. 

Prvo je sjeo Boryna, onda Dominikova sa sino- 
vima, a dometnula je od svoga, da zajedno večeraju. 
. U sredinu sjede Rok, sjede Pietrek, sjede Witek kraj 
J6zke, samo je Jagusia sjela načas, jer se trebalo po- 
brinuti za jelo i za poslugu. 

Sobom zavlada svečana tišina. 

Boryna se prekrsti, razdijeli oblatku među sve, a 
oni je pojedoše nabožno, kao kruh Gospodnji. 

_ Krist se u ovaj sat rodio, pa neka se svaki stvor 
krijepi tim svetim kruhom! — reče Rok. 

Premda su bili gladni, jer su cijeli dan proveli o 
suhu hljebu, ipak su jeli polagano i dostojanstveno. 

Najprije je došao kvas od cikle, kuhan s gljivama, 
s neoljuštenim krumpirom, a onda sleđevi brašnom 
posuti i pečeni na konopljinom ulju, zatim pšenični 
valjušci s makom, a onda kupus s gljivama, također 
s uljem priređen, a na kraju je Jagusia ponudila 
pravim smokom, pogačice od heljdina brašna, medom 
zamiješene, a na makovu ulju pečene. Sve su to jeli uz 
oprosti kruh, jer toga dana nije priličilo da jedu po- 
gaču ili pletenicu, jer su one načinjene s mlijekom i 
maslom. 

Dugo su jeli i jedva je tkogod prozborio koju riječ, 
čulo se samo struganje žlica o rub tanjura i mljaskanje 


84 


— samo se Boryna jednom digao da pomogne Jagusi 
i da posluži, ali stara ga ukori: 

— Sjedite, ništa joj se ne će dogoditi, daleko je 
još vrijeme, a ovo su joj prvi blagdani na svojem, pa 
neka se vježba!... 

Lapa je tiho cvilio, češao se glavom njima za le- 
đima; umiljavao se i pritiskao, da mu što prije dadu, 
a roda, kojoj je mjesto bilo u trijemu, često bi klju- 
ckala o zid ili zaklepetala, da su se kokoške odazivale 
s prečaka u kokošinjcu. 

Još nisu dovršili, kad netko zakuca na prozor. 

— Nemojte puštati i ne obazirite se, to je zlo, 
ušuljat će se i ostati cijelu godinu! — klikne Domini- 
kova. 

Spustiše žlice i stadoše slušati preplašeni. Kucanje 
se opet ponovilo. 

— Kubina duša! — prošapće J6zka. 

— Ne brbljaj, to je netko, koga je nužda natje- 
rala. Na današnji dan ne smije nitko ostati gladan i 
bez krova — reče Rok i ustane, da otvori vrata. 

Bila je Jagustynka, ponizno je stajala kraj praga 
i tiho molila kroz suze, što su joj se prosule krupne kao 
grašak: 

— Udijelite mi mjestance i makar onoliko, koliko 
psu dobacite! Smilujte se sirotici... Čekala sam, da 
me djeca pozovu... čekala... a u kući zima... uza- 
lud sam ozebla... sve zabadava... Isuse dragi... a 
sada, kao kakva prosjakinja... kao... rođena me 
djeca ostaviše samu bez korice kruha... gore nego 
kakvo pseto... a kod njih sve bruji, puno je ljudi... 
obilazila sam oko kuće... zavirila u prozore... sve 
zabadava... 


Ex Sjedite k nama. Trebali ste doći odmah s ve- 
čera i ne čekati na djetinju milost... samo će u lijes 

rado zabiti posljednje čavle, da budu sigurni, da se ne 
ćete više vratiti k njima. : 
I s naročitom joj dobrotom ustupi mjesto kraj 
sebe. ž KA 

Ali ona nije mogla ništa progutati, premda joj 
Jagusia ništa nije žalila i iskreno ju nudila da jede, 
ali što će, kad nije mogla, sjedila je mirno, šćućurila 
se i stisla u sebi, pa se samo po drhtanju njenih pleća 
vidjelo, koliku je muku mučila. 

U sobi nastade tišina, tako toplo, srdačno, pobožno 
i tako svečano, kao da je med njima ležalo ono sveto 
djetešce Isus. 

Velika, neprestano poticana vatra veselo je pras- 
kala na ognjištu i obasjavala cijelu sobu, te su se sjala 
stakla na slikama i crvenila se zamrznuta okna, a oni 
su sjedili uz klupu kraj vatre i razgovarali se tiho i 
ozbiljno. 

Zatim je Jagu$ skuhala kavu, pa su je obilato 
sladili i polagano pijuckali... 

Onda Rok izvadi iz njedara knjigu opletenu 
čislom i stade iz nje čitati tihim i duboko ganutim 
glasom: 

»novo čudo se zbilo, djevica rodila sina, čak u 
žudijskoj zemlji, u Betlemu, prilično malom gradu, 
rodi se Gospod u bijedi; na sijenu, u štalici jadnoj, 
med blagom, što mu je te tihe noći jedino bilo društvo. 
_ I ista ova zvijezda, što nama danas sja, zasjala 
je tada zbog svetog tog djeteta — i put je kazivala 
trojici kraljeva, koji premda bijahu pogani i garavi 
kao kotlovi, no srca su imali dobra i iz dalekih bijahu 
zemalja, iza nepreglednih mora, iza visokih gora sti- 
goše s darovima, da dadu istini svjedočanstvo .. .< 

Dugo je on čitao onu priču, a glas mu je jačao 
i prelazio u molitvu, gotovo u pjevanje, kao da je 
kazivao svetu litaniju, i svi su sjedili šuteći nabožno, 


86 


tiho slušajući srcem, dršćući dušom očaranom čudom 
i osjećajući duboku milost Gospodnju, koja je iska- 
zana narodu. 

Oj, Isuse moj dragi! U jadnoj si se štalici morao 
roditi, tamo u onim dalekim zemljama, u stranom 
svijetu, među gadnim židovima, među okrutnim krivo- 
vjernicima! pa još u takvoj sirotinji i po takvoj zimi! 
O, presveto siromaštvo, o, slatko djetešce!... Mislili 
su tako, a srca su im kucala samilosno, duše su se 
dizale i prhnule u svijet kao ptice, čak u onu zemlju, 
gdje se On rodio, u onu staju, pred one jasle, nad 
kojima su pjevali anđeli, spustili su se srcima do sve- 
tih nožica djetešceta i svom snagom žarke vjere i ufa- 
nja predavali mu se kao navjernije sluge na vijeke 
vijekova amen! 

Rok je neprestano čitao, dok se J6zka, kako je 
bila djevojčica mekana srca i veoma osjetljiva, nije 
gorko rasplakala nad sudbinom Gospodnjom, a i Ja- 
gu$ je također plakala naslonivši lice na ruke, te su 
joj suze sve curile kroz prste, pa je sklanjala glavu 
za Andriju, koji je kraj nje slušao otvorenih usta i 
tako se neobično čudio onome, što je čuo, da je svaki 
čas trzao Šimeka za surku i uzvikivao! 

— Hel... čuješ li, Šimek! — ali odmah bi za- 
šutio ukoren strogim majčinim pogledom. 

— Ni kolijevčice nije imalo siroče! 

— Čudo, da se nije smrzlo! 

— Ida je Gospodin Isus htio toliko da trpi! 

Govorili su tako razmišljajući, kad se svršilo či- 
tanje, a Rok im reče na to: 

— Jer je samo žrtvom i mukama mogao spasti 
narod, jer da nije bilo toga, već bi nečastivi posvema 
zavladao svijetom i izbirao bi za sebe duše. 

— Vlada on i onako već prilično — šapne Jagu- 
stynka. 

— Vlada grehota i zloća, a to su kume nečasti- 
voga! 

— Eh... što vlada, komu li gospodari, tko bi 
znao, samo je sigurno, da nad čovjekom, ima vlast 
opaki udes i patnja. 

— Ne govorite tako, zaslijepila vas srdžba na 
djecu, pazite, da ne zgriješite!... : 

On je strogo ukori, pa se nije više protivila, a svi 
zamukoše i zamisliše se, samo Šimek ustane s mjesta 
i htjede da kradom ode. ' 

— Kuda se tako žuriš? zasikće stara, koja je na 
sve pazila. 

— Idem u selo, vrućina me mori... — promuca 
Šimek preplašeno. : 

— K Nastki te vuče, da se pošališ, a? 

— Ako mi branite, zadržite me!... — reče on 
oštrije, ali već je bacio kapu na sanduk. 

— Idi kući s Andrijom, kuća je ostala na božjoj 
milosti, zavirite kravama i počekajte, doći su po vas, 
pa ćemo zajedno u crkvu. — Ona tako odredi, ali 
momcima je bilo milije da tu ostanu nego u pustoj 
kući da sjede, a ona ih nije više gonila, nego je odmah 
ustala i uzela sa stola oblaiku. , 

— Witek, zapali fenjer, ilemo kravama. U božić- 
nu noć svako blago razumije ljudski govor i može 
progovoriti, jer se među blagom Gospod rodio, samo 
ako netko, tko je bez grijeha, zapita, oni odgovaraju 
ljudskim glasom; danas su oni ravni ljudima i zajedno 
s njima osjećaju, pa treba s njima i oblatku podije- 
liti... 

Svi krenuše u staju, a Witek sa svijetlom na- 
prijed. 

Krave su ležale jedna kraj druge i preživale po- 
lako, ali na svijetlo i glasove počeše pomalo stenjati, 

spremati se kao da će ustati i okretati teške krupne 
glave. 

— Ti si gazdarica, Jagu$, tvoje je pravo, da im 
podijeliš. Bolje će ti uspijevati i ne će bolovati, samo 
se sutra ujutro ne smiju musti, sve do večera, izgu- 
bile bi mlijeko. : 

Jagna prelomi oblatku na pet dijelova i nagnuvši 
se nad svakom kravom načini sveti križ među njiho- 
vim rogovima i svakoj gurne komadić u gubicu na 
široki hrapavi jezik. 

— A konjima ne ćete dati? — zapita ]J6zka. 

— Nisu bili u ono vrijeme kod Rođenja, pa se 
ne može. 

Vraćali su se u sobu dok je Rok kazivao: 

— Svako stvorenje, svaka travka, pa i najmanja, 
najsitniji kamenčić, pa i ona jedva vidljiva zvijezda 
— sve to danas osjeća, sve zna, da se Gospod rodio. 

— lsuse dragi! Sve! zar i ta zemja, i ovo kame- 
nje! — klikne Jagna. 

— Istinu rekoh, tako je to — sve ima svoju dušu. 
Sve, što postoji na svijetu, sve to osjeća i čeka svoj 
čas, da se Isus smiluje i da kaže: Ustani, dušo, i oživi, 
zavrijedila si da dođeš u nebo! Jer i najmanji crvak 
i ona slaba travka, sve je to zaslužno na svoj način 
i na svoj način stiče diku Gospodnju. I jedne noći u 
cijeloj godini sve se diže, budi, prisluškuje i očekuje 
tu riječ! Jednima ona stiže, drugi još nisu na redu, 
pa oni liježu u mrak i strpljivo čekaju zoru, netko 
kao kamen, voda, zemlja, drvo, a netko kao što drugo, 
već kako je komu Gospod odredio! ... 

Zašutješe razmišljavajući o onome, što je Rok 
rekao, jer mudro je rekao, ravno k srcu, samo što se 
ni Boryni ni Dominikovoj nije to činilo da je prava 
istina, pa su u svojoj glavi promišljali i ovako i onako, 
ali nikako nisu mogli shvatiti. Istina, božja je snaga 

nepojmljiva i čudesa ona stvara, ali da kamenje i sve 
drugo ima svoju dušu... to nisu mogli razumjeli. I 
nisu duže o tom mislili, jer su došli kovačevi s djecom. 

_— Malko ćemo posjedjeti kod oca i zajedno ćemo 
onda na ponoćku — objašnjavao je kovač. 

— Sjedite, sjedite... ljepše će biti ovako u dru- 
štvu, svi ćemo biti zajedno, samo što nema Grzele. 

J6zka pogleda oštro u oca, jer se sjetila Anteko- 
vih, ali se bojala, da mu to spomene. 

Sjedoše opet na klupe uz ognjište, samo je Pie- 
trek ostao na dvorištu i cijepao drva, da ne ponestane 
ogrjeva preko blagdana, a Witek je drva nosio i sla- 
gao ih u trijemu. 

— Eh, gotovo sam. zaboravio! Stigao me knez i 
zamolio, da Dominikova odmah ode k njoj, jer već 
viče i napinje se, zacijelo će noćas roditi! 

— Hjela sam s drugima u crkvu, ali kad kažete 
da već viče, odmah ću da vidim. Bila sam jutros, mi- 
slila sam, da će još koji dan potrajati. 

Tiho se porazgovori s kovačicom i potrči k bole- 
snici, pošto je bila vješta bolestima i mnogoga je bolje 
izliječila nego kakvi doktori. 

A Rok stade pričati različite zgode, prikladne da- 
našnjem danu, a među ostalima i ovu: 

— Bit će da je to davno bilo, toliko godina, ko- 
liko ih ima od Rođenja, kad je neki seljak, bogat 
gazda, išao tako sa sajma, gdje je prodao par jakih 
telića; novce je dobro sakrio u saru, u šaki je imao 
priličnu batinu, a i jak je bio, možda ponajjači u selu, 
ali žurio se, da prije noći stigne kući, jer su se u ono 
vrijeme skrivali hajduci po šumama i stajali na put 
pošienim ljudima. 

Mora da je to bilo u ljetno doba, jer je šuma bila 
zelena, sva mirisava i puna živih glasova, a duhao je 

jak vjetar, pošto se drveće njihalo i veliki se šum čuo 
odozgor. Žurio se čovjek, koliko je mogao, plašljivo se 
obzirao unaokolo, ali ništa nije primjećivao... samo 
su grane stajale uz grane, hrastovi uz hrastove, jela 
uz jelu, a nigdje ni žive duše, samo su ptičice lijetale 
između debala. Sve veći ga je strah spopadao, jer je 
prolazio kraj križa, kroz guštaru, kroz koju ni okom 
prozreti ne bi mogao, a tu su baš najčešće napadali 
hajduci, pa se prekrstio, glasno očenaš molio i trkom 
trčao... 

Već je sretno dospio iz visoke šume, samo je još 
prolazio sitnim jelikom i kroz kržljavu borovicu, već 
je vidio zelena polja, kako se njišu, dopirao je već 
do njega pljusak rijeke, ševe su pjevale, ugledao je 
već ljude uz plugove, rode su kao u ključu letjele 
prema barama, s vjetrom je namirisao već višnjeve 
voćnjake, što su cvali... kad u taj čas iz onog po- 
sljednjeg grmlja iskočiše hajduci! Bilo ih je dvanaest, 
a svi s noževima! Branio se, ali oni ga smjesta svla- 
daše, a kako nije htio da od svoje volje dade novce, 
nego je stao vikati, oni ga povališe na leđa, pritisnuše 
nogama, podigoše noževe i već, već ga htjedoše za- 
klati... ali u taj se čas odjedamput skameniše i osta- 
doše s tako podignutim noževima, sagnuti, bijesni ali 
nepomični — i sve se u taj tren zaustavilo na mje- 
stu... Ptice utihnuše viseći u zraku... rijeke .sta- 
doše... sunce kao da se ukočilo... vjetar je klonuo... 
drveće ostade onako, kako ga je vjetar nagnuo... žito 
isto tako... rode kao da su se s nebom srasle, s raši- 
renim krilima... pa i onaj seljak, što je orao, ostade 
stojeći s dignutim bičem — sav se svijet u taj čas 
Prepao i skamenio. 

Kako je to dugo trajalo ne zna se — sve dok se 
nije nad zemljom oglasilo anđeosko pjevanje: 

— »Bog se rodi, sila stade!« 

Odjedamput se opet sve krenulo, hajduci ostaviše 
seljaka pošto su u tom čudu raspoznali opomenu i 
krenuše zajedno za onim anđeoskim glasovima prema 
onoj štalici, da se poklone Rođenomu, a zajedno s nji- 
ma sve, štogod je živjelo na zemlji i u zraku.« 

Mnogo su se čudili tomu, što je Rok pričao, a za- 
tim Boryna a i kovač uzeše pričati svašta i koješta. 

Dok napokon Jagustynka, koja je cijelo vrijeme 
mirno sjedila, ne progovori oporo: | 

— Govorite, govorite, a samo zato, da vam vri- 
jeme brže prođe! Eh, zar je to bilo istina, da su prije 
s nebesa dolazili različiti zaštitnici, koji nisu siromahu 
i potlačenom čovjeku dali da propadne? Zašto sada 
nema takvih? Zar sada ima manje jada i kubure i 
grizodušja? ... Čovjek je kao nemoćna ptica, puštena 
u svijet — koju svaki jastreb i druga zvijer, glad, a 
napokon i smrt davi — a ovi ovdje govore o milosrđu, 
ludo tovare i obmanjuju obećanjima, da će spasenje 
doći! Doći će, ali Antikrist, i on će odmjeriti pravdu, 
on će se smilovati kao jastreb piletu. 

Rok se trgne i poče glasno da viče: 

— Ne huli, ženo, ne griješi, ne slušaj šapat đa- 
volski, jer u propast i u vječni oganj srćeš! — klone 
na klupu, suze mu zališe glas, sav je drhtao od svetog 
zgražanja, od boli nad tom izgubljenom dušom, a kad 
je malko došao k sebi, iz sve je snage vjerujuće duše 
stao tumačiti istinu i voditi je na pravi put. 

i I dugo je, dugo govorio, da ne bi mogao bolje ni 
pop na propovijedaonici. 

Međutim je Witek, duboko potresen riječima, da 
te noći krave imaju dar ljudskog govora, tiho pozvao 
J6zku i oboje podoše u staju. 

Držeći se za ruke i dršćući od straha, križajući 
se svaki čas, odšuljaše se u staju, među krave. 

Klekoše kraj najveće, koja kao da je bila majka 
cijele staje; daha im je ponestalo, duše im se tresle, 
suze navirale na oči, srca im prožeo strah, sveti strah, 
kao u crkvi za vrijeme podizanja, ali srdačno je ufa- 
nje i vjera u njima bila, pa se Witek sagne sve do 
njenoga uha i dršćući prošapće: 

— Sivulja, sivulja!... 

Ona se ne oglasi nijednom riječi, samo što je ste- 
njala, preživala, micala gubicom i mljaskala jezikom. 

— Nešto joj se dogodilo, dok ne odgovara, možda 
za kaštigu. 

Klekoše kraj druge i Witek opet zapita, ali sada 
gotovo plačući: 

— Šarulja! Šarulja!... 

Prionuše oboje uz njenu gubicu slušajući sustav- 
ljena daha, ali ništa nisu čuli, nijedne riječi, ništa... 

— Zacijelo smo grješni, dok ne čujemo, jer samo 
onima bez grijeha odgovaraju, a mi smo &grješni... 

— Da, J6zia, da, grješni smo mi, grješni... Isuse 
dragi... da... istina je, uzeo sam gazdine konopce... 
da, i onaj stari remen... pai one... nije mogao dalje 
govoriti, spopao ga plač, tuga i osjećaj krivnje, te je 
jecao, a J6zka ga je od sveg srca pratila i plakali su 
tako zajedno, da se nisu mogli sustaviti u plaču, dok 
nisu jedno pred drugim iskazali krivnje svoje i sve 
grijehe... 

Ali u sobi nije nitko primijetio, da ih nema, pje- 
vali su sada nabožne pjesme, jer prije ponoćke ne 
priliči se pjevati kolede. 

A na drugoj se strani umivao i čistio Pietrek i 
sasvim se preoblačio, jer mu je Jagna iznijela novo 
odijelo, što je imao u komori. 

Kliknuše od udivljenja, kad je zatim unišao u 
sobu; skinuo je bluzu i ono vojničko ruho i pojavio 
se u običnom seljačkom odijelu. 

— Ismjehivali su me, sivonjom su me zvali,*) pa 
sam se presvukao! — promuca Pietrek. 

— Govor promijeni, a ne tralje! — dobaci Jagu- 
stynka. 

— Vratit će mu se, vratiti, jer, kako se vidi, dušu 
još nije sasvim izgubio. 

— Pet je godina bio u svijetu, svoga govora nije 
čuo, pa nije ni čudo!... 

Odjednom zamuknuše, jer je oštar, prodiran glas 
zvonca dopirao u sobu. 

— Zvoni na ponoćku, valja nam se spremiti. 

Tako po prilici nakon jednog očenaša izađoše svi 
osim Jagustynke, koja je ostala da čuva kuću, a 
glavno zato, da odoli svom potištenom srcu. 

Noć je bila hladna, puna zvijezda, plavkasta. 

Zvonce je neprestano zvonilo i kao kakva ptičica 
cvrkutalo pozivajući u crkvu. 

A narod je izlazio iz kuća, gdjegdje je kroz otvo- 
rena vrata zapljusnuo potok svijetla i zatreptao kao 
munja, gdjegdje su se gasili prozori, kadšto bi se začuo 
kakav glas u mraku, kašalj, škripa snijega pod no- 
gama, ili božja riječ, kojom su se pozdravljali, i sve 
gušće su vrvjeli u toj sivoplavkastoj noći, hrlili u 
gomilama, da se samo bahat čuo u suhom zraku. 

Sve, što je bilo živo, krenulo je u crkvu, u kuća- 
ma ostadoše samo starci, bolesnici ili bogalji. 

Već šu se izdaleka vidjeli rasvijetljeni crkveni 
prozori i glavna širom otvorena vrata, kroz koja je 
udaralo svijetlo, a narod je vrvio kroz njih, tekao kao 


voda i polagano punio nutrašnjost okićenu jelama i. 


smrekama, kao da je gusta šuma izrasla u crkvi, pri- 
tisla se uz bijele zidove, obrasla oltare, dizala se s klupa 


*) Sivonja, po boji vojničke ruske uniforme (vidi »Jesen«, 
str. 192.). Pietrek muca, jer je u vojsci već zaboravio pomalo 
poljski. 

i vršikama sezala gotovo do svoda, ljuljala se i svi- 
jala pod pritiskom onog živog talasa i zastirala se 
maglom, parom disanja, iza koje su jedva treptala 
žarka svijetla na oltarima. 

A narod je još neprestano stizao i tekao bez 
kraja... 

Stigoše kao kakva četa čak iz Polnih Rudaka, išli 
su rame uz rame, oštro i teško, a bili su ljudi visoki, 
krupni, u plavim surkama, sami plavokosi, kao da im 
je kosa bila od lana ispredena, a žene im lijepe sve 
od reda, do posljednje, u dvostrukim pregačama i 
s poculicama zamotanim u crvene marame. 

Prispijevali su pomalo, kao da kaplju, po dvojica, 
po trojica i oni iz Modlice, kukavci i puka sirotinja, u 
zakrpanim sivim surkama, s batinama, pošto su pješke 
putovali; po krčmama su im se rugali, da se samo 
piškorima hrane, jer su živjeli na niskim njivama, 
posred močvara, a iz njih je izbijao vonj treseta. 

I iz Wole je pristizao narod, a išli su u porodi- 
cama kao što borovica uvijek raste u gustoj hrpi; nisu 
bili stasiti, svi srednjega rasta, a zdepasti kao vreće, 
no hitri ipak, lajavci, veliki pravdaši, prilični razbi- 
jači, šumski štetočinci, zagrnuti u sive surke s crnim 
gajtanima i opasani crvenim pojasima. 

Stiglo je i rzepečko plemstvo, što je prema uzrečici 
bilo »tek krpa na zakrpi«, to znači, da ih se po petoro 
držalo.uz jedan kravski rep, a u troje da jednu kapu 
imaju — išli su u grupi, šuteći, gledajući ispod oka 
i ponosno, a žene su svoje, kao vlastelinke da su kakve 
nacifrane i vanredno lijepe, bijele u licu i brbljave, 
vodili po sredini i budno na njih pazili. . 

A tik iza njih nahrupiše ljudi iz Przyleka, a išli 
su stasiti kao jelova šuma, vitki i snažni, a odjeveni, 
da te oko zaboli: surke su im bile bijele, prsluci crveni, 
vrpce na košuljama zelene, a hlače sa žutim prugama, 

gurali su se sredinom ustrajno, ne pazeći ni na koga, 
sve do pred oltar. 

A za njima, gotovo već na kraju, kao vlastela 
kakva ulazili su debički seljaci, nije ih mnogo bilo, 
ali svaki je išao napose, paradno, nadimao se, oholio 
i sjedao u klupe pred velikim oltarom i prvenstvo 
pred drugima preuzimao, ponosan svojim bogatstvom 
— a žene su im imale molitvenike, s poculicama bi- 
jelim, podvezane ispod brade i u suknjama od tanka 
sukna... a onda su još dolazili iz udaljenijih sela, iz 
različitih zaselaka, iz kuća poraštrkanih po šumama, 
iz cjepačkih koliba, iz dvorova, a tko bi sve to za- 
pamtio i nabrojao!... 

A u tom stisnutom mnoštvu, što se njihalo i šumilo 
kao šuma, gusto su se bijelile lipčanske surke i crvenile 
se marame njihovih žena. 

Crkva je bila natrpana sve do posljednjeg mjesta 
u predvorju, a koji su bili posljednji, molili su se vani 
na zimi kraj vratiju. 

Svećenik izađe da odsluži prvu misu, orgulje za- 
sviraše, a narod se zatalasa, prigne i pade na koljena 
pred veličanstvom Gospodnjim. 

Tišina je nastala, nitko nije pjevao, nego se svatko 
molio i zagledao se u svećenika i u onu svjećicu, što 
je plamijela visoko iznad oltara, orgulje su brujale 
prigušenim ali tako nježnim glasom, da je jeza pro- 
lazila kroz kosti, kadšto bi se župnik okrenuo, raširio 
ruke, glasno izgovorio svetu latinsku riječ, a narod je 
pružao ruke, duboko uzdisao, sagibao se u pobožnoj 
poniznosti, lupao se u prsa i žarko se molio. 

A kasnije, kad se misa svršila, uspeo se župnik 
na prodikaonicu i dugo je govorio, naučao o ovom 
svetom danu, opominjao od zla, korio, rukama mahao 
i grmio žestokim riječima, te je po netko teško uzdah- 
nuo, netko se udarao u prsa, jedan se u savjesti svojoj 

kajao zbog grijeha, drugi se zanio u misli, a iko je 
bio mekše ćudi, naročito žene, zaplakaše — jer je 
župnik govorio tako toplo i mudro, da je svakomu to 
dopiralo do srca i u pamet, dakako, onima samo, što 
su slušali, jer mnogo ih je bilo, koje je morio san od 
vrućine. 

A tek prije druge mise, kad se narod već pomalo 
skrušio od molitve, zabrujaše opet orgulje, a župnik 
zapjeva: 

— >OJ pastiri čudo novo.« 

Narod se zatalasa, ustade na noge, prihvati na- 
pjev i punim prsima i iz sve snage zaurla u jedan 
glas: 

— >»Niste nigda vidjeli ovo!« 

Zatresoše se vrata i zadrhtaše svijetla od te na- 
božne oluje glasova. 

Tako su se stisli dušama, vjerom i glasovima, kao 
da je pjevao cigli jedan glas i udarao golemom pje- 
smom, šio se otkidala iz svih srdaca prema tim svetim 
nožicama djetešceta. 

Kad su već i drugu misu čuli, orguljaš stade svi- 
rati kolede s takvim plesnim napjevom, da je teško 
bilo ostati stojeći, pa su se zato gurkali, gazili, okre- 
tali se prema koru i veselo uzvikivali riječi kolede za 
orguljama. 

Samo jedini Antek nije pjevao s ostalima, došao 
je sa ženom i sa Stachovima, pustio ih naprijed, ostao 
sam uz klupe, jer nije htio da zaprema nekadašnje 
mjesto među gazdama pred oltarom, nego se baš ogle- 
davao, kamo da sjedne, kad ugleda oca zajedno s ci- 
jelom kućom, kako se guraju kroz sredinu, a Jagna 
je išla sprijeda. 

Maknuo se pod smreku i nije s nje oka skinuo, 
jer se vidjela izdaleka uzrastom, sjela je u klupu od- 
mah skraja, do ulaza — i ne misleći na to i ne zna- 

jući, tiskao se kroz svjetinu ustrajno dok nije dopro 
do nje, a kad su za vrijeme mise klecali, kleknuo je 
i on i tako se sagnuo, da je glavom doticao njena 
koljena. 

Ona ga u prvi mah nije ni smotrila, jer je muket, 
uz koji se molila iz molitvenika, širio tako slabo svi- 
jetlo, a smrekovo je granje naokolo sve tako zastiralo, 
da čovjek nije ništa mogao razabrati, nego tek za vri- 
jeme podizanja, kad je klekla i udarajući se u prsa 
sagnula glavu — pogledala je nehotice u stranu — i 
obumrlo joj srce, skamenila se od radosti, nije se usu- 
dila ganuti, nije se usudila pogledati po drugi put, jer 
joj se kao san pričinilo to priviđenje i dugo je, dugo 
klečala pognuta, k zemlji sagnuta, gotovo izvan sebe 
od ganuća... dok nije odjednom sjela i pogledala mu 
ravno u lice. 

Da, on je to bio, Antek, on, posve izmršavio, po- 
crnio, propao toliko, da je i u onom mraku to primije- 
tila, a one njegove krupne, izazovne i ponosne oči tako 
su slatko gledale, tako su bile pune tuge, da joj se 
stisla duša od straha i samilosti, a suze joj same od 
sebe navriješe na oči. 

Sjedila je ukočeno kao i druge žene, gledala u 
molitvenik, ali nijednog slova nije razabirala, niti stra- 
nice, ništa, jer su te njegove oči tužne, žalosne oči, 
oči, što su sijevale pogledom, stajale pred njom, sjale 
kao zvijezde, zastrle joj cijeli svijet, te se posvema 
izgubila, sasvim iščezla — a on je neprestano klečao, 
čula je njegov kratak i vruć dah i osjećala onu slatku 
snagu, onu strašnu snagu, što je izbijala iz njega, išla 
joj ravno prema srcu, vezala ju kao užetima i proži- 
mala strahom i slatkoćom, jezom, od koje čovjeka 
pamet ostavlja, uzvikom ljubavi toliko snažnim, da je 
u njoj zadrhtala svaka koštica, a srce joj lupalo kao 
u ptice, kojoj iz obijesti pribiju krila uz zid!... 

Misa se odslužila, propovijed je prošla, druga je 
misa prošla, narod je zajednički pjevao, molio se, uz- 
disao, plakao — a oni su bili izvan cijeloga svijeta, 
ništa nisu čuli, ništa vidjeli ni osjećali osim sebe. 

Strah, radost, ljubav, sjećanje, obećanja, prisege 
i požude žarile su se u njima naizmjence, išle su od 
srca k srcu, vezale se, te su isto osjećali, podjednako 
su im srca kucala, jednakom su im vatrom oči plam- 
sale. 

Antek se primaknuo još bliže, ramenom se na- 
slonio na njeno bedro, da ju je svijest ostavila i rume- 
nilo oblilo, a kad je opet klekla, šapnuo joj je ustima 
vrelim kao ugljevlje ravno u uho: . 

— Jagus! Jaguš! : 

Stresla se i gotovo pala od ganuća, tako ju je taj 
glas prošiknuo strašću kao slatkom oštricom i radošću. 

— Izađi koji dan iza plasta... svako ću veče 
čekati... ne boj se... moram se s tobom porazgo- 
voriti... izađi... — šaptao je strastveno i tako blizu, 
tako blizu, da ju je lice zapeklo od njegova daha. 

Nije odgovorila, ponestalo joj snage, glas joj je 
zapeo u grlu, srce joj drhtalo i tako lupalo, da su za- 


cijelo morali čuti oni unaokolo — ali se digla malko, 
kao da je već htjela da pođe onamo... kamo je mo- 
lio... gdje je milovanje nagoviještao... iza plasta... 


Uto su baš nekako zapjevali prvu koledu, crkva 
se zatresla od pjevanja, te se ona malko sabrala i 
sjela ogledavajući se po ljudima i po crkvi... 

Ali Anteka nije više bilo, neopazice je izmaknuo 
i polagano se odvukao čak na groblje. 

Dugo je stajao na zimi kraj: zvonika, osvježavao 
se i udisao zraka, osvješćivao se... ali tolika mu je 
radost širila srce, takav je poklič imao u sebi, toliki 
vihar snage, da nije čuo pjevanja što je dopiralo kroz 
crkvena vrata i širolo se svijetom, niti nekih tihih gla- 

sova, što su cvilili u zvoniku... Ništa, ništa nije znao, 
zahvatio je šaku snijega i lakomo gutao, a onda je 
skočio preko zida na put — i pojurio u polje poput 
vjetra. 

V. 


Borynini se tek pred zoru povratiše iz crkve i 
tek što je prošlo koliko bi izmolio očenaš, već je cijela 
kuća hrkala da se sve orilo, samo što jedina Jagusia 
nije zaspala, premda je bila veoma umorna; zalud se 
stiskala među jastuke, badava je oči zaklapala pa i 
perinom pokrivala glavu — nije pomoglo, san nije do- 
lazio, nego se nešto kao mora strovalilo na nju i palo 
joj na prsa s tolikom težinom, da nije mogla ni dah- 
nuti, ni viknuti, ni skočiti s kreveta; ležala je nepo- 
mično, u ukočenosti nekoga polusna i polujave, u ko- 
joj razum ništa ne razbira, nego se samo duša raspreda 
od uspomena kao iz kudjelje i sama sobom omata 
cijeli svijet, vidi svakojake divote, diže se nad zemljom, 
suncem se odijeva — a sama je samcata kao oni odrazi 
na čistoj i uzburkanoj vodi... tako je bilo Jagni, pa 
premda nije zaspala, iz njenog je sjećanja sve iščezlo 
i poput ptice se dušom dizala nad divotama — nad 
onim ugaslim danima, nad pokojnim vremenima, koja 
samo u uspomenama žive... osjećala je, kao da je u 
crkvi... Antek je kraj nje... govori neprestano i žeže 
je očima, pali je riječima, prožima slatkom mukom i 
strahom u isti mah... nekakva se pjesma zaorila i 
orgulje zabrujale tako jasno, da je svaki glas napose 
u sebi osjetila... čas je vidjela crveno strogo župni- 
kovo lice i ruke ispružene nad narodom... čas svi- 
jetla... a onda navališe druge, davne uspomene... 

susreti s njim... poljupci... zagrljaji... te ju je vru- 
ćina podilazila i takva milina, da se protezala i čvrsto 
pritiskala uz jastuke... a onda je opet izrazito, glasno 
čula: izađi! izađi!... te se dizala: kao da je u sebi 
išla, išla... kradom ispod drveća, po mraku... a strah 
je u njoj drhtao, nekakav je krik za njom letio, iz 
mraka je pirila groza. 

I neprestano tako uokrug, čas jedno, čas drugo, 
čas deseto stizalo je za njom, da se sabrati i oteti tomu 
nije mogla — ništa drugo, nego ju je zacijelo mora 
davila ili ju je nečastivi napastovao i na grijeh na- 
vodio. 

Kad je uvelike svanulo, digla se s postelje, ali 
osjećala se kao da je s križa snimljena, sve su je kosti 
boljele, blijeda je bila, rastresena i strašno tužna. 

Zima je malko popustila, ali nekako se smrklo na 
svijetu, snijeg je na mahove pršio, a onda bi se dizao 
snažan vjetar, tresao drvećem, te se oko drveća stvorila 
snježna prašina, fijukao putovima, ali uza sve to selo 
je brujalo blagdanskim veseljem, mnogo je ljudi pro- 
lazilo putem, često bi tkogod projurio saonama, ili su 
ljudi u gomilama stajali u ljesama razgovarajući se, ili 
bi se pohađali kao susjedi, a djeca se u čoporima kao 
ždrebad na pašnjaku igrala na jezeru da je cijelim 
selom odjekivala njihova vika. 

Ali Jagusi nije bilo pri.srcu veselo ni voljko, ne: 
zima ju je podilazila, premda je vatra veselo plamsala 
na ognjištu, tiho joj je nekako bilo uza sav žamor i 
J6zkino pjevanje, što je ozvanjalo kućom, strana se 
osjećala među svojima, tako strana, da je preplašeno 
gledala u njih i osjećala se, kao da je pala među raz- 
bojnike. . 


Pošto se nije mogla oteti, često je nanovo slušala ' 


onaj vrući šapat Antekov, što joj je neprestano, s istom 
snagom brujao u srcu... 

— »Srdžba božja i vječno prokletstvo na takve« 
— izrazito je čula župnikov glas i vidjela pred sobom 
njegovo crveno lice i ispružene ruke, kako prijete. 

Čvrsto se zaklela, prepala se u dubokom osjećaju 
krivnje, ne, ne ću izaći! Bio bi smrtni grijeh, smrtni! 
ponavljala je krijepeći se tom riječju i krsteći se oda 
zla, ali duša joj je cvilila od tuge i muke, jer ju je pri- 
vlačilo k njemu, privlačilo svom snagom, svom silom 
života, kao što se drvo pritisnuto snijegom, u proljeće 
otima k suncu, kao što se zemlja proteže pod prvim 
dahom topline... 

Ali strah pred grijehom prevladao-je još, te se sa- 
brala i nastojala da zaboravi na njega, da ga zaboravi 
zanavijek ... nije izlazila iz kuće, bojala se izviriti do 
ljese, jer možda on tamo negdje vreba i čeka, pa je 
može zovnuti... pa hoće li mu se moći oteti, svladati 
dušu, da ne poleti za tim glasom!... 

Žustro se latila kućanskih poslova, ali što je mogla 
učiniti, kad nije bilo mnogo posla, J6zka je već sve 
posvršavala, a osim toga je stari neprestano išao za 
njom i nije joj dopuštao, da se ičega lati. 

— Odmori se, ne laćaj se posla, da ti se ne desi 
kakvo zlo. : 

Pa nije ni radila ništa, nego je lutala po sobama 
bez posla, gledala u svijet bez potrebe, zastajkivala u 
hodniku i sve veća ju je čežnja spopadala a podjedno 
i ljutnja, jer su je dražile one muževe oči, što su je 
nadzirale, smetala joj je i ona roda, što je obilazila po 
sobi, te ju je naumice svojom suknjom gurala, a'kad 
više nije mogla da izdrži i kad je uhvatila zgodan čas, 
potrči k majci, ali pojuri preko jezera poprijeko i još 
se plaho obzirala, ne stoji li onaj gdjegod skriven iza 
drveta. 

Majke nije bilo, jutros je, rekoše, zavirila i vratila | 
se kneževoj ženi, a Andrija je puštao dim u ognjište 

i svaki čas istrčavao pred kuću, da vidi, dolazi li ma jka 
putem, jer se Šimek cifrao u komori. 

U njoj se odjedamput sve preobrazilo, sve joj muke 
odlanuše, čim je osjetila da je kao nekoć u svojoj sobi, 
na starim svojim krpama, sva se razvedrila i gotovo 
nesvijesno stala se vrsti, zavirila kravama, procijedila 
mlijeko, koje je još od jutros stajalo u muzlicama, do- 
bacila kokoškama zrnja, pomela sobu, spremila što je 
trebalo i veselo se razgovarala s momcima, kad je Šimek 
u novoj surki ušao u sobu i češljao se pred ogledalcem. 

— Kamo se to spremaš? 

— U selo, kod Ploszkinih se sastaju momci. 

— Hoće li te pustiti majka? 

— Ne ću uvijek pitati za dopuštenje, imam i ja 
svoju pamet i svoju volju... i što mi bude drago, to 
ću uraditi!... 

— Zacijelo će uraditi, zacijelo! — dometne Andrija 
i plašljivo izviri na put. 

— Pa da znaš, uradit ću, uprkos ću uraditi, poći 
ću k Ploszkinima, u krčmu ću otići, s momcima ću 
piti! — uzvikivao je oholo. 

— Pusti glupanu po volji, pa će kao tele krenuti 
u široki svijet, mada bi trebalo da ide za sisom! — reče 
ona tiho i ni u čem se ne usprotivi, premda je psovao 
majku i žestoko prijetio, ona je od svega toga malo 
čula, jer joj se trebalo vratiti kući, vratiti se, a tako 
joj je žao bilo otići odavde, te je gotovo plačući ustala 
i krenula polagano i teško. 

A kod kuće je bilo još bučnije i veselije nego prije. 
Dotrčala je Nastka Golebianka i šalila se s J6zkom, 
da se čulo čak na put. . 

— Znate, moja se šipka rascvala! — vikne ona 
Jagni, kad je ušla. 

— Kakva šipka? 

— Ona, što sam je odsjekla na Andriju, zasadila 
u pijesak, držala na peći i rascvala se! Pogledam jučer, 
nije bilo još nijednog cvjetića, a preko noći se sasvim 
rascvala, pogledajte! 

Oprezno donese lončić pun pijeska, a u njemu je 
bila zataknuta velika trešnjeva grana posuta nježnim 
cvijetom. ' 

— Trešnja, ružičasti i mirisni cvjetići! — šapne 
Witek ozbiljno. “ 

— Da, trešnja je! 

Okružiše je unaokolo i s čudnom radošću i udiv- 
ljenjem stadoše gledati u rascvjetanu mirisnu granu, 
a uto dođe Jagustynka. Danas je bila po starome samo- 
svijesna, lajava, ohola i vrebala je, kako bi mogla koga 
valjano pecnuti. 

— Procvala je šipka, istina, ali ne za tebe, J6zia, 
tebi treba još remen ili i štogod još tvrđe! — reče 
odmah na ulazu. 

— Za mene je procvala, ja sam je odsjekla na 


. Andrijino u noći, ja... 


— Mlada si ti još, to zacijelo znači, da će se 


Nastka udati! — tumačila je Jaguš. 
— Zajedno smo metnule u lončić, ali ja sam je 
odsjekla, pa je za mene procvala... — vikala je i bila 


je spremna da zaplače, što joj ne odobravaju. 

— Imaš ti još kada da trčiš za momcima i da po- 
stajkuješ kraj plotova, starije su na redu, starije! — 
reče ona ne gledajući ni u koga, a smiješeći se Nastki 
— umiri se, J6zia! Znate li, sinoć je orguljaševa Magda 
rodila u crkvenom predvorju. 

— Što vi to ne kažete! ' 

— Istinu, čistu istinu kažem! Ambrozije je pošao 
da pozvoni i nagazio na nju. 

— Isuse dragi! I nije se smrzla! 

— Ona nije, ali dijete je do smrti prozeblo! Magda 
jedva diše. Uzeli su je u župnikov dvor i još je 
bude... a bolje bi bilo, da je ne probude... koja joj 
je nužda da živi, kakvo je dobro čeka: samo muka i 
kubura. 

— Kazivao je Mateuš, kad su je orguljaševi istje- 
rali, da je dolazila neprestano k mlinaru i da je tamo 
sjedila, a onda ju je Franek izlupao i istjerao, kažu 
po mlinarevu nalogu. 

— A što je mogao s njom da uradi? da je uokviri 
i na zid objesi? On je momak kao i drugi, prisizao dok 
je dosizao, a kad dostao, prestao! Istina, nije on bez 
krivice, ali najviše su krivi orguljaševi! Dok je bila 
zdrava, orali su njom kao u dva vola, sama je radila 
sve, a zar im je kućanstvo malo! Krava samo imaju 
pet, a koliko djece, svinja, živadi, koliko polja! A kad 
je obolila, istjerali su je. Mrcine su to, a ne ljudi! 

— A što se upuštala s Franekom! — poviče 
Nastka. ' 

— Iti bi to isto uradila makar s Jaškom, samo da 
znaš, da ćete se navijestiti. 

Razljuti se na to Nasika i stade odgovarati, ali 
uto uđe Boryna pa obje zamuknuše. 

— Jeste li čuli za Magdu? Oživjela je, napipali 
su u njoj dušu. Ambrozije kaže, da je potrajalo još 
jedan očenaš, da bi otegla papke; Rok je još tare sni- 
jegom i napaja, ali kažu, da će se dugo morati liječiti. 

— A kud će se djenuti sirota, kamo? 

— Pa Kozielovi će je valjda morati uzeti k sebi, 
ona im je rod! 

— Kozielovi! Sami žive onim, što gdje otrgnu i 
isprose ili ukradu, pa da je oni liječe! U selu ima to- 
liko gazda, toliko bogataša, a nitko da joj priskoči 
s pomoću! 

— Dakako, gazde imaju bunare bez dna, njima 
samo od sebe leti s neba, da dijele na sve strane! Svaki 
ima dosta svoga, što mu je do tuđih! Još da svakoga, 
tko je potreban, pobiram s puta, kući da ga odvezem, 
jesti da mu dajem, da ga liječim i možda još i da dok- 
tore plaćam! Stari ste, ali kroz glavu vam vjetar duše. 

 — Istina, nema sile, da jedan mora pomagati dru- 
gomu, ali ni čovjek nije marva da krepava kraj plota. 

— Takva je i takva će biti uredba na svijetu, ho- 
ćete li vi to promijeniti? 

— Sjećam se, da je prije, još prije rata, u vlaste- 
linsko doba, bila u selu bolnica za sirotinju, u onoj 
kući, gdje sada živi orguljaš, dobro se sjećam, plaćalo 
se po jutru. 

Boryna je postao nestrpljiv i nije htio duže da o 
iom govori. 

— Naš će razgovor toliko vrijediti koliko mrtvacu 
kađenje! — dokrajči mrko. 

— To se zna, ne će pomoći, to se zna! Tko nema 
milosrdna srca prema ljudskoj bijedi, tomu je i pla- 
kati suvišno! Komu je dobro, tomu se čini, da se na 
svijetu zbiva sve kako treba, kako je Gospodin Bog 
odredio! ć 

Ali Boryna nije na to odvratio, pa se Jagustynka 
okrene prema Nasiki: 

— Kako je s Mateuševim rebrima, bolje? 

— Mateuš, što mu se dogodilo? ... 

— Zar ne znate? ... usklikne Nastka. — Još prije 
blagdana, čini mi se u utorak, istukao ga vaš Antek; 
spopao ga za gušu, iznio ga iz mlina i tako ga tresnuo 
o plot, da su četiri letve pukle, pao je u vodu i gotovo 
se udavio. Sad je bolestan, krv pljuje, ne može da se 
gane, Ambrozije kaže, da mu se maternica prevrnula 
i četiri su mu rebra slomljena! Pa samo jauče i stenje! 

Rasplakala se. 

Jagna se trgla na prve riječi, kao da ju je netko 
ubo ravno u srce, jer joj je odmah palo na pamet, da 
je to sigurno zbog nje, ali opet je sjela na sanduk i 
stala om uzdrhtale vjeđe uz ; Tgenjar cvijet i 


hladiti ih. 


Svi su se u kući začudili, jer nisu ništa o tome 
znali, cijelo je selo još od početka o tom govorilo, ali 
još nije bilo stiglo do Boryninih. 

— Naišao tuk na luk, haramija na haramiju, ne 
će se oni suviše povrijediti! — promrlja starac, ali mora 
da se razljutio, jer se namrgodio i stao drvca bacati na 
ognjište. 

— Zbog čega su se potukli? — zapita malo poslije 
Jagna. 

— Zbog tebe! — zareži stara srdito. 

— Zbilja? Recite istinu! 

— Rekla sam! Mateuš se hvalio u mlinu pred lju- 
dima, kako je često bivao kod tebe u komori, Antek je 
to čuo i izlupao ga! Kao psi oko kuje, tako se ujedaju 
zbog tebe. 

— Nemojte se rugati, nije mi lako to slušati. 

— Propitaj se po selu, ako mi ne vjeruješ, svatko 
će ti to potvrditi, ja ne kažem, da je Mateuš govorio 
istinu, nego samo ono, što je kazivao ljudima.. 

— Lažljivac gadni, lažljivac! 

— Tko će te sačuvati od zlih jezika! i iza groba 
često ne opraštaju. 

— Dobro je, da ga je izbio, dobro, i ja bih još do- 
metnula! — zasikće ona bijesno... 

— Gledaj, kako piletu pandže rastu! 

— Za laž bih odmah ubila! Laže strvina! 

— Ija to isto svima govorim, samo što ne vjeruju, 
nego te raznose po jezicima. 

— Kad im Antek podreže jezičine, zašutjet će. 

— Eh, s cijelim će svijetom zapodjenuti rat zbog 
tebe, a? — naceri se stara pakosno. 

— A vi baš kao Juda šapućete svoje i radujete 
se tuđoj nesreći. 

Jagu$ se žestoko razljutila, možda prvi put u ži- 
votu do te mjere, tako se srdila na Mateuša, da je bila 
spremna pojuriti i grepsti ga makar i noktima! Ne bi 
mogla podnijeti tu ljutinu, da se nije sjetila Anteka i 
njegove dobrote! Oblila ju velika raznježenost, neiz- 
reciva je zahvalnost gorjela u njenom srcu, što ju je 
obranio i što nije dopustio da je obijede. Ali uza sve 
to tako se bacala po kući, tako je makar zbog čega vi- 
kala na J6zku i na Witeka, da se stari uznemirio, sjeo 
uz nju, stao ju milovati po licu i zapitao: 

— Što ti je, Jagus, što? 

— A što bi bilo, ništa. Maknite se, ne ćete me 


“pred ljudima milovati! 


Odgurne ga surovo. 
— Eh, milovat će me i možda još grliti starkelja 


neki, šeprtlja! — pomisli ona srdito, jer je prvi put 


primijetila, kako je star, prvi put se u njoj probudila 
odvratnost prema njemu i duboka nesklonost, gotovo 
mržnja. S pritajenim i radosnim prezirom posmatrala 
ga je sada, jer se doista u zadnje vrijeme jako po- 
starao, vukao je noge, pogurio se i ruke su mu drhtale. 
— Starkelja, šeprtlja! ke 
Stresla se od gnušanja i tim je upornije mislila na 


Anteka i nije se više branila od uspomena i nije bježala 


od onog zavodljivog, slatkog šaptanja. 

A dan se vanredno otegnuo, da se nije dalo izdr- 
žati, svaki je čas izlazila na hodnik, čas u voćnjak iza 
kuće i kroz drveće gledala na polja... ili se naslonila 


“na plot od živice, što je dijelio voćnjak od puta, koji je 


vodio iza sela, uzduž voćnjaka i gospodarskih zgrada, 
i čeznutljivim je očima hrlila u svijet, na bijela snježna 

polja, u šume, što su se jedine tamnjele, ali ništa nije 
razabirala, tako ju je svu prožimala duboka radost, 
što se on za nju zauzeo i što nije dopustio, da joj bude 
nanesena nepravda. 


On bi obračunao sa svakim! Junak je on, junak! 


— mislila je nježno. — Da se javi sada, u ovaj tren, 
ne bi mu mogla odoljeti, ne bi!... 

Plast je stajao nedaleko, tik iza puta, malko u 
polju, vrapci su u njemu cvrkutali i čitavim jatima se 
skrivali u veliku jamu, što je bila iskopana u sijenu; 
sluga nije htio da se penje i da odozgor zbaca, premda 
je Boryna tako nalagao, nego je čupkao pomalo, pre- 
grštima, dok nije izdubao jamu, da se u nju moglo 
smjestiti nekoliko ljudi. 

— Izađi! iza plasta! izađi! 

Otrči u kuću, jer je počelo zvoniti na večernju, a 
njoj se prohtjelo da sama ode u crkvu, u mukloj, ne- 
jasnoj nadi, da će ga tamo sresti. 

Nije ga bilo u crkvi, no zato je srela odmah na 
ulazu, u predvorju, Hanku, nazvala joj Boga suzdr- 
žavši ruku pred škropionicom, neka Hanka prva 
umoči prste, ali Hanka nije uzvratila pozdrava i nije 
pružila ruku do svete vode, nego je prošla kraj nje 
i ošinula ju tako pogledom kao da ju je kamenom 
udarila. 

Udariše joj suze na oči zbog te uvrede i očite 
srdžbe, ali sjedila je u klupi i nije mogla skinuti očiju 
s njenog izmršavjelog i blijedog lica. 

— Antekova žena, a gledaj je, kako je kržljava 
i mršava! — pomisli, ali brzo zaboravi na nju, jer se 
na koru pjevalo i orgulje su tako lijepo svirale, tako 
«tiho i svečano, da se posve zanijela u glazbu. Još ni- 
kada joj nije bilo iako ugodno i slatko u crkvi, baš 
nikada; nije se ni molila, molitvenik je ležao neotvo- 
ren, krunica je počivala na prstima nezapočeta, samo 

je uzdisala, očima pratila mrak, što je polagano pro- 
dirao s prozora, promatrala slike, treptanje svijetla i 
pozlate, boje, što su se jedva nazirale i prenosila se 
dušom u drugi svijet, u onu divotu i u nebeske slike, 
u prigasle zvukove, što su se stišavali, u pjevanje 
puno molitve, u sveti mir zanosa i pila je zaborav na 
sve, pa nije više ni primjećivala, gdje se nalazi, samo 
joj se činilo, da sveci silaze sa slika, da idu prema 
njoj s preslatkim smiješkom, da pružaju nad njom 
ruke blagoslivljajući i da polaze dalje preko cijelog 
naroda, koji se pognuo kao žito, a nad njim leprša 
ruho plavo, ruho crveno, milosrdni pogledi, neiskazana 
svirka, pjesme zahvalnice — da se to ne može iskazati! 

Prenula se, kad se večernja svršila i kad su 
orgulje zamukle, tišina ju je probudila iz sanjarenja, 
tužno se digla i izlazila s drugima, ali pred crkvom 
se opet srela s Hankom, koja joj je stala nasuprot kao 
da je htjela nešto reći, no samo je mrsko pogledala 
i pošla dalje. i 

— Bulji u mene i misli, da će me tim preplašiti, 
glupača — pomisli Jagna kad se vratila kući. 

Već se spustilo veče, tiho veče, nekako mlohavo, 
blagdansko; napolju je bio mrak, zvjezdano se svijetlo 
gubilo na mutnom nebu, samo je gdjegdje zasvjetlu- 
cala koja zraka, snijeg je pršio, polagano padao, bez 
šuštanja, treptao iza okana i vio se kao beskrajno pre- 
divo kudjelje. 

I u sobi je bilo isto tako tiho i malko pospano, 
došao je Šimek odmah predveče tobože da ih pohodi, 
a uglavnom da se sastane s Nastkom, sjedili su jedno 
uz drugo i vodili tihe razgovore. Boryne nije još bilo. 
Jagustynka je sjedila kraj ognjišta i ljuštila krum- 
pire, a na drugoj je strani Pietrek tiho svirao u gusle, 
ali tako nekako tužno, da je Lapa kadšto zacvilio i 
otegnuto urlao, a tamo je sjedio i Witek s J6zkom, 


111 


dok nije Jagna, koju je ta svirka tronula, viknula 
kroz vrata: 

— Pietrek, prestani, jer mi je došlo da zaplačem 
od te svirke. 

— A ja bih najljepše zaspala uz svirku — na- 
smije se Jagustynka. 

Gusle prestadoše, tek se nakon nekog vremena 
oglasiše opet tihom, jedva primjetljivom svirkom iza 
staje, pošto je onamo otišao Pietrek i dugo je u noći 
svirao. Večera je bila već skoro gotova, kad se stari 
vratio. 

— Kneževa je žena rodila, veliki je tamo rusvaj, 
Dominikova rastjeruje ljude, toliko ih se skupilo. 
Sutra bi, Jagus$, trebalo da je prigledaš. 

— Odmah ću onamo, odmah! — usklikne ona 
žurno, sva uspaljena. 

— Pa možeš i odmah, oipratit ću te. 

— Eh... možda je ipak bolje sutra... kažete, 
da je tamo toliko naroda, bolje je danju, snijeg pada, 
mrak je!... izvinjavala se ona i postade odjednom 


neraspoložena, ali on i na to pristade i nije navaljivao, | 


tim manje, što je baš unišla kovačeva žena s djecom. 

— A gdje je tvoj? 

—  Pokvarila se suvača u Woli, pa su ga pozvali, 
jer dvorski kovač ne može da se snađe... 

— On nekako često sada polazi u dvor! — do- 
baci Jagustynka značajno. 

— Zar vam to smeta? 

— A što bi, samo kažem, primjećujem i čekam, 
što će se od toga izroditi. 

Ali stim sei dalo. | jer nitko nije htio da vodi 
glasan razgovor za ljubav drugih, svatko je razgova- 
rao tiho i lijeno, gotovo sve je spopadala pospanost 
od jučerašnjeg bdijenja, pa sui večerali bez teka, 
samo je po netko začuđeno pogledavao u Jagusiu, 

koja se grozničavo vrzla po sobi, nudila ih da: jedu, 
premda su već odložili žlice, iznenada bi znala: pra- 
snuti u smijeh, a onda bi opet sjela k djevojkama i 
pomalo razgovarala, a zatim bi, ne dovršivši razgo- 
vora, poletjela prijeko na drugu stranu, ali se već iz 
trijema vraćala natrag. Bila je kao u teškoj groznici, 
punoj bojazni i uznemirenosti. Veče se otezalo pola- 
gano, mlitavo, pospano, a u njoj je rasla i nepokoleb- 
ljivo se dizala volja da istrči iza kuće... iza plasta... 
Ali nije se mogla odlučiti, bojala se, da će se primi- 
jetiti... bojala se grijeha... suzdržavala se svom 
snagom i drhtala od muke, duša je u njoj ecvilila kao 
pas na lancu, srce se trzalo... ne, nije mogla, nije 
mogla... a on možda: već idiho BOK: : šekd. iz- 
gleda... možda luta oko kuće. mležija netk u 
voćnjaku prikriven viri u prozore i sada gleda u 
nju... i moli... i vene od tuge, što nije izišla... za 
cijelo će pojuriti van, ne će dulje izdržati... samo na 
jedan trenutak, samo da mu kaže jednu jedinu riječ: 
otiđi, ne ću izaći, grijeh je... već se ogledavala za 
pregačom, već je polazila prema vratima... pošla 
je... ali nešto kao da ju je spopalo za vrat i pridržalo 
na injeski., . bojala se... a Jagustynkine su je oči 
pratile u kotak kao psi Kad njuškaju trag, a i Nastka 
je čudno pogledavala... a i starac također... znadu 
li oni što? ... primjećuju li? ... Ne, danas ne ću izaći, 
ne ću... ae 

Napokon se svladala, ali osjećala se tako izmo“ 
rena, da nije pravo znala, što se oko nje zbiva. Tek 
se prenula, kad je Lapa stao lajati pred kućom, u sobi . 
nije bilo gotovo nikoga, samo je Jagustynka drijemala 
kraj ognjišta, a starac je gledao kroz prozor, jer je 
pas lajao sve jače. 

— Zacijelo je Antek, nije' “dočekao pa. .. — trgne 
se preplašeno. PEP J 

Ali to se stari Klab pojavio na vratima, a za njim 
uđoše polagano stresajući snijeg i lupajući čizmama 
o prag da skinu snijeg — Winćorek, hromi Grzela, 
Michal Caban, Franek Bylica, sinovac Hankina oca, 
Walent krivousti i J6zef Wachnik... 

Začudio se Boryna toj procesiji, ali, dakako, nije 
ni riječi pisnuo, na pozdrav je odzdravljao, ruku pru- 
žao, nudio da sjednu, klupu podmještao i burmutom 
nudio... 

Posjedaše jedan do drugoga, burmutom se rado 
poslužiše, jedan je usekao nos, drugi brisao oči, jer je 
burmut bio jak, ovaj se razgledavao po sobi, a onaj 
bi dobacio po koju riječ, a treći bi promišljeno i 
ozbiljno uzvraćao — jedan bi pričao o snijegu, kako 
se mučno saonicama vozio, a drugi bi uzdisao i kli- 
manjem glave odobravao — i svi su zajedno mudre 
razgovore vodili i polagano smjerali na ono, zbog čega 
su došli... 

. Boryna se vrtio na klupi, gledao im u oči, povla- 
čio ih za jezik i s različitih strana zaobilazio. 

Ali oni se ne dadoše izvesti na tanak led; sjedili 
su u redu, svi od reda sijedi, suhonjavi, obrijani, go- 
dinama vršnjaci, čvrsti još, premda su starošću i ra- 


dom bili prignuti k zemlji, plješivi kao ono kamenje . 


u polju, strogi, tvrdi, nepristupni, a mudrijaši, čuvali 
su se da kažu svoje prije vremena i obilazili su oko 
kere kao oni pametni ovčarski psi, kad hoće da ovce 
stjeraju na vrata. 

Napokon se nakašlje Klab, pljune i reče svečano: 

— Što da tu LA i otežemo; došli smo da 
pitamo, držite li s nama? . 

— Bez vas ne možemo steorik odiako, 

— Jer ste vi prvi u selu. 

— A nije Gospodin Isus bio škrt kad vam je 
pamet davao. 

— lako niste u općinskoj službi, vi općinu vo- 
dite... 

— Svaki se obzire na vas. 

— S tim više, što se radi o krivici proti svima. — 
Svaki je rekao svoje, laskavo, te je Boryna prven 
raširio ruke i uzviknuo: 

— Dragi ljudi, ali ja ne znam, zbog čega ste došli? 

— Pa zbog naše šume, hoće da je sijeku poslije 
Tri Kralja! 

— Pa u pilani već sijeku nekakvo drvo. 

— Pile židovsko iz Rudke, zar ne znate? 

— Nisam znao, nemam kada da obilazim ljude 
i da raspitujem... 

— A vi ste prvi počeli vikati na vlastelina... 

— Jer sam mislio, da je prodao našu sječu... 

— A čije je prodao, čije? — poviče Caban. 

— Pa ono, što je dokupio. 

— Prodano je ono, što je dokupio, ali Pa je 
i ono u Vučjim jarugama i hoće da siječe . 

— Bez našeg odobrenja ne će sjeći. 

— Kako ne, već su obilježili drveće, šumu izmje- 
rili i počet će sjeći poslije Tri Kralja. 

— Ako je tako, treba poći s tužbom pred kome- 
sara — reče Boryna nakon promišljanja. 

— Od sjetve do žetve vrijeme prođe i smrt dođe! 
— promrmlja Caban. 

— Koga smrt ne poštedi, tom doktor ne vrijedi! 
— dometne Walent krivousti. 

— Tužba će toliko hasniti, da prije no što stigne 
i zabrani ured, ne će ni panja ostati u našoj šumi, kao 
što je bilo u Debici, sjećate li se? 

— S dvorom je kao i s vukom, čim jedan ovcu 
okusi, već cijelo stado probire. 

— Ne treba dati, da se ne navikne. 

“ — Mudru ste. riječ rekli, Maćeju; sutra, poslije 
mise, treba da se gazde sastanu kod mene, da svi nešto 
zaključimo, pa smo zato došli k vama, da vas pozo- 
vemo na vijeće. : 

— Hoće li svi doći? ... 

— Svi, odmah iza mise... 

— Sutra... Ali ja svakako moram Sa u Wolu, 
istinu vam kažem, rođaci dijele baštinu, pa se svađaju 
i parniče, obećao sam, da ću presuditi, da siročadi 
ne bude krivice, moram onamo, ali što vi odlučite, 
primit ću kao da sam se s vama dogovarao. 

Izađoše malko zabrinuti, premda je sve odobravao 
i pristajao uza sve, što su govorili, ali dobro su osje- 
ćali, da ne drži iskreno s njima. 

— Eh, vijećajte vi samo, ali bez mene! — mislio 
je Boryna — ni knez, ni mlinar, ni prve gazde ne će 
poći s vama! Neka samo čuje dvor, da se ne dižem 
proti njemu, brže će mi platiti kravu i htjet će da se 
sa mnom nagodi... Glupani... mjesto da mu dopuste 
da posiječe do posljednjeg stabalca — a tek onda da 
udare u viku, pa na sud, pa zapljenu, pritisnut o zid 
— dao bi više nego dobrim. Neka vijećaju samo, po- 
čekat ću na strani, ne žurim se ja, ne!. 

Cijela je kuća već legla spavati, samo je Maćej 
još sjedio, kredom pisao po klupi, zbrajao i dugo u 
noći mozgao. 

Sutradan, odmah nakon doručka, naloži sluzi da 
spremi saone. 

— Kao što sam jučer rekao, povest ću se u Wolu, 
a ti, Jaguš$, pripazi na kuću, a ako tko zapita, reci, 
da sam morao na put, a zaviri kod kneževe žene. 

— Hoćete li se kasno vratiti? — zapita ona s pri- 
tajenom radošću u srcu. 

— Podveče, a možda i kasnije. 

Svečano se oblačio, a ona mu je iz komore dono- 

sila odijelo, vezala mu vrpcu na košulji oko vrata, po- 
magala mu u svemu i s grozničavom je nestrpljivošću 
gonila Pietreka, da brže zapregne konje, sva je drh- 
tala, nije se mogla smiriti na mjestu, radost je u njoj 
klicala, radost, da će stari otići preko cijeloga dana, 
da će se kasno vratiti, možda tek u noć, a ona će ostati 
sama i u sumrak — u sumrak će izaći iza plasta.... 
Izaći će! Hej! Trzala joj se duša kao da će poletjeti, 
smijale se oči, pružale se ruke, nadimala prsa, a vatra 
ju je žarkim munjama podilazila-i :polivala ju. slatkom 


* mukom... ali odjednom, nenadano ju je spopao-ču- 


dan: strah: i stisnuo za srce, te je zašutjela, primirila se 
u sebi i kao izvan sebe stala gledati u Borynu, kad se 


opasivao, nar jema kipu i izdavao Witeku: neke ; na- 


loge. dh jasa 
— Povezite i mene sa dobni! = šapne ona tiho. 
— Eh! A tko će: ostati kod kuće? — začudi se 
on veoma. - 

— Povezite me, danas je sv. Stjepan, posla mnogo 
nema, povezite.me, tako mi je dosadno, povezite — 
molila je tako toplo, da se on nije usprotivio,“ proiuda 
se čudio, i pristao je. T 

Za nekoliko je časaka bila spremna i ediiah kre- 
nuše kasom ispred kuće tako brzo, da su saone digle 
pijećau prašina, 

VI. 


— Mislio sam već, da si negdje zala u snijegu! 
— šapne on ujedljivo. 

— Eh, iko bi se mogao žuriti po takvoj vijavici, 
išla sam nasumce, jer tako šiba snijeg, da čovjek ne 
može oči otvoriti, a na putu su toliki zapusi, takva 
mećava, da ni na dva koraka ne vidiš pred sobom. 

— Je li majka kod kuće? 

— Jest, a kuda bi išla po tom pasjem vremenu: 
jutros je bila kod Koziolovih, ali s Magdom je slabo, 
gleda ona već u župnikovo polje, nisu joj mogli po- 
moći — odgovori Jagna stresajući sa sebe snijeg. 

— A što ima nova u selu? — zapita on. pod- 
rugljivo. 

— Idite i pitajte, pa ćete znati, nisam bila da 
lovim novosti! 

— Došao je vlastelin, jesi li čula? 

— I pas bi jedva izdržao na ovakovoj vijavici, 
pa kako bi se vlastelinu prohtjelo... 

— Koga sila goni, taj ne pazi na mećavu. 


— Zacijelo, koga sila goni... — nasmiješi se ona 
sumnjivo. : 
— Sam se najavio, nitko ga nije zvao — reče 


Boryna strogo, odloži rezlicu, ustane s nogara i priđe 
k prozoru da izviri u svijet, ali napolju je bila tolika 
vijavica, tako se prašilo, da se nisu vidjeli ni plotovi 
ni drveće. 

— Čini mi se, da snijeg više ne pada — reče on 
blaže. 

— Ne, nego samo zameće, vitla, zasipava i tako 
praši, tako šiba, da se put ne razaznaje — reče Jagna, 


- razgrije ruke i lati se namatanja povjesma s vretena 


na motovilo, a stari se lati svoga posla, no sve je ne- 
strpljivije pogledavao na prozor i prisluškivao. 

— A gdje je J6zka? — zapita on malko kasnije. 

— Zacijelo je kod Nastke, tamo sjedi cijelo vri- 
jeme. 

— Vjetrenjasta je, nijednog očenaša ne može da 
izdrži kod kuće. 

— Dosadno joj je. kaže. 

— Gle, željna je zabave. 

— Kaže tako, samo da izmakne poslu. 

— Pa zar ne možeš ti to zabraniti? 

— Govorila sam joj jedamput i dvaput, ali zi- 
nula je na mene kao na psa. Ako joj vi ne zapovjedite, 
slabo ona haje za moje govorenje. 

Starac se nije osvrtao na to jadikovanje, nego je 
sve nestrpljivije prisluškivao, ne dopire li kakav lji 
ski glas iz dvora, ali to je bio samo vihar, rušio se 
svijetom, udarao o zidove kao plećima, da je kuća sve 
škripila i stenjala. ' 

— Hoćete li poći? — zapita ona tiho. 

-On ne odgovori, jer je čuo kako se otvaraju vrata 
trijema, a u taj čas nahrupi Witek sav zadisan i vikne 
s praga: 

— Vlastelin je već stigao! 

— Davno? Brzo zatvoraj vrata! 

— Još se čuju praporci! 

— Je li bio sam? 

— Takva je mećava, da sam samo konje ras- 
poznao. 

— Trči u taj čas i ispitaj, gdje je stao! 

.. — Hoćete li poći k njemu? — zapita ona tiho, 
pritajivši dah. ma 
.— Počekat ću dok me pozovu, nametati se ne ću, 
ali. bez mene ne će ipak ništa svišiti. 
Zašutješe oboje, Jagna :je zeme bos. niti 
i di ih u trake, a starac, jer mu je posao ispadao 
iz ruku radi nestrpljivosti; odbacio je sve i stao se 
ZV nat e da izade, ali grije no što je bio gotov, doleti 


Witek. . 


— Vlastelin sjedi kod mltbibća u Br s puta, a 
konji su u dvorištu. : 

— A što si se tako zaprljav? 

— Jer me vjetar svalio u zapuh.. 

— Sigurno — mora da si se prilično deatnšh s dje- 
čacima po snijegu . 


— Vjetar me je srušio. 
Pe Samo ti deri odijelo, deri, dok te ja, gade, re- 
menom ne podgrijem, da zapamtiš. 
— Ali kad kažem istinu... tako. se tako, šiba, 
da s se jedva može stajati na nogama . 
 — Kani. se ognjišta, dosta ćeš se dojiti preko 
noći, reci Pietreku, neka se prihvati mlaćenja, pomozi 
mu i ne leti po selu kao pseto s isplaženim jezikom. 
— Idem, samo još da drva donesem, kako mi je 
gazdarica naredila... — šapne on tužno i žalosno, što 
nije mogao pričati, Mo je sve vidio u selu, okrene se 
po sobi, zovne Lapu, ali pas se smotao u klupko i nije 
htio da ga čuje, pa Witek pođe sam, a Boryna, odje- 
ven da izađe, stade obilaziti iz kuta u kut, podsticati 
na ognjištu, pođe u štagalj, pogleda kroz prozor, izađe 
pred kuću i sve je nestrpljivije čekao, ali nitko nije 
dolazio. po njega. i 
— Možda su zaboravili... — primijeti Jagus. 
— Kako bi na mene ziborasii m i 

— Jer vi vjerujete kovaču, a on je prva laža u 
selu . . (o 
— o Lida si i ne govori ono, što ne razumiješ . 

Ona zašuti road jeden? te ju je zalud blagim rije- 
čima ispitkivao, dok se nije napokon razljutio, nadje- 
nuo kapu na glavu i izašao tresnuvši vratima. 

Jagu$ priredi kudjelju, sjedne kraj prozora i stade 
presti gledajući na mahove u snježnu. vijavicu, što je 
bjesnila iza prozora. 

Vjetar je strahovito urlao, snježni oblaci valjali 
su se svijetom u vrtlozima velikim kao kuće ili kao 
drveće, raskidani, i svaki su čas udarali po kući, da 
je u sobi sve zadrhtalo, zvečale su zdjele poslagane: u 
ormaru, a pod stropom se ljuljali svjetovi načinjeni 
od oblataka. Oštra je hladnoća duhala od prozora i 
vrata, te je Lapa neprestano. tražio topliji ležaj, a 
Jagna se opasala pregačom. 

Tiho se ušuljao.Witek i, i, bajažljivo zapitao: 

— Gazdarice! 

— Što je? 

— Znate, vlastelin se dovezao ždrijepcima! asi 
kao zmajevi, vranci, s crvenim mrežama, s perjem na 
glavi, a na kajišima praporci, sve. se sjaju od zlata 
kao slike u crkvi! A jurili su kao vjetar! 

— Nije ni čudo, dvorski su, a ne seljački! 

— Isuse, još nikad nisam. vidio takvih zmajeva! 

— A kako i ne bi, ništa ne rade, čistom se zoblju 
hrane! 

— Istina je, ali da našu ždrebicu sitno čla 
joj rep podsiječemo, grivu spletemo i da je upreg- 
nemo s kneževim bijelcem, isto bi tako jurili, zar ne? 
gazdarice.. ' 

i Odjednom: se pas trgne, nakostriješi se i poče 
lajati. : 
— Pogledaj-der, netko je na hodniku. 

No prije nego što je dospio, pojavi se na pragu 
čovjek pun snijega, nazove Boga i stresajući kapu o 
čizme stade se ogledavati po sobi. 

— Hoćete li mi dopustiti, da se ogrijem i da ktalko 
otpočinem? — zapita on. 

— Sjedite; Witek, dometni na ognjištu — reče ona 
zbunjeno. 

Neznanac sjedne kraj ognjišta, malko se ogrije i 
zapali lulu. 

— Jeli to Borynina kuća, Maćeja Boryne? — za- 
Pita on čitajući s papirića. 

— Jest, Borynina — potvrdi ona preplašeno, jer 
joj se činilo, da je to netko iz ureda. 

— Je li otac kod kuće? 

— Muž mi je pošao u selo. 

— Početak ću, dopustite da ostanem uz vatru, 
prozebao sam. 

— Sjedite samo, ne će nam zato ponestati ni klupe: 
ni vatre. 

Neznanac skine kožuh, ali zacijelo mu je bilo 
zima, jer je sav drhtao, tr'o ruke i sve većma se pri- 
micao vatri. : 

— Ljuta je zima ljetos — šapne on. 

— Da, nije blaga. Da vam svarim mlijeka, da se: 
razgrijete? 

— Hvala, ako imate čaja!... 

— Bilo ga je, bilo, još jesenas, kad je mog bolio: 
trbuh, donijela sam iz grada, ali aa se, a ne 
znam, kod koga bi se u selu našlo.. 

— Kažu EM velečasni uvijek samo čaj pije — 
uplete se Witek. 

— Eh, potrči k njemu i pozajmi! 

— Ne ireba, ne, imam ja čaja sa sobom, skuhajte. 
mi samo vodu... 

— Vrele vode, zar ne? 

Pristavi lončić s vodom k vatri i opet sjedne za 
kudjelju, ali nije prela, samo je kadšto zazvrčala vre-. 
ienom, kao da tobože prede, a gledala ga je pozorno 
puna mukloga nemira i radoznalosti; tko je to, što 
hoće, možda je iz ureda, radi nekog popisa, pošto je 
neprestano zavirivao u knjižicu... a odjeven je bio 
gotovo gospodski, sivo sa zelenim, kako se nose dvorski 
lovci! a usto seljački kožuh i kapa! Čudak nekakav 
ili protuha svjetska! A možda je i što drugo! Razmiš- 
ljavala je sporazumijevajući se očima s Witekom, koji 
je tobože podsticao vatru a zapravo je promatrao ne- 
znanca i vrlo se začudio, kad je on mljasnuo Lapi. 


— Ugrist će, ljut je pas! — šapne Witek nehotice. 

— Ne boj se, mene psi ne grizu — nasmiješi se 
stranac čudno milujući glavu psu, koji mu se pritisnuo 
uz koljena. 


Doskora stiže J6zka, a odmah za njom priviri 
Wawrzonova ili po netko od susjeda, jer se već pro- 
čulo među susjedima, da nekakav stranac sjedi kod 
Boryninih. 

A on se samo grijao ne obzirući se na ljude, ni 
na njihovo šaptanje ni na primjedbe, a tek kad je 
voda uzavrela, izvadi iz nekakavog papirića čaj, uspe, 
sam uzme s police bijeli lončić, nalije kipuće vode i 
griskajući komadić šećera stade pijuckati hodajući po 
sobi i promatrajući slike, namještaj, zaustavivši se 
usred sobe i zagledavajući se tako pronicavo u oči, da 
je ljude zavrtjelo u utrobi. 


— Tko je to lijepio? — zapita on i pokaže na 
svjetove, što su visjeli sa stropa. 


— Ja! — pisne J6zka sva crvena. 


I opet je dugo hodao, a Lapa za njim korak za 
korakom. 

— Tko je to tako naslikao? — klikne začuđen i 
stane pred ostrišcima, što su bili prilijepljeni na okvire 
slika, a pogdjegdje i i na Zid. 

— To nije naslikano, to je. ostriženo od papira! 

— Nije moguće! — klikne on. 

— Ja sam strigla, valjada znam! 

— I sami ste to izmislili, a? 

— Sama, tako zna i svako dijete u selu... 

On opet zašuti, nalije sebi čaja po drugi put, 
sjedne kraj ognjišta i dobrih nekoliko očenaša ne 
izusti nijedne riječi. 


Ljudi se raziđoše,. jer je stizala veče, a i mećava 
se stišavala, samo se još pokadšto. dignuo oštar vjetar, 
zavrtio, zavitlao i ošinuo prema kućama, ali sve rjeđe 
i sve slabije. Treptao je poput pice, koja je sma- 
laksala dugo leteći. 

A Jagna napokon oiloti kudjelju i lati se spre- 
manja večere. 


— Je li kod vas služio Jakob. Socha? — . zapita 
neznanac. 

— Mislite Kubu! Dakako, služio je, ah umro e 
siromah još jesenas. 

— Župnik mi je to isto rekao. Bože moj, tražio 


sam ga od ljetos po svim okolišnim ma a nađoh ga 


nakon smrti. 


2 danih dla našega Kidu?“ — klikne Witek ga- 
nut. 


— Onda vi mora da ste Bo brat iz Wole? 

— Odakle me poznajete? 

— Kazivali su ljudi, da se vlastelinov brat vratio 
iz daleka svijeta i da po selima traži nekakvoga Kubu, 
ali nitko nije znao, kojega. 

— Sochu, tek sam danas doznao, da je kod vas 
služio i umro. 

— Nastrijelili su ga, krv mu je iscurila i umro je, 
umro! — klikne Witek kroz suze. 

— Je li dugo bio kod- vas? 

— Oduvijek, otkako se sjećam, oduvijek je bio 


kod Boryninih. 


— Kažu, da je bio vrijedan? — zapita stranac 
plaho. 

— I još kako, cijelo selo može posvjedočiti, svi, 
pa i velečasni je plakao na ukopu i ništa nije uzeo za 
misu. 

— Mene je učio očenaš i pucati me je učio i kao 
rođeni otac pazio je na mene! A znao bi mi kadšto 
dati i desetak i... — Witek brizne u plač, kad se 
sjetio.: 

— A pobožan je bio, miran, radin sluga, te ga je 
često znao pohvaliti i velečasni... 

— Sahranjen je na vašem groblju? 

— A gdje bi bio? 

— Ja znam mjesto, pokazat ću vam. Ambrozije 
mu je postavio križ, a Rok je na daščici napisao sve, 
mada je snijeg zameo, naći ću i ođvest ću vas — us- 
klikne Witek. 

-— Hajdemo onda odmah, da dideioja prije mraka. 

Neznanac se zagrne kožuhom i dugo je stajao 
posred sobe zagledavši se nekuda pred sebe. Bio je već 
star, malko poguren, sijed, suh kao iver; lice mu je 
bilo naborano i crno kao zemlja, u desnom je obrazu 
imao rupu — stari trag od kugle i crvenu, dugačku 
brazgotinu nad okom, dugačak nos, rijetku čupavu 
bradu i tamne oči, duboko upale i vrlo sjajne, ni na 
čas nije puštao lulu iz zuba i neprestano ju je pripa- 
ljivao. Napokon se maknuo i htjede da Jagusi dade 
neke novce, ali ona povuče ruku i pocrveni. 

— Uzmite, u svijetu ništa ne daju zabadava... 

— Eh, možda je u svijetu takva moda; zar sam ja 
židov ili trgovac, koji traži, da mu se plati i voda i 
vatra? — šapne ona uvrijeđena. | 

— Bog vam platio za gostoprimstvo! Recite mužu, 
da je tu bio Jacek iz Wole. On će se sjetiti mene, naići 
ću još koji put k vama, sada se žurim, jer noć stiže, 
ostajte zbogom! 

— Bog vas pratio! 

Htjede ga poljubiti u ruku, ali on se istrgne i žurno 
krene iz kuće. 

Po zemlji se prosipao prvi, jedva primjetljivi su- 
mrak, vjetar je prestao, samo je još sa zameta, što se 
ispopriječiše preko puta, dopirao suhi, sitni snijeg, kao 
da netko pretresa brašnene vreće. Samo se odozdo još 
prašilo i kovitlalo, a odozgo se stišalo, tu su kuće i 
voćnjaci izvirili u svijetlo i postali vidljivi u mlitavoj, 
plavkastoj sutonskoj magli. 

A selo kao da se probudilo iz ukočenosti, putovi se 
napuniše ljudima, ljese uzavrješe glasovima, gdjegdje 


se latiše odgrtanja snijega ispred kuća, u jezeru sta- - 


doše prosijecati led, nositi vodu, otvarati širom vrata 
na štagljima, te je udaranje cjepova glasnije odjeki- 
valo po putovima, a gdjegdje su i saonice same sebi 
utirale put, pa i vrane se javiše po dvorištima, što je 
bio nesumnjivi znak, da će se vrijeme promijeniti. 
Gospodin Jacek se radoznalo osvrtao, kadšto za- 
pitao, tko su oni ljudi, koje su sretali, čije su kuće, a 
išao je tako bodro, da je Witek jedva stizao, samo je 
. Žapa trčao naprijed i veselo lajao. | 
Pred crkvom se tolik naslagao mae, je pot- 


puno zasuo ogradu i sezao gotovo do granja drveća. | 
Morali su obilaziti drugom stranom kraj župnoga | 


dvora, pred kojim se čitava četa dječaka vrišteći na- 
ijerivala i tukla grudama, te je Lapa počeo na njih 
lajati, dok ga netko od njih nije spopao za leđa i bacio 

u prhki, još zamagljen zamet. Witek priskoči u pomoć, 
ali i on je prilično dobio gruda, da se jedva izvukao, 
malko je doduše uzvratio, a onda je trkom potekao, 
jer gospodin Jacek nije čekao. 

Jedva se proprtiše do groblja, a i tamo je bilo sni- 
jega u visini čovjeka, toliko, da su se samo ramena 
križeva crnila nad jamama i grbinama snijega; a usto 
je mjesto bilo malo više izloženo, pa je vjetar još na 
mahove duhao i mećava je na časove sve zastirala 
snježnom maglom, u kojoj se samo golo drveće trzalo 
i sablasno stršilo svojim deblima. Polja unaokolo bila 
su pokrita bjelinom, kao slijepa i plavkasta u mraku, 
te čovjek nije mogao razabrati ništa, ni drveće, ni ka- 
menje, ni šume, — samo što je tik iza groblja, po za- 
sutoj stazi prolazilo nekoliko ljudi teško natovarenih 
i prignutih k zemlji, — mećava ih je svaki čas zasti- 
rala, pa su se gubili bez traga, ali kad se stišalo, sve 
većma su se približavale crvene suknje žena i razli- 
kovale se jedna po jedna. 

— Kakvi su to ljudi, idu li sa sajma? 

“X — Eh, najamnici, išli su u šumu po drva. 

— I na leđima ih nose! 

— Nego kako? Konja nemaju, pa moraju na le- 
dima. a: 

— Ima li ih mnogo u selu? 

— Pa nema ih malo. Samo gazde imaju zemlju, 
a drugi su najamnici i idu na nadnicu ili se pogode da 
služe. 

— A idu li često po drva, a? 

— Dvor dopušta da jedamput u nedjelju dana 
svatko dolazi s kukom, pa koliko suha granja nalomi 
i ponese, to je njegovo, samo gazde imaju pravo da 


dođu s kolima i sa sjekirom u šumu... Kuba i ja često 


smo tako išli i mnogo smo se puta vraćali s omašnim 
stablom u kolima... jer Kuba je znao tako posjeći 

koji grab i skriti ga pod granje, da ni šumar nije poz- 
nao —*' klikne on ponosno. 

— Je li Kuba dugo bolovao, ispripovijedaj sve. 

Witek se, naravno, nije dao moliti, nego ispripo- 
vjedi sve, štogod je znao. Gospodin Jacek prekidao ga 
je pitanjima, zastajkivao od uzbuđenja, širio ruke, 
nešto glasno uzvikivao, ali dječak nije razumio zbog 
čega je to i zašto se toliko čudio, a zapravo nije mnogo 
ni pazio na to, jer ga je pomalo podilazio strah, pošto 
se smrkavalo već a cijelo groblje kao da se zaogrnulo 
mrtvačkim pokrovom i različitim glasovima govorilo, 
pa se zato žurio naprijed i preplašenim očima tražio 
Kubin križ, dok ga napokon nije našao. Nalazio se tik 
kraj plota, kraj razgaženih humaka, onih što su pali 
u ratu, kraj kojih se ono molio na dušni dan. 

— Evo, tu je, na križu piše: Jak6b Socha! — pro- 
muća pokazujući prstom bijela krupna slova. — To 
je napisao Rok, a križ je postavio Ambrozije. 

Gospodin Jacek mu dade dvije zlot6wke i naloži 
mu, da se žurno vrati kući. 

Dječak odjuri trkom, samo se koti obazreo, 
da zazviždi Lapi i da pogleda, što onaj radi. 

— Isuse! Vlastelinov brat pa kleči na Kubinu 
grobu — šapne začuđen, ali kako se spuštao mrak i 
pognuto drveće nekako užasno drhtalo, spopao ga to- 
liki strah, da je trkom i prijekim putem pojurio u selo. 
Zaustavio se tek kraj crkve da malko odahne i da po- 
gleda u novac, koji je čvrsto držao u šaki, a uto ga je 
baš i pas stigao, pa su se vraćali zajedno i ialdgano 

kući. 
Kraj jezera naiđoše na Anteka, koji se vraćao 
s posla, pas skoči pred njega i stade se umiljavati, 
lajati i veselo cviliti, te ga Antek pogladi: 

— Dobar si ti pas, valjan, dobar! Odakle se vra- 
ćaš Witek? i 

Witek ispriča sve, ali, naravno, o novcima nije ni 
riječi spomenuo. 

— Da kadgod prigledaš djeci. 

— Doći ću, doći ću, za Pietrusia sam napravio 
kolica i jednu životinju... 

— Donesi je, evo ti desetica, da ne zaboraviš! 

— Ovaj čas ću doletjeti, samo dok vidim, da li se 
vratio gazda... ,  - 

— A zar nije kod kuće? — reče on tobože ravno- 
dušno, ali sav zadršće. 

— Kod mlinara nešto vijeća s vlastelinom i s osta- 
lima! 

— Jeli gazdarica kod kuće? — zapita Antek tiše. 

— Kod kuće je, sprema. Čim prigledam, odmah 
ću skoknuti... 

— Dođi, dođi! — šapne Antek. Htio ga je još pi- 
tati, ispitivati, ali se nije usudio, ljudi su prolazili kraj 
njih, premda se već smrkavalo, a usto je dječak glup, 
mogao bi još izbrbljati, raznijeti. Brzo se požuri kući, 
ali pred crkvom se pozorno obazre na sve strane, ne 
gleda li tkogod, i skrene u stranu, stazicom, što je vo- 
dila iza štaglja. 

A Witek potrči kući. 

Boryne nije još bilo, u sobi je bio mrak, samo su 
se na ognjištu žarile klade. Jagna se vrzla oko večer- 
njeg spremanja, bila je srdita, jer se J6zka opet neg- 
dje izgubila, a posla je bilo toliko, da nije znala, čega 
bi se prije latila. Nije slušala Witekovo pričanje, tek 
kad je spomenuo Anteka, naglo se zaustavila i i pozorno 
slušala . 


. Ne reci nikomu, da ti je dao deseticu. 

— Kad zapovijedate, ne ću ni pisnuti. 

— Evo ti još jedna i dobro to zapamti. Je li oti- 
šao kući? ... 

Ne, nije više čekala na njegov odgovor, naglo se 
trgla s mjesta i kao preplašena istrčala na hodnik i 
stala dozivati Pietreka kružeći plahim pogledom i vre- 
bajući okom preko vrta i ljese. Zavirila je iza štaglja, 
kraj plasta, nikoga nije bilo... Smjesta se smirila, ali 
tolika ju je zla volja snašla, da je stala vikati na ]6zku 
i goniti je, da brže spremi kravama napoj, i prigova- 
rati joj, što se neprestano povlači po kućama i što ništa 
ne radi, a djevojče, naravno, nije prešutjelo. Ponosna 
je bila J6zka, jezičava i na zlo brza, pa se prepirala 
riječ na riječ. 

— Samo ti laj, samo ti laj, kad otac dođe, već će 
te on remenom stišati! — zaprijetila se Jagna dok je 
palila lampu i laćala se opet pređe. Nije više uzvra- 
ćala na J6zkino gunđanje, jer joj se činilo, da netko 
< ide kraj prozora od strane zabata... 

— Witek, pogledaj-der, zacijelo je krme izašlo iz 
svinjca i hoda po voćnjaku. 

Ali Witek je tvrdio, da ih je sve stjerao i da je 
zatvorio vrata. J6zka je otišla na drugu stranu i s Pie- 
trekom iznosila kablove s napojem za krave, a zatim 
dotrči po muzlice da pomuze krave. 

— Ja ću pomusti, odmori se, kad si se toliko na- 
radila! 

_— Muzite samo vi, opet ćete polovicu mlijeka 


ostaviti u vimenima! — reče zajedljivo J6zka. 

— Jezik za zube! — vikne Jagna ljutito, obuje 
cokule, potpregne suknju, uzme muzlice i pođe u 
staju. 


Već se spustilo veče, vjetar je stao, mećava se sti- 
šala, ali visjelo je crno nebo bez zvijezda, nabreklo 
oblacima, nisko. Snijeg je bio tmurno siv, a neka tužna, 
umorna tišina pritiskala je svijet, iz sela nije dopirao 
nijedan glas, samo se negdje iz kovačnice čulo daleko 
muklo udaranje čekića. 

U staji je bilo mračno i zagušljivo, krave su hlap- 
tale napoj i glasno strugale jezicima dno kablova, a 
na mahove teško zastenjale. 

Jagna nađe nasumce klupčicu, sjedne uz prvu 
kravu skraja, napipa vimena, obriše ih pregačom i 
naslonovši glavu kravi o trbuh poče musti. 

Okružila ju je tišina takva, da bi čula i najne- 
znatniji šum posve izrazito, mlijeko je štrcalo polako 
u muzlicu, iz staje se čuo topot konja, a od strane 
kuće dopiralo je prigušeno i svadljivo J6zkino razgo- 
varanje. 

— Klepeće mjesto da oljušti krumpire! — pro- 
mrmlja ali odjednom zašuti prisluškujući, jer je na 
dvorištu zaškripio snijeg kao da netko dolazi s desne 


strane, od štaglja, polako... zastajkuje... jedan se 
.tren nije ništa čulo... opet ide... snijeg škripi sve 
bliže... digne glavu i pogleda u sivi otvor vrata... 
na vratima se pojavi neki nejasan lik... 

— Pietrek!... zovne ona. 

— Mir, Jaguš, mir! 

— Antek! 


Prepala se i tako ju je napustila sva snaga da nije 
istisla više nijedne riječi, nije se mogla maknuti, ništa 
pomisliti, nesvijesno je stezala vimena, te je mlijeko 
štrcalo na suknju i na zemlju. Spopala ju vrućina kao 
da vjetar po njoj nosi žarki plamen, trepće munjama 
u očima a slašću rasteže srce, tako ju je nešto ščepalo 
za grlo i pritislo- joj prsa, da je čudo, što nije pala 
mrtva... 

— Od Božića sam vrebao na tebe, svaki dan, svako 
sam veče stražio kao pas kraj plasta, a ti nisi izašla... 
— šapne on. 

Taj prigušeni glas, strastven, pun vrele snage lju- 
bavi, nabujao strašću, polivao ju je žarom, vatrom, 
slašću, krikom snage... Stajao je prema njoj, osjećala 

je, da se naslonio na kravu, nagnuo se i gleda u nju 
iz tolike blizine, da je njegov vrući dah žegao njenu 
glavu. 
— Ne boj se, Jaguš. Nitko nije vidio, ne plaši se. 
Ja nisam mogao duže izdržati, ne mogu podnijeti, ti 
i danju i noću, u svako doba neprestano stojiš preda 
mnom, na očima mi visiš, Jagu$. Zar mi ništa ne ćeš 
reći? 

— A što da ti kažem, što? — šapne ona zapla- 
kanim glasom. 

Oboje zašutješe. Ponestalo im glasa, ganuće ih gu- 
šilo i ta blizina, ta žuđena samoća, ta noć svalila se na 
njih svojom nemoći, slatkim teretom, ali i čudnim 
strahom! Otimalo se jedno prema drugom, a sada im 
je teško izgovoriti i jednu riječ, željeli su jedno drugo, 
a ni ruku nisu mogli da ispruže — šutjeli su. 

Krava je glasno srkala napoj i tako je šibala 
repom po bokovima, da je Anteka koji put ošinula po 
licu, te ga on čvrsto pridrži, nagne se jače preko leđa 
i opet prošapće: 

— Niti spavam, niti jedem, niti raditi mogu bez 
tebe, Jagus$, bez tebe... 

— Ani meni nije lako, nije... 

— Jesi li mislila kada na mene, Jaguš, jesi li 
mislila? ... 

— Kako bih mogla ne misliti, kad mi neprestano 
dolaziš na pamet, neprestano, pa ne mogu da :se sna- 
đem. Je li istina, da si zbog mene izbio Mateuša? 


— Da. Lagao je o tebi, pa sam mu začepio gubicu. 


i svakom ću to isto učiniti! 

Zatresnuše kućna vrata a netko brzo potrči preko 
dvorišta, ravno u staju, te je Antek jedva dospio pris- 
kočiti k jaslama i tamo se pritajiti. 

— ]6zia mi je naredila da donesem kablove, jer 
svinjama treba dati da žderu. 

— Uzmi obadava, uzmi! — jedva progovori ona. 

— Cvjetana još nije ispila, doći ću kasnije. 

Witek žurno otrči, opet se čulo kako su zalupila 
vrata, a tada se Antek izvuče iz svoga skrovišta. 

— Vratit će se, mrcina... idem k plastu, počekat 
ću, hoćeš li izići, Jagu$? 

— Bojim se... 

— Dođi, makar bilo sat ili dva, čekat ću, dođi! ... 
molio je on. 

Primaknuo se straga, a kako je ona neprekidno 
sjedila uz kravu, obuhvatio ju je snažno oko njedara, 
nagnuo joj glavu unatrag i tako se čvrsto upio usnama 
u njena usta, da je izgubila dah, klonuše joj ruke, 
muzlica se prevrnula, izgubila je svijest, ali protezala 
se sve jače i tako je mahnito pritisla svoja usta k nje- 
govima, da su se priljubili kao u smrti, pali u sebe 
i dugo su ostali u takvom mahnitom, divljem, besvi- 
jesnom poljupcu. 

Napokon se on otrgnuo i kradom istrčao iz staje. 

Ona se napokon trgla da priskoči k njemu, ali 
on je već šmuknuo kao sjena na pragu i izgubio se 
u noći. Nestao je, samo je onaj tihi, žarki šapat u njoj 
tako snažno trajao, tako kao zapovijed, da se začu- 
đeno počela ogledavati po staji... Ne, nikoga nije 
bilo; samo su krave preživale krmu i šibale repovima. 
Izvirila je na dvorište, iza praga je stajala mračna 
neprozirna noć, tišina je pritisla svijet, samo se izda- 
leka čulo kucekanje čekića... A ipak je on tu bio, 
bio je... stajao je kraj nje, grlio ju je, ljubio... još 
je peku usta, još je podilazi vatra u munjama, a u 
srcu buja tako snažan poklik radosti, da se to ne može 
iskazati! Isuse, dragi Isuse! Nešto ju je zgrabilo i po- 
nijelo, pa makar bilo u široki svijet, odmah, u taj 
tren, pošla bi onamo s njim!... Janto$! — krikne ona 
besvijesno i tek ju je vlastiti glas malko osvijestio. Iz 

sve snage latila se muzenja, ali bila je tako rastresena, 
da je često tražila vimena među prednjim kravskim 
nogama, a tako je bila raznježena srećom, da je tek 
vani, na zimi, kad se vraćala u kuću, osjetila, da joj 
je lice mokro od plača. Odnijela je mlijeko, no zabo- 
ravila ga je procijediti, pohitala je na drugu stranu, 
jer je čula Nastkin glas, ništa joj nije rekla nego se 
vratila, spremala se pred ogledalom, dobacila na vatru 
nekoliko klada i razmišljala, kakvog ima još hitnog 


posla... ali što će, kad se nije mogla ničega sjetiti, 
ničega... jer joj je na pameti bilo samo to, da Antek 
«čeka kraj plasta, čeka... okrenula se smućeno po 


sobi, povezala se maramom i izašla. 

Tiho se prošuljala kraj prozora i pošla uz zabaini 
zid prema uskom prijelazu između voćnjaka i štaglja, 
što je bio granama prekriven kao krovom, a na njima 
je bio snijeg, pa se morala sagnuti. 

Antek je vrebao kod prijelaza, skočio prema njoj 
kao vuk, gotovo ju ponio i povukao pod plast, što je 
stajao odmah iza puta. 

Ali toga dana nisu imali sreće, jer tek što su ušli 
u plast i stisli se u poljupcima, oglasi se oštro, glasno 
Borynino dozivanje: 

— Jagus! Jaguš!... 

Kao da je grom udario među njih. tako se rasta- 
više, Antek skoči u stranu i stade se kriomice šuljati 
kraj voćnjaka, a Jagna potrči na dvorište ne obzirući 
se na to, što joj je granje strglo maramu s glave i svu 
ju obasulo snježnom prašinom. Protare lice snijegom, 
nakupi kraj štaglja pregršt drva i polako se, mirno 
vrati u sobu. 

Starac je pogleda ispod oka, nekako čudno. 

— Prigledala sam Sivulji, jer nešto stenje i valja 
se... 

— Tražio sam te u staji, ali te nisam našao... 

— Onda sam valjada bila kraj štaglja, drva sam 
kupila. : 

— A gdje si se tako zaprašila snijegom? ... 

— Gdje? S krova vise gomile snijega kao brade, 
čim ih takneš, prospu ti se po glavi — ispričavala se 
mirno, ali lice je okretala od vatre, da se ne vidi, kako 
je crvena u licu. 

Ali staroga nije prevarila iako on nije gledao 
ravno u diči, dobro je ipak vidio, da je sva vatrena, 
crvena, a oči da joj se sjaju kao da je bolesna. Ne- 
kakva mukla, nejasna sumnja skliznula mu se u srce, 
zagrižljiv ljubomor zarežao je u njemu kao pas i pri- 
tajio se poput psa. Dugo se mučio i razmišljao, dok 
mu napokon nije sinula misao, da ju je zacijelo negdje 
sreo Mateuš i pritisnuo ju o plot. 

U taj je čas baš unišla Nasika, a on je poče po- 
tezati za jezik. 

— Je li istina, kažu, da je Mateuš već ozdravio, 
da hoda?... 

— Eh, kako bi ozdravio! 

— Netko mi je kazivao, da su ga večeras vidjeli, 
da je obilazio selom... — zapita lukavo i pozorno 
se zagleda u Jagnu. a 

— Brbljaju koješta, što im padne na pamet, Ma- 
teuš se jedva miče, ni s kreveta ne može da se digne, 
samo što više ne baca krv. Ambrozije mu je danas 
metao kupice, a sad mu je dao rakiju s mašću, pa se 
obojica liječe sve u šesnaest, da se na cestu čuje pje- 
vanje. ' 

On dalje nije ispitivao, ali ga nije napustila 
sumnja. 

A Jagusia, jer ju je mučila šutnja, a te joj njegove 
uhodljive oči nisu dale mira, stade da na široko priča, 
kako je tu bio gospodin Jacek. 

On se vanredno začudio tomu i počeo je da pro- 
mišlja, što bi to moglo značiti, razbijao je sebi glavu, 
prosuđivao, mozgao, svaku riječ napose u glavi pre- 
metao, dok napokon nije jasno iz svega toga izbilo, 
da je vlastelin poslao gospodina Jaceka k njemu, da 
ispita, što govori narod o sječi. 

— Ali baš ništa nije pitao za šumu. ; 

— Eh, takav će te izvesti kao na uzici, a da čovjek 
i ne primijeti, kad je, što je i kako je sve izlanuo. Ho, 
ho, poznam ja taj gospodski nakot. 

— Velim vam, da je pitao samo za Kubu i za ove 
ostrižine! 

— Okolo kere pa na mala vrata! U tome mora 
da ima nešto, neka vlastelinova majstorija, jer kako 
bi vlastelinov brat baš pitao za Kubu! Samo će luda 
u to povjerovati. Vele, da je taj Jacek ponešto luckast, 
da neprestano obilazi po selima, da svira u gusle na 
raskršćima pod raspelima i da koješta plete. I rekao 
je, da će još doći? 

— Rekao je i za vas je pitao. 

— No, no, to mi ne ide u glavu. 

— A jeste li bili s vlastelinom? — zapita ona 
blago, samo da sebi ne razbija mislima glavu. 

Trgne se, kao da ga je obad ubo u slabine. 

— Nisam, cijelo sam vrijeme prosjedio kod Ši- 
muna — reče on i zašuti. 

Nije se više usudila da ga pita, jer je obilazio po 
kući kao bijesan pas, zbog makar čega vikao, psovao, 
galamio, te se sve tako smirilo i stišalo, svatko mu se 
sklanjao ispred očiju, samo da štogod ne izvuče. 

U takvoj neprijatnoj tišini sjedašo za večeru kad 
uđe Rok i sjedne po svom običaju kraj ognjišta. Ništa 
nije htio da jede, a kad su odvečerali, reče tiho: 

— Ne dolazim zbog sebe. Po selu govore, da se 
vlastelin razljutio na Lipce, i da ne će nijednog čo- 

vjeka pozvati u sječu, došao sam da pitam, da li je 
to istina? 

— U ime oca i sina, a kako ja da to znam, prvi 
put sada čujem... 

— Danas se vijećalo kod mlinara, odande se pro- 
nio glas. 

— Vijećao je knez, mlinar i kovač, a ne ja! 

— Kako, rekoše, da je kod vas bio sam vlastelin 
glavom i da ste s njim otišli. 

— Nisam se s njima dogovarao, vjerujte mi, istinu 
sam vam rekao... 

Nije priznao, kako ga je ljuto boljelo, što su ga 
mimoišli i što su se dogovarali bez njega. 

Ponovno se razgnjevio kad se toga sjetio, ali je 
šutio, progutao je tu uvredu kao koprivu, svladavao 
se, koliko je mogao, samo da Rok ne primijeti, kako 


. mu je. 


Kako i ne bi, čekao je, izgledao ih je kao kakva 
luda, a oni su se dogovarali bez njega! Ne će im on 
to oprostiti, zapamtit će oni. Oni ga drže, da je nitko 
i ništa, a on će im pokazati, što on vrijedi u selu. Nije 
to učinio nitko drugi nego mlinar, obični sluga, vuci- 
batina, sve što ima, stekao je nepravdom, a sad se 
diže iznad sviju, varalica, zna on o njemu takvih 
stvari, iz kojih bi se mogao roditi i kriminal, zna on... 
Ili taj knez! stado neka pase, a ne da predvodi starije, 
pijanica; napravili su ga knezom, ali ga isto tako mogu 
sutra zbaciti i izabrati makar i Ambrozija, jednaka 
bi od njih bila korist! A kovač, taj ljubezni prokleti 
zet! samo nek mu se javi još u kući! Pa i taj vlastelin, 
što kao vuk obilazi oko naroda i trčka, a njuška, gdje 
bi mogao što da otkine! Gospodin, strvina, na seljačkoj 
zemlji sjedi, seljačku šumu prodaje, od seljačke mi- 
losti živi, pa će se on dogovarati proti narodu! Mrcina, 
ne zna, da gospodska koža isto tako boli kad se mlati 

kao i svačija! — Ali ne reče ništa od sveg tog prosu- 
đivanja, a i kako bi, nije on baba, da jadikuje pred 
drugima i da traži prijateljstvo! Peklo ga je to ljuto, 
boljelo ga veoma, ali što se koga tiče! Brzo je razabrao, 
da ne priliči pred strancem sjediti zatvorenih usta, pa 
se podigne s klupe i reče: 

— Pričate novosti, ali ako se vlastelin usići i ako 
ne pozove, nitko ga ne će prisiliti. 

— Tako je, ali ako mu netko ugledan prikaže, 
koliko će narod stradati zbog toga, možda bi popustio. 

— Ja ga moliti ne ću — klikne on oštro. 

— A u selu živi nekih dvadeset najamnika i če- 
kaju na posao kao na milost! znate i sami, koji su to, 
a zima je teška, snijeg, hladnoća, mnogomu su i krum- 
piri promrzli, a zarade nema nikakve. Dok proljeće 
stigne, takva će nastati oskudica, da je strahota i po- 
misliti na to! A i sad je već toliko siromaštvo, da mnogi 
jedamput na dan toplo jelo jedu i gladna trbuha 
polaze u krevet! Svi su računali, čim vlastelin počne 
sjeći u Vučjim jarugama, da će se naći posla za sva- 
koga! A on se, vele, zakleo, da ne će nijednog Lipča- 
nina uzeti u posao! Razljutio se radi toga, što su, vele, 
podnijeli komesaru tužbu proti njemu. 

— Ja sam je potpisao i čvrsto ću ostati uz to, da 
nijedne grane ne će posjeći, dok se s nama ne nagodi 
i dok ne da, što je naše. 

— Kad je tako, onda možda ne će ni sjeći šumu. 

— Našu ne će. 

— A što će ova sirotinja, što? — zastenje Rok. 

— Ja im ne mogu pomoći, ali da im se nađe po- 
sla, ne mogu im dati svoje. Ja da druge branim, da 
se zauzimam za nekoga, a kad meni nanesu krivicu, 
ni pas mi ne će pomoći... 

— Po tome vidim, da ne držite s dvorom. 

— Držim ja sa samim sobom i s pravdom, to za- 
pamtite. Meni je nešto drugo na pameti. Ne ću ja za- 
plakati, ako neki Wojtek ili Bartek nema što da u 
zube metne, to je popov posao, a ne moj! A jedan čo- 
vjek sve da i hoće, ne bi mogao svima pomoći. 

— Ali može mnogo pomoći, mnogo — dobaci Rok 
tužno. 

— Pokušajte nositi vodu u protaku, pa ćete vi- 
djeti, koliko ćete nanijeti, isto je tako i sa sirotinjom, 
kad je već takav uređaj božji, to će tako, čini mi se, 
i ostati, da jedan ima, a drugi hvata vjetar u polju. 

Rok je samo klimao glavom i izađe zabrinut, jer 


nije očekivao, da će naići na toliku okorjelost prema 


ljudskoj bijedi kod Boryne. Starac ga otprati do ljese 
i kao što je obično činio svaki dan, pođe u dvorište 
da prigleda krave i konje, pošto je već bilo kasno. 

Jagna je prostirala krevete i baš je pretresala 
perinu moleći očenaš u pola glasa, kad je unišao Maćej 
i bacio joj neku punu snijega krpu do nogu. 

— Marame gubiš. Našao sam je na prijelazu! — 
reče on tiho, ali tako tvrdo i tako je pronicavo po- 
gleda, da se ukočila od preneraženja i tek se malko 
kasnije stala mucajući ispričavati: 

— To je... taj Lapa... što bi drugo... izvukao 
iz kuće... jučer mi je cokule odnio u štenaru! mrcina 
je to, a ne pas, nevolja jedna... 

— Lapa?... he... no, no... prošapće on pod- 
rugljivo, a nimalo joj nije vjerovao. 

VII. 


Na Tri Kralja, koji su te godine nekako pali baš 
na ponedjeljak, još prije nego što se svršila večernja, 
jer se još čula svirka i pjevanje u crkvi, već je narod 
polako kretao u krčmu, budući da je prvi put poslije 
adventa i božićnih blagdana trebala da bude muzika, 
a spremala se zapojka Malgoske Klebianke s Wicekom 
Sochom, koji se doduše zvao baš kao i pokojni Kuba, 
ali je poricao, da je s njim u rodstvu, jer je bio čovjek 
loš, koji se vrlo ponosio svojim jutrima. 

Govorilo se, da će i Stacho Ploszka, koji je još od 
kopanja udvarao kmetovoj Ulisi, zacijelo danas zaliti 
svoju prosidbu i da će sve sa starcem udesiti, jer mu 
je taj bio protivan i nije mu htio dati kćer, pošto je 
Stacho bio na glasu razbijač, neukroćeni vjetrogonja, 
s roditeljima se neprestano prepirao, a s Ulisiom je 
tražio čitava četiri jutra ili dvije tisuće u gotovom na 
ruku i još k tomu dva kravska repa. 

A i knez je danas slavio krštenje, ali kod svoje 
kuće, no različiti su pozvanici računali, da on, kad se 
raspoloži, ne će izdržati kod kuće, nego da će s cijelim 
društvom krenuti u krčmu i tamo častiti. 

A osim tih mamaca bilo je još i krupnijih, važni- 
jih stvari, koje su se podjednako ticale sviju. 

Tako se naime desilo, da se na velikoj misi dočulo 
od ljudi iz drugoga sela, da se vlastelin sa svim lju- 
dima, što ih je trebao za sječu, već pogodio i zaka- 

pario: iz Rudke ih je trebalo doći desetorica, iz Mod- 
lice petnaestorica, iz Debice nekih osam, a samog rze- 
pečkog plemstva gotovo dvadesetorica — i iz Lipca 
baš nitko. To je bila čista i sigurna istina, jer je to i 
šumar, koji je bio na velikoj misi, potvrdio. 

Zbog toga je pala na sirotinju prilična briga, ne 
baš laka. 

Istina, u Lipcu je bilo bogataša na sva usta, a bilo 
je i manjih, koji nisu tražili zarade, bilo je drugih, 
kod kojih je sve škripilo od sirotinje, ali nisu to pri- 
znavali, da ne bi izgubili prijateljske veze s bogata- 
šima i da se s njima drže kao ravni s ravnima — ali 
bilo je i najamnika, a nije falilo ni onih, što su imali 
samo kuću i koji su služili kod gazda mlateći ili ra- 
deći sjekirom u pilani, pa su, gdje se pružila prilika, 
toliko nastrugali, da su se uz božju pomoć nekako pre- 
hranili, no preostalo je još nekih pet porodica, za 
koje je u zimsko doba ponestalo svakoga posla, a baš 
su oni čekali na tu sječu kao na spasenje svoje. 


A što će sada? 


Zima je bila oštra, rijetko je tko imao koji groš 
na strani, mnogomu su već i krumpiri išli kraju, u 
kući je bila sirotinja, a glad se već kesila iz ugla, jer 
je do proljeća bilo još daleko, a pomoći ni otkud, pa 
nije čudo, što je teška briga pala na duše. Skupljali 
su se po kolibama, pretresali to pitanje, dok nisu svi 
zajedno krenuli Klebu, da ih on povede k velečasnom 
na savjetovanje, ali Klab se izgovorio tobože kćerinom 
zapojkom, a i drugi su se slično izvukli kao piškori, 
jer im je stalo samo do sebe i mislili su samo na svoj 
račun. To je vrlo razljutilo Barteka iz pilane, koji je 
uvijek držao sa sirotinjom, mada je imao zarade, upu- 
tio se k Filipu preko vode, k zetu Stacha Byličinog, 
Barteku Kozietu, Waleku Krivoustom i njih petoro 

krenuše k velečasnom, da ga zamole, da se kod vla- 
stelina zauzme za njih. 

Dugo ih nije bilo, tek je poslije večernje dojurio 
Ambrozije Kobusovima i rekao, da vijećaju sa župni- 
kom i da će doći ravno u krčmu. 

A međutim se već spustilo veče, posljednje je ru- 
menilo do kraja izgorjelo, samo se pogdjegdje na za- 
padu iz onog sivog pepela žarilo kao klade kad se ga- 
se, a svijet se polagano zagrtao plavkastom hladnom 
noćnom ponjavom. Mjeseca još nije bilo, samo je od 
suhog promrzlog snijega udarao oštar, leden odsjev, u 
kojem se svaka stvar činila kao da je omotana u 
mrtvački pokrov i potpuno mrtva; a i zvijezde se 
stadoše prosipati po tamnom nebu i tako su rasle i 
drhtale u onolikim daljinama, tako su se jasno kri- 
jesile, da se sve iskrilo po snijegu. Zima je čvrsto 
stegla, nastala je tolika ciča, da je sve zvonilo u ušima, 
pa se i najtiši glas širio po cijelom svijetu. 

Po kućama su naložili vatre i žurili se s pripre- 
mama za večeru, još su nosili vodu iz jezera, još bi 
kadšto zaškripala vrata ili bi se oglasilo koje goveče, 
netko se žurio saonicama, a ljudi su trkom prelazili 
preko dvorišta, jer je po licu peklo kao užarenim že- 
ljezom i zaustavljalo dah, no cijelo se selo već smiri- 
valo. 

Samo su od krčme sve oštrije dopirali glasovi 
svirke, jer se, dakako, gotovo iz svake kuće netko 
spremao onamo, da čuje, što je i kako je, a drugi, 
kojima nije stalo ni do zapojke ni do novosti, krenuše, 
jer im je rakija mirisala. Kako je babama dosadilo 
da ostanu same, a djevojke su ginule za zabavom i 
noge im poskakivale na glas svirke, to su, prije nego 
što se posve smračilo, kradom trčale u krčmu bajagi 
da muževe potjeraju kući, ali su tamo ostale. Razu- 
mije se, da je za roditeljima stiglo sve, što je starije, 

naročito dječaci, dozivajući se zviždanjem iz ljesa i 
idući u gomili, pa zaglaviše trijem krčme, mada je 
zima pekla kao živa vatra. 

A u krčmi je već vrvjela prilična svjetina. 

Na ognjištu je plamsala jaka vatra te je pol sobe 
obasjavalo svijetlo od klada, koje je služavka po na- 
logu židova neprestano dometala, a i čim bi tko unišao, 
otresao čizme o banak, grijao ukočene ruke i polazio 
da potraži svojtu, prolazeći kraj vatre i kraj lampe 
iznad tezge, mrak bi pao u kutove i teško se moglo 
raspoznati. U jednom kutu od strane puta sjedili su 
na kupusarama muzikanti, kadšto bi zvecnuli kao 
da im se ne će, budući da se ples još nije valjano ni 
započeo, jedva da se zavrtio po koji nestrpljivi par. 


A u sobi su se, uz zidove, kraj stolova skupljali 
ljudi u grupama, ali jedva da je tkogod prihvatao 
čašicu i pio, samo su vodili razgovor, ogledavali se 
naokolo i pazili, tko ulazi. 


* Uz tezgu je jedino bila veća gužva. Tamo su u 
gomili stajali Klebovi gosti i Sochina rodbina, ali i 
oni su slabo pili, nego se samo razgovarali, iskazivali 
jedni drugima čast, kako je već red na zapojci. 

A svi su često i neopazice pogledavali pred pro- 
zore, gdje je za stolovima sjedilo nekoliko rzepčaka, 
došli su još za dana i ostadoše. Nitko im nije smetao, 
ali isto se tako nitko nije k njima pridružio osim Am- 
brozija, koji se odmah s njima pobratio i obilno po- 
tezao rakiju a lagao im, što mu je palo na pamet. A 
uz njih je stajao Bartek iz pilane sa svojim ljudima 
i glasno je pričao, što im je rekao velečasni i žestoko 
je psovao vlastelina, u čemu ga je najglasnije pratio 
Wojtek Kobus, suh čovjek, malen, ali tako žestok, da 
je svaki čas skakao, udarao šakom po stolu i tako se 

bacao kao ona ptica, po kojoj je dobio ime,*) a činio 
je to naumice, jer su mislili, da će rzepčani sutradan 
krenuti u šumu u sječu, no nijedan od njih kao da 
nije ništa čuo, sjedili su tako mirno, zaokupljeni sami 
sobom. 

Od gazda nije nitko slušao te psovke niti je suviše 
k srcu uzimao, što se velečasni nije htio zauzeti za 
njih kod vlastelina, nego su se, naprotiv, od njih okre- 
tali i izbjegavali ih, što su glasnije vikali, jer se u 
vrevi, što je u krčmi nastala, svaki pridružio kome je 
htio i pristupio, gdje mu je bilo draže, ne obzirući se 
na susjede — samo je Jagustynka išla od skupine do 
skupine, podjarivala, šalila se, ljudima uši punila 
novostima, ali uza sve to pazila, gdje zvekeću boce i 
gdje krugom čašica kruži. 

I tako se polako, pomalo, neopazice narod upustio 
u zabavu, sve veći je žamor punio sobu i sve češće 
su kucale čašice i sve gušća je stiska nastajala, te se 
ni vrata gotovo više nisu mogla zatvoriti, tako su pri- 
dolazili i pridolazili — dok nisu muzikanti, počašćeni 
od Kleba, udarili u bujni mazur, a kao prvi par za- 
pleše Socha s Malgoškom, a za njima svatko, kome je 
bilo drago. 

Nije ih mnogo plesalo; prvi su se lipčanski momci, 
Ploszka Stacho, Wachnik, knežev brat i drugi dogo- 
varali po kutovima s djevojkama, vesele su razgovore 
vodili i u pola glasa se rugali rzepečkim plemićima, 
koje je stalno zaokupio Ambrozije. 

Uto se pojavi Mateuš. Išao je podštapljujući se 
još, jer tek što se izvukao iz kreveta, ali vukla ga je 
želja za ljudima, pa je odmah naručio rakije kuhane 
s medom, sjeo po strani kraj ognjišta, guckao i doba- 
civao po koju veselu riječ znancima, no odjednom je 


*) Kobus ili kobuz, kobac. 

zamuknuo, jer se na vratima pojavio Antek, opazio 
ga, ponosno uzdigao glavu, bljesnuo očima i prošao 
kraj njega, kao da ga ne vidi. 

Mateuš se digne i zovne: 

— Boryna! hodi k meni! 

— Ako imaš sa mnom posla, priđi mi prvi — reče 
Antek oštro, misleći, da Mateuš izaziva. 

— Prišao bih, samo se još ne mogu maknuti bez 
štapa — odvrati Mateuš blago. 

Antek mu ne povjeruje, strašno namršti obrve i 
priđe, ali Mateuš ga uhvati za ruku i prisili ga, da. 
sjedne uz njega. 

— Sjedni kraj mene. Osramotio si me pred cijelim 


svijetom, izbio si me tako jako, da su mi već i popa 


zvali, ali ja se nimalo ne ljutim na tebe i prvi pri- 
stupam s riječima pomirbe. Pij sa mnom! Niiko me 
još nije istukao i ja sam mislio, da takav čovjek ne 
postoji na svijetu. Silan si ti, zbilja, kad možeš ova- 
kvog čovjeka, kao što sam ja, da baciš kao kakav 
snop, da, da... 

— Zato, što si mi kod posla neprestano zabrun- 
davao, a onda si lajao onako gadno, pa me je to raz- 
ljutilo tako, da nisam više pazio, što radim. 

— Imaš ti pravo, imaš, priznajem to, ali ne od 
straha, nego s drage volje... Valjano si me udesio, 
da, čistu sam krv pljuvao, rebra su mi popucala, u 
tvoje zdravlje pijem, Antek, svejedno, ne srdi se, ja 
ti to ne ću zapamtiti, premda me još i danas bole 
leđa... ti si zacijelo jači od Wawrzeka iz Wole? ... 
'— Zar ga nisam izlupao na proštenju u žetvu, 
kažu, da se još liječi... : 

— Wawrzona! Kazivali su mi to, ali nisam im htio 
vjerovati. Židove, daj araka s esencijom, dok te ni- 
sam zaklao! — poviče Mateuš. 


145 10 


— A ono, što si brbljao pred ljudima, to nije 


istina, zar ne? — zapita Antek tiho. 
— i istina, govorio sam tako samo iz sakkoa, 
u ludo... ne, nije, pa i kako bi... — poricao je gle- 


dajući u  Flašn prema svijetlu, samo da mu ne pročita 
istinu iz očiju. 

= Ispiše jedamput i dvaput, a onda Antek naruči 
za obojicu i opet ispiše i tako su sjedili jedan uz dru- 
goga, pomireni i u prijateljstvu, da su se u krčmi tome 
čudili. A Mateuš, pošto se prilično podnapio, stade 
podvikivati na muziku, da življe svira, lupati no- 
gama, glasno se smijati momcima, a onda se umiri i 
poče Anteku govoriti na uho: 

— Istina je doduše, da sam je htio silom uzeti, 
ali tako me je izgrebla noktima, kao da mi je tkogod 
trnjem prevukao preko njuške. Ti si joj bio draži, 
dobro ja to znam, ne izmotavaj se, ti, i zato nije htjela 
da me gleda!.. Teško je vola voditi kad ne će sam 
hoditi; ljubomora me izjedala, da se ne da iskazati, 
hej! Cura da je pravo čudo, nema joj para, a pošla 
je za starca na tvoju štetu, to ja ne mogu razumjeti . . 

— Na moju štetu i na moju propast! — awia 
Antek tiho i trgne se, jer je u njemu tako zaigrala 
vatra na taj spomen, da je samo nešto opsovao i gun- 
đao u sebi. 

— Mir, ljudi će čuti, pa će još raznijeti. 

— Jesam li rekao što? 

— Da, samo što ja nisam čuo, ali mogli su drugi. 

— Teško mi je to podnositi, tako me kida u prsi- 
ma, samo od sebe to izlazi iz mene, samo od sebe. 

— Velim ti, ne daj se, dok je još vrijeme — svje- 
tovao ga lukavo potežući ga polako za jezik. 

— A što mogu, kad mi voljenje, gore od bolesti, 
kao vatra kroz kosti prolazi, ključa mi u srcu i toli- 
kom mi čežnjom dušu prožima, da ne mogu ni jesti, 


146 





o 


ni spavati, ni raditi ništa, nego samo da lupam glavom 
o zid ili da se lišim života! 

— Kao da ja to ne razumijem! Isuse dragi, zar 
nisam i ja obilazio oko Jagne! Proti voljenju ima 
samo jedan način: oženi se, pa kao da si rukom odnio. 
Našla bi se i druga koja, ali kad ženidbom ne možeš 
dobiti ženu, odmah ti prođe volja na nju i voljenje se 
svrši! Pravo ti kažem, mnogo sam ti ja prepatio! — 
dokazivao je žestoko. 

— A ako ipak ne prođe? zapita Antek tužno. 

— Dakako, za onoga, koji iza plota stenje, iza 
ugla vreba a čim suknja zašušti, zadršću mu noge — 
kod takvog nema tako brze promjene, no to je tele, 
a ne muškarac, za takvog ne bih ja dao ni groša — 
dobaci Mateuš prezirno. 

— Pravo si rekao, ali mi se čini, da ima i takvih, 
ima... zamisli se Antek. 

— Kucni se sa mnom, osušilo mi se grlo! Vražju 
mater i babama, neke su ti takve lutke, da čovjek 
duhne, pokrit će se nogama, a često znadu i najkrep- 
čeg momka voditi kao tele na uzici, lišiti ga snage, 
lišiti pameti i od njega stvoriti ruglo cijeloga svijeta. 
Đavolsko je to sjeme od gada, velim ti, kucni se sa 
mnom, velim ti!. 

— U tvoje zdravije, brate, u tvoje! 

— Hvala ti, kažem ti, pljuni na to đavolje sjeme, 
valjada imaš svoju pamet... 

Gucnuli su jedamput i digi put i razgovarali se, 
Antek se malko već podnapio, ali kako nikada nije 
imao prilike da se pred kim izjada, sada ga spopala 
nesavladljiva želja da se očituje i jedva se suspregao, 
tek što je dobacio po koju riječ, po kojoj je Mateuš sve 
razumio, samo što nije pokazao, da razumije. 

U krčmi se međutim razvila živahna zabava, mu- 
zika je svirala iz sve snage, igralo se sve u šesnaest, 

pilo se po svim kutovima, gdjegdje su se izrodile već 
i prepirke, a svuda se govorilo tako glasno, da je vreva 
napunila sobu, a lupanje nogu plesača tutnjilo je kao 
da se mlati žito. Klebovo se društvo povuklo u sobicu, 
iz koje je također dopirala prilična galama, samo su 
Socha i Malgoska neumorno igrali ili bi se uhvatili oko 
pasa i potrčali na zimu, na zrak — Bartek s pilane 
stajao je sa svojima još uvijek na istom mjestu, pili 
su već iz druge flaše, Wojtek Kobus dovikivao je rze- 
pečkim ljudima u lice: 


— Plemići, strvine, našla krpa zakrpu! — i to mi 
se zove plemstvo. 
— Vlastela, pola sela jednu kravu muze! — do- 


baci ujedljivo drugi. 

— Kudravci*) nečisti, ne trebaju konja, jer ih 
tiši nose. 

— Sluge židovske! 

— Dvorska pometala, neka se među pse ubroje, 
kad tako dobro njuše! 

— Nanjušili su u dvoru svoje, pa idu onamo. 

— Oni će ljudima otimati posao. 

— Očešljat ćemo vam kudrave glave, da ćete bez 
glava pobjeći. 

— 'Tralje, vjetrogonje, židovi nemaju čim da lože 
svoje peći, pa pritrčaše! — dovikivali su glasno, a po 
neki bi prijetio pesnicom i nasrtao prema njima, sve 
više ljudi je ustajalo proti njima, sve ljući krug ih je 
zaokupljao, a i rakija ih zanijela — no oni se nisu od- 
zivali, sjedili su jedan uz drugoga u gomili, koljenima 
su stiskali batine, pili pivo, griskali kobasicu, koju su 
ponijeli i oholo su, neustrašivo gledali na napadače. 

*) Koltuniarze, od imenice: koitun, koja označuje bolest 


kože, kad se slijepi kosa na glavi i sraste u jednu Hrsm 
Njem. Weichselzopf. 

Možda bi bilo došlo do tučnjave, da nije dohrlio 
Klab i stao ih miriti, blažiti i moliti, a za njim stariji 
i Ambrozije, te je Kobus prestao izazivati, a druge 
odvukoše k tezgi, da ih počaste, a osim toga je muzika 
živo zasvirala, Ambrozije stao lagati nevjerojatne priče | 
o ratovima, o Napoleonu, o načelniku, a kasnije i druge 
zabavne priče, pa su se mnogi počeli valjati od smijeha, 
a on, prilično nakresan, uživajući ispruži se preko 
stola i stade da priča: 

»Napokon ću ispričati još jednu zgodu, kratku, 
jer mi se žuri da zaplešem, a cure se ljute, što im ne 
dolazim! Znate, danas je zapojka Klebianke sa Sochom 
Wicekom. Da sam htio, bila bi danas moja zapojka 
s Malgoskom, moja! Tako vam je to bilo, kad u četvr- 
tak navališe k starom Klebu s vudkom! U isti čas do- 
đoše i od Soche i od Pryczeka. Jedni nazdravljaju 
arakom, a drugi medenjačom, od jednih Klab pije, a 
od drugih ne prosipa. Dobar je jedan, a ni drugi nije 
gori! 

Snuboci se sve znoje govoreći i preporučujući 
svoje momke. 

Jedan ima divne njive, ševe mu ih nađubriše, a 
drugi isto tako, a na njima samo psi piruju. 

Jedan ima kuću, u koju svinje kraj dovratka 
ulaze, a drugi po prilici isto takvu. 

Obojica su bogataši, da im na daleko moraš tra- 
žiti para! 

Socha ima cijeli ovratnik od kožuha, pošto su 
ostalo psi raznijeli. A Pryczek ima pojas od svečanih 
hlača i dugme, što se sja kao da je od zlata! 

Jedan je momak vitak kao plast sijena, a dru- 
gome se trbuh naduo od krumpira! 

Fini momci! 

“ Sochi curi slina iz usta, a Pryczek ima krmeljive 
oči! 

U svemu su jednaki, a tako su radini i žestoki, 
da bi mogli odjednom i pol frtalja krumpira pojesti i 
obzirati se, gdje je druga pola! oba bi bili valjani ze- 
tovi, oba bi mogla krave pasti, sobu pomesti, đubreta 
nabacati; obojica ne bi djevojci nikakve krivice na- 
nijeli, jer se ne druže s rodama. 

Vrijedni momci, razgovorni, mudrijaši, prefrigani, 
s jelom pogode uvijek u gubicu a ne na koje drugo 
mjesto. 

Što da se tu uradi, kad se obojica starome sviđaju, 
pa se vrti, po nosu čačka i Malgošku pita: kojega 
hoćeš? ... 

— Obojica su grdobe, tatice, dopusti, da onda 
izaberem Ambrozija! 

Stari je klimao glavom, dugo razmišljavao, jer je 
kako znate, mudrijaš u svojoj kući, a momci navališe, 
snuboci njihovi neprestano govore i govore. Napije se 
on od jednih araka, napije se od drugih medenjače, 
pa reče: donesite vagu! 

Oni donesoše vagu, postaviše je, a on reče: 

— Odvagnite se, momci, koji bude teži, toga ću 
odabrati. 

Zabrinuše se snuboci, poslaše po rakiju i razmi- 
šljavaju: kojega će? jer obojica su bili kao one osu- 
šene stjenice! 

Pryczekovi snuboci dođoše tada k pameti pa mu 
natrpaše pod pazuho kamenja i napuniše mu džepove. 
Ali ni Sochini nisu bili glupani, nego oni njemu pod 
surku podmetnuše gusaka — i postaviše ga na vagu... 
mjere, a nešto u to kaže S... s... s... bajagi Socha, 
a gusak uto pljusk! o zemlju! Svi se nasmijaše a 
Klab reče: dosjetljiv si, gade jedan, mada nisi težak 
na vagi, ti ćeš biti moj zet!« 

Dakako, da u tome nije bilo ništa istina osim 
onoga vaganja, samo je on to pričao tako šaljivo, da su 

ljudi sve plakali od radosti i grohotali se tolikim smije- 
hom, da se cijela krčma orila. - 

Kako su odmah iza toga Klebovi gosti navalili iz 
druge sobe i svi odjedamput zaplesali, nastade tolika 
vriska, topot, vika, da se nije mogao razaznati nijedan 
pojedini glas. 

Glave se počeše pušiti, vrućina spopadati, veselje 


nastajati, mladež je iz sve snage uživala, a stariji za- 


premiše stolove, stisnuše se, gdje se moglo i gdje je tko 
zatečen, pošto su se plesači razmahali i u sve većem 
krugu kružili, a svatko je glasno govorio, nazdravljao, 
s drugima se veselio, svoje dokazivao, blagdan uživao. 

Muzika je pak živo udarala, plesalo se bijesno, 
mada je bila tolika gužva, da je bila glava uz glavu, 
leđa uz leđa, a tako su se gurali, po sobi nosili, veselo 
podcikivali i peticama lupali, da su daske cvilile i tezga 
poskakivala. 

Vesela je to bila zabava, jer su svi sudjelovali iz 
sve snage, svom dušom. 

Bila je naime zima, narod je podigao radom izmo- 
rene ruke od majke zemlje, protegnuo pogurena leđa, 
uzdigao zabrinutu dušu, uspravio se, razmahao i iz- 


 ravnao se jedan s drugim u slobodi, u počinku i u onoj 


nevezanoj misli, te je svaki čovjek bio za sebe kao 
šuma, u kojoj ljeti ne možeš razlikovati drveće, jer u 
isto takvoj, podjednako zelenoj stisci stoji priljubljena 
uz rođenu zemlju, a čim snijeg padne, zemlja se po- 
krije, pa svako drvo razaznaješ napose i u tren vidiš: 
da li je hrastić, grabić ili topola! 

Baš je isto tako bilo i s narodom. 

Samo se Antek i Mateuš ne makoše sa svoga 
mjesta, sjedili su prijateljski jedan uz drugoga i tiho 
su koješta razgovarali, a svaki čas bi tkogod k njima 
prilazio i svoju dometnuo, došao je Stacho Ploszka, 
došao Balcerek, došao knežev brat i drugi, sve prvi 

momci u selu, što su bili djeveri na Jagusinoj svadbi. 
Spočetka su pristajali plaho, jer se nije znalo, ne će li 
se Antek otresti kojom surovom riječju, ali nije, sva- 
kom je pružao ruku i dobrodušno gledao, pa ga smjesta 
opkoliše tijesnim krugom slušajući pozorno, izjavlju- 
jući mu svoje prijateljstvo i umiljavajući mu se isto 
onako kao nekoć, dok im je on bio vođom. A on se 
samo nekako gorko smiješio, jer se sjetio, kako su mu 
se još jučer ti isti sklanjali već izdaleka s puta. 

— Nigdje da te čovjek vidi, u krčmu ne zalaziš! 
— reče Ploszka. 

— Radim od jutra do mraka, kada da stignem u 
krčmu? 

— Da, istina je, istina! — potvrdiše oni u pola 
glasa, a zatim polako prijeđoše na različite seoske stvari, 
na roditelje, povedoše razgovor o djevojkama, pa o 
zimi, ali razgovor se nikako nije htio raspresti, Antek 
je govorio malo, neprestano je pogledavao na vrata, na- 
dao se, da će doći Jagna. Tek kad je Balcerek stao pri- 
čati o dogovoru, što se održao kod Klebovih na blag- 
dane, a o šumi, poče pozorno slušati. 

— A što su zaključili? — zapita. 

— Što bi? Jadikovali su, naricali i cvilili, ali za- 
ključili nisu ništa, osim toga, da ne treba dopustiti da 
« dođe do sječe. 

— Kako bi mogle i zaključiti išta pametno te 
slamnate vreće! — uzvikne Ploszka. — Sastanu se, 
rakije se napiju, sapu puste, najadikuju se i to ti je 
sve od njihova dogovora, toliko koristi kao od lanj- 
skog snijega, a dotle vlastelin može mirno posjeći ma- 
kar baš i čitavu šumu. 

— Ne treba dopustiti — dobaci Mateuš kratko. 

— Tko će ga suzdržati, tko će mu zabraniti? — 
stadoše uzvikivati. 

— A tko bi, ako ne vi? 

— Baš će nam dopustiti. Oglasio sam se jednom, 
a otac me tako ispsovao, da čuvam svoj nos, da to nije 
moj posao, nego njihov, gazdinski! Pa da, oni imaju 
na to pravo, sve oni drže u šakama i ne puštaju ni na 
jedan tren, a što vrijedimo mi? Toliko, koliko i sluga! 
— uzbudio se Ploszka. ' 

— Zlo je, sasvim zlo. 

— Ali ne bi smjelo biti tako! 

— To se zna. Mlađe bi morali pustiti na zemlju i 
na vlast. 

— A oni neka pođu na izdržavanje! 

— Odslužio sam vojsku, godine mi prolaze, a 
ono, što je moje, ne će da mi dadu — vikao je Ploszka. 

— Svakomu stiže svoje vrijeme. 

— Svi smo mi, koliko nas ovdje ima, oštećeni. 

— A najviše Antek. : 

— Trebalo bi napraviti reda u selu! — prošapće 
tvrdo Šimek, Jagusin brat, koji je malo prije došao i 
mirno stajao iza drugih. Oni ga začuđeno pogledaše, a 
on se potisne naprijed i poče žestoko govoriti o svojoj 
krivici gledajući svima u oči i crveneći se, jer nije bio 
navikao da pred drugima govori, a k tome se još bojao 
i majke. a 

— To ga je Nastka naučila pameti! — šapne po 
netko, nasmijaše se svi. Šimek zašuti i povuče se u 
sjenu, a onda knežev brat, Grzela Rakoski, premda 
nije bio razgovoran, a pomalo je i mucao, poče da go- 
vori, kako starci drže zemlju i ne puštaju djeci, da je 
to zlo i nepravica, no da je najgore to, što oni ludo 
gospodare. 5 tom šumom davno bi bilo gotovo, da su 
se složili s vlastelinom. 

— A kako bi? davao nam je po dva jutra, a pri- 
pada nam po četiri na naših petnaest jutara. 

— Pripada li ili ne, to se ne zna, to će već činov- 
nici presuditi. 


— Ali oni drže s vlastelinima! 

— Eh, da li drže, sam je komesar rekao, da ne 
pristanemo na dva jutra, pa da će nam vlastelin mo- 
rati dati više! — objašnjavao je Balcerek. 

— Mir, eno ide kovač sa stražmeštrom! — šapne 
Mateuš. 

Obazreše se prema vratima, i doista je ulazio ko- 
vač ispod ruke sa stražmeštrom, obojica već prilično 
nakresani, pa su se čvrsto gurali kroz gužvu i upravili 
ravno prema tezgi, ali nisu se dugo zadržali, jer ih je 
židov poveo u sobu. 

— Udesili su se tako kod kneza na krstitkama. 

— Zar on danas slavi? — zapita Antek. 

— Da, naši stari tamo sjede. Kumovao je kmet 
s Balcerekovom, jer se, vele, stari Boryna rasrdio pa 
nije htio — tumačio je Ploszka. 

— A tko je opet ovo? — klikne Balcerek. 

— To je gospodin Jacek, vlastelinov brat iz 
Wole! — reče Grzela. Ustadoše da bolje vide, a gos- 
podin Jacek se polagano gurao i nekoga tražio očima, 
dok nije naišao na Barteka iz pilane i s njim krenuo 
k zidu, gdje su bili rzepčani. 

— Što bi to moglo biti? 

— Što, ništa, obilazi on tako po selima, razgovara 
s ljudima, po kojemu pomogne, u gusle svira, cure uči 
pjesmice, kažu da je luckast. 

— Dovrši, Grzela, što si započeo, dovrši! 

— Počeo sam govoriti o šumi. Ja mislim, da ne 
prepustimo tu stvar samo našim starijima, jer će oni 
pokvariti. 

— Što se može? Ima samo jedan način, kad počnu 
šumu sjeći, neka krene cijelo selo i neka ih rastjera, 
neka ne dopusti sječu sve dok se vlastelin ne nagodi 
sa selom — reče Antek čvrsto, 

— To su isto zaključili kod Kleba. 

— Zaključili su, ali ne će provesti, jer tko će poći 
s njima? 

— Poći će gazde. 

— Ne će svi. 

— Ako ih Boryna povede, poći će svi. 

— Samo se ne zna, hoće li Maćej htjeti. 

— Onda će povesti Antek! — usklikne Balcerek 
žestoko. 

Svi su mu toplo odobravali, samo se Grzela pro- 
tivio, a kako je bio u svijetu i čitao novine »Zoru«, 
stao je učeno i kao iz knjige govoriti, da se ne smije 
nasilno postupati, jer će to doći pred sud i osim zatvora 
ne će niiko ništa više isposlovati, nego da bi trebalo 
da selo dovede iz grada advokata, koji će sve udesiti 
kako je pravo. 

Nisu ga htjeli dugo slušati, a po netko se i naru- 


gao, pa se on žestoko razljuti i reče: 


— Roditelje psujete da su glupi, a nemate ni za 
groš pameti nego ponavljate što drugi kažu kao djeca 
što još pužu. 

— Evo Boryna s Jagusiom i s curama! — pri- 
mijeti netko. 

Antek, koji je htio da nešto odgovori Grzeli, za- 
šuti i baci pogled prema Jagni. 

Došli su kasno, kad je već prošla večera, jer se 
starac dugo opirao moljakanju J6zke i nagovaranju 
Nastke, čekao je dok ga Jagusia zamoli, ali ona je 
odmah još poslije ručka oštro najavila, da će poći na 
muziku, a on joj je oštro uzvratio, da se ne će maknuti | 
preko praga. Kad nije pošao knezu, ne će nikuda poći. 

Ona ga više nije molila, samo se usićila, pa se ni- 
jednom riječju više nije oglasila. Pomalo je plakala 
po kutovima, lupala vratima, zastajkivala pred kućom 
na zimi i jurila po kući kao bijesni vjetar, da je iz nje 
izbijala ljutina, a kad su sjeli k večeri, nije htjela da 

jede, nego je počela vaditi suknje iz sanduka, birati ih 
i. oblačiti se. 

Pa što je mogao starac da učini, kleo je, prigo- 
varao, naviještao, da ne će poći, ali napokon je još 
morao opširno moliti za oproštenje i htio ne htio odveo 
ju u krčmu. 

Ulazio je oholo, ponosno i jedva da je koga pozdra- 
vio, jer njemu ravnih nije bilo mnogo, pošto su prvi 
ljudi bili na krstitkama kod kneza, a sina nije primi- 
jetio, premda se pozorno ogledavao po stisci. 

Antek pak nije skidao očiju s Jagusie. Stajala 
je baš uz tezgu, momci pojuriše k njoj, da je pozovu 
u ples, a ona ih odbijala razgovarajući se veselo i po- 
tajno tražeći očima između ljudi — tako se divna 
vidjela danas, da su je ljudi, premda su bili već 
napiti, gledali s udivljenjem. Ljepša od svih drugih. 
A ipak je tamo bila Nasika, slična sljezu i crvenom 
bojom oprave i vitkim stasom, bila je i Weronka 
Ploszkina, rumena poput georgine i puna samosvijesti, 
bila je i Sochina, djevojče jedva poodraslo, gipko i 
s ustima slatkim kao šećer, bile su i druge krasotice, 
stasite, koje su privlačile momačke poglede kao Bal- 
cerekova Marysia, divna rasta, bijela, punana kao 
repa i prva igračica u selu — ali nijedna nije bila 
ravna Jagusi, nijedna. 


Sve ih je prestizala ljepotom, odijelom, stasom i. 
onim modrim, žarkim očima, kao što ruža prestiže i . 


dragoljube i sljezove i georgine i makove, te se prema 
njoj čine lošiji, tako je ona nadmašila sve i vladala 
iznad sviju. A danas se opravila kao na kakvu svadbu; 
uzela je vatrenožutu suknju sa zelenim i bijelim pru- 
gama, prslučić od modroga baršuna izatkan zlatnim 
šavom i isječen duboko, do polovice grudi, a na ta- 
nanu košulju, koja se bijelim rišem nabrala oko vrata 
i niz ruke, objesila je nizove koralja, jantara i bisera 

svakojakih, na glavi je imala svilenu maramu, plav- 
kastu, s crvenim cvjetićima, a krajeve je pustila preko 
pleća. 

Radi te oprave uzeše je žene na jezike i ogova- 
rale su je zlobno; ona nije hajala za to; brzo je smo- 
trila Anteka i sva crvena od veselja poput vode na za- 
padu, okrenula se prema starcu, kojemu je židov nešto 
govorio i odmah ga odveo u sobu, gdje se i zadržao. 

Dakako, Antek je samo to jedva čekao, odmah se 
protisnuo kroz krčmu i mirno ih pozdravio, premda je 
J6zka naumice okrenula glavu. 

— Jeste li došle na muziku ili na Malgoškinu za- 
pojku? 

— Na muziku... — odgovori ona tiho, jer joj je 
ganuće posve oduzelo glas. 

Stajali su tako neko vrijeme bez riječi, samo što 
su brže disali i potajno se pogledavali u oči. Plesači ih 


 potisnuše k zidu, Nastku povede u ples Šimek, a i 


J6zka se nekud izgubila, pa ostadoše sami. 

— Svaki dan čekam, svaki dan... — šapne on 
tiho. 

— Ali ne mogu izaći... paze na mene... — odgo- 
vori ona dršćući. Ruke im se sretoše nekako same od ' 
sebe, pritisnuše se jedno o drugo bedrima, oboje pro- 
blijedješe, ponestalo im daha, u očima se iskre zakrije- 
siše, a u srcu im je zasvirala takva glazba, da se to ne 
da izreći. 

— Makni se malko, pusti!... zamoli ona tiho jer 
je bilo unaokolo puno ljudi. 

On na to ne odgovori, nego je samo čvrsto obu- 
hvati oko pasa, razgrne gužvu, povede je unaokolo i 
povikne muzikantima: 

— Obertasa, momci, ali oštro! 

A oni tresnuše iz sve snage, te je berde zastenjalo, 
jer su ga znali, kad se raspoloži, da je gotov počastiti 
cijelu krčmu! 

A za njim .zaplesaše i njegovi drugovi, plesao je 
Ploszka, plesao Balcerek, plesao Grzela, plesali su i 
drugi, a Mateuš, jer mu još nisu dopuštala rebra, samo 
je lupkao nogom i podcikivao, da ih razveseli! 

Antek se vrtio kao izvan sebe, progurao se na- 
prijed, prestigao sve i jurio u prvom paru tako bi- 
jesno, da se ni na što više nije obzirao, ni na što pazio, 
jer se Jagu$ pritisla uz njega slatko, samo je na ma- 
hove, jedva hvatajući dah, molila: 

— Jantoš, još, još malko! 

Dugo su plesali, odmorili se tek toliko, da malko 
odahnu i da se napiju piva, i opet su krenuli u ples, 
ne pazeći na to, što ih ljudi promatraju, što nešto ša- 
puću i cere se i glasno nešto primjećuju. 

Ali Anteku je danas bilo već svejedno, čim ju je 
oćutio kraj sebe, čim ju je pritisnuo uza se, a kad se 
ona uspravila i zaklopila one drage modre oči, onda je 
bio posve izvan sebe! U njemu je kliktala takva ra- 
dost i veselje, kao da je u njemu svanuo proljetni dan. 
Zaboravio je na ljude i na cijeli svijet, krv je u njemu 
uzavrela i propela se takva ohola, tvrdokorna snaga, 
da mu je prsa pritiskala! A Jagu$ također kao da je 
sva zaronila u milinu i omamljenost! Nosio ju je on 
kao kakav zmaj, ona se nije otimala, a i kako bi, zar 
je mogla, kad je njom vrtio, dizao ju, pritiskao, da 
joj je na mahove svijest potamnjela i gubila je iz pa- 
meti cio svijet, a u njoj je kliktala tolika radost, mla- 
dost, veselje, da ništa nije vidjela, nego samo one nje- 
gove crne obrve, one kao ponor duboke oči i one 
crvene, zamamljive usne. 

Gusle su gudile tako strastveno, pomamno i zani- 
jele se pjesmom žarkom kao vjetar u doba žetve, od 

koje se krv pretvara u vatru, a srce dršće od radosti 
i snage; basovi su brundali poskočljivo po taktu, da 
su noge same od sebe poskakivale i udarale pete; 
flauta je fućkala i vabila kao kos ptica u proljeće i 
s tolikom je slatkoćom prožimala, iako je srce otva- 
rala, da su mravci čovjeka podilazili, da se u glavi 
mutilo, daha ponestajalo, a u isti si čas htio i zaplakati 
i nasmijati se, i vikati i grliti i ljubiti i letjeti nekuda 
u široki svijet, u zaborav — pa su zato i plesali tako 
vatreno, da se krčma sva tresla i da je drhtala burad 
s muzikantima. 

Nekih pedeset pari šarenilo se u tom golemom 
krugu, što se valjao od zida do zida raspjevan, pijan 
od radosti i s tolikom snagom, da su se flaše prevrtale, 
lampe gasile, noć ih je okružavala i uzdrhtali mrak, jer 
su samo klade na ognjištu užarene vihrom zamaha 
sipale varnice i buktale krvavim plamenom, u kojem 
se jedva naziralo stisnuto klupko ljudi, što se vrtjelo 
unaokolo u takvom vrtlogu, da nisi mogao ni okom 
dogledati ni razabrati, gdje je momak, a gdje dje- 
vojka! Surke su lepršale uvis kao bijela krila, suknje, 
vrpce, marame, ražarena lica, žarke oči, pomamni 
topot, pjevanje, uzvici, sve se to smiješalo, vrtjelo u 
krug kao jedno vreteno, iz kojega je udarao golem 
vrisak i letio kroz vrata otvorena prema trijemu, u 
snježnu, hladnu, zimsku noć. : 

Antek je vodio kolo, lupao petama najglasnije, 
vrtio se kao vijavica, pokleknuo k zemlji te pomisliše: 
past će! Ali kako bi! Već se digao, opet je poskočio, 
opet podcikivao, kadšto bi koju pjesmicu muzikan- 
tima dobacio i jurio kroz metež, otiskivao, gazio, išao 
poput bure, te je mnogoga spopao strah, a slabo je 
tko mogao da ga stigne. 

Dobar se sat tako vrtio, dok su drugi od umora 
stali, a i muzikantima su ruke klonule, no on im je 

novce bacao, silio ih da sviraju i plesao je tako, te je 
na kraju ostalo gotovo samo njih dvoje u kolu. 

Dakako, babe su se već glasno čudile takvoj 
igranci, klimale glavama, mljele jezičinama i žalile 
Borynu, dok nije J6zka, srdita na Anteka, a još većma 
na maćuhu, pohrlila k staromu: 

— Oče, eno Antek pleše s maćuhom, da se ljudi 
čudom čude! — šapne ona. 

— Neka plešu, krčma je za to! — odvrati on i 
stane se opet kucati sa stražmeštrom i s kovačem i 
razgovarati nešto. 

Vratila se bez uspjeha, ali počela je pomnjivo na 
njih paziti, jer su nakon plesa stajali uz tezgu s mno- 
štvom djevojaka i momaka. Dobre su volje bili, jer 
je Ambrozije, trešten pijan, pričao takve priče, da su 
se djevojke zastirale maramama, a momci se glasno 
smijali i svoje još dometali. Antek ih je sve častio 
pivom, prvi nazdravljao, nudio, grlio momke, a cu- 
rama gurao pod pazuho šake bonbona, samo da može 
natrpati i Jagusi, a uza sav umor smijao se najglas- 
nije i raspripovijedao se. 

U krčmi se također prilično razmahala zabava, 
narod se udobrovoljio i razgrijao, pa su neprestano 
neki parovi plesali, a drugi su se stisnuli gdje se 
moglo, pa se razgovarali, nazdravljali, bratimili se 
jedni s drugima i uživali radost od sveg srca. Rze- 
pečko se plemstvo maknulo od svoga stola jer se uz 
rakiju već pobratilo s Lipčanima, a neki su se upustili 
u ples, cure ih nisu odbijale, jer im je vladanje bilo 
oimenije, a uljudno su pristupali. 

Antekovo se društvo zabavljalo za sebe, pošto je 
to bila samo omladina i najodličniji momci u selu, ali 
on, premda se sa svima pomalo razgovarao, gotovo 
da nije znao, da je na božjem svijetu, naprosto kao 
da je bio danas omamljen, ni na što nije pazio, ništa 

nije tajio, a i ne bi ni mogao — pa nije ni primjećivao, 
da ga ljudi unaokolo pozorno gledaju i pažljivo pri- 
sluškuju. Eh, baš je on mario za to! Neprestano joj 
je govorio na uho, pritiskao ju uza zid, grlio, za ruke 
hvatao i jedva se svladavao, da je nć poljubi! Samo 
su mu oči nesvijesno zvjerale, a u prsima mu se sku- 
pila takva oluja, da je bio spreman odvažiti se na sve, 
ali odmah sada pred njom, jer je u njenim modrim, 
raspaljenim očima vidio udivljenje i ljubav! I rastao 
je sve većma, nadimao se i huktao kao vihar prije no 
što će provaliti! Usto je obilno pio i Jagusiu silio da 
pije, te joj se u glavi smutilo i nije znala, što se s njom 
zbiva, samo bi se na časove, kad bi muzika prestala 
i krčma se malko stišala, nešto sabrala, strah bi je 
spopao, začuđeno se obazirala kao da traži pomoć, 
prohtjelo joj se da pobjegne, ali on je stajao uz nju 
i tako je gledao, tolika je jara udarala od njega, takva 
se ljubav u njoj gomilala, da je u jedan tren na sve 
zaboravila. 

.To je potrajalo dosta dugo, jer je Antek častio 
rakijom već čitavo društvo. Židov je drage volje da- 
vao i svaki je četvrtak dvostruko bilježio na vratima. 

Kako se cijelom društvu počelo mutiti u glavama, 
pođoše svi zajedno da plešu, ne bi li se ponešto otri- 
jeznili, a Antek je s Jagusiom, dakako, poveo kolo. 

Uto izađe iz sobe Boryna. Dovele su ga ogorčene 
žene. Pogleda i smjesta razabere sve, srdžba ga ljuta 
spopade, samo stisne zube, zakopča petlju na surki, 
nabije kapu i stade se protiskivati prema njima. Mi- 
cali su mu se s puta, jer je bio blijed kao krpa, a oči 
su. mu se divlje sjale. pau 

— Kući! — reče glasno, kad su dospjeli do njega. 


. Hijede da je uhvati za ruku, ali u taj se tren Antek 


zavrti na mjestu i ponese je dalje, mada mu se ona 
uzalud hijela istrgnuti. 

Boryna tada priskoči, razbije kolo, istrgne je iz 
Antekovih ruku, stegne i ne pogledavši u sina iz- 
vede je iz krčme. 

Muzika naglo prestane, odjednom se na sve spusti 
tišina te stadoše kao ukopani, nitko se ne oglasi ni- 
jednom riječju. Primijetiše naime, da se događa nešto 
strašno, jer se Antek bacio za njima, razgrnuo svje- 
tinu kao snopove i istrčao iz krčme, no čim ga je po- 
lila zima, spotakao se na drvo, što je ležalo pred kućom 
i pao u snijeg, no brzo se digao i stigao ih na zaokretu 
puta kraj jezera“ : 

— Idi svojim putem i ne napastuj ljude! — po- 
vikne stari i okrene se prema njemu. 

Jagna vrišteći pobježe u kuću, a J6zka stade 
starom gurati u šaku nekakav kolac derući se: 

— Udrite toga razbojnika, udrite, tata!... 

— Pustite je, pustite! — mucao je Antek sav izvan 
sebe i primakne se s pesnicama, spreman da se pobije. 

— Velim ti, odlazi, jer kako je Bog na nebu, ubit 
ću te kao psa! Čuješ li! — poviče opet stari, spreman 
na sve. Antek besvijesno uzmakne, klonuše mu ruke, 
spopao ga tako jak strah, da je počeo drhtati, a starac 
krene polako prema kući. 

Nije više skočio za njim, stao je rastresen, zbu- 
njen i praznim se očima obzirao oko sebe. Nikoga više 
nije bilo, jasna je bila mjesečina, snijeg se iskrio i 
imurna se bjelina svuda vidjela. Ništa nije mogao 
razaznati od onoga, što. se dogodilo, tek se malko sa- 
brao u krčmi, kamo ga odvedoše prijatelji, koji mu 
priskočiše u pomoć, jer se pročulo, da se pobio s ocem. 

A i zabava se svršila, porazilazili su se kući jer 
je bilo već kasno, krčma je brzo opustjela; samo se po 
putovima još neko vrijeme čulo uzvikivanje i pjeva- 
nje. Ostadoše jedino Rzepčani, koji su trebali tu da 
prenoće, a gospodin Jacek im je svirao na gusle van- 

redno tužne pjesme, te su sjedili za stolom nalakćeni 
i uzdisali su, a isto tako i Antek, koji je sjedio osam- 
ljen u kutu, jer se s njim nije moglo razgovarati, pošto , 
ni na što nije odgovarao, i svi su ga ostavili. Sjedio je 
tako obamro i duhom neprisutan, badava mu je Židov 
govorio, da zatvara krčmu, on nije ni čuo niti je uopće 
razumio, tek se probudio na Hankin glas, kojoj su 
ljudi javili, da se potukao s ocem. 

— Što hoćeš? — zapita on. 

— Hajde kući, već je kasno — molila ga ona 
svladavajući suze. ' 

— Idi sama, s tobom ne ću! Kažem ti, idi! — 
viknu on prijeteći, a onda odjednom, iko bi znao zašto, 
nagne se prema njoj i reče joj ravno u lice: — Da su 
me u okove bacili, u tamnicu zatvorili, bio bih slo- 
bodniji nego što sam kraj tebe, čuješ li, slobodniji! 

Hanka proplače tužno i ode. 

Sada se digao i on, izašao napolje i povukao se 
prema mlinu. 

Noć je bila vedra, osvijetljena mjesečinom, drveće 
je bacalo dugačku, posve plavu, posrebrenu sjenu, a 
takva je zima stezala, da se na mahove čulo pucke- 
tanje plotova i kao da se neko tiho, prodirno cviljenje 
pronosilo iznad svjetlucava snijega, mrtva, ukočena 
tišina obuhvatila je cijeli svijet, selo je već spavalo, 
nijedan se prozor nije sjao, ni pseto nije zalajalo, ni 
mlin klepetao, ništa — samo je od strane krčme do- 
piralo_ promuklo Ambrozijevo pjevanje, koji je po 
svom običaju pjevao posred puta, — ali slabo, nekako 
kao kroz san. S; 

Antek se vukao teško i polako oko jezera, zastaj- 
kivao, nesvijesno se obzirao, prisluškivao plaho, jer su 
mu u ušima neprestano brujale strašne očeve riječi, 
jer je neprekidno vidio srdite njegove oči, kako ga 


probadaju kao nožem, te je besvijesno uzmicao, strah 

ga spopadao za grlo, srce mu obamiralo, kosa se ježila 
— a iz pameti mu nestajalo srdžbe, gubila se ljubav, 
gubilo se sve, samo je preostao smrtan strah, ustrep- 
tala preneraženost i očajna, bolna nemoć... 

Ni sam nije znao, kad je krenuo prema kući, kad 
mu dopre do ušiju ispred crkve bolni plač i glasne 
jadikovke. Kraj križa, što je stajao baš pred grobljan- 
skim vratima, ležao je netko nice na snijegu, u sjeni, 
što je padala od plota. Ništa se nije moglo razaznati, 
on se nagne u misli, da je to nekakav stran putnik ili 
kakav pijanac — a to je ležala Hanka i molila smilo- 
vanja. 

— Hajde kući, takva je zima, hodi, Hanuš! — 
molio je on, jer mu se čudno smekšala duša, a pošto 
se ona nije oglasila, silom ju je dignuo i odveo kući. 

“Ništa nisu govorili jedno s drugim, jer je Hanka 
gorko plakala. 


164 


VIII. 
Poslije tog blagdana bilo je kod Boryninih kao u 
grobu — niti plača, niti vike, ni psovke, nego teška. 


tišina, koja se kobno pritajila i bila puna svladavane 
srdžbe i tuge. 

Cijela je kuća umuknula, zavila se u pokunjenost, 
živjela u neprekidnoj bojazni i očekivanju nečega 
strašnoga, kao da je pod krovom, koji će se svaki čas 
survati na glave. 

Starac, kad se vratio kući, a ni kasnije, sutradan, 
nije rekao ni cigle Jagusi, ni pred Dominikovom se 
nije potužio, kao da se ništa nije dogodilo. 

Nego razbolio se od te pritajene ljutine i nije se 
mogao dići s postelje, neprestano ga spopadala muč- 
nina, probadalo ga na strani i vrućina ga tresla. 

— Nije to ništa drugo, nego džigerica se upalila ili 
se strunila maternica! — reče Dominikova mažući mu 
bokove vrelim uljem; a on ne uzvrati ništa, nego samo 
bolno zastenje i ukočeno se zagleda u strop. 

— Nije Jagusia ništa kriva, nije! — progovori 
ona tiho, da drugi u sobi ne čuju, jer se već bila teško 
zabrinula, što nije ni riječi rekao o jučerašnjem slu- 
čaju. 

— Nego tko? — progunđa on. 

— A po čemu bi ona bila kriva? Vi ste je osta- 
vili samu i otišli ste da pijete u sobu, muzika je svi- 
rala, svi su igrali, zabavljali se, pa zar će ona kao 

lipov svetac stajati u kutu, mlada je ona, zdrava i 
potrebna zabave. Prisilio ju je, pa je zaplesala s njim. 
Zar je mogla da ne pristane, svatko u krčmi ima pravo 
da poigra s kim hoće, a što je on izabrao nju i što je 
nije puštao iz šaka onaj razbojnik, to je uradio samo 
da vama napakosti, samo da vama napakosti! 

— Mažite vi samo i nastojte, da brzo ozdravim, 
a nemojte me učiti pameti, dobro ja znam, kako je 
bilo, ne trebam ja vašega pričanja. 

— Kad ste tako pametni, onda biste trebali znati, 
da mlada i zdrava žena također treba svoje radosti! 
Nije ni drvo, ni baba, udala se za čovjeka, pa joj treba 
čovjek, a ne stari djed, da s njim krunicu prebire, ne. 

— A zašto ste mi je dali? — dobaci on podrugljivo. 

— Zašto? A iko je onako slagao kao pas? Nisam 
ja napastovala vas, da je uzmete, nisam vam je ja 
podmetala, a ni ona sama! Mogla je poći za svakog 
drugog i za one, što su prvi u selu, toliko.ih je bilo... 

— Bilo ih je, ali ne za ženidbu... 

— Da Bog da vam jezik ispao zbog takvog pa- 
sjeg lajanja! : 

— Istina vas je opekla kao kopriva, dok ste se 
tako trgli! 

— Laž je gadna, to nije istina! Laž! 

On navuče perinu na prsa, okrene se prema zidu 
i nije se više nijednom riječju oglasio na njeno že- 
stoko dokazivanje, a tek kad je udarila u plač, pro- 
šapće zlobno: 

— Kad baba ne može prailjačom, misli da će 
plačom. 

Dobro je znao, što je rekao, dobro! Sada, kad se 
nije mogao dići s kreveta, palo mu je na pamet, što 
. su prije o njoj govorili, razmišljao je o tome, sastav- 

ljao, sabirao, mozgao — i tolika ga srdžba spopadala, 

takva ga ljubomora grizla, da nije mogao mirno ležati, 
prevrtao se po postelji, tiho kleo, okretao se licem 
prema sobi i zlobnim, jastrebovim je očima pratio 
Jagnu... a ona je bila nekako blijeda, izmršavila, 
kao pospana obilazila je po kući i samo je tužnim 
očima povrijeđena djeteta pogledavala u njega i 
tako je uzdisala, da se on ražalio i srce mu se pomalo 
kravilo, ali zato je ljubomora još većma rasla. 
Trajalo je to tako gotovo nedjelju dana, te je 
jedva izdržala u kući. Imala je vrlo osjetljivu dušu 
— kao kakav cvijet, koji, čim dahne na njega zima, 
odmah povene i zadršće od boli. Mršavila je naoči- 
gled, nije mogla spavati, jelo joj nije prijalo, teško 
je mogla ostati sjedeći na mjestu i latiti se posla, sve 
joj je ispadalo iz ruku i neprestano ju je progonio 
strah, a kako i ne bi, kad je stari neprekidno ležao, 
stenjao, nijedne dobre riječi nije progovorio, nego je 
samo gledao u nju kao kakav razbojnik. Samo je osje- 
ćala na sebi njegove oči, neprestano, te nije više mogla 
da to -izdrži. Dojadio joj život, a mučila ju je i ne- 
izreciva čežnja, kao i to, što ništa nije znala o Anteku, 
jer se nije te nedjelje dana javio, premda je ona 
više puta u suton u smrtnom strahu izvirivala prema 
plastu! A pitati nije smjela nikoga. Tako joj je već 
omrznuo život u kući, da je po nekoliko puta na dan 
otrčala k majci, no Dominikova je slabo sjedila kod 
kuće, obilazila je bolesnike ili čučala u crkvi, a ako 
je i bila kod kuće, stroga je bila prema njoj i gorke 
joj je zamjerke redala, a i braća su bila mrka, zlo- 
voljna i zabrinuta, jer je stara izbila Šimeka trlicom, 
što je na Tri Kralja u krčmi zapio cijela četiri zlota. 
Zavirivala bi osim toga k susjedima, samo da joj ne- 
kako prođe dan, ali ni tamo joj nije bilo dobro. Do- 
duše, nisu je istjerali, ali cijedili su riječi kroza zube, 
oštro je gledali, a svi su podjednako jadikovali zbog | 

starčeve bolesti i tužno su naricali, kakva su sada na- 
stala grdna vremena. 

A ]J6zka, koliko je god samo mogla, ujedala ju 
je na svakom koraku, pa i Witek se bojao da na svoj 
način brblja pred gazdom, i tako nije imala s kim 
riječ da progovori. Sva joj je radost i razonoda bila 
u tome, kad je Pietrek naveče, nakon posla, tiho svirao 
na guslama u staji, pošto stari nije dopuštao da svira 
u sobi. 

A zima je trajala ljuta, ciča i vjetrovita, te se 
moralo sjediti kod kuće! 

Tek nekako u subotu izvukao se starac iz postelje, 
premda još nije bio ozdravio, toplo se obukao, jer je 
bila zima takva da je sve škripilo, i pošao u selo. 

Skretao je u različite kuće, tobože da se malko 
ogrije, a drugdje i s poslom, znao je, štaviše, da rado 
pristane i s onima, kojima se prije bez riječi uklanjao, 
i svuda je prvi započeo razgovor o krčmi i cijeli je 
događaj u šalu obrtao i veselo je pričao, kako se ljud- 
ski napio, te je od toga i obolio. 

Čudili su se tomu, odobravali mu, glavama kli- 
mali, ali nitko se nije dao nasamariti. Dobro su oni 
poznavali nepopustljivu oholost, a i to, kad je u pi- 
tanju čast, da si ga mogao na živoj vatri peći i da ne 
bi pisnuo ni slovca; isto su tako znali, kako se uvijek 
uznosio iznad drugih, oholio se, smatrao se najboljim 
u selu i mnogo pazio na to, da ga ne raznose po jezi- 
činama. 

Shvatili su, da sprečava i gasi spletke, što su se 
bile pronijele. 

Pa stari Šimun, seoski kmet, reče mu ravno u oči, 
kako je i bio njegov običaj: 

— Aj, haj, čovjek šljive bere, samo dvije nabere! 
Ljudsko je pričanje kao vatra, ne ćete je noktima 
ugasiti, sama mora da izgori! Samo ću vas podsjetiti, 

što sam ono rekao prije vjenčanja: oženi 1 se starac. 
s mladom ženom, ne će vraga otjerati niti vodom po- 
svećenom! 

Boryna se naljuti na to i vrati se ravno kući, a 
Jagu$ u misli, da je sve prošlo, dok je ustao, i da će 
se sve vratiti kako je bilo, odahne od srca i stade ga 
razgovorom zaokupljati, u oči mu se nadvirivati, umi- 
ljavati se i po sobi slatko gukati kao i prije... No on 
ju je dozvao k pameti odmah tako strogom riječju, 
da se prepala; a zatim nije postao drugačiji, nije ju 
milovao ni dragao, nije misli njene pogađao niti se 
brinuo za njenu milost, nego je strogo kao na sluškinju 
vikao zbog nereda i gonio ju na posao. 

Od toga je dana opet sve prihvatio u svoje šake, 
pazio je i nije puštao iz ruku. Čitave je dane, čim je 
ozdravio, mlatio s Pietrekom i u štaglju radio oko žita, 
a da se ni za korak nije maknuo s dvorišta, a i naveče 
je u kući popravljao ormu ili bi na nogarima strugao 
različito gospodarsko oruđe i tako je budno pazio na 
Jagusiu, da se nije mogla maknuti ni za korak, a da 
ne bi pogledao za njom, štaviše, zaključao je njeno 
svečano ruho i nosio je pri sebi ključ. 

Napatila se ona, da, napatila! Jer nije bilo samo 
to, da je zbog makar čega vikao i da nije jedne dobre 
riječi progovorio, nego je sve tako radio, kao da nije 
ona gazdarica, jer je J6zki određivao sve, što treba 
raditi, s J6zkom je raspravljao o različitim stvarima, 
kojih to curče nije ni razumjelo, ali on je J6zki na- 
lagao, da na sve pripazi! 

A Jagne kao da nije ni bilo, prela je cijele dane, 
obilazila kao izvan sebe ili bi pobjegla k majci, da se 
požali i potuži. Stara joj nije pomogla, jer joj on reče 
strogo: 

— Bila je gospodarica, radila je što je htjela, ništa 
Joj nije ponestajalo, ali nije znala to cijeniti, pa neka 

sada okuša nešto drugo! Samo vam to velim, recite 
joj, dok se ja još mičem, branit ću svoje dobro i ne ću 
dopustiti da me ismjehuju kao kakvu luiku, zapam- 
tite to. : 

— Bojte se Boga, ona nije nikakvo zlo počinila! 

— Da je počinila, ne bih ja tako govorio ni tako 
postupao! Ali dosta je već to, što se plela s Antekom! 

— U krčmi, u plesu, pred svima! 

— Eh, samo u krčmi! Eh... Zaključio je naime, 
kad je ono našao njenu maramu u ljesi, da je zacijelo 
morala izaći k Anteku. 

I nije se dao razuvjeriti, ni u šta nije vjerovao 
i čvrsto je ostao pri svojem, a na kraju još reče: 

— Dobar šam ja čovjek, miroljubiv, to svi znadu, 
“ali ako me tko ošine bičem, spreman sam uzvratiti 
lijevčom. : 

— Bijte onoga, tko vam je skrivio, ali ne činite 
krivice, jer iz svake krivice odmazda nastaje. 

— Tko brani svoje, ne čini krivice! 

— Samo da na vrijeme uvidite, gdje je vašemu 
kraj! : 

— Prijetite, kao što vidim! 

— Ja samo kažem svoje, a vi se suviše pouzda- 
vate u sebe. Pazite i na to, što iko čini, sebi čini. 

— Došta mi je tih vaših pouka i mudrolija, i ja 
imam svoju pamet! — razljuti se Boryna. 

I tako se svršilo, pošto Dominikova, videći nje- 
govu tvrdoglavost i nepopustljivost, nije tu stvar više 
potaknula, nadajući se, da će to proći samo od sebe 
i da će se već nekako srediti, ali on nije nijednoga 
dana popustio, upeo se i ta mu je zloćudnost godila, 
pa premda se više puta noću, kad bi čuo Jagusino 


plakanje, nehotice trgnuo i htio da siđe k njoj, ipak 


bi se svladao pretvarajući se, da je ustao samo da po- 
gleda kroz prozor ili da li su vrata pozatvarana. 

Trajalo je to tako nekoliko nedjelja dana. Jagni 
je bilo teško, tužno i tako mučno, da je to jedva pod- 
nosila, nikoga nije smjela pogledati, stid ju je bilo 
pred selom, jer su svi dobro znali, što se zbiva kod 


Boryninih. 


Kuća se posve smračila, a oni su prolazili kućom 
tiho, bojažljivo kao kakve sjene. 

Istina, slabo je tko k njima zalazio imajući i kod 
svoje kuće dosta kavge! Knez se nije pojavljivao, 
uvrijeđen, što Boryna nije htio da kumuje kod kršte- 
nja, samo su kadšto znali naići sinovi Dominikove, 
dotrčala bi koji put Nastka Golebianka s kudjeljom, 
ali i ona bi dolazila više k J6zki i da se nađe sa Šime- 
kom, pa od nje nije bilo nikakve radosti, a i Rok bi 
kadšto naišao, ali videći mrka i srdita lica, kratko bi 
se zadržao. 

Samo je kovač dolazio svako veče i dugo je sje- 
dio, a koliko je mogao, još je podjarivao staroga 
protiv Jagne i uvlačio se u novu milost, a dakako da 
je često zalazila i Jagustynka domećući svoje tamo, 
gdje je bilo svađe. I Dominikova je dolazila svaki dan 
i svaki dan je ponavljala, neka Jagna staroga ublaži 
pokornošću. 

Ali što će, kad Jagna nije mogla da se ponizi, ni 
za što nije mogla, naprotiv, u njoj se dizao otpor i 
bijes ju je sve češće spopadao. Mnogo joj je u tom 
bila od pomoći Jagustynka. Jednom je tiho započela: 

— Jaguš, od sveg srca si mi se smilila, kao da 
si mi rod rođeni! Taj te stari pas progoni! a ti trpiš 
kao jaganjac! Ne rade tako žene, ne!... 

— Nego kako? — zapita ona prilično radoznalo, 
jer joj je već dozlogrdilo to stanje. 

— Zlo ne ćeš suzbiti dobrotom, nego samo još 
većim zlim! On postupa s tobom kao sa sluškinjom, 
a ti ništa; vele, da ti je ruho zaključao u škrinju, 

na svaki ti korak vreba, dobre riječi ne progovori — 
a ti što? Uzdišeš, truješ se i božje smilovanje očeku- 
ješ! Tko se sam ne krene, tog se ni Bog ne spomene! 
Da on sa mnom tako postupa, znala bih ja, što da 
uradim! J6zku bih izlupala da ne gazduje u kući, 
jer si ti gazdarica, a čovjeku ne bih popustila ni u 
čem! Ako hoće rata, neka mu bude takav rat da mu 
na grlo izađe! Ej, samo dopusti mužu da nad tobom 
gospodari, odmah će se latiti batine i ne zna se, kako 
će se to svršiti! 

— A ponajprije — spusti glas i stade joj šaptati 
na uho — odbij ga kao tele od krave, nemoj ga pu- 
štati k sebi ni najmanje, drži ga kao psa pred pra- 
gom! Odmah ćeš primijetiti, kako će se smekšati i 

-udobriti! 

Jagna ustane od kudjelje da sakrije pocrvenjelo 

lice. : 
— A što se stidiš, ludo? U tome nema zla. Sve 
žene rade tako i radit će tako, to nisam ja prva izmi- 
slila! Zna se, da ćeš muža dalje povesti suknjom nego 
psa čvarkom, jer će pas prije doći k pameti! A staroga 
je još lakše nego mladoga, jer je lakomiji i teško mu 
je obilaziti po tuđim kućama! Samo ti tako učini, pa 
ćeš mi još zahvaliti! A ono, što laju o tebi i o Anteku, 
to ne primaj k srcu. Da si kao ovaj novi novcati snijeg, 
oni“će na tebi vidjeti čađu! Takav je uređaj svijeta, 
iko je popustljiv, tome ne dopuštaju ni da prstom 
gane, a tko ne mari, što o njemu govore, nego je jak 
i ohol, taj može da radi, što mu drago. Proti njemu 
ne će nitko ni riječi pisnuti, nego će se umiljavati kao 
pseto! Jakima pripada cijeli svijet, nepopustljivima i 
svojeglavima! Dosta su se nalajali o meni, dosta, a i 
o tvojoj majci isto tako, jer se znalo za ono, što je bilo 
s Florekom... 
— Ne dirajte mi majku! 

— Neka ti ostane sveta! Istina je, da svatko treba 
da ima po koju svetinju. 

Dugo je još govorila, učila ju, dok se polako, i 
nezapitana nije raspripovijedala o Anteku, štogod je 
samo mogla da izmisli! Jagusia je požudno slušala, ali 
se nijednom riječju nije odala, no ove je savjete dobro 
upamtila i čitav je dan o njima razmišljavala! A na- 
veče, kad je bio došao Rok, kovač i Nastka, reče sta- 
rome: 

— Dajte mi ključeve od škrinje, moram ruho 
provjetriti! 

On ih dade malko postiđen, jer je Nastka prasnula 
u smijeh, ali uza sve io, kad je svršila s premješta- 
vanjem, on ispruži ruku za ključem. 

— Tamo je samo moje ruho, ja ću sama čuvati 
ključ! — reče ona oholo. 

I od te se večeri započeo pakao u kući! Starac 
se nije promijenio, ali ni ona nije popuštala, na svaku 
je riječ uzvraćala s tolikim pljuskom i tako glasno, 
da se njena vika čula čak na put. To nije mnogo ko- 
ristilo, pa je počela da sve radi uprkos. 

J6zku je zadirkivala na svakom koraku i često 
ju je znala iako bolno kaštigovati, te je djevojče pla- 
čući potrčalo da se na nju potuži, ali to nije ništa 
pomagalo, Jagna je još većma bjesnjela, ako nije sve 
bilo po njenoj volji. A naveče se naumice selila na 
drugu stranu ostavivši staroga u prvoj sobi, i tamo je 
silila Pietreka da svira prateći ga pjevanjem različitih 


“ pjesama sve do u kasnu noć; a u nedjelju bi se opra- 


vila kako je znala najbolje i ne čekajući muža sama 
bi krenula u crkvu zastajkujući usput s momcima. 

Starac se čudio toj promjeni, bjesnio od srdžbe, 
pokušavao da ne popusti, sprečavao, da se to ne pro- 
nese selom, ali ipak nije suzbio njene mušice, nego je 
sve češće, samo da bude mir, popuštao. 

— Draga moja! jagnje je bila na oko, umiljata 
ovčica, a sada se nakostriješila! — uzvikne on jednom 
Jagustynki. 

— Kruh ju je naduo pa se ponijela! — odvrati 
ona ogorčeno, jer je uvijek bila istog mišljenja kao 
onaj, s kim je govorila. — Ali reći ću vam, dok je 
kada, treba da nečim tvrdim istjerate njene mušice, 
jer kasnije ne ćete moći ni lijevčom! 

— To nije Borynin običaj! — reče on ponosno. 

— Čini mi se, da će i kod Boryninih to dospjeti! 
— šapne ona zlobno. 

Nekoliko dana nakon toga, odmah poslije Svijeć- 
nice, javi Ambrozije naveče, da će župnik sutradan 
obilaziti s koledom. 

Od rana jutra latiše se spremanja, pa se i stari, 
samo da se ukloni paklu, jer se Jagna oborila na 
J6zku, prihvatio čišćenja snijega u ljesi; prozračili su 
sobe, dpajali zidove od paučine, J6zka je žutim pije- 
skom posula hodnik i trijem i žurno su se presvukli 
u svečano ruho, jer je župnik bio već u nedalekom 
susjedstvu, kod Balcerekovih. 

Doskora stadoše župnikove saone pred hodnikom, 
a on u roketi preko krznenog kaputa, predvođen od 
dva orguljaševa sina, obučena. kao da služe misu, uđe 
u sobu — izgovori latinske molitve, poškropi i pođe 
na dvorište da posveti zgrade i cijelo imanje. Boryna 
je pred njim na tanjuru nosio posvećenu vodu, a on 
se glasno molio i sve po redu posvećivao, kraj njega 
su išli orguljašići pjevajući kolede i iz sve snage zvo- 
neći zvončićima, a ostali su išli za njima kao kakva 
procesija. 

= Obavivši posvetu vratio se u sobu i sjeo da se 
odmori, a kad je Boryna sa slugom istresao u saone 
pola mjerice zobi i frtalj graha, stade župnik ispitivati 
J6zku i Witeka, kako znadu molitve. 

Tako su fino znali, da se začudio i zapitao, tko 
ih je to naučio. 

— Očenaš me je naučio Kuba, a katekizam i po- 
četnicu Rok! — odgovori Witek smiono, te ga je žup- 
nik pogladio po glavi, no J6zku je tako napustila od- 
važnost, da se samo zacrvenjela, zaplakala i ni riječi 
nije progovorila! Dao im je svakome po dvije sličice 
i upućivao ih, kako treba da slušaju starije, da se mole 
Bogu i da se čuvaju grijeha, jer nečastivi vreba na 
svakom koraku i mami u pakao. A onda digne glas, 
pogleda u Jagnu i prijeteći dovrši: 

* — Velim vam, da ništa ne će ostati tajno pred 
okom Božje pravde, ništa! Čuvajte se dana suda i dana 
kazne, kajte se i popravite se za vremena! 

Djeca briznuše u plač, jer im se pričinilo kao da 
su u crkvi na propovijedi, a Jagusino je srce zakucalo 
tako plaho i rumenilo joj polilo obraze, jer je dobro 
shvatila, da on to njoj govori, ali čim se Maćej vratio, 
izišla je odmah jer nije smjela da pogleda župniku u 
oči. 

— Htio bih da se s vama porazgovorim, Maćeju! 
— šapne on kad ostadoše sami, reče mu da sjedne za 
stol, nakašlje se, ponudi ga burmutom, obriše nos ma- 
ramicom, iz koje je dopirao miris kao iz kadionice, kao 
što je kasnije pričao Witek, protegne prste te su pucali 
u zglobovima i poče tiho da govori: 

— Kazivali su mi ljudi, što se ono jade u 
krčmi, kazivali su! 

— Pa da, bilo je to pe cijelim svijetom! — po- 
novi starac tužno. 

— Neidite u krčmu i ne vodite onamo žene, toliko 
vam ja to branim, u prsa se lupam, molim, ali to ništa 
ne pomaže, svi svoje tjerate, ali ipak usrdno Bogu zah- 
valite, što tamo nije većega grijeha bilo, kažem vam, 
nije bilo! 

— Nije bilo! — Lice mu se zasjalo, jer je župniku 
vjerovao. 

— Kazivali su mi i to, kako je ahvoso kažnjavate 
zbog toga. Ne radite pravo, a iko čini krivicu, griješiy 
kažem vam, griješi! 

— Ali kako bih, samo sam htio da je malko steg- 
nem! samo... 

— Antek je kriv, a ne ona! — prekine ga on žes- 
toko. — Naumice ju je, da vam napakosti, prisilio da 
pleše, zacijelo je htio da dođe do kavge s vama, velim 
vam, htio je zapodjenuti kavgu s vama! — uvjeravao 
ga je župnik svečano, kako je bio upućen od Domini- 
kove, kojoj je potpuno vjerovao. — Ali, što sam ono 
htio reći... aha... ždrebica obilazi po staji, valjalo bi 
je zatvoriti u pregradu, jer će se ritnuti konj i evo ne- 
sreće, lani mi je baš tako bila upropaštena kobila! od 
kojeg je to ždrijepca? 

— Od mlinarova! 

— Odmah sam poznao po masti i po zvijezdi na 
čelu, valjano ždrijebe! Ali s Antekom treba svakako 
da se pomirite. Taj se čovjek posve zanemario zbog 
te vaše kavge. 

— (Nisam se s njim posvadio, pa ga ne ću moliti 
ni da se pomirimo — reče starac tvrdoglavo. 

— Svjetujem vam to kao svećenik, a vi radite što 
vam savjest nalaže, no velim vam samo to, da taj čo- 
vjek vašom krivnjom propada, danas su mi baš kazi- 
vali, da samo u krčmi sjedi i sve seljake buni, protiv 
starijih se diže i navodno nešto smjera protiv dvora. 

— Ništa mi nisu o tom govorili. 

— Kad se šugava ovca ušulja u stado, sve zarazi! 
A iz tog dogovaranja protiv dvora može se izroditi ve- 
lika nesreća cijelom selu — no Boryna nije htio da o 
tome govori, pa župnik prozbori još o različitim stva- 
rima, a napokon reče: 

— Samo sporazumno, dragi moji, samo spora- 
zumno — uzme burmuta i natakne kapu. — Na spo- 
razumu se osniva cijeli svijet, složno, dobrotom, pa će 
se i dvor s vama nagoditi, govorio mi .je, kazivao mi je 
tako nešto i vlastelin, dobar je on čovjek, htio bi on 
da to riješi kao susjed sa susjedima. . 

— Vučje je to susjedstvo, s. mae je naj- 
bolje sredstvo kolac ili gvožđe. 

Župnik se žacne, pogleda ga u lice, ali kad se sreo 
s njegovim sivim, hladnim, neumoljivim očima i stis- 
nutim usnama, žurno se okrene i protare ruke od uz- 
buđenja, jer mu sukobi nisu bili dragi. ' 

“— Moram ići. Samo ću vam reći, da ne treba: da 
se omrazite ženi pretjeranom strogošću, mlada je, puna 
joj je glava koječega kao svakoj ženi, pa treba da 
s njom postupate mudro i pravedno, jedno da ne vi- 
dite, drugo da ne čujete, a na treće da se ne obazirete 
— pa ćete se tako ukloniti nesporazumcima, jer iz njih 
se rađaju najgora zla. Gospod Bog će uvijek blagoslo- 
viti složne, velim vam, blagoslovit će! Kakav je to vrag! 
poviče i digne se, jer ga je roda, što je nepomično sta- 
jala kraj škrinje, iz sve snage kljuenula po njegovoj 
blistavoj čizmi. 

— To je roda, Witek ju je jesenas pripitomio, za- 
ostala je sirota, izliječio ju je, jer je imala slomljeno 
krilo i sada je tu u kući, lovi miševe kao mačka. 

— No, znate, još nikada nisam vidio pripitom- 
ljenu rodu, čudo, pravo čudo! 

Sagne se prema rodi, htjede da je pomiluje, ali 
roda se nije dala taknuti, svinula je vrat i postrance 
vrebajući opet je kljucala po župnikovim čizmama. 

— Znate, tako mi se sviđa, da bih je htio od vas 
kupiti. Hoćete li je prodati? 

— Što da je prodajem, dječak će vam je odmah 
odnijeti.u župni dvor. 

— Poslat ću Waleka po nju. 

— Ne da se ona dirnuti ni od koga, samo jedino 
Witeka sluša! 

Pozvaše dječaka, župnik mu dade zlotćwku i reče 
mu, neka donese rodu u sumrak, čim se on vrati s obi- 
laženja po kućama, ali Witek udari u dreku i čim je 


župnik izišao, ponese rodu u staju i tamo je urlao go-- 


tovo do večera, te ga je stari morao ušutkati remenom i 
podsjetiti ga, da pticu odnese. Dječak je dakako, morao 
poslušati, ali srce mu je pucalo od tuge i boli, ni kajiša 
nije suviše bolno osjetio, išao je kao da mu je pamet 
pomućena, s nabreklim očima od plača, a kad bi dospio 
hvatao bi rodu, grlio je, ljubio i jecao tužnim pla- 
čem. 

A podveče, kad se već župnik bio vratio iz sela. za- 
grnuo je rodu svojom surkom, da je zaštiti od zime i 
zajedno s J6zkom — ptica je naime bila teška — pla- 
čući gorko odnesoše je u župni dvor, a za njima je tr- 
čao Lapa i također nekako žalostivo lajao. 
= Stari čim je duže razmišljavao o župnikovim ri- 
ječima i o njegovom onom iskrenom uvjeravanju, tim 
se većma vedrio, umirivao i polagano, neprimjetljivo 
mijenjao svoje vladanje prema Jagusi. 

Sve se vraćalo u stanje, kako je bilo prije, ali se u 
kuću nije vratila nekadašnja vesela vreva, onaj unu- 
trašnji mir i tiha duboka vedrina! 

Bilo je kao s razbitim loncem, koji, premda je bio 
zakrpan i naokolo bio čitav, ipak je negdje curio i 
propuštao vodu tamo, gdje ni prema svijetlu ne bi 
mogao razaznati. 

Tako je bilo i u Boryninoj kući, jer su kroz onu 
slogu na neprimjetljive pukotine procurivale pritajene 
nepovjerljivosti, pomalo već izblijedjele, ali još uvijek 
žive zamjerke i sumnje, koje još nikako nisu: bile iz- 
brisane. 

Starac. naime još uvijek, uza svu najbolju volju, 
nije izgubio nepovjerenja i gotovo je nehotice ali ne- 
prestano budno pazio na svaku Jagusinu kretnju, a 
ona nije ni na jedan tren zaboravila na onaj postupak 
i na one oštre riječi, u u njoj je neprestano kipjela od- 
mazda pošto nije mogla da umakne pred tim njegovim 
pronicavim očima, što su na.nju pazile. 

A možda ga je i zato, što je na nju pazio i što joj 
nije vjerovao, zamrzila još većma i sve jače ju je vu- 
klo k Anteku. 

Znala je tako zgodno udesiti;, da se svakih neko- 
liko dana sastajala s njim kraj plasta. U tome im je 
pomogao Witek,.koji je posve ohladio prema gazdi 
zbog one rode, a prionuo je k Jagni, jer mu je sada da- 
vala bolje užine, više namazano, a počesto mu je i od 
Anteka kapnuo koji groš. No najviše im je pomagala 
Jagustynka. Ona se tako znala ušuljati u Jagninu mi- 
lost, toliko je stekla povjerenja kod Anteka, da se na- 
prosto nisu mogli sastati bez njene pomoći. Ona im je 
donosila glasove, ona: je pazila na starca i čuvala ih 
od iznenađenja! A sve je to činila od čiste zlobe prema 
cijelom svijetu! Osvećivala se drugima radi svojih kri- 
vica i nepravda; nije trpjela ni Jagusiu ni Anteka, a 
još manje staroga, kao uopće nijednog bogataša u selu, 
koji i imaju svega, a ona nema ni kuta, gdje da sklone 
svoju glavu, ni žlice hrane! Ali isto je tako mrzila  si- 
rotinju i još većma ju je ismjehivala. 

Prava pravcata đavolska kuma, a možda još i 
gore od toga, kako se o njoj govorkalo po selu. 

— Spopast će se za gušu i izgrist će se kao bijesni 
Psi — mislila je često, vanredno zadovoljna svojim 
radom, a kako zimi nije bilo mnogo posla, obilazila je 
s kudjeljom po kućama, prisluškivala, podjarivala 
jedne protiv drugih podrugujući se svima podjednako. 
Ljudi se nisu usuđivali, da pred njom zatvore svoja 

vrata, jer su se bojali njenog neopranog jezika, a 
uglavnom zato, što je, kako vele, imala opake oči... 
nailazila je i k Antekovima, ali najčešće se sretala 
s njim, kad se vraćao s posla i tada bi mu punila uši 
novostima od Jagne. 

Nekako dvije nedjelje dana nakon župnikova po- 
hoda kod Boryninih zatekla ga je kraj jezera. 

— Znaš, stari se žestoko okomio na tebe pred žup- 
nikom. 

— A što je opet lajao? — zapita on nehajno. 

— Da podjaruješ ljude protiv dvora, da hi te 
trebalo predati žandarima, i još koješta drugo... 

— Neka samo pokuša. Prije no što bi me zatvo- 
rili, takvoga bih mu pijetla pustio na krov, da ni ka- 
men ne bi ostao na kamenu! — poviče on strastveno. 

Ona smjesta pohrli k starcu s tom novošću, a on 
je dugo razmišljavao i napokon tiho progovorio: 

— To mu je slično, on je razbojnik, to mu je 
slično. 

I više nije rekao ni riječi, nije htio da se s babom 
upušta u povjerljivosti, ali čim je naveče stigao Rok, 
on mu se povjeri. 

— Ne vjerujte u sve, što vam Jagustynka javlja, 
ona je opaka žena! 

— Možda to i nije istina, ali bivalo je takvih slu- 
čajeva. Tako je stari Pryczek zapalio svoga šurjaka, 
jer su ga omalili kod diobe, sjedio je zbog toga u tam- 

nici, ali zapalio je. Pa i Antek može to isto učiniti, mora 
da je tako nešto natuknuo, jer nije mogla sasvim iz- 
misliti. 

Ali Rok, kako je bio čovjek dobar, veoma se za- 
brinuo i stao ga nagovarati: 

— Pomirite se, prepustite mu nešto zemlje, pa i 


on mora živjeti, brže će se smiriti i ne će više biti raz- . 


loga svađi i prijetnjama... 

— Ne, makar propao, makar s torbom išao po svi- 
jetu — i to ću učiniti, ali dok sam živ, ne dam nijednog 
razora. To, što me je tukao i ša mnom postupao kao sa 
psom, to bih mu još oprostio, premda teška srca — ali 


.ako on smjera na još nešto drugo!... 


— Napuniše vam uši, a vi to uzimate k srcu!... 

— Da, to nije istina, dobro... ali da bi se tako 
što moglo dogoditi... tu me pamet ostavlja i zima mi 
prolazi kroz kosti... kad pomislim, da bi se tako što 
moglo dogoditi... : 

.Stisne pesnicu i ukoči se od groze, da bi se tako 
što moglo dogoditi. Ništa nije znao, nikada nije ni 
mislio na to, štaviše, bio je u dnu duše siguran, da je 
Jagusia nedužna, ali je osjetio, da u toj sinovoj mržnji 
prema njemu mora da se nalazi nešto malo više od 
ljutnje i srdžbe radi zemlje, da onaj bijes, što ga je 
onda vidio u njegovim očima, proizlazi iz drugoga | 
vrela, dobro je on to osjećao — i baš je u taj čas i on 
u svojoj nutrini oćutio istu tu mržnju hladnu, osve- 
tljivu i neumoljivu, pa se okrenuo prema Roku i tiho 
rekao: 

— U Lipcu je pretijesno za nas dvojicu! 

. — Što vam to opet pada na pamet, što? — klikne 
Rok prestrašeno. : i 

— Sačuvaj Bože, da mi on dopadne šaka kojom 
prilikom... 

Rok ga je umirivao, objašnjavao mu, ali ništa nije 
postigao. 

— Vidjet ćete, on će me zapaliti! 

I od toga je časa slabo kada bio miran. Svakoga 
je sumraka neopazice pazio, vrebao iza ugla, obilazio 
kuću i zgrade, zavirivao pod strehe, a noću se često 
budio, cijele sate prisluškivao i na najmanju lupu ska- 
kao s kreveta i sa psom obilazio sve kutove. Jednom je 
kraj plasta primijetio nekakve izgažene, napolak za- 

sute tragove, kasnije ih je primijetio i kod nogostupa 
i još se čvršće uvjerio, da Antek noću dolazi i da samo 
izgleda priliku za palež. Ništa mu drugo tada još nije 
padalo na pamet. : 

Kupio je od mlinara vanredno ljuta psa i sa- 
gradio mu kućicu kraj štaglja, neprestano ga dražio, 
malo mu jesti davao, huckao ga, te je pas noću jurio 
i ujedao kao da je bijesan, napadao na svakoga, pa je 
mnoge prilično obogaljio, te su se i tužbe zbog toga 
digle. i x . 

Ali uza sve te opreznosti i pažnju starac je mr- 
šavio i tako oslabio, da mu je pojas padao na pol be- 
dara, pocrnio je, pogurio se, noge za sobom vukao i 
osušio se kao iver od tih potajnih misli i briga, pa su 
mu oči sjale kao da je bolestan. 

A kako nikoga nije puštao bliže k sebi, a nije imao 
pred kim da se povjeri i potuži, to ga je ta vatra sve 
jače pekla i žegla. ' 

A nitko nije ni slutio, što se to krije u njegovoj 
nutrini i što ga podgriza. 

Budnije je pazio na svoje dobro, nabavio ljuta 
psa, noću bdio, to su tumačili tako, pošto su se te 
zime začudo razmnožili vuci i gotovo su svake noći 
znali nahrupiti u selo, često se čulo njihovo zavijanje, 
a često su znali podrovati i staje, gdjegdje bi štogod 
i odnijeli. A usto se, kao uvijek uoči proljeća, govorilo 
i o kradljivcima sve češće; govore, ukrali su seljaku 
iz Debice par kobila, u Rudki su ukrali krmka, a 
drugdje opet kravu — i kao kad kamen padne u vodu, 
nigdje im ni traga! — pa se mnogi u Lipcu počešao po 
glavi, pregledavao brave i čuvao staju, jer su imali u 
cijeloj okolici najbolje konje. 

I tako je prolazilo vrijeme polako i podjednako 
kao sati na uri, te ga čovjek ne može ni požuriti ni 
usporiti! 

Zima je neprestano bila oštra premda promjen- 
ljiva kao rijetko kada; bilo je takvih mrazova kakvih 
nisu pamtili ni najstariji ljudi, onda su pali veliki 
snjegovi, zatim je bilo nekoliko tjedana kad se otkra- 
vilo, voda je napunila jarke, a gdjegdje su i razori po- 
crnjeli, onda su opet nastale takve mećave, toliki 
zapusi, da svijeta nisi očima vidio, a iza njih su nasta- 
jali dani mirni, tihi i sunce je tako grijalo, da su se pu- 
tovi napunili djecom, ljude snašla radost, a starci se 
grijali kraj zidova. 

U Lipcu je pak teklo sve svojim drevnim tokom. 
Komu je smrt bila suđena — umro je, komu radost — 
veselio se, komu bijeda — jadikovao je, komu bolest 
ispovijedao se i čekao svoj kraj — i guralo se tako ne- 
kako uz božju pomoć, od dana u dan, od tjedna do: 
tjedna, samo da se dočeka proljeće, ili ono, što je komu 
suđeno. 


Međutim je svake nedjelje grmjela u krčmi mu- 
zika, veselilo se, pilo, kadšto se i svađalo, kadšto i po- 
čupalo, a župnik je iza toga korio s propovijedaonice, 
a događalo se i drugo koješta. Protraćili su se svatovi 
Klebove kćeri, tri su se dana zabavljali i to tako bučno, 
da su govorili, kako je Kleb od orguljaša za tu svadbu 
pozajmio pedeset rubalja. Kmet je priredio također pri- 
lične zaruke kćerine s Ploszkom. A drugdje se opet 
proslavilo krštenje, ali rijetko gdje, jer još nije bilo 
vrijeme. Mnogo se žena nadalo tek na proljeće. 

Nekako je u to vrijeme umro i stari Pryczek, jedva 
je nedjelju dana bolovao, a bila mu je siromahu tek 
šezdeset i četvrta — cijelo je selo pošlo na pogreb, jer 
su djeca priredila obilnu daću... 

Gdje su se večerom sastajali na prelo, tamo se sa- 
kupilo toliko cura i momaka, da se razvila takva za- 
bava, smijeh, veselje — da ti se srce rastopi, a pogotovo 

jer je Mateuš, koji je bio već sasvim ozdravio, vodio 
mlađariju i izvodio najviše obješenjakluka. 

A tek ono svagdanje šuškanje, ogovori, srdžbe, 
svađe, susjedske zamjerke, glasine — od njih se selo 
treslo. Kadšto bi naišao po koji stari prosjak, koji je 
pričao svašta i koješta o svijetu i proveo u selu po ne- 
koliko sedmica. 

Kadšto bi opet stiglo pismo od kojeg momka iz 
vojske, koliko je tu bilo čitanja, savjetovanja, pričanja, 
uzdisanja djevojačkog i plakanja materinskog, te je 
dostajalo za nekoliko nedjelja! 

Pa druge stvari! Tako je na priliku Magda pošla 
u službu u krčmu, Borynin je pas ujeo Walekova dje- 
čaka, pa su prijetili procesom. Andrijina se krava 
udavila krumpirom, pa ju je morao priklati Ambro- 
zije, Grzela je uzajmio od mlinara sto i pedeset rubalja 
i založio mu livadu, kovač je kupio par konja, te su 
se svi čudili tomu veoma i mnogo su o tom raspredali, 
velečasni je bolovao punu nedjelju dana, pa je do- 
lazio župnik iz Tymova da ga zamijeni — a govorilo 
se o lopovima, babe su blebetale o svakakvim sabla- 
stima, a često i o vucima, jer su, kažu, podavili ovce 
u dvoru, o gospodarstvu, o svijetu, o ljudima, i o dru- 
gom koječem, da to nitko ne bi mogao ni zapamtiti ni 
iskazati! I tako je bivalo neprestano nešto novo, te je 
svima dostajalo i za dane i za duge večeri, jer ni- 
kome nije u zimsko doba ponestajalo vremena. 

Istim su se tim bavili i kod Boryninih, samo s tom 
razlikom, što je starac nepomično sjedio kod kuće, ni 
na kakve zabave nije polazio, a ni ženskadiji nije do- 
puštao da idu, pa je Jagusiu već očaj spopadao, a 
J6zka je po cijele dane gunđala od srdžbe, jer joj je 
nekako čudno dojadilo sjedeći u kući. Jedina im je 
radost bila, što im nije branio poći na prelo, ali samo 
u one kuće, gdje su se sastajale samo starije žene. 

I tako su većinom provodili večeri sjedeći kod 
kuće. 

Jedne večeri, nekako potkraj veljače, našlo se 
nekoliko njih i sjedili su na drugoj strani kuće, jer je 
Dominikova tamo tkala platno uz lampicu, a drugi se 
radi ljute zime skupiše oko ognjišta. Jagusia i Nasika 
prele su da su im vretena sve zujala, večera se spre- 
mala, J6zka se vrzla po sobi, a stari je istrćsao lulu 
na ognjište i duboko razmišljavao, pa se gotovo ni 
oglasio nije. — Svima je dosadila tolika tišina — samo 
je vatra pucketala, iz kuta cvrčao cvrčak, tkalački 
stan na mahove udarao, ali nekako niiko da se javi, pa 
Nastka poče prva: 

— Hoćete li sutra na prelo kod Klebovih? 

— Danas nas je pozvala Marysia. 

— Rok je obećao, da će sutra tamo iz knjige čitati 
historiju o kraljevima. 

— Pošla bih, ali još ne znam... — pogleda u 


starca pitajući. 


— Ija bih pošla, tata... — zamoli [6zka. 

On ne odgovori, jer je pas žestoko lajao na hod- 
niku, a odmah iza toga ušuljao se plaho Jasiek, nazvan 
od šale razvratnikom. : 

— Zatvaraj vrata, blesane, ovo nije štala! — 
drekne Dominikova. 

— Ne boj se, ne će te nitko pojesti, što se obzireš? 
— upita ga Jagna. 

.. Jer, ovaj... r6da mora da se negdje pritajila i 
kljucnut će me... — mucao je Jasiek bacajući plahe 
poglede po kutovima. 

— Oho, rodu je gazda dao velečasnom, ništa ti 
ona ne će učiniti! — promrmlja Witek. 

— Ne znam, zašto ste je i držali, samo je ljude 
vrijeđala! 

— Sjedi i ne buncaj koješta! — zapovjedi mu 
Nastka i pokaže mu mjesto kraj sebe. 

— Eh, kome je ona što zlo učinila, možda samo 
ludama i tuđim psima! Išla je po sobi kao kakav vla- 
stelin, miševe je lovila, svima se uklanjala s puta, pa 
su je dali iz kuće! — šapne dječak gorko. 

— Mir, mir, na proljeće ćeš pripitomiti drugu, kad 
toliko žališ za rodom! 

— Ne ću je pripitomiti, jer će i ova još biti moja, 
čim nastane toplije vrijeme, već sam ja smislio kako 
ne će ostati u župnom dvoru, nego će doletjeti! 

“Jasiek je na svaki način želio da sazna, koji je to 
način, ali Witek se otrese: 

— Ludo! kokoške pipaj pa smisli što bolje. Tko 
ima svoju pamet, taj će već pronaći način i ne će od 
drugih preuzimati! 

Nastka ga ukori braneći Jaška, jer joj je mnogo 
stalo do njega, istina, bio je glupan, selo ga je ismje- 
hivalo, šeprtlja je bio, ali jedinac na deset jutara, dje- 
vojka je zato sračunala tako, pošto je Šimek imao 
samo pet jutara, a nije se znalo, da li će mu Domini- 
kova dopustiti da se ženi, to je momka privukla k sebi, 
te je on neprestano išao za njom, a držala ga u pričuvi 
za svaki slučaj. . 

Sjedio je on tako kraj nje, zavirivao joj u oči i raz- 
mišljavao, što da kaže, kad uđe knez, koji se već bio 
sa starcem pomirio i poviče odmah s praga: 

— Pozivnicu vam nosim, sutra treba da se javite 
pred sudom u podne. 

— Na raspravu zbog krave? 

— Tako tu piše zbog krave s dvorom! 

— Rano ujutro treba krenuti, jer je do kotara ko- 
mad puta. Witek, otiđi odmah k Pietreku i udesi sve, 
što treba, a ti ćeš ići kao svjedok. A je li obaviješten 
Bartek ? 

— Danas sam bio u kancelariji, za sve sam donio 
pozivnice, krenut ćete svi zajedno, ali dvor je kriv, pa 
neka plati. 

— A kako ne bi bio kriv, onakva krava! 

— Hodite na drugu stranu, imam s vama razgo- 
vora! — šapne knez. ' 

Prijeđoše i tako su dugo sjedili, da im je J6zka 
tamo dala večeru. 

. Knez ga je nagovarao, ne po prvi put, da se 
k njima pridruži, da ne prekine s dvorom, da odgodi 
raspravu, da čeka, da ne ide s Klebom i s ostalima i 
tome slično. Starac se sve dosad kolebao, smišljao, 
nije odbijao, ali nije pristajao ni uz jednu ni uz drugu 
stranu, jer se grdno bio razljutio, što ga ono onda nije 
vlastelin pozvao na vijećanje kod mlinara. 

A knez, kad je vidio, da ga ne će obrlatiti, reče na- 
posljetku, da ga primami: 

— Znate li, da smo se ja, mlinar i kovač nagodili 
s dvorom, da ćemo nas trojica voziti drvo u pilanu, a 
zatim daske u grad. 

— Dakako da znam, dosta su vas se napsovali 
drugi, što nikomu ne date da zaradi. 

— Baš ja mnogo marim što laju, šteta je vremena, 
samo hoću da vam kažem, što smo u troje udesili — 
samo slušajte, što ću vam reći. 

Starac žmigne i napne uši, kakva li će to biti pod- 
vala. 

— Zaključili smo, da vas pripusiimo u zajednicu. 
Vozit ćete koliko i mi! Potpregu imate dobru, sluga i 
onako samo ljenčari, a zaslužba je sigurna, plaćaju 
po kubiku. Prije no što se počnu poslovi u polju, za- 
služit ćete kojih sto rubalja. 

— A kad ćete početi prevoziti? — reče Boryna 
nakon duga promišljanja. 

— Pa makar i sutra. Sijeku već u bližoj sječi, a 
put nije najlošiji, pa dok je saonik, može se mnogo 
odvesti. Moj sluga polazi u četvrtak. 

— Vražju mater, samo da mi je znati, kako će se 
svršiti moje ročište zbog krave. 

— Priključite se nama, sve će se dobro svršiti, ka- 
žem vam to ja, knez... 

Starac je dugo mozgao pogledavajući pozorno u 
kneza, pisao nešto na klupi kredom, češao se po glavi 
dok napokon ne reče: 

— Dobro, vozit ću i uortačit ću se s vama. 

— Kad je tako, skrenite sutra poslije suda k mli- 
naru, pa ćemo se još dogovoriti, a ja moram ići, jer mi 
kovač okiva saone. 

Otišao je vrlo obradovan misleći, da je staroga 
kupio tim dovozom drva i da ga je na svoju stranu 
obrlatio. 

Dakako, mlinar se mogao složiti s dvorom, njihova 
zemlja nije bila sesijska i nije mu nimalo stalo do 
šume; a i knez je živio na nekadanjoj crkvenoj zemlji, 
a kovač isto tako, ali nije on, Boryna! Računao je u 
sebi: kirijašenje je kirijašenje, ali pitanje sječe po- 
sebno je pitanje, dok se nagode s vlastelinom ili dok se 
s njim zavade, proteći će još dosta vremena... a što 
mu škodi da njima odobrava, da se pravi lud, da 
s njima drži, kad on i onako ne će od svoga odstupiti, 
a međutim ne škodi zaslužiti tom prilikom nekoliko 
desetaka rubalja, konje i onako treba hraniti i slugu 
plaćati! — nasmiješi se sam sebi, protare ruke i zado- 
voljno progunđa: g ' 

— Glupi su kao ovnovi, misle, da su me nasama- 
rili kao kakvo magare, lude! 

Vrati se k ženskinju vrlo dobre volje. Jagusia nije 
bila u sobi. 

— A gdje je Jagusia? 

— Odnijela je krmu svinjama! — odgovori 
Nastka. 
Veselo se razgovarao, šalio se s Jaškom i s Domi- 
nikovom, ali je sve nemirnije iščekivao ženu, jer ne- 
kako dugo nije dolazila. Nije dao da se po njemu 
pozna, nego je izišao na dvorište. Sluge su u štaglju, na 
gumništu, spremali saone za sutrašnju vožnju, jer je 
trebalo na salince metnuti i pričvrstiti koš. Prigleda, 
progovori riječ, zaviri konjima, zaviri svinjama i u 
staju — ali Jagne nije bilo nigdje. Stane pod podstre- 
šicu malko u mraku i stade čekati. Noć je bila mračna, 
dizao se hladan vjetar šumeći, krupni, teški oblaci su 


“se gonili po nebu u krdima, snijeg je na mahove pršio. 


Tako po prilici nakon jednog ili dva očenaša javi 
se na prijelazu nogostupa neka sjena — starac se brzo 
makne, priskoči i bijesno šapne: 

— Gdje si bila, a? 

Ali Jagna, premda se u prvi čas prestrašila, od- 
vrati podrugljivo: 

— Pogledajte, lako ćete nanjušiti! — i pođe u 
kuću. 

On iza toga nije ništa o tom spominjao, ali kad su 
se spremali na spavanje, reče blago i posve meko i ne 
dižući oči prema Jagni: 

— Hoćeš li sutra da odeš k Klebovima? 

— Ako ne branite, idem s J6zkom. 

— Ako hoćeš, ne zadržavam te... ali ja idem na 
sud, kuća će ostati na božjoj volji, bolje bi bilo da 
ostaneš kod kuće... 

— Zar se ne ćete vratiti prije mraka? 

— Čini mi se, da ću se vratiti tek u kasnu noć... 
Sprema se na snijeg, daleko je, ne ću moći požuriti... 
ali kad si navalila, idi, ne branim ti... 

IX. 


Od rana se jutra spremalo na vijavicu; dan je 


svanuo oblačan, vjetrovit i mračan, pršio je sitan, suh . 


snijeg, ali oštar kao kaša, koja je jedva prošla kroz 
žrvanj, a podjedno se dizao sve jači vjetar, veoma 
bučan, koji je udarao neočekivanim vrilozima, kao 
kakav pijanac teturao na sve strane, cvilio, zviždao i 
oštro šibao snijegom. : 

Ne obzirući se na nevrijeme, u rano prijepodne 
pošla je Hanka sa starim Bylicom, a s njima još ne- 
koliko najamnica u šumu po suharke. 

Vrijeme je bilo neiskazano ružno; po polju je 
bjesnio vjetar, šibao drvećem, duhao selom, svaki čas 
dizao oblake snijega, vitlao njima zviždeći i strćsao ih 
nad svijetom kao kakve ponjave pune bijelog i bodlji- 
kavog puzdera, te se sve utapalo u zbrkanom metežu 
i fijukanju. 

Čim su prošli selo, krenuše u redu sve jedno po 
jedno zasutim međama prema šumama, što su se vrš- 
cima jedva nazirale daleko u mećavi. 

Vjetar se još dizao, udarao sa svih strana, plesao, 
vrtio se i tako je po njima šibao, da su se jedva odr- 
žali na nogama, saginjali su se sve većma k zemlji, ali 
on je prispio sprijeda, dizao suh snijeg pomiješan s pi- 
jeskom i bacao ga u lice, te je čovjek morao oči za- 
klanjati. 

Išli su šuteći, jer je vjetar gušio i kidao riječi, i 
pomalo su stenjali i ruke trli snijegom, jer je bila ciča 

zima i prodirala je naskroz kroz loše odijelo, a kraj 
kamenja se digoše zapusi, isto tako i kraj drveća i di- 
goše se nasipi, koje je trebalo obilaziti i tako prilično 
produžiti put zaobilaženjem. 

Hanka je išla sprijeda, često se obzirala na oca, 
koji se poguren, sa zamotanom glavom u marami, u 
starom Antekovom kožuhu, opasan rogozom vukao na 
kraju povorke, jedva odmičući proti vjetru. Nepre- 
stano ga davilo, morao se svaki čas zaustavljati da 
odahne i da otare oči pune suza od vjetra, a onda bi se 
trčeći požurio i tiho zastenjao: 

— Evo me, Hanu$, idem... Ne boj se, ne ću za- 
ostati! 

To se zna, volio bi on ostati u zapećku, volio bi, 
ali što će, kad je ona, jadnica, pošla, zar je mogao os- 
tati? a u kući je zima, da se ne može izdržati, djeca 
cvile od zime, nije bilo čime da se kuha, samo su se 
suhim kruhom hranili... a hladan vjetar prebire kao 
između rebara, kao da ima ledene prste... tako je on 
razmišljavao skakućući za njima. 

Tako je, kad nužda uhvati čovjeka za gušu, ne 
ćeš joj izmaknuti, čovječe, ne ćeš. 

Itako je Hanusia stisla zube i išla po drva zajedno 
s najamnicama. Da, tako se desilo, da je išla u istom 
redu s Filipkom, s Krakalinom, sa starom Kobusovom 
i Magdom Koziofovom, najvećom sirotinjom u selu. 

Samo je teško uzdisala, stiskala zube, a nije sada 
išla prvi put, nije. : 

— Pa neka! Pa neka! — šaptala je tvrdo sabirući 
u sebi snagu i strpljenje. 

Ako ustreba, ići će po drva, tegliti na leđima, stati 
u isti red s Filipkom, ali ne će zaplakati niti se potu- 
Žiti niti koga za pomoć zamoliti. 

A i kamo da se okrene? Jedino će joj možda reći 
po koju samilosnu riječ, od koje začudo samo da ne 

prsne krv iz srca... Gospodin Isus je iskušava, šalje 
križ na nju, pa će je možda jednom i nagraditi... Pa 
neka, sve će ona izdržati, ne će zanemariti djecu niti 
će spustiti ruke, ali ne će se prepustiti ljudskom milo- 
srđu i ismjehivanju! 

Napatila se ona u posljednje vrijeme toliko, da je 
svaka koštica u njoj drhtala i pucala svaka napose od 
te boli — ali je podnosila! 

Nije bilo glavno, što ju je mučila sirotinja i bijeda, 
što je često znala pokucati glad, pa je jedva djeci 
dostajalo, niti to, što je Antek u krčmi pio s drugovima, 
za kuću nije hajao, nego se kao zalutali pas tajno uvla- 


čio u kuću i na prvu se riječ prigovora laćao batine — 


to se počesto događa i drugdje, to bi se moglo oprostiti; 
došlo mu je kobno vrijeme, pa bi trebalo samo strp- 
ljivo čekati, jer može to i da prođe, — nego mu nevjeru 
nije mogla zaboraviti, preboljeti i oprostiti! 

Ne, tu se nije mogla snaći. Kako je to, ima ženu i 
djecu, pa ipak na sve zaboravlja radi one... to joj je 
stiskalo srce kao užarenim obručima, to ju je grizlo 
naskroz i raslo u njoj kao gorko, uporno sjećanje. 

— Za Jagnom on ide, nju on voli, zbog nje je 
sve to! 

Činilo joj se, da nečastivi iđe uz nju i da joj ne- 
prestano šapće u uho one užasne primjedbe, kojima 
ne može izbjeći niti ih zaboraviti nikako! Bol od za- 
gušljive bijede, poniženja, sramota, ljubomor, osveilji- 
vost i sva ta zla u nesreći zabadala su bodljikave svoje 
glave u njeno srce i kidale ga tako, da bi mogla do 
neba vrištati i udarati glavom o zid! 

— Smiluj se Gospode, uslišaj, Isuse! — jaukala 
je u sebi dižući prema nebu vatrene oči, koje se nikada 
nisu osušile od suza. 

Uze požurivati korak, jer je na uzvisinama pod 
šumom tako duhalo, da nije mogla izdržati od zime; 

babe su malko zaostajale i išle polagano, vidjele su se 
u mećavi kao crvena klupčad, *a šuma nije više bila 
daleko, magle začas padoše, šuma se pružila iz bjeloće 
kao golem, mračan zid stisnutih debala, kroz koji je 
svjetlomrcala tiha, ledena dubina. 

— Požurite se, odmorit ćete se u šumi! — zvala ih 
je ona nestrpljivo. . 

No ženama se nije žurilo, često su se odmarale 
čučeći na snijegu okrenuvši glave od vjetra kao jato 
jarebica i tiho se razgovarale, a na njeno dozivanje 
promrmlja Filipka zlovoljno: 

— Hanka juri kao pas za vranom i misi, da će 
tim štogod brže uloviti. 

— Na što je pala, sirota — šapne jeee sa- 
milosno. 

— Dosta se ona nagrijala u Boryninoj kući, a masno 
se najela, svakoga dobra okusila, pa sada neka iskusi 
i siromaštvo. Ovako čovjek cijeli život obumire od 
gladi, tegli kao vol, a nitko mu se ne smiluje. 

— A prije nam ne bi rekla ni dobar dan... 

— Draga moja, od kruha imaš roge, a proti gladu 
noge, vele. 

— Hijela sam jednom od nje posuditi trlicu, a 
ona reče, da je ima za sebe. 

— Istina, nije bila široke ruke prema ljudima, 
uzdizala se iznad drugih, kao i svi Borynini, ali šteta 
je žene, šteta. 

— Istina je, ali taj je Antek hulja, da. 

— Dakako, hulja je, da. Ali i to se zna, kad kuja 
ne će, ni pas ne će, svaki čovjek leti, gdje ga suknjom 
vabe. 

— Da se to meni dogodi, uhvatila bih Jagnu na 
Pol puta i napala bih je i izgrdila, kosu bih joj počeš- 
ljala, da bi zapamtila za cijeli život. 

— I do toga će doći, ako se to i još gore ne svrši! 

— Takvo je to Pacze$šovo sjeme, a ni Dominikova 
nije bila drukčija, bogme nije. 

— Hajdemo; vjetar nisko hvata, pa bi mogao i 
popustiti prije noći. 

Dovukoše se brzo do šume i raziđoše se ali na- 
blizu, da se lako mogu dozvati na povratak. 

Mrak ih je obuhvatio i posve progutao, pa se 
jedva gdjegdje primjećivao po koji trag. 

Šuma je bila stara, ogromna, visoka; bor je stajao 
do bora u nebrojenoj množini, u gustoj prepletenosti, 
a bili su vitki, ravni i snažni, te su bili slični golemim 
stupovima od po'rđaloga bakra, što su se sablasno dizali 
nedoglednim redovima u mraku sivozelenog svodovlja 
— tmuran, leden sjaj udarao je odozdo od snijega, a 
odozgo, kroz raščupano granje prodiralo je bjelkasto 
i mutno nebo kao kroz prodrti krov. 

Visoko se gore valjao vjetar, na mahove bi nastala 
tišina kao u crkvi kad odjedamput zamuknu orgulje 
i pjevanje prestane — samo se čuje žamor posljednjih 
uzdaha, struganje nogu, posljednji šapat molitve i oni 
pritajeni zvuci na samrti — šuma je tako stajala ne- 
pomična, nijema, kao da prisluškuje onu vrevu što 
grmi, onaj divlji poklič izgaženih polja, što se dizao 
negdje iz svijeta i ponio se visoko, daleko, te je samo 
kao plačljivi cvrkut drhtao po šumi. 

Ali odmah bi zatim udario vihar po šumi svom 
snagom, svim bi kljovima tresnuo o debla, zagrizao 
duboko, urlao po mraku, tresao divovima, ali uzalud, 
nije mogao svladati, izgubivši snagu klonuo je, stišavao 
se i umirao cvileći po gustom niskom grmlju — a šuma 
ni da bi zadrhtala, nijedna grana da bi pukla, nijedno 
stablo da bi se zaljuljalo, tišina je bila još dublja i još 
strahovitija, a samo bi po koja ptica kadšto zalepršala 
kroz mrak. 

A onda bi se opet vjetrina survala tako naglo, iz- 
nenada i snažno, kao kad pada ogladnjeli jastreb, tako 
je lomatala krilima, tresla krošnjama, pritiskala i raz- 
valjivala sve uz bijesnu riku — da je šuma zadrhtala 
kao da se probudila, prodrmana u mrtvilu svom, zata- 
lasala se s kraja na kraj, drveće se zaljuljalo od drveća, 
strašno i prigušeno mumljanje proletjelo i odjednom 
se šuma uspravila, podigla, regbi pošla je, teško se 
prigibala i pritisla uz užasan krik, a vjetar je šibao 
kao div, zaslijepljen srdžbom i osvetom, pa se digla 
vriska, šuma se napunila bojem, strah spopadao svako 
stvorenje što se šćućurilo u grmlju, a od straha obe- 
zumljene ptice vrludale su kroz snijeg, što se rušio 
s krošnje i između iskrhanoga granja i vršika. 

Nk A zatim bi nastajala dugotrajna, posve mrtva 
tišina, kroz koju se izrazito čula neka daleka, teška 
lomljava. i 

Ku Vučjim jarugama sijeku šumu, gusto se ruši — 
prošapće starac prisluškujući nad zemljom muklo 
drhtanje. 

— Ne gubite vrijeme, ne ćemo valjada do kasne 

noći ovdje ostati. 
Prodriješe u visok, mlad gaj, u takvu guštaru 
isprepletenog i zamršenog granja, da su se jedva 
mogli protisnuti u sredinu. Okružila ih grobna tišina 
nijedan glas nije onamo dopirao, i samo je svijetlo 
jedva prodiralo kroz gusti pokrov snijega, što je visio 
na vršikama kao krov. Zemljana, pepeljasta sivoća 
napunila je guštaru, na zemlji nije gotovo ni bilo sni- 
Jega, samo su mjestimice sve do koljena pokrivali 
zemlju suharci, što su davno pali, pogdjegdje su se 
zelenjele poljanice mahovine i pred zimu požutjele 
bobice ili osušene muhomorke. 

Hanka je kukom kidala deblje grane, lomila ih 
da budu podjednako dugačke i slagala ih u razastrtu 

ponjavu. Radila je tako ustrajno, da je od vrućine 
zbacila maramu s glave i po prilici za jedan sat spre- 
mila toliko breme drva, da ga je jedva mogla ponijeti, 
a i starac je sabrao priličnu pregršt, vezao ju konopcem 
i vukao obzirući se da nađe panj, kako bi lakše po- 
digao svežanj na pleća. 

Dozivali su žene, ali u velikoj je šumi opet počela 
bjesnjeti vjetrina, pa se nisu mogli dozvati. 

_— Hanu$, da krenemo prema topolama, bit će 
bolje nego preko polja. ' 

— Hajdemo, samo pazite na mene i nemojte da- 
leko zaostajati. 

Smjesta krenuše lijevo, kroz komad staroga hra- 
stika, ali teško je bilo, snijeg je ležao dubok do ko- 
ljena, mjestimice se dizao u zapusima, jer je drveće iz- 
rijetka stajalo i bilo bez lišća, samo su se gdjegdje 
između razraslih. snažnih grana tresle sijede brade, a 
tu i tamo bi se po koji mladi hrastić, pokriven pocr- 
venjelim lišćem, fijučući sagibao do zemlje. Vjetar je 
duhao iz sve snage i tako je prašio snijegom, da se 
nije moglo hodati. Starac se brzo umorio i klonuo, a i 
Hanki je ponestalo snage, pa se bremenom naslanjala 
na drveće i preplašenim očima tražila bolji put. 

— Tuda ne ćemo proći, a iza hrastika su močvare, 
moramo skrenuti na polja. 

I krenuše u veliku, gustu borovu šumu, gdje je 
bilo malko tiše i snijeg nije ležao tako visoko, pa do- 
skora izađoše u polje, — ali tamo je vladala takva 
mećava, da se nije vidjelo ni dokle bi se kamenom 
hitnuo, ništa, nego samo bijela mećava, uzvitlana, bi- 
jesna. Vjetar je neprestano srtao prema šumi, odbijao 
se od nje kao od kakvog zida, rušio se nauznak na 
polja, ali dizao se nesavladan, zgrtao čitava brda sni- 
jega i kao kakvim bijelim oblakom lupao po drveću, 
da se jauk orio po šumi, a tako se vrtio, svijao i uda- 

rao, da su jedva stigli na razore. Staroga je tresnuo o 
zemlju, te ga je morala podići, a jedva se i sama držala 
na nogama. 

Vrativši se u šumu i čučnuvši iza panjeva uzeše 
razmišljati, kojim putem da krenu, jer nisu više znali, 
na koju stranu, da se okrenu. 

Bike Ovom stazom lijevo, tuda ćemo zacijelo izaći 
na topole, kraj križa. 

— Ali ja nikako ne vidim tu stazu. 

Dugo joj je razlagao, jer se bojala krenuti na- 
sumce. : 

— A znate li, koje strane treba da se držimo? 

— Čini mi se, s lijeve ruke. 

Pođoše uz šumu, rubom, uklanjajući se malko 
navali vjetrine. 

— Pođite brže, još malo, pa će noć. 

— Samo da odahnem, evo me već letim, Hanuš, 
letim... 


Dakako, nije im bilo lako otprtiti, staza je bila 
sasvim zatrpana, a usto je sa strane, od polja, nepre- 
stano šibao vjetar i sipao snijeg, badava su se oni za- 
klanjali za drveće ili čučnuli kao zečići kraj borovice, 
svuda je pirilo kroz kosti, a šumom ići bilo je strašno, 
drveće je divlje šumilo, sva se šuma njihala i gotovo 
da je zemlju granjem mela, grane su šibale po licu, 
a kadšto bi s tolikim praskom padala drveta, te se 
činilo, kao da će se satrti i svaliti sva šuma. 

Žurili su se iz sve snage i koliko im je daha do- 
stajalo, samo da što prije uhvate put i da stignu prije 
noći, koja je mogla pasti svaki čas, jer se već sivilo 
pomalo po poljima a kroz uzvitlani snijeg su prodirali 
slijepi traci kao slabašan dim. 

Napokon su se dokopali puta i padoše kraj križa, 
jedva živi od umora. 

Križ je stajao nakraj šume, tik uz put, od šume 
su ga branile četiri goleme breze sve u bijelim pokro- 
vima, s granama, što su im visjele kao pletenice, a na 
crnom je drvu bio razapeti Krist od lima, našaranog 
takvim bojama te se činio kao da je živ, ali zacijelo 
ga je vjetar otrgnuo, jer je visio samo na jednoj ruci, 
udarao o drvo i škripio za'rđalim glasom kao da moli 
da mu se smiluju i da ga spasu. Breze, potresene vjetri- 
nom, neprestano su ga zaklanjale, drhtale su, savijale 
se, a oblaci snijega zasipavali su ga prašinom, pa je 
sav bio u magli, kroz koju je samo treptalo plavo tijelo 
i njegovo blijedo okrvavljeno lice izronilo bi na čas 
iz bjeloće, te bi se čovjeku stislo srce od boli. 


Starac ga je preneraženo gledao, krstio se, ali se 
nije usudio da se oglasi, jer je Hankino lice bilo strogo, 
napeto, nepojmljivo, kao i ta noć, što je već stizala 
šuljajući se kroz vjetar, snijeg, oblake, kroz -svijet. 

Ona kao da ništa nije vidjela i kao da se ni na 
što nije osvrtala, sjedila je zadubena u mračne misli, 
a zapravo uvijek o istom: o Antekovoj nevjeri; u njoj 
se kovitlao oblak pun okrvavljenih uzdaha kao ono 
Isusovo tijelo na križu, pun u led pretvorenih a žarkih 
suza, pun živih glasova, koji se zapekoše u boli. 

— Nema on stida, ne boji se Boga, spleo se tako 
reći s rođenom majkom! Isuse! Isuse! 

Jeza je prođe kao oluja, strah je prodrma, a onda 
uskipi tako divljom i pakosnom .srdžbom kao šuma 
ova, što se bila odjednom sagnula i bacila se bijesno 
proti vjetru. 


— Hajdemo brže, hajdemo! — zovne ona i zabaci 


breme na pleća pa prignuta pod teretom stupi na put 
ne obzirući se na starca. Tjerala ju je nesavladljiva, bi- 


jesna srdžba. 

— Sve ću ti ja to naplatiti, naplatit ću ti već! — 
cviljela je divlje poput onih golih topola, što su škripile 
šibane vjetrom. : 

— Već je toga dosta. I kamen bi se već raspuknuo, 
da ga crv tako dube! Antek ako hoće, neka propadne, 
neka sjedi u krčmi, ali svoju krivicu ne ću oprostiti, 
ne, naplatit ću joj ja sve to! Makar istrula u tamnici, 
svejedno, ali da takva mirno hodi po svetoj zemlji... 
razmišljavala je ljutito, no pomalo se u njoj stišavala 
srdžba i blijedjela kao cvijeće na mrazu, jer joj je 
počelo ponestajati snage, teret ju je pritisnuo, čvore 
joj se uprle u leđa i mada je imala maramu i kaftan, 
prodirale su u živo meso, ramena su je ljuto boljela, 
a ona guka od plahte svezana oko batine usjekla joj 
se u grkljan i gušila ju je, pa je išla sve sporije i teže. 

Put je bio zatrpan, zasut zapusima i otvoren širom 
vjetrima, te su se s obje strane topole jedva vidjele 
u mećavi, stojeći u ustalasanom, beskrajnom redu 
šumile su očajno otimajući se kao ptice kad se u zamku 
zapletu i udaraju nasumce krilima i kriče. Vjetar kao 
da je već malaksao, odozgo se stišavao, ali zato se sve 
ljuće valjao po poljima, a s obje strane puta, po ravni- 
cama, po. posivjeloj i mutnoj daljini neprestano je 
kipjela mećava, hiljade vrtloga plesale su đavolski 
ples, hiljade virova dizale se sa zemlje, vrtjele se, rasle 
kao kakva golema bijela vretena što zvrče, hiljade 
ogromnih stogova, raščupanih plastova i nasipa srljalo 
je preko polja, micalo se, zaplitalo, pred očima raslo, 
dizalo se uvis, dosizalo regbi do neba, zastiralo svijet 
i praskalo fijukom i treskom. Kao da je kakav uski- 
Pjeli kotao, pun bijele uzavrele tekućine, pokriven 
injem i ledenim parama, takva se činila cijela zemlja. 
A odasvuda, zajedno s noću stizale su tisuće glasova, 


- dizale se sa zemlje, siktale odozgo, grmjele svuda, neki 


su zvižduci unaokolo šibali kao bičevi, nejasna je 


199 


svirka drhtala iznad zemlje, šume su šumile kao kad 
orgulje bruje pred podizanje, a onda su neki uzvici, 
otegnuti, bolni, razdirali zrak kao da su to glasovi 
zalutalih ptica, neko strašno jecanje što cvili, hihot 
neki, oštra suha škripa topola, što su se ljuljale u 
mutnoj, bjeličastoj mećavi poput strašnih sablasti 
s ispruženim rukama .prema nebesima! 

Ništa se nije razaznavalo ni na jedan korak, 
Hanka se vukla gotovo nasumce, od topole do topole, 
često se odmarala i s grozom slušala te glasove. 

Kraj jedne se topole crnio pritajeni zečić, što je, 
kad ju je primijetio, skočio u mećavu, koja ga je kao 
pandžama spopala te se bolni vrisak čuo iz vijavice. 
Ona pogleda za njim samilosno, a nije se više mogla 
micati, samo se sagibala sve niže i jedva je mogla 
izvući noge iz snijega, tako ju je pritislo ono breme, 
te joj se na časove činilo, kao da na leđima nosi zimu, 
snjegove, vjetrove, uopće cijeli svijet i da je oduvijek 
hodila tako do smrti izmorena, jedva živa od napora, 
s okrvavljenom ucviljenom svojom dušom i da će 
tumarati uvijek tako do kraja svijeta, uvijek. Strašno 
joj se otegao put, kao da nije imao kraja, a teret ju 
je tako tištao, sve češće se stiskala uz drveće i sve 
duže je sjedila smućena, napolak bez svijesti, hladila 
je snijegom užareno lice, trla oči, osvježavala se, kako 
je znala, a neprekidno kao da je padala čak na dno 
tog bučnog, žestokog bjesnila življa. Tužno je samo 
plakala, suze su same od sebe tekle, izvirale su iz one 
najdublje, pritajene čovječje tuge, iz samoga. dna 
ranjena srca, iz jada onih, što pogibaju bez spase- 
nja; a na mahove, rijetko kada doduše, pošto je zabo- 
ravila na sve, molila se, šaputala molitve plačljivim 
glasom, evrkutala ih u sebi isprekidanim glasom kao 
ptičica kad se smrzava i koja samo pokadšto zalepeće 
krilom, a kako nema više nikakve snage, sjeda, šću- 

ćuri se, pijuče i smjesta se zanese u sve dublju po- 
kunjenost! 

Odjednom zadršće, trgne se s mjesta preneražena, 
jer joj se pričinilo, da čuje nekakav plač i djetinje 
dozivanje, kao da je Pietrus zove!... 

I opet pohrli iz sve snage, spotičući se na zapu- 
sima, zaplićući se u zametima, gonila ju je bojazan 
zbog djece, što se u njoj iznenada rodila i kao da ju 
je bičem tjerala, te više nije osjećala ni umora ni 
zime. 

S vjetrom je doprla do nje neka zvonjava, lupa 
ždrepčanika i ljudski glasovi, ali tako razbijeni, da 
nije nijedne riječi razabrala, premda je zastala i pri- 
sluškivala. Netko se vozio za njom i stizao sve bliže, 
dok ne izroniše iz vijavice konjske glave. 

— Otac! — šapne ona ugledavši bijelu cvjetastu 
ždrebicu i ne čekajući krene dalje. 

Nije se prevarila. Boryna se vraćao s Witekom i 
Ambrozijem sa suda. Vozili su se polako, jer su jedva 
mogli proprtiti se kroz zapuhe, a na gorim su mje- 
stima morali voditi konje na uzdi; zacijelo su bili pri- 
lično naderani, jer su se razgovarali smijući se glasno, a 
Ambrozije je često pjevuckao na svoj način ne mareći 
za mećavu. 

Hanka skrene s puta i navuče maramu niže preko 
očiju, ali uza sve to ju je starac prepoznao na prvi 
pogled i ošinuo konje da brže prođu. Konji potegnuše, 
ali smjesta zapeše u novom zapuhu. Tada se on okrene 
i zaustavi konje, a kad je ona izvirila iz vijavice i sti- 
gla uporedo sa saonicama, reče joj: š 

— Stresi drva u saone, sjedni, povest ću te. 

Tako je bila navikla na svekrove naloge, da je bez 
oklijevanja poslušala. 
> — Bylicu je povezao Bartek, sjedio je kraj drveta 
i plakao, voze se za nama. 

Ona ne odgovori ništa. Tmurno se zagledala u 
noćnu vijavicu i mećavu, što je bjesnjela naokolo, sje- 
dila je skučena na prednjem sjedalu dršćući od umor- 
nosti. Nije mogla još sabrati misli, a starac ju je pro- 
matrao dugo i pozorno. Omršavila je tako, da se 
čovjeku sažalilo gledajući njeno upalo, pomodrjelo, 
promrzlo lice. Oči su joj nabrekle od plakanja, a usta 
bila bolno stisnuta. Sva se tresla od umora i od zime 
uzalud zagrćući poderanu staru maramu. 

— Treba da se čuvaš, u takvom stanju nije teško 
oboljeti... 

— A tko će to uraditi mjesto mene! — šapne ona 
tiho. 

— Po takovom vremenu uputiti se u šumu! 

— Ponestalo je drva, nije bilo na čemu da se 
skuha... 

— Jesu li dječaci zdravi? 

— Pietru$ je nekoliko nedjelja pobolijevao, ali već 
se sasvim oporavio, pa bi sada dvaput toliko htio da 
jede — odgovori ona smjelo budeći se iz ukočenosti, 
odastre s lica maramu i pogleda mu ravno u lice bez 
nekadašnje bojazni i bez plahe poniznosti, a starac je 
neprestano zapitkivao i razgovarao i veoma se čudio 
promjeni njenoj, jer nije mogao da prepozna neka- 
dašnju Hanku. Iz nje je izbijao čudnovat, hladan mir 
i neka okamenjena, nepopustljiva snaga vidjela se na 
njenim stisnutim usnama. Nije ga se plašila kao nekoć, 
govorila je s njim, kao da joj je ravan i stran, o razli- 
čitim stvarima, a da se nijednom riječju nije potužila 
ni požalila... Govorila je izravno, određeno, glasom 
čudnovato strogim, prepaćenim i time kao skruinu- 
tim u hrapavu grudu pritajenih boli, samo se u pla- 
vim, isplakanim očima žarila žarka žeravica veoma 
osjetljive duše. 

— Vidim, promijenila si se. 

— Nužda brže prekuje čovjeka nego kovač že- 
ljezo. 

On se začudi tom odgovoru, jer nije znao što da 
na to uzvrati, pa se okrene k Ambroziju da povede 
razgovor o parnici s dvorom, koju je uprkos kneže- 
vu uvjeravanju izgubio i još morao platiti troškove. 

— Naknadit ću ja, što sam izgubio, naknadit 
ću... govorio je mirno. 

— Teško će to biti, dvor ima dugačke ruke i 
svuda će se znati osigurati. 

— Ima i proti tom osiguranju načina, za sve ima 
načina, samo treba biti strpljiv i čekati pravi čas. 

— Imate pravo, Maćeju, ali takva je zima, da bi 
se isplatilo skrenuti u krčmu, da se malko ugrijemo. 

— Skrenut ćemo. Kad je već kiselo, neka bude kao 
ocat. Ali velim vam, samo kovač mora kovati željezo 
dok je vruće, ali ako čovjek hoće da uspije, mora svoj 
udes hladno kovati i ustrajati u strpljenju. 

Stizali su već u selo, mrak se zgusnuo i vjetar je 
prestajao, samo je još prašio snijeg usput tako, da se 
kuće nisu mogle raspoznati, no pomalo se već sve sti- 
šavalo. 

Nasuprot puteljku prema kući starac zaustavi 
konje i kad je Hanka sišla s kola, pomagao joj da 
natovari breme na pleća, a onda reče tiho, da je samo 
ona čula: 

— Naiđi k meni kojega dana, makar i sutra. Mi- 
slim, da vam je teško, ona hulja propije sve, a ti za- 
cijelo umireš od gladi s djecom. 

— Istjerali ste nas, kako bih smjela da dođem... 

— Ludo, to je druga stvar, nije to tvoja briga, 
kažem ti, dođi, naći će se kod mene još i za vas. 

Ona ga poljubi u ruku i ode bez ijedne riječi, tako 
ju je spopalo ganuće za grlo, da nije mogla pisnuti 
nijedne riječi. 

— Hoćeš li doći? — zapita je on neobično meko 
i toplo. 

— Hoću. Bog vam platio, kad zapovijedate, doći 
ću... 
On potjera konje i odmah skrene pred krčmu, a 
Hanka, ne čekajući oca, koji je u taj čas baš silazio 
s Bartekovih saonica, pojuri u kuću. 

U sobi je bio mrak i tako zima, te se činilo da je 
hladnije nego napolju. Djeca su spavala stisnuta u 
krevetu pod perinom. Ona se živo prihvatila kuhanja 
i spremanja, a neprestano je razmišljala o tom čudnom 
susretu s Borynom. 

— Ne, makar ti skapao, ne ću doći, dao bi mi već 
Antek! — poviče ona srdito, ali istodobno su joj i 
drukčije, vrlo mirne misli dolazile na pamet a s njima 
i žestoka uzbuna proti mužu. 

Pa da, zbog koga se najviše napatila, ako nije 
zbog njega! 

Stari je prepisao zemlju onoj krmači i protjerao 
ih, istina je, ali Antek ga je prvi udario i uvijek je 
na njega režao, pa se stari razljutio... Imao je pravo, 
svatko bi isto tako uradio, zemlja je njegova i dječja, 
ali dok je on živ, njegova je volja da dade ili da ne 
da. A kako je samo blago rekao: Dođi! za djecu je 
pitao, za sve! Dakako, ni pol te nužde i oskudice ne 
bi bilo, da se Antek nije srepio s onom kujom. To nije 
starac kriv, nije. 

Razmišljala je svakojako i prosuđivala i sve 
većma je u njoj popuštala srdžba na starca. 

Dovukao se i Bylica tako prozebao i posve izmo- 
ren, da se dobar sat grijao kraj ognjišta dok nije počeo 
pričati, kako je već bio sasvim klonuo i možda bi se 
do smrti smrznuo kraj drveta, da nije bilo Boryne. 

— Spasio me i htio me uzeti na saone, ali kad sam 
mu rekao, da si ti pošla naprijed, prepustio me Bar- 
teku i potjerao je konje, da te stigne... 

— Zar je tako bilo? Ništa mi nije o tome spo- 
menuo. ' : 
— Tvyvrd je samo iznapolja, da se ne pozna. 

Poslije večere, kad su djeca, do sita nahranjena, 
zamotana u perinu ponovno usnula, Hanka sjedne 
kraj vatre da isprede ostatak orguljašičine vune, dok 
se starac neprekidno grijao, bojažljivo pogledavao, 
nakašljavao se, sabirao odvažnost i napokon počeo 
plašljivo: 

— Pomiri se s njim, ne osvrći se na Anteka, nego 
imaj na umu sebe i djecu. ; 

— Lako je to reći. 

« — Pa on je prvi prišao k tebi s dobrom riječju, 
napustio je ljutnju. Tamo kod njega u kući pravi je 
pakao... ako ne danas, to će sutra otjerati Jagnu i 


ostat će sam... J6zka se ne će moći snaći u tolikom go- | 


spodarstvu, on još nije star, ali ipak ne može sve po- 
raditi ni nadgledati... dobro bi bilo, da za to vrijeme 
budeš u njegovoj milosti... treba da nastojiš... kad 
bi mu u zgodan čas bila pri ruci... ne zna se, što bi 
bilo... možda bi te pozvao natrag... ne ćeš izdržati 
u ovakvoj bijedi, ne ćeš... 

Ona na te riječi ispusti vreteno, nasloni glavu na 
preslicu i duboko se zamisli o svojoj sudbini prosuđu- 
jući polagano očeve savjete. 

A starac spremi sve za spavanje i tiho zapita: 

— Jeli govorio s tobom putem? 

Ona ispriča, kako je bilo. 

— Idi onda, kćeri, potrči makar odmah sutra, 


otiđi, kad te zove, potrči... pazi samo na sebe i na 

djecu... drži se starca... iz očiju mu čitaj... dobra 

mu budi... krotko tele dvije majke sisa... prkosom 

još nitko nije svijeta osvojio... Antek će se već vratiti 
tebi... zlo ga je zahvatilo i baca ga po svijetu... ali 
čim progleda, vratit će se... Gospodin Isus pruža ti 
priliku, da se iz nužde izvučeš... nikoga ti ne slušaj, 
nego potrči... 

Dugo ju je nagovarao i uvjeravao, a kad nije 
dočekao nikakva odgovora, zašutio je zlovoljno i ude- 
sio svoj ležaj, legao je tiho, Hanka je pak prela dalje 
i razmišljala o njegovim savjetima. 

Kadšto bi pogledavala na prozor, ne vraća li se 
Antek, ali nije bilo ni glasa. 

Opet bi sjela za posao, ali danas nije mogla presti, 
nit se kidala, vreteno joj ispadalo iz prstiju, jer je sve 
pomnije prosuđivala Borynine riječi. 

— A možda će se dogoditi tako, možda će nadoći 
takav čas, da je pozove... 

I polako, polako, još vrteći se, puna kolebanja 
rađala se u njoj nesavladljiva želja za slogom i da se 
vrati k starcu. 

Nas troje trpi siromaštvo, a doskora će nas biti i 
četvoro! Hoću li onda smoći snage, a? 

Anteka nije ni brojala, nije ga u taj čas računala, 
vidjela je samo sebe i djecu, samo se osjećala sprem- 
nom, da se za sve stavi. A u koga da se pouzda? Tko 
.će joj pomoći, jedino možda Bog ili Boryna! 

Počela je maštati, ako se opet domogne gospodar- 
stva, ako opet osjeti zemlju pod nogama, tako će se 
priljubiti uz nju, tako će se uprti svom dušom i nok- 
tima, da je ništa ne će moći otkinuti ni nadvladati. 
U njoj je rasla nada istodobno s tolikom nabujalošću 
snage, da ju je u nutrini napinjala jakost, nepopustlji- 
vost i odvažnost, vatra ju je podilazila, oči joj se za- 
iskrile... već je osjećala, da je tamo kod Boryninih, 
upravljala je svim, bila je gospodarica... 

Dugo je, možda sve do ponoći, tako maštala i u 
isti mah odlučivala, da će odmah izjutra kako je na- 
ložio, pokupiti djecu i poći k staromu, makar joj 
Antek ne znam kako branio, makar ju i tukao, ona 
ne će poslušati, nego će otići i ne će propustiti tako 
dobru priliku. U sebi je osjetila nesavladljivu snagu 
za borbu makar s cijelim svijetom, nije više kolebala, 
nije se ničega bojala! 

Još je izvirila napolje, vjetar se sasvim stišao, 
smirilo se posve, noć je bila tamna, da se jedva sivio 
snijeg, nebom su se valjali golemi oblaci i talasali se 
kao voda, od strane dalekih šuma ili iz te neprozirne 
tmine dopirao je nekakav mukao šum. 

Ugasila je svijetlo i šapćući molitvu počela se 
skidati... 

Odjednom nekakav daleki vrisak, prigušen, za- 
dršće u tišini, naraste, odjekne sve izrazitije, a u isti 
čas udari u okna krvavi sjaj. 

Istrči pred kuću sva usplahirena. 

Gorjelo je, negdje su iz sredine sela plamtjeli stu- 
povi vatre, dima i varnica. 

Zvono je počelo udarati u stranu, vika se digla. 

— Vatra! ustajte, vatra! — vikne ona Stachovima, 
na brzu se ruku obuče, i ispadne na puteljak, ali go- 
tovo u isti čas se sudari s Antekom, koji je trkom bje- 
žao od strane sela. 

— Kod koga gori? ... 

— (Ne znam, vraćaj se u kuću. 

— Možda je kod oca, jer je nekako posred sela! 
— mucala je u smrtnom strahu. 

— U kuću odlazi, mrcino! — zaurla on i silom je 
odgura u sobu. 

Bio je okrvavljen, bez kape, kožuh mu je bio raz- 
deran, lice uprljano, a divlji, besvijesni oganj u očima. 

X. 


Istoga dana, kad se sve pospremalo i pala prilična 
večer, stadoše se kod Klebovih skupljati na večernje 
prelo. 

Kiebova je uglavnom pozvala same starije žene, 
s kojima je bila u srodstvu i kumstvu, a one su došle 
na vrijeme, jedna po jedna, ne izostajući i ne kasneći, 
pošto je svaka kuma rado pohađala drugu, da se za- 
jedno porazgovore i da čuju novosti. 

Prva je po običaju došla Wachnikova s gvaljom 


vune u marami i s pričuvnim vretenima pod pazuhom; | 


zatim je došla Golebova, Mateušova majka, iskreve- 
ljena, kao da se octa napila, svezane glave, jadikovala 
je neprestano i bez prekida se tužila na sve; a za njom 
je došla Walentova kao raskokodakana nakostriješena 
kokoš; za njom pak Sikorinka, mršava kao metla, 
klepetava baba, najustrajnija u susjedskim svađama; 
a za njom se dokotrljala debela kao bačva Ploszkina, 
crvena u licu, uhranjena, uvijek nakinđurena, samo- 
svijesna, dosjetljivija od svih i lajava kao malo koja, 
ali općenito nevoljena; tik za njom tiho se ušuljala, 
vrebajući kao mačak Balcerekova, suha, mala, pove- 
nula, mrka i vanredna svadljivica, koja se s pola sela 
tužakala i svaki mjesec išla na sud; a iza njih je ušla 
oholo, premda nije bila ni pozvana, Kobusova, Woj- 
tekova žena, najgora smutljivica i beskrajna pakosnica, 
te su se čuvali njenoga prijateljstva kao žive vatre. 

Došla je još sva zadihana i zasopljena žena krivo- 
ustoga Grzele, baba pijanica, podrugljivica i prefri- 
gana kao malo koja, a štetočinja na tuđem dobru naj- 
gora! Došla je i stara Sochova, mati Klebovoga zeta, 
tiha žena, veoma pobožna, koja je s Dominikovom 
najviše presjedila u crkvi; došle su i druge još, ostale, 
ali tako odabrane, da se ne zna, što bi se o njima moglo 
reći, jer su bile slične jedna drugoj kao guske u jatu, 
ne bi ih čovjek razaznao jednu od druge, osim možda 
jedino po odijelu — a skupilo se babljeg naroda mnogo 
i došle su s čim je koja mogla: jedna s vunom za pređu, 
druga s lanom, ona s kučinama, a neke sa švelom ili 
sa šakom perja za čehanje, samo da se ne čini, kao 
da su došle bez posla na ogovaranje. 

Posadiše se u velikom krugu posred sobe pod svje- 
tiljkom, što je visjela sa stropa, kao grmlje na širokoj 
gredi, bujno izraslo, razvijeno, kasnom jeseni već opa- 
reno, budući da su bile već starije, a gotovo sve 
vršnjakinje. : 

Klebova se svakoj podjednako veselila, svaku je 
pozdravljala tiho, jer je bolovala na prsima i imala 
glas tanak i zaptiven; Klab pak, kao čovjek na mjestu, 
mudar, koji je sa svakim živio u slozi, govorio je lju- 
bazne riječi i primicao stolce i klupe... 

Malko kasnije došla je Jagusia s J6zkom i Nast- 
kom, a s njima još nekoliko djevojaka, za kojima su 
stizali momci jedan po jedan. 

Mnogo se svijeta sakupilo, a i večeri su bile duge, 
posla nisu nikakva imali. Zima je bila oštra, dani mu- 
čni, pa je dojadilo ići spavati zajedno s kokoškama, 
jer se čovjek i onako do zore još naspava i naleži, da 
ga već i kukovi zabole. 

Posjedaše, kako je itko mogao, netko na klupe, 
netko na sanduke, a nekima su, kao momcima na pri- 
liku, donijeli Klebovi panjeve s dvorišta, ali još je 

dosta mjesta bilo u sobi, jer je kuća bila prostrana 
premda niska, građena po staroj modi, kažu još za 
Klebova pradjeda, računali su, da joj je preko sto i 
pedeset godina, propadala je već u zemlju, pogurila 
se kao starac i strehom je plotove doticala, te su je 
morali podupirati, da se sva ne uruši. 

Žamor se polagano razvijao, još su tiho govorili, 
samo med sobom, jedino su vretena zvrčala i tutnjila 
po podu, a gdjegdje je i kolovrat zujao, ali ne često, 
jer nisu suviše vjerovali u te izmišljotine nove mode, 
nego su voljeli presti po starome na preslice. 

Klebovi sinovi, a bila su četvorica, mladići izrasli 
kao borovi i gotovo već brkati, pleli su užeta od slame 
kraj vrata, a drugi se momci razmjestiše po kutovima 
pušeći cigarete, keseći zube i smiješeći se djevojkama, 
te se svaki čas cijela soba zatresla od hihota, a sta- 
rije su još dodavale svoje, da bude još više smijeha 
i zabave. ' 


Napokon je došao i iščekivani Rok, a odmah za 


njim i Mateuš. 

— Duše li još? — zapita netko. 

— Posve je prestalo, bit će mijene. 

— Od šume nešto šumi, zacijelo će jugovina — 
dobaci Klab. 

Rok sjedne po strani kraj spremljene zdjele, jer 
je sada kod Klebovih učio djecu, stanovao i jeo, Ma- 
teuš se pak pozdravljao s nekima ne gledajući ni u 
Jagnu, kao da je nije primijetio, premda je sjedila 
u sredini i prva mu pala u oči, nasmiješila se na to 
lako, neprimjetljivo pazeći na ulazna vrata. 

— Duhalo je danas, da Bog oslobodi. Žene su se 
dovukle iz šume napolak žive, a vele, da se još nije 
vratila Hanka s Bylicom — reče Sochova. 

— Dakako, sirotinji uvijek diše u leđa — pro- 
mrmlja Kobusova. 

eg Na što je ta Hanka spala! — poče Ploszkina, 
ali kad je primijetila, kako je Jagnu oblilo rumenilo, 


. brzo prekine i dovrši s nečim drugim. 


— Jagustynka nije bila? — zapita Rok. 

— Spletkama i ogovorom kod nas ne može da 
se nahrani, pa joj ne treba ovakvo društvo. 

— Spletkarica je ta baba, danas je kod Šimunovih 
tako zamijesila, da se kmetova žena posvađala s kne- 
ževom ženom, i da nije bilo ljudi, došlo bi do tučnjave. 

— Zato, što joj dopuštaju da vodi prvu riječ. 

— I popuštaju joj, kao da je poštena. 

— Nikoga nema, tko bi joj platio za te svađe i 
spletke. 

— Svi znadu, kakva je, pa zašto vjeruju takvoj 
lajavici? 

— Da, iko bi znao, kad govori istinu, a kada laže? 

— To je zato, što svaka rado čuje o drugoj — 
dovrši Ploszkina. 

— Neka se 6 mene očeše, ja joj ne bih oprostila! 
— poviče Tereza soldatuša. 

— Eh, kao da o tebi ne laje svaki dan po selu... 
— šapne Balcerekova podrugljivo. 

— Ako ste čuli, ponovite! — poviče ona sva 
Crvena, jer je bilo poznato, da se dobro poznavala 
s Mateušom. 

— Ponovit ću, štaviše, reći ću ravno u oči, samo 
nek se tvoj vrati iz vojske! 

.. — Čuvajte se mene, ne ćete tu koješta Pripovi- 
jedati! ' 

— Ne deri se, kad te nitko ne dira — ukori je 
Ploszkina strogo, ali Tereska se dugo nije mogla 
umiriti, sve je nešto tiho gunđala. 

— Jesu li već bili s medvjedom? — zapita Rok, 
da skrene pažnju na nešto drugo. 

— Samo što nisu, sad su kod orguljaševih. 

— A tko ide? 

_— Pa oni obješenjaci Gulbasovi i Filipkini dje- 
čaci! 

_ Evo ih, dolaze! — stadoše vikati djevojke, jer 


se pred kućom zaorila otegnuta rika, a zatim se u tri-- 


jemu začuše glasovi različitih životinja, kukurikao je 
pijetao, blejale ovce, rzao konj, a predvodio ih netko 
na fruli. Napokon se otvoriše vrata i prvi uđe mladić 
zagrnut kožuhom s naopačke izvrnutom vunom, s vi- 
sokom kapom, ogaravljena lica, te je izgledao kao 
ciganin, a vukao je za sobom na dugačku užetu 
onoga medvjeda, umotana posve u grahorinu, s gla- 
vom od kožuha, s pomičnim ušima od papira i crve- 
nim jezikom, koji je visio možda lakat dugačko, uz 
ruke je imao privezane prutove, omotane grahorinom 
i utisnute u cokule, te je išao tobože četveronoške, a 
tik za njim išao je drugi vodič, sa slamnaiom šibom 
i batinom sa zabodenim oštrim kolcima, na kojima su 
bili pričvršćeni komadići slanine, hljebovi, pa neke 
trbušaste torbice, a tek za njima orguljašev Michal, 
koji je svirao u frulu i sva sila dječaka s batinama, 
što su lupali po podu i uzvikivali iz sve snage. 

Medvjed nazove Boga, zatim zapjeva kao pijetao, 
zableji kao ovan, za'rže tobože kao vatren ždrijebac 
i stade vikati: 

— Mi smo medovođe iz daleke zemlje, preko mora 
širokoga, preko šume goleme! gdje ljudi hode na- 
glavce, gdje plotove od kobasica prave, a vatrom se 
hlade; gdje lonce na sunce pristavljaju, svinje po vodi 
plivaju a kiše rakijom padaju; mi ljutog medvjeda 
vodimo i po švijetu hodimo! Rekoše nam ljudi, da su 
u ovom selu gospodari bogati, gospodarice čestite, a 
cure lijepe! pa smo došli iz zemlje daleke, preko Du- 
nava širokoga, da nas pogostite, uljudno primite i da 
nam nešto na put date, Amen! 

nje pasa. 


— Pokažite, što znate, pa će se možda za vas nešto 
naći u komori — reče Klab. 

— Odmah ćemo pokazati! Hej! zasviraj frulice! 
poigraj, medo, poigraj! — zaviče udarajući ga bati- 
nom, a nato frula zapišti prebirući glasove, dječaci 
tresnuše batinama o pod i stadoše uzvikivati, vodič 
uze izvoditi različite glasove, a medvjed poče skakati 
četveronoške, micati ušima, mahati jezičinom, ritati se, 
goniti djevojke, a vođa ga tobože suzdržavao, udarao 
šibom kud je dohvatio i vikao: . 

— Babo, nisi našla muža sebi, evo grahorinom 
tebi! 

U sobi nastade vrisak, piska, graja, trka, metež, 
toliko veselje, da su se za slabine hvatali, a medvjed 
je neprestano skakao, komedijao, valjao se po zemlji, 
rikao, smiješno poskakivao, obujimao djevojke onim 
svojim drvenim nogama i vukao u ples prema taktu 
Michalove frule, a tobožnji medovođe su zajedno s dje- 
čacima toliko izvodili komedija, da je čudo, što se 
kuća nije razvalila od tolike vriske, trke i smijeha! 

Klebova ih obilno opskrbila dok napokon nisu 
otišli, ali još se dugo čula s puta njihova vriska i laja- 

— Tko je to igrao medvjeda? — zapita Sochova, 
kad se malko smirilo. 

— Pa Jasiek Razvratnik, zar ga niste prepoznali 

— Nisam ga mogla prepoznati pod onom glavom 
od kožuha. 

— Draga moja, za komedije ima pameti ia na- 
karada! — primijeti Kolbusova. 

— Govorite kao da je Janek baš sasvim lud! — 
branila ga Nasika, a Mateuš joj je pomogao pričajući 
o njemu koješta, kako je samo plah, ali nimalo glup, 
i tako je branio Jaška, da se nitko nije protivio, samo 
su domišljati, pritajeni smiješci počeli prelijetati preko 

lica. Opet su posjedali na prijašnja mjesta i poveli 
veseli razgovor, a djevojke s J6zkom kao najsmjelijom 
na čelu, navališe na Roka kraj ognjišta i stadoše ga 
napastovati i umiljavati mu se, da ispripovjedi kakvu 
priču, kao ono jesenas kod Boryninih... 
— A sjećaš li se, J6zia, što sam onda pričao? 
— I još kako! bilo je o Šarku Gospodina Isusa. 
— Danas ću vam pričati o kraljevima, ako ste 
rade čuti! ; 
Primaknuše mu stolac do svjetiljke, razmaknuše 
se malko, te je sjedio u sredini kao kakav stari, sijedi 
hrast na gorskoj livadi okružen polukrugom gustih, 
pognutih grmova, i stade kazivati polagano i ne glasno. 
Tišina zavlada u sobi, samo su vretena zvrčala 
a kadšto bi zapucketala vatra na ognjištu ili bi dah- 
nuo čiji uzdah — a Rok je pričao različite zgode i 
priče o kraljevima, o ljutim bojevima, o gorama, gdje 
spava ukleta vojska, što čeka samo da se na glas 
trublje probudi i da nasrne na neprijatelja, da ih po- 
bije i da očisti zemlju od toga zla; o ogromnim dvo- 
rima, u kojima su zlatne odaje, gdje uklete kraljevne 
u bijelim košuljama po mjesečini nariču i čekaju spa- 
sitelja, gdje u pustim i praznim dvoranama svake noći 
bruji muzika, vode se zabave, sastaju se ljudi, a čim 
pijetao zapjeva, svega nestaje i liježe sve u grobove; 
o zemljama, gdje su ljudi kao drveće, gdje su divovi, 


što gore prebacuju, gdje nebrojeno blago čuvaju oni. 


paklenski zmajevi, gdje su žar-ptice, gdje su Madeji, 
gdje su batine, što same od sebe lupaju, pa oni Leli-Po- 
leli, pa podnevne vile, sablasti, strašila, čarolije, ču- 
desa! — pa i drugo još koješta, divno i nevjerojatno 
tako, da su im vretena ispadala iz ruku, a duše se za- 
nosile u začarane svjetove, oči im plamtjele, suze tekle 
od neiskazane dragosti, a srca im začudo ne iskočiše iz 
grudi od čežnje i udivljenja. 

A napokon je ispričao o kralju, kojega su gospoda 
za ruglo prozvala seljačkim kraljem, jer je bio čovje- 
čan, pravedan i činio dobro cijelom narodu: o njego- 
vim krvavim ratovima, lutanju, preodijevanju u se- 
ljačko ruho, u kojem je obilazio sela, kumio se i bra- 
timio, svako zlo ispitivao i krivice popravljao i svađe 
stišavao, a onda se, da bude isto što i seljaci, oženio 
s gazdinskom kćeri iz okolice Krakova, a ime joj je 
bilo Sofija, imao je s njom djece, poveo ih na krakov- 
ski dvor i tamo je dugo godina vladao kao najbolji 
otac naroda i kao prvi gospodar! 

Slušali su sve pomnije ne gubeći nijedne riječi, 
pritajujući i dah u sebi, samo da ne prekinu to čislo 
divote. Jagusia nikako nije mogla presti, ruke joj klo- 
nuše, spustila je glavu i s obrazom prislonjenim o 
kudjelju utopila je modre, suzne oči u Rokovo lice, 
koji joj se činio kao svetac, što je sišao sa svetih slika, 
a i bio je sličan sijedom kosom, dugačkom bijelom 
bradom i onim blijedim očima, koje su se zagledale 
nekamo preko svijeta — slušala ga je svom dušom, 
svom snagom srca, što je snažno osjećalo i tako je 
vruće u sebe primala njegovo pričanje, da je jedva 
mogla disati od ganuća, sve je vidjela kao živo, pola- 
zila je dušom onamo, kamo ju je on vodio riječima, 
a najjače se dojmila njenoga srca ona priča o 
kralju i o onoj gazdinskoj kćeri. Isuse, kako joj se to 
činilo lijepo! 


— I tako je kralj živio sa seljacima? — zapita 
Klab nakon dugotrajne šutnje. 

— Da, kralj. 

— Isuse, ja bih umrla, kad bi mi kralj prozborio 
jednu riječ! — šapne Nastka. 

— Ja bih za njim pošla na kraj svijeta za jednu 
jedinu riječ! na kraj svijeta! — usklikne Jagna stra- 


stveno, prožeta tako jakim i dubokim ganućem, ako 

se pojavi u ovaj čas, ako progovori tu riječ, ona bi 
pošla smjesta, te noći, po toj zimi na kraj svijeta! 

Odmah zaokupiše Roka pitanjima, gdje li su takvi 
dvorovi, takve vojske, tolika bogatstva, ta snaga, te 
krasote, takvi kraljevi, gdje su? 

On im ispriča ponešto tužno, ali tako u isti čas 
mudro različite istine i zapovijedi, da su samo teško 
uzdisali rasuđujući i pomno promišljavajući o tim 
uredbama na svijetu. 

— Samo je danas čovjekovo, a sutra je u božjoj 
ruci! — reče Klab. 

Rok se odmarao od napora, a jer su duše sviju 
bile još zaokupljene onim divotama, počeše izmed 
sebe, spočetka tiho, a onda svima, glasno, pričati, što 
je tko znao. 

Ova reče jedno, za njom druga, a onda se sjetila 
i treća i četvrta, i svaka je nešto novo rekla, pa su se 
raspredale bajke kao niti kudjelje, kao mjesečina, što 
trepće bojama na slijepim, obumrlim vodama, prita- 
jenim u šumama — o utopljenici, što noću dolazi da 
doji gladno djetešce — o sablastima, kojima su morali 
u ljesovima probijati srca glogovim kolcima, da lju- 
dima ne piju krv; o podnevnim vilama, što dave ljude 
po međama, o drveću, što govori, o vukodlacima, o 
prikazama strašnih ponoćnih sati, o strašilima, obje- 
šenjacima, o vješticama i pokajničkim dušama — i 
o takvim čudnim strahovitim stvarima, od kojih se 
slušaocima kosa ježila, srca obumirala od straha, 
hladna jeza podilazila sve, te su odjednom zašuljeli 
obzirući se plaho, prisluškujući, jer im se pričinilo, 
da nešto hoda po tavanu, da netko vreba iza prozora, 
da se kroz okna krvavo svjetlucaju nečije oči i da se 
u tamnim kutovima nejasno pletu sjene... i mnoge se 
brzo prekrstiše šapćući očenaš u tišini i cvokoćući 
zubima... ali to je brzo prošlo, kao sjena kad oblačić 


216 


zastre sunce, pa se zatim ne zna, ni da li je bio... i 
opet se razgovarali, preli i dalje pleli one beskrajne 
bajke, koje je i sam Rok pozorno slušao i ispričao 
novu priču o konju... 

X — »Neki je siromašni seljak sa pet jutara zemlje 
imao konja, ali tako ćudljiva i lijena, kakvih malo 
ima. Badava mu je ugađao, zoblju ga hranio, nije mu 
mogao ugoditi, konj nije htio raditi, zapregu je kidao, 
kopitima se ritao, da mu nisi mogao ni blizu... Jed- 
nom se seljak razljutio, kad je uvidio, da dobrim ne 
može izaći s njim na kraj, upregnuo ga u plug i na- 
umice stao orati stari ugar, da ga izmori i da ga upo- 
kori, no konj nije htio vući. On ga išiba bičem iz sve 
snage i prisili ga. Konj je radio, ali je smatrao to krivi- 
com i dobro je upamtio dok nije dočekao zgodan čas, 
kad se gazda jedamput sagnuo, da mu skine puta 
s nogu, tresnuo ga stražnjim kopitima i na mjestu ga 
ubio, pa je zatim pojurio u široki svijet, na slobodu! 

Ljeti mu je bilo prilično, leškario je u hladovini, 
pasao tuđe žito, ali čim je stigla zima i pali snjegovi, 
stisnuo mraz, ponestade paše, on prozebao do kostiju 
pojuri opet dalje da traži hrane, pa je trčao tako 
danju i noću, jer je neprestano bila zima, snijeg i 
mraz, a vuci za njim, pa mu ih je već nekoliko napi- 
palo slabine pandžama! ... 

Trči on tako, trči, dok nije stigao na kraj zime, na 
neku livadu, gdje je bilo toplo, trave do koljena, vrela 
su žuborila i iskrila se na suncu, svježa se hladovina 
njihala nad obalama a blag vjetrić pirio. On se odmah 
baci na travu i poče žderati, jer je bio sasvim ogladnio 
— ali čim zubima zahvati travu, a ono mu pod zubima 
oštro kamenje — nestade trave! — htjede da se napije 
vode — nije je bilo, ostade samo smrdljivo blato! — 
hijede da legne u hlad, a hlad odleti i sunce zapeče 
živom vatrom! Tako se mučio cijeli dan, a sve zaba- 

dava. Htio se već vratiti u šumu, ali šume nije bilo! 
Konjče bolno za'rže, uzvratiše mu nekakvi konji izda- 
leka, on proslijedi za glasom i napokon spazi iza livada 
neki divni dvor, sav kao da je od srebra, okna mu bila 
od dragog kamenja, a krov kao da je pun nebeskih 
zvijezda, nekakvi su ljudi onuda hodili. Primakne se 
k njima, jer mu je milije bilo i teško raditi nego jadno 
od gladi uginuti... Prestojao je na žezi cijeli dan, 
tek podveče izađe netko k njemu, rekao bi, da je bio 
gazda glavom! To vam je bio Isus, onaj presveti go- 
spodar, onaj Gospod nebeski, i reče: 


— Nema ti tu mjesta, lijenčino i ubojico, kad te | 


budu blagosivljali oni, koji te sada proklinju, dat ću 
te pustiti u staju. 

— Tukao me je, pa sam se branio!: 

— Što te je tukao, to je stvar, koju ću ja riješiti, 
a u rukama držim ja i pravdu. 

— Tako sam gladan, tako žedan, tako bolan! — 
-- jadikovalo je konjče. 

— Rekoh svoje odlazi, nauckat ću vukove da 
te potjeraju... 

I konjče se vratilo u zimski kraj i vucarilo se 
gladno i ozeblo, u velikom strahu, jer su ga u stopu 
gonili vuci kao psi Isusovi, plašili ga zavijanjem, dok 
neke proljetne noći nije stao pred vratnicama svoga 
gospodara i za'rzao, da ga opet prime, ali nato izleti 
udovica s djecom i pošto ga nisu prepoznali, jer je bio 
tako propao, stadoše ga tući čim su dohvatili i kleti 
ga zbog krivice, budući da je zbog muževe smrti osi- 
romašila i živjela s djecom u velikoj bijedi. 

Konj se vratio u šumu ne znajući što da čini, tamo 
ga napadoše zvijeri, ali on se nije ni branio, svejedno 
mu je bilo, stigne li ga smrt, no zvijeri ga samo opi- 
paše, a najstarija među njima reče: 

— Ne ćemo te prožderati, jer si previše mršav, 
samo koža i kosti, šteta je pandža, nego ćemo se tebi 
smilovati i pomoći ti... 

Uzeše ga med sebe i povedoše ujutro na gazdino 
polje i upregoše ga u plug, što je stajao na njivi. Tim 
je plugom orala udovica s kravom i s djecom. 

— Poorat će s tobom, pothranit će te, a na jesen 
ćemo se vratiti, da te ispregnemo! — rekoše zvijeri. 

Za dana dođe udovica i odmah ga je prepoznala 
i premda je spočetka uskliknula, da je to čudo, što 
se vratio i bio već u plugu, ipak ju je ubrzo snašla 
tuga kad se sjetila i stala je nanovo proklinjati i tući 
ga koliko je smogla. I radila je s njim zatim, radila i 
odmazdila svoju nepravdu! Godinama je to tako po- 
trajalo u teškom, mučnom poslu, pa premda se konj- 
četu već koža ozlijedila od homuta, nije ni za'rzao, 
jer je znao, da po pravdi trpi. Tek nakon nekoliko 
godina, kad je udovica stekla novoga muža i ono ne- 
koliko jutara kraj njena polja, smekšala se prema 
konju i reče: 

— Krivicu si nam nanio, ali po tebi je gospodin 
Isus udijelio blagoslov, urodilo je, na priličnog sam 
muža naišla, zemlje sam dokupila, pa ti od sveg srca 
praštam. 

I još iste noći, kad su u kući slavili krštenje, do- 
doše vuci Gospodina Isusa, izvedoše konja iz staje i 
povedoše ga u raj nebeski!« 

Veoma su se čudili toj providnosti božjoj i op- 
širno razvezoše ražgovor, kako Gospodin Isus uvijek 
kažnjava zlo a nagrađuje dobro i ni na što, kao na 
priliku ni na takvoga konja, ne zaboravlja. 

— Pa ni onaj crvak, što u zidu dube, ne će se 
sakriti pred njegovim okom... 

— Ni najtajnija pomisao, niti ikoja ružna požuda 


— dobaci Rok. 

Jagna se na to trgne, jer je baš u taj čas unišao 
Antek, ali jedva da ga je tko primijetio, premda je 
vladala tišina, jer je za to vrijeme pričala Walentova 
takve divote. o ukletoj kraljevni, da su vretena pre- 
stala zujati, svima su klonule ruke, zaustaviše dah i 
kao začarani sjedili su slušajući svom dušom. 

I tako je prolazilo to februarsko, zimsko veče. 


Duše su se uzdizale, do pod nebo rasle i plamsale 
kao luči od smole, samo je šuštanje uzdaha, maštanja 
i čežnje poput leptira od cvijeća lepršalo po sobi. 

Omatali su se živom, drhtavom, raznobojnom pre- 
đom divote, da su im se oči posve zastrle pred cijelim 
svijetom tužnim i sivim i jadnim! 

Lutali su po tamnim poljima, osvijetljenim pri- 
kazama, što su šiknule krvavim sjajem kao žeravica; 
polazili su na ona srebrna vrela puna nerazaberiva 
pjeva, tajanstvena dozivanja, pljuska; u začarane 
šume, gdje su vitezovi, divovi, oni dvorci bili, strašne 
utvare, zmajevi, što rigaju paklensku vatru; zastaj- 
kivali su po raskršćima preplašeni, gdje sablasti hiho- 
ćući prelijeću, gdje obješenjaci jauču glasom proklet- 
nika, a vještice lete šišmiševim krilima; lutali su po 
nadgrobnim humcima za sjenama pokajničkih samo- 
ubojica; u pustim, razorenim dvorovima i crkvama 
slušali su čudne glasove, gledali u beskrajne povorke 
užasnih aveti, bili su u bojevima, pod vodama, gdje 
uspavane lastavice, isprepletene u vjenčiće, svakoga 
proljeća budi Majka Božja i pušta ih u široki svijet. 


I lebdjeli su kroz nebo i pakao, kroz.sve strahote, 


kroz tmine srdžbe božje i kroz sjaj njegove svete mi- 
losti, kroz neopisive krajeve čudesa i vremena, udiv- 
ljenja i zanosa, kroz takve svjetove, gdje čovječja 
duša luta kao ptice zaslijepljene od gromova i munja, 
kroz takva mjesta, u koja čovjek zaviri samo u času 

čuda ili u snu, gleda zaslijepljen, divi se i ne zna za 
sebe, da li je još među živima!, 

Hej! kao da se diglo more poput neodoljiva na- 
sipa, nasipa čarolija, treperenja i divote, kao da je 
ispred očiju iščezla sva zemlja, soba, ciča noć, sav 
taj svijet pun muke i jada svakojakoga, krivice i 
plača i tuge i iščekivanja — a oči se otvoriše pred 
novim, drugim i tako divnim svijetom, da toga ne 
mogu iskazati nikoja usta! 

Okružio ih svijet bajk4, bajoslovni ih život obuj- 
mio dugama, bajoslovne se sanje pretvoriše u stvar- 
nost — gotovo su obumirali od oduševljenja, uskrs- 
nuvši u isti mah tamo, u onom sjajnom, velikom, 
snažnom, bujnom i svetom životu, koji je obrastao 
divotama kao dozrelo žito vikom i makom, tamo, gdje 
svako drvo govori, svaki izvor pjeva, svaka je ptica 
začarana, svaki kamen ima dušu, svaka šuma puna 
čara, svaki grumen zemlje napojen nepoznatim sna- 
gama — gdje je sve veliko, nadljudsko, neviđeno, 
živjelo svetim životom čudesa! 

Onamo su težili svom snagom čežnje, onamo su se 
pleli očarani, gdje se sve vezalo u neprekidni lanac 
snova i života, čudesa i žudnja, u čarobnu povorku 
isanjanoga postojanja, za kojim su im hlepile umorne, 
obogaljene duše kroz svu bijedu zemaljskoga života- 
renja! 

Kakav je to siv i jadan život, kakav je to običan dan, 
sličan bolesnikovu pogledu, zastrt tugom kao maglom, 
to je sam mrak, tužna i tegobna noć, kroz koju se tek 
u času smrti mogu rođenim očima nazreti ona čudesa. 

Kao živinče pritisnuto jarmom k zemlji živiš, čo- 
vječe, radiš, brineš se, da dan preživiš, a i ne pomiš- 
ljaš, što se oko tebe zbiva, kakav se miris iz kadionice 
svijetom širi, od kakvih svetih oltara dopiru glasovi, 
kolika su pritajena čudesa svuda! 

Kao kakav slijepi kamen pod dubokom vodom 
živiš, čovječe... 

U tmini, čovječe, oreš njivu života i plač siješ, 
naporibol... 

I po blatu valjaš zvjezdanu dušu, čovječe, po 
blatu... ' 

Pričali su i dalje tako, neprestano, a Rok je drage 
volje pomogao, sam se čudio čudom, uzdisao, plakao, 
kao što su i drugi plakali... 

A kadšto bi nastala dugačka, duboka šutnja, te se 
čulo lupanje uzbuđenih srdaca, vlažan odsjev očiju 
sjao se kao rosa, drhtali su uzdasi udivljenja i čežnje, 
duše su se prostirale do nogu Gospodnjih u toj crkvi 
čudesa i pjevale su snažnu himnu zahvalnicu. Sva 
.su srca pjevala tišinom, puna čara, drhtava, opojena 
svetom pričešću snatrenja — kao što zemlja dršće ku- 
pajući se u proljetnom suncu, kao što su vode pod- 
veče za vedra i tiha vremena, pa samo se drhtaji po 
njima mreškaju i ddige i boje; kao mlado žito u prvo 
svibanjsko veče, što se slatko njiše, otegnuto šuška i 
trese vlatima kao da šapće molitvu zahvalnicu. 

Jagusia kao da je bila u nebo uznesena, tako je 
ćutjela sve duboko, tako je u sebe primala i istinom 
sve smatrala, da je to u njoj raslo i dizalo se pred 
očima kao živo, te bi sve mogla isjeckati od papira. 
Dadoše joj nekakve ispisane papire Klebove djece, 
koju je Rok obučavao, a ona je slušajući pričanje pra- 


vila od izrezaka strašila ili kraljeve ili sablasti ili zma- | 


jeve ili drugo koješta, a tako je točno pogađala, da 
je svatko mogao prepoznati na prvi pogled. 

Toliko je toga izrezuckala, da bi se tim mogla 
izlijepiti cijela greda, a još je i obojadisala crvenom 
i plavom kredom, koju joj je Antek primaknuo, a 
tako je bila zaokupljena slušanjem i poslom, da je 
na cijeli svijet zaboravila, nije se ni na njega osvr- 

tala, niti je primijetila, da je nekako nestrpljiv i da 
potajno daje nekakve znakove... a niti je itko drugi 
to opazio, jer su svi slušali u tišini, što je vladala. 

Odjednom stadoše psi bijesno zalajavati i cviljeti 
u ljesi, a jedan od Klebovih sinova istrči napolje i 
vrati se rekavši, da je nekakav čovjek pobjegao ispred 
prozora. 

Oni se na to nisu osvrtali, niti su znali, da je 
kasnije, kad su psi umukli, neko lice prošlo iza okna 
i tako se brzo izgubilo, da je samo jedna djevojka 
preplašeno uzviknula tarući od čuda oči. 

— Netko obilazi kraj prozora! — poviče ona. 

— Čuje se, kako snijeg škripi pod nogama. 

— Kao da se penje uza zid! 

Svi se ukočiše prisluškujući i bojeći se maknuti , 
s mjesta, spopao ih nenadani strah. ' 

— Tko o čem zbori, to mu se stvori! — reče neka 
žena plaho. 

— Govorili smo o nečistomu, pa se možda javio 
i traži, koga da povede! 

— lsuse i Marijo! 

— Pogledajte-der, momci, nema li koga, zacijelo 
se psi gone po snijegu. 

— Eh, dobro sam vidjela iza prozora, glava kao 


čabar i crvene oči! 
| 


— Pričinilo ti se — reče Rok, a kako nitko nije 
htio da pogleda napolje, pođe on sam, da umiri sve. 
— Ispričat ću vam priču o Majci Božjoj, pa će 


smjesta nestati prikaze — poče on kad je sjeo na 


prijašnje mjesto. Oni se malko umiriše, ali svaki čas 
bi tkogod podigao oči prema prozoru i zadrhtao pri- 
tajenim strahom. 

— >»Davno se to bilo zbilo, davno, prije mnogo 
vijekova, pa samo još u starim knjigama piše... U 
nekom selu kraj Krakova živio je kmet, Kazimir se 

zvao, a nadimak mu je bio Jastrzab (Jastreb), od 
davnine je tamo živio, koljenović i bogataš, mnogo 
je jutara zasijavao, šumu je imao svoju, kuću kao 
kakav dvor i mlin na potoku. Gospod Isus mu je 
blagoslovio, sve mu je uspijevalo, hambari su bili 
uvijek puni, gotova je novca imao u škrinji, djecu 


zdravu i ženu čestitu; dobar je on bio čovjek, mudar, | 


razborit, skrušena srca i pravedan prema svakom 
stvoru. 

Bio je na čelu općine kao otac, brinuo se za siro- 
mahe, branio pravdu, porezima nije teretio, u svemu 
je pazio na čestitost i uvijek je prvi bio da bližnjega 
pomogne i da ga spase. 

Živio je tako u tišini i mirno, sretno, kao u za- 
pećku kod Gospoda Boga. 

Kad jednom kralj stade sazivati narod u rat proti 
poganima! 

Veoma se zabrinuo Jastrzab, žao mu je bilo kuću 
napustiti i krenuti u ljuti boj. 

Ali kraljev je glasnik stajao kraj vrata i požu- 
rivao! : 

Velik se rat spremao, prokleti je Turčin napao 
na poljske zemlje, palio sela, pljačkao crkve, klao sve- 
ćenike, trijebio narod ili ga u negvama gonio u svoju 
pogansku zemlju. 

Valjalo se spremati i stati na obranu! 


Vječno spasenje čeka onoga, tko dobre volje po- 


loži glavu svoju za svoje i za vjeru svetu. : 
I sazove dakle Jastrzab općinu, izabere najkrepče 


momke, konje, kola i odmah krenuše nekako ujutro, 


poslije svete mise! 

A cijelo ih selo otpratilo plačući i jadikujući sve 
do lika Czestochowske Bogorodice, što je stajao kraj 
puta, na raskršću. 

Vojevao je godinu dana, dvije godine, dok napo- 
kon nestade o njemu svakoga glasa. 

Drugi su se već davno vratili kući, ali Jastrzebia 
nema pa nema. Mislili su, da je zacijelo poginuo, ili 
da ga je Turčin zarobio, kako su, štaviše, prosjaci i 
različiti putnici šaputali... 

Dok se krajem treće godine, u rano proljeće, nije 
vratio, ali sam, bez čeljadi, bez kola i konja, pješke, 
propao, izmoren, tek s palicom kao kakav prosjak... 

Vruće se pomolio pred likom Majke Božje, što mu 
je bilo dopušteno, da se još vrati na svoju zemlju i 
žurno krene u selo... 

Nitko ga nije pozdravio, nitko prepoznao, od pasa 
se morao braniti. 

Dođe on tako pred svoju kuću, protare oči, pre- 
krsti se, a ne može da se snađe... 

Isuse i Marijo! Gumna nema, staja nema, voć- 
njaka nema, pa ni plotova nema, a blagu ni traga... 
od kuće samo ogoretine... djece nema... pustoš... 
strašno... samo se žena bolesna izvukla iz brloga 
njemu ususret i gorkim suzama zaplakala! 

Kao da ga je grom ošinuo! ' 

Dok je on vojevao i Gospodnje neprijatelje gonio, 
naišao je na kuću pomor i pobio mu svu djecu... 
grom spalio... vuci podavili stada... opaki ljudi raz- 


&rabili... susjedi oteli zemlju... suša sažegla žito... 


tuča pobila preostalo... pa nije ostalo ništa, samo 
zemlja i nebo. 

Sjeo je na prag kao da je obamro, a podveče, kad 
je zazvonilo pozdravljenje, naglo je skočio i stao 
strašnim glasom kleti i psovati! 

Uzalud ga stišavala žena, badava mu se do nogu 
bacila moleći ga, on je kleo i kleo, što je badava pro- 
livao svoju krv za Gospodnju pobjedu, što je uzalud 
branio crkve, badava bio ranjen, podnosio glad, ba- 

dava bio čestit i pobožan, uzalud — kad ga Gospod 
Bog i onako napustio i odsudio na propast! 

Strašno je hulio Božje ime i vikao, da će se sav 
predati vragu, jer on jedini ne napušta ljude u nuždi. 

To se zna, na takav se doziv nečastivi smjesta 
javio pred njim. 

Jastrzab se u svojoj ljutini nije svladao, nego je 
zaviknuo: 

— Pomozi, vraže, ako možeš, jer mi je velika kri- 
vica nanesena. 

Luđak nije znao, da ga je Gospodin Isus htio isku- 
šati i ispitati. : 

_— Pomoći ću, ali hoćeš li dati dušu? — zakriješti 
zloduh. 

— Dat ću makar i smjesta! 

Napisaše ugovor, koji je seljak potpisao rođenom 
svojom krvlju iz prsta. 


I odmah mu od toga dana počelo sve uspijevati. 


On jedva da je išta radio, samo je nadzirao i upravljao, 
a Miško, jer tako je sebi nadjenuo ime nečastivi, radio 
je za njega, a drugi su đavoli, preodjeveni u sluge ili 


u Nijemce, pomagali — i doskora je gospodarstvo bilo 


još bolje, veće i bogatije nego prije. 

Samo djece nije nanovo bilo, jer kako bi i moglo 
biti bez božjega blagoslova! ' 

Ljuto je to izjedalo Jastrzebia, noću je često raz- 
mišljavao, kako će morati gorjeti u vječnom paklu, pa 
ga nije veselilo ni bogatstvo, ni ništa... Miško mu je 
zato morao objašnjavati, kako su se svi bogataši, go- 
spoda, kraljevi, učenjaci, pa i oni najveći biskupi za 
života prodali vragu, a da se nijedan od njih ne brine 
i ne razmišlja, što li će biti poslije smrti, nego se vesele 
i svega uživaju do sita! 

Jastrzab se nakon toga smirio i još je većma usta- 
jao proti Bogu, pa je čak i križ kraj šume posjekao, 

“svete slike iz kuće pobacao i spremao se da makne lik 
czestochowske Bogorodice, jer mu je smetao pri oranju; 
s teškom ga je mukom od toga odvratila žena jadikov- 
kama i molbama. 

I tako su prolazile godine za godinama kao što 
protiče bistra voda, beskrajno je bogatstvo raslo, .a 
s bogatstvom i ugled, pa se i kralj glavom svraćao 

k njemu, pozivao ga na dvor i posadio ga među svoje 
komornike. 

Nadimao se zbog toga Jastrzab, uzvisivao se nad 
druge, prezirao sirotinju, svako je poštenje izgubio, 
ništa mu nije bilo stalo do cijeloga svijeta. 

Luđak, nije mislio, čim će morati to platiti... 

; A na kraju je dospio i rok obračuna. Gospodinu 
Isusu ponestalo je ustrpljenja i snošljivosti prema 
okorjelom grješniku... 

Prispjelo je vrijeme suda i kazne. 

Prvo ga snadoše teške bolesti i ne napustiše ga ni 

na jedan tren. i 

Zatim mu ugine sve blago. 

Zatim grom sažeže sve zgrade. 

Zatim tuča potuče žito. 

Zatim ga čeljad odbježe. 

: Zatim pak nastade takva suša, te je sve do pepela 

izgorjelo, drveće se posušilo, vode presahnule, zemlja 

popucala. ' 

Zatim ga ljudi napustiš i bij j 

pustiše posve 

, p i bijeda sjede na 

A on je bolovao teško, tij j i 
» tijelo mu je ko 
otpadalo, kosti trunule. MI 
Zalud je moljakao Miška i svoje đavolske ortake: 


ni nečastivi ne može pomoći, kad se na čovjeka spusti 
ruka srdžbe božje! 

A i đavli se nisu više brinuli za njega: bio je 
njihov, pa su mu, da što prije umre, duhali u one 
strašne rane, da se većma gnoje. 

Samo ga je milost Gospodnja još mogla spasti! 

Nekako u kasnu jesen nadošla je noć jedna tako 
vjetrovita, da je vihar otrgnuo krov s kuće i iščupao 
sva vrata i prozore, sletila se rulja vragova i stadoše 
plesati oko uglova i nasrtati s vilama u sobu, jer je 
Jastrzab već bio na samrti... 

Žena ga je branila kako je mogla, zaklanjala ga 


svetom slikom, kredom obilježila pragove i prozore, ali. 


je već smalaksala od velike brige, da joj ne umre bez 
Sakramenata i bez pomirenja s Bogom. Premda joj je 
branio, tako je još i u posljednji čas bio okorio, 
premda je vrag sprečavao, uvrebala je čas i pohrlila 
u župni dvor. 

Ali župnik se spremao nekuda na put i nije htio 
da pođe k bezbožniku. 

— Što je Gospod Bog napustio, to vrazi moraju 
ponijeti, tamo sam ja suvišan... — i poveze se u vla- 
stelinski dvor na kartanje. 

Ona gorko zaplače od brige, klekne pred likom 
czestochowske Gospe i krvavo jecajući i srdačno ste- 
njući molila ju, da se smiluje. 

Sveta se Djeva nad njom ražali i prozbori: 

— Ne plači, ženo, uslišane su molitve tvoje... 

I siđe k njoj s oltara, kako je bila, u zlatnoj kruni, 
u modrom plaštu posutom zvjezdama, s krunicom oko 
pasa... sjajna blagošću... Presveta i slična zvijezdi 
Danici... žena pade nice pred Njom... 

Ona je podigne svetim ručicama svojim, obriše 
joj bolne suze, prigrli je k sebi i reče nježno: 

— Povedi me do kuće, možda ću ti u čemu po 
moći, službenice vjerna. 

Pogleda bolesnika i njeno se milosrdno srce veoma 
zabrine. 

— "Ne može se bez svećenika pomoći, ja sam samo 
žena i nemam one moći, koju je Isus dao svećenicima! 
Nevaljalac je on, ne haje za narod, loš je on pastir, 
teško će odgovarati zbog toga, ali samo on ima moć 
odrješenja grijeha... Idem u dvor po toga kartaša... 
Evo ti čislo, njim brani grješnika, dok se ja ne vratim. 

Ali kako će na put?... Noć mračna, vjetar, kiša, 
blato, put dalek, a usto svuda vrazi vraguju. 

Ničega se nije preplašila Gospa Nebeska, nije!... 
samo se plahtom zagrnula od kiše i pošla u onaj 
mrak... 

Stigla je u dvor ljuto izmorena i do niti pokisla. 
Pokuca i ponizno zamoli, da župnik žurno pođe k bo- 
lesniku, ali on, kad je ugledao neku siroticu i kako je 
vani pasje vrijeme, poruči, da će doći ujutro, sada da 
nema kada i nastavi kartati se, piti i šaliti se s gospo- 
dom. 

Majka Božja samo bolno uzdahne zbog njegova 
nevaljalstva pa učini, da se smjesta stvorila zlatna 
kočija, konji, lakaji, preodjenula se kao gospođa pred- 
stojnikovica i tako uđe u odaje. 

Dakako, župnik je odmah spremno pošao i hitro 
se odvezoše. : 

Prispjeli su još za vremena, ali smrt je već sjedila 
na pragu, a đavoli su silom navaljivali na čovjeka, da 
ga otmu živa prije no što svećenik stigne s Gospodi- 
nom Isusom; jedino ga branila žena čislom, prislanjala 
svetom slikom vrata, molitvom i onim Imenom Go- 
spodnjim. 

Jastrzab se ispovjedi, požali svoje grijehe, zamoli 
Boga za“ oproštenje, dobije razrješenje grijeha i u taj 
čas Bogu preda dušu. Presveta mu Djeva zaklopi oči, 
blagoslovi ženu i reče preplašenom svećeniku: i 

— Pođi za mnom!... , 

On se još nije mogao sabrati, ali je krenuo, osvrće 
se pred kućom, a nema ni kočije, ni lakaja, samo kiša, 
blato, mrak i smrt, koja je išla tragom za njim... 
Veoma se prepao i požuri za Djevicom prema ka- 
pelici! 

Gleda, a Ona je već tamo u plaštu i s krunom, 
okružena korovima anđeoskim, uspinje se na oltar, na 
prijašnje mjesto. 

Prepoznao je Kraljicu Nebesku, strah ga zaokupi, 
pade na koljena, udari u plač i ispruži ruke moleći 
milost. 

A Djevica sveta pogleda ga gnjevno i reče: 

— Vijekove ćeš tako preklečati za grijehe, opla- 
kivat ćeš dok ne okaješ... 

On se smjesta pretvori kamenom i tako ostade. 


Noću samo plače, drži ispružene ruke, smilovanje 


čeka i od vijeka vijekova tako kleči. 
Amen!... 


Do dandanas vidi se taj kip u Dabrowi kod Przed- 
borza: kraj crkve stoji na vječno sjećanje i upozore- 
nje grješnika, kako za počinjeno zlo nikoga ne mine 
kazna. 

Dugotrajna i duboka šutnja pade na sve, svatko 
je prosuđivao što je čuo i svi su bili puni svete tišine, 
udivljenja, blagosti i straha. 

Pa što da čovjek i kaže u takav čas, kad mu se 
duša rastegne kao željezo u vatri, kad nabuja čuvstvom 
i sjajem, te da je takneš, rasprsla bi se zvjezdanim 
daždom i protegla bi se kao diga izmed zemlje i neba. 

Tako su ustrajali u tišini dok se i posljednje žera- 

“vice u njima ne stadoše gasiti. 

Mateuš izvadi flautu i poče na njoj prebirati i 

tiho izvoditi tužan i promjenljiv napjev, kao da netko 

pe 


rosu prosipa po paučini, a Sochova zapjeva »Pod 


tvoju zaštitu«. Pratili su je tiho. : 

A onda stadoše pomalo govoriti o ovom 1 onom, 
kao obično. . 

Mlađarija se počela med sobom šaliti, jer je Te- 
reska soldatuša zadavala momcima vesele zagonetke, 
a kad je netko rekao, da se Boryna već vratio iz suda 
i da sada pije u krčmi sa svojim društvom, Jagusia 
se tiho digne i izađe, a da nije ni zovnula J6zku, a 
za njom se kradom odšulja Antek, stigne je još u tri- 
jemu na pragu, čvrsto je uhvati za ruku i povede kroz 
druga vrata, na dvorište, a odande kroz voćnjak iza 
štaglja. 

Gotovo nisu ni primijetili da su izašli, jer je Te- 
reska glasno vikala: 

— >Bez tijela, bez duše, a miče se pod perinom?« 
Što je to? 

— Hljeb, hljeb, to zna svatko! — poviknuše oni 
oko nje. : 
= Ili ovo: »Gost goni gosta duž lipova mosta? .. .« 

— Protak i grah! 

— Svako dijete zna takve zagonetke. 

— Kažite drukčije, pametnije! 

— >U košulji se na svijet rodi, 

A po svijetu golo hodi?« 

Dugo su pogađali, dok Mateuš napokon ne reče, 
da je to sir, pa im zada ovakvu zagonetku: 

— >Lipovo drvo veselo pjevaše, 

A konj na ovnu repom mahaše.« 

Jedva su se dosjetili, da su to gusle. 

A Tereska zada još jednu težu: 

»Bez nogu, bez ruku, bez glave i trbuha, 





Kud se okrene, svud samo duha!« 

To je trebalo da znači vjetar; počeše se zbog toga 


prepirati, smijati i sve zgodnije zagonetke kazivati, da ' 


se sva soba tresla od žamora i veselja. 
I dugo su se u noći tako u društvu zabavljali. 

XI. 


... Nahrupiše u vrt, provukoše se ispod nisko spu- 
štenoga granja i brzo, plaho, kao preplašeni jeleni, 
protrčaše iza štaglja u pomračeni snijeg, u noć bez 
zvijezda i u nedosežnu tišinu promrzlih polja. 

Izgubiše se u noći; nestade sela, odjednom je za- 
mukla ljudska vreva, i najslabiji glasovi života zani- 
jemješe, te su u jedan tren na sve zaboravili i ogrlivši 
se, pritisnuti čvrsto jedno o drugo, bedro uz bedro, 
malko pognuti, radosni a preplašeni, šutljivi a puni 
pjevanja, letjeli su iz svih snaga u taj široki svijet, 
zastrt sinjim modrilom i tišinom. 

— Jagus! 

— Što? 

— Jesi li ti to? 

— Kako ne bih bila!... 

Samo su to rekli, kadšto bi zastali, da odahnu. 

Glas im je zamro od plahog udaranja srdaca i od . 
Pritajenog snažnog pokliča radosti; pogledavali su 
jedno drugo svaki čas, oči su im se uzajamno zasvje- 
tlucale kao žarke, nijeme munje, a usta su padala na 
usta snagom groma i s tolikom gladnom, proždrljivom 
vatrom, da su se spoticali od opojnosti, daha im pones- 
tajalo, čudo, da im srca ne pukoše; zemlja im se izmi- 
cala ispod nogu, letjeli su kao u neki vatreni ponor 
i obazrevši se očima slijepim od žara trgli bi se s mjesta 
i opet trčali, ne znajući ni kuda ni kojuda, samo da- 

lje, pa makar i u najdublju noć, čak onamo u one smo- 
tane pletenice sjena... 

Još komad puta... još dva... dalje... dublje... 
dok nije sve iščezlo ispred očiju, cijeli svijet i sama po- 
misao na njega, dok nisu posve utonuli u zaborav kao 
u nezapamćenom snu, koji samo duša pozna, kao u 
divnom snu, snivanom na javi tamo u Klebovoj sobi, 
tek malo prije, te su još tonuli u sjajnom traku tihog, 
mističnog pričanja, te su još bili puni čudesa i onih 
prikazanja, te je još prosanjana bajoslovna snaga na 
njihove duše stresala divni cvat začaranosti; svete bo- 
jazni, najdubljeg udivljenja, zanosa i neutaženih 
čežnja! 

Još su bili povijeni u čarobnu dugu čudesa i 
snova, kao da su plovili s povorkom tih divota, izazva- 
nih malo čas prije, išli su kroz basnoslovne krajeve, 
između tih nadljuskih prizora, svih tih događaja, svih 
čudesa, kroz najdublje krugove zapanjenja i očara- 
nosti. U sjeni su se talasale prikaze, lutale po nebu, 
izrasle na svaki pogled oka, proijecale kroz srca, te su 
na mahove sustavljali dah, obumirali od straha i pri- 
tisnuti jedno uz drugo, zanijemjeli, zaprepašteni za- 
gledavali su u bezdanu isprepletenu dubinu sanjare- 
nja, te im se duše rascvjetaše cvijetom zanosa, presve- 
tim cvijetom vjere i molitvenog ushita i padahu čak 
na dno zadivljenja i zaborava. 

A onda, kad bi se osvijestili, dugo su lutali udiv- 
ljenim očima po noći, ne razabirajući pravo, da li su još 


med živima, da li su se u njima zbivala ta čudesa, nije . 


li sve to san, nije li omama!... 
— Ne bojiš se Jagu$, zar ne? 
— S tobom bih pošla na kraj svijeta, u smrt! — 
šapne ona snažno i pritisne se strastveno uz njega... 
— Jesi li me čekala? — zapita on malo kasnije. 

— A nego! Čim je tko ušao u trijem, sve me nešto 
kopkalo... onda sam pošla Klebovima... zato... što 
sam mislila, da te ne ću dočekati... 

=: A kad sam unišao, pravila si se, da me ne 
vidiš... 

i Ludo.. zar sam trebala gledati, da oni pri- 
mijete! ali tako me je u utrobi stislo, da je čudo, što - 
nisam pala sa stolca... vode sam se napila, da se 


rastrijeznim... 


— Najmilija moja!... 

— Sjedio si straga, osjećala sam, ali sam se bojala 
da pogledam u Tebe, bojala sam se da prozborim ri- 
ječ.. a srce mi je tako lupalo, tako kucalo, da su ljudi 
zacijelo čuli... Isuse! skoro sam vrisnula od ra- 
dosti!... 

= Mislio sam, da ću te zateći kod Klebovih, pa 
da ćemo zajedno izaći... 

— Hijela sam otrčati kući, ali ti si me prisilio... 

— A zar ti to nisi htjela, Jagu$, a?... 

M Eh često sam mislila, kad bi se ovako desilo... 
Cesto... 
— Mislila si tako! Mislila! — šaptao je on stra- 


.stveno. 


— Kako ne bih, Jantoš! neprekidno, nepreki- 
dno... Tamo iza prijelaza nije dobro... 

ze Istina... ovdje nas ne će nitko iznenaditi... 
Sami smo... 

— Sami! ... i toliki je mrak... i... prošapće 
ona, baci mu se oko vrata i zagrli ga svom snagom 
strasti i ljubavi... , 


: Po poljima nije više duhalo, samo bi vjetar kad- 
što blagim daškom prošao i kao šaptom od milovanja 
hladio užarena lica. Nije bilo ni svijetlih zvijezda ni 
mjeseca, nebo je visjelo nisko, natrpano prljavim i 

istrganim runom oblaka, kao da je stado sivih volova 
polijegalo na pusti i goli ugar, a daljina se nazirala 
kao kroz sivi, rastanjeni dim, te se činilo kao da je 
cijeli svijet satkan od magle, drhtava mraka i uzbur- 
kana taloga. 

Dubok, uzbudljiv ali jedva primjetljiv šum drh- 
tao je u zraku, kao da je dopirao od strane šuma 
utonulih u noći ili od strane oblaka, iz onih divljih 
pukotina, iz kojih su na mahove znala prhnuti jata 
bijelih oblaka, što su hitro bježali kao ključevi pro- 
ljetnih ptica, kad ih gone jastrebi. 

Noć je bila tamna i bolno uzburkana, gluha a 
puna čudna kretanja, puna straha, nedohvatna 
drhtanja, plaha šuškanja, pritajenih prikaza i na- 
gla nastupanja nerazjašnjivih i užasnih zbivanja; 
kadšto bi odjednom ispod pokrova tmine zasjala 
sablasna bljedoća snijega, onda bi neko ledeno, vlažno, 
gnojno svjetlucanje puzlo kroz tminu zmijolikim za- 
vojima, zatim kao da je noć opet sklopila vjeđe, mrak 
je padao kao crn, neproziran pljusak i gubio se cijeli 
svijet, te su se oči, kad nisu mogle ništa nazreti, ne- 
moćno skliznule u dubinu groze i duša se kočila pri- 
gnječena tmurnim mrtvilom groba, a na časove su se 
razdirale koprene sjen4, pucale su, kao da ih je grom 
rasporio i kroz strahovite jazove oblaka vidjela su se 
u dubinama tamnoplava polja zvjezdanog, tihog neba. 

Onda bi opet s polja ili iz kuća, s neba ili iz 
utonule daljine, ne zna se otkuda, zadrhtali raspršeni, 
puzavi neki glasovi, neki drhtaji svijetla, kao neke 
izgubljene jeke, prikaze zvukova i davno mrtvih 
stvari, što lutaju svijetom, plove u tužnoj povorci i 
nestaju ne zna se gdje, kao obamrli sjaj zvijezda. 

No oni su bili slijepi za sve, u njima se digla i 
rasla bura, svaki je tren bivala jača, pretakala se iz 

srca u srce potokom žarkih a neizrečenih požuda, 
munjevitih pogleda, bolnih drhtaja, nenadanih uzne- 
mirenja, vrelih poljubaca, zbrkanih, neskladnih i blje- 
štavih riječi poput divljih udaraca groma, smrtnog | 
zanijemljenja, rječitosti i tolikog čara u isti mah, da 
su se davili zagrljajima, do boli se pritiskali, naprosto 
se grebali noktima, kao da su hijeli iz sebe iščupati 
utrobu i okupati se u nasladi muke, a bionama zastrte 
oči nisu više ništa vidjele, pa ni same sebe. 

I poneseni ljubavnom olujom, slijepi za sve, 
mahniti, lišeni pameti, stopljeni jedno s drugim kao 
dvije upaljene baklje, nosili su se u tu neprozirnu 
noć, u pustoš i muklu samoću, da se predadu jedno 
drugom na smrt, do dna duš4, koje je proždirao vječni 
glad trajanja... 

Nisu više mogli govoriti, nesvijesni su se samo 
uzvici otkidali negdje iz dubine, prigušen samo šapat, 
otrgnut i strelovit kao plamsaj ognja, nesavezne riječi 
opojene strašću, pogledi koji do srži proždiru, pogledi 
zaprepašteni od bezumnosti — pogledi orkana, koji se 
survaše jedan na drugoga, te ih je prožeo tako strašan 
trepet požude, da su se pritisli s divljim cviljenjem i 
pali... posve izvan sebe... 

Cijeli se svijet zavrtio i survao zajedno s njima 
u ognjeni ponor... 


— Pamet me već ostavlja!... 

— Ne viči... mir, Jaguš... 

— Kad moram... pobješnjet ću, što li! 
— Čudo, da mi se srce ne raspukne! 


— Izgorjet ću... zaboga, pusti... daj da odah- 
nem... 


— O, Isuse... umrijet ću... Isuse!... 

— Jedina ti na svijetu... 
— Jantos! Jantoš!... 


... Kao što se sokovi, što skrovito žive pod zem- 
ljom, svakoga proljeća bude, bujaju besmrtnom po- 
žudom, kroz naslage svijeta međusobno teže, teku 
s krajeva zemlje, nebom kolaju, dok se ne nađu, 
iščeznu u sebi i u svetoj se tajni začnu, da zatim 
pred zadivljenim okom postanu u proljetno doba ili 
cvijetom, čovječjom dušom ili trepetom zelenog 
drveća... : 

Tako su oni srtali jedno k drugom kroz duge čež- 
nje, kroz dane patnje, kroz sive dugačke, puste dane, 


dok se nisu našli i s jednakim, nesavladljivim krikom | 


požude pali u zagrljaj stegnuvši se tako snažno kao 
borovi, kad ih bura iščupa i skrhane baci jednog na 
drugoga, te se grle očajno, svom snagom i u smrtnom 
rvanju ljuljaju se, bore, njišu prije no što će ih za- 
jedno zateći ljuta smrt... : 

A zastrla ih i zaprela noć, da se zbude, što je 
određeno... 


Jarebice se stadoše dozivati negdje u mraku, ali 
tako blizu, da se čulo, kako ide cijelo jato; brz šum 
se čuo, kao da im se digoše krila i udaraju o snijeg, 
onda pojedini, oštri glasovi počeše razdirati tišinu, a 
od sela, koje valjada nije bilo daleko, dopiralo je pri- 
gušeno i snažno pjevanje pijetlova. 

— Već je kasno... — šapne ona bojažljivo. 

— Još je daleko do ponoći, oni pjevaju jer će se 
vrijeme promijeniti. 

— Južnjak će doći. 

— Da, snijeg je omekšao. 

Zečevi negdje blizu, valjada za kamenjem, gdje 
su sjedili, počeše cviljeti, goniti se i skakati kao na 

svadbi, dok ne pretrčaše kraj njih te odskočiše pre- 
neraženi. 

— Pare se gadovi i tako su zaslijepljeni, da i ne 
vide čovjeka. Proljeće je blizu. 

— Mislila sam, da je neka divlja zvijer... 

— Mir, čučni! — šapne on preplašenim glasom. 

Šuteći se pritisnuše uz kamenje. Iz mraka, što se 
bijelio svjetlucanjem snijega stadoše se javljati neke 
dugačke sjene, što su puzale... micale su se pola- 
gano... kradom, onda se izgubile, kao da su u zemlju 
propale, samo su im oči sjale kao krijesnice u grmlju; 
nekoliko hvati od njih sunuše i izgubiše se posvema 
u mraku, dok se odjednom nije začuo kratak, bolan, . 
smrtan krik zečji, zatim oštar topot, hroptanje, neko 
užasno valjanje, hrska krhanih kostiju, strašno reža- 
nje i opet duboka i uzbudljiva tišina zavlada una- 
okolo. 

— Vuci su razderali zeca. 

— Da nisu nabasali na nas! 

— Sjedimo od vjetra, pa nas nisu nanjušili. 

— Bojim se... hajdemo... zima mi je... — 
strese se ona. 

On je ogrli i stade je grijati takvim poljupcima, 
da su oboje smjesta zaboravili na cijeli svijet, čvrsto 
se obuhvatili oko pasa i krenuli nekom stazicom, što 
im je sama došla pod noge; išli su ljujajući se teško 
kao što se miče drveće pokrito preobiljem cvijeća pa 
se tiho njiše u zujanju pčela... 

Šutjeli su, samo tiho mljaskanje poljubaca, uzdi- 
sanje, strastveni uzvici, muklo krčanje opojenosti, 
radosno lupanje srdaca kao da ih je zagrnulo drhta- 
vim žarom proljetnih polja: bili su kao tratina kada 
procvate u proljeće, okupana u sjajnom zujanju pro- 
ljeća; isto su im tako cvale oči, isto su tako disali 
vrućim dahom polja ugrijanih sunčanom žegom, drh- 

tanjem nabujalih trava, žuborom i svjetlucanjem po- 
toka, prigušenim cvrkutom ptica; srca su im kucala 
jednomjerno s tom svetom zemljom, a pogledi padali 
kao teški, rodni cvat jabukov, a riječi tihe, rijetke, 
važne, prskale su iz jezgre duše, kao sjajne mladice 
drveća u majsko praskozorje, a dah im je bio kao 
lahor, koji miluje mladu travu, a duše kao proljetni, 
sunčani dan, kao žito što uspravno strši, puno ševina 
cvrkutanja, svijetla, šuštanja, svjetlucava zelenila i 
nesavladljive radosti života... 

Zašutjeli bi odjednom i zaustavili se gubeći se u 
mraku nekog nestajanja kao kad oblak zasire sunce 
i utihne svijet, smrači se i u tuzi i strahu nestaje na 
jedan tren... 

Ali smjesta bi se digli iz njemoće, radost je u 
njima plamijela kao požar, svadbeni je zvuk brujao 
u njihovim dušama, okrilatio ih snagom tolike sreće 
i tako ih nukao da polete do neba, da su i ne znajući 
zapjevali strastveno i posve bez svijesti... 

Njihali su se po taktu glasova, koji kao da su 
lepetali duginim krilima i zvjezdanim, žarkim prska- 
njem zvukova prosipali se u obumrlu i pustu noć. 

Ništa više nisu znali, išli su pritisnuti jedno uz 


drugo, bez volje, izgubljeni u sebi, bez misli, pijani . 


od one nadljudske snage ćućenja, što ih je uznosila 
. u nadsvjetove i izbijala u neskladnoj, zbrkanoj pje- 
smi gotovo bez riječi. 

...Pjesma divlja i bučna izbijala je kao bujica 
potoka iz nabujalih srdaca u prostrani svijet pobjed- 
ničkim krikom ljubavi.... 

...i kao vatreni grm gorjela je u kaosu mraka 
i noćnog meteža... 

...bila je na mahove kao teški, bučni šum voda, 
što razbijaju ledene okove... 

... jedva primjetljivim zujanjem i slatkim šaptom 
zvonila je poput talasa žita, što se ljulja na suncu... 

...pucali su zlatni lanci zvuka, prosipali se u 
vjetar i porđali teško su se vukli po razorima, te su 
bili samo uzvici noći, kadšto nemoćni jecaj, osamljeno 
dozivanje, glas iščezao, glas plah... “ 

...i umirali su u grobnoj tišini. . 

Ali malo kasnije prhnuli su kao preplašene ptice 
k suncu mahnitim letom, srca su nabrekla tolikom 
snagom poleta i nestanka u svemu, da su provalili 
kao blistava himna zanosa, kao molitvena pjesma či- 
tave zemlje, kao besmrtan poklič opstanka. 


— Jaguš! — šapne on začuđenim glasom, kao da 
ju je tek sada primijetio kraj sebe. 

— Evo me! — odgovori ona nekako suzno i tiho. 

Nađoše se na puteljku, što je išao duž sela, iza 
štagljeva, ali već na Boryninoj strani. 

Jagna odjednom zaplače. 

— Što ti je? 

— Što ja znam?... tako me nešto stislo, da mi 
suze same cure. 

On se veoma zabrine, sjedoše kraj nekoga štaglja, 
na ugao, što je stršio, on je čvrsto pritisne i zagrli, a 
ona se kao dijete priljubi k njegovim prsima, zamisli 
se, a suze joj kapahu iz očiju kao rosa iz cvijeća. On 
ih je brisao i rukom i rukavom, no one su neprestano 
tekle... 

— Bojiš li se?... 

— A čega! samo što u meni raste takva neka 
tišina, kao da smrt stoji uz mene, a tako me nešto 
kopka, tako diže, da bih htjela nebo dohvatiti i otplo- 
viti s ovim oblacima u svijet. 

On ne odgovori, oboje zašuiješe, u njima se od- 
jednom nešto smrklo, neka im sjena pala na duše i 

pomutila jasnu dubinu i napunila ih čudnovato bol- 
nom čežnjom, te su se još većma priljubili jedno uz 
drugo, tražili u sebi nekakav oslonac, jače prodirali 
kroz sebe u neki željkovani svijet... 

Vjetar zaduše, drveće se plaho zanjiše i pospe ih 
mokrim snijegom; nagomilani teški oblaci počeše se 
odjednom raspadati i juriti na protivne strane, a tih, 
drhtav jauk preleti preko snijega. 

— Treba se požuriti kući, kasno je već — šapne 
ona i malko se digne. 

— Ne boj se, još ne spavaju, čuju se glasovi na 
putu, to se zacijelo razilaze od Klebovih. 


— Muzlicu sam ostavila kad sam muzla, pa će 


krava još noge polomiti. 

Zamuknuše, jer su se čuli neki glasovi bliže i pro- 
đoše; ali negdje po strani, kao da je na istom puteljku, 
zaškripi snijeg, a neka visoka sjena izroni tako izra- 
zito, da su skočili na noge. : 


— Netko je tamo... eno vreba kraj plota. 
— Pričinilo ti se... kadšto idu takve sjene ža 
oblakom. : 


Dugo su prisluškivali gledajući u tminu. 

— Hajdemo do plasta, tamo će biti više mira! — 
šapne on vruće. 
' Plaho su se svaki čas obzirali, zastajkivali suzdr- 
žana daha i prisluškivali, ali unaokolo je bilo tiho i 
inrtvo; priđoše zatim pognuti, oprezno, k plastu i uvu- 
koše se u duboki otvor, što se crnio tik nad zemljom. 


Opet se smračilo na svijetu, oblaci se stisli u ne- 
prozirnu“ gužvu, blijeda se svjetlost ugasla, noć kao 
da je zaklopila vjeđe i pala u dubok san, vjetar je 
prošao bez traga, tišina je disala još tiša i još nespo- 
kojnija, te se čulo drhtanje drveća pod teretom sni- 
jega i daleki, daleki šum vode, što je padala na mlin- 

ska kola, a nakon dužeg vremena opet zaškripi snijeg 
na puteljku: jasno se već čuo tih, oprezan, kao vučji 
korak... Neka se sjena otkinula od zida i pogureno 
se pomicala po snijegu, dolazila sve bliže, rasla, za- 
ustavljala se svaki čas i opet išla... skrenula za plast 
od strane polja, gotovo doplazila do“ otvora i dugo 
prisluškivala. : 

Onda se odšuljala k prijelazu i izgubila se kraj 
drveća. 
Nije prošlo ni koliko Zdrava Marija, kad se opet 
pojavila vukući za sobom omašnu rukovet slame, za- 
stala na jedan tren, posluhnula i skočila k plastu, 
zatrpala uski otvor... kresnula šibicom i vatra se u 
trenutak zasjala po slami, zatitrala, tisućom jezika 
bljesnula i začas planula krvavom plahtom obuhva- 
tivši cijelu stranu plasta... 

Boryna pak prignut, strašan kao mrtvac, vrebao 
je s vilama u rukama. 


Oni su smjesta razabrali, što se zbiva: krvav je 


sjaj počeo da prodire u unutrašnjost i zagrižljivi je 


dim ispunio jamu. Trgoše se s krikom lupajući o 
strane, ne znajući, gdje je izlaz, pomahnitali od straha, 
jedva dišući, dok nije Antek nekim čudom napipao 
prislon, upro se svom snagom i zajedno s prislonom 


pao na zemlju, ali prije no što se dignuo, stari nasrne 


na njega i pribode ga vilama k zemlji, no nije dobro 
namjerio, Antek se digao i prije no što je stari po- 


.novio udarac, tresnuo ga pesnicama u prsa i izgubio 


se trkom u široki svijet! 

Starac se baci prema plastu, ali ni Jagne nije 
više bilo, samo je šmuknula i iščezla u noći. On stade 
urlati mahnitim, posve neljudskim glasom: 

— Vatra! vatra! — i stade trčati s vilama oko 
plasta, te je u krvavom sjaju bio sličan nečastivom, 

jer je vatra zahvatila već cijeli plast i šumeći, valja- 
jući se i sikćući izbila uvis u strašnom stupu plamena 
i dima. 

Ljudi pritrčaše, po selu se pronio vrisak, netko 
udari u zvono, strah zahvati srca, a crvenilo je raslo i 
požar je vatrenom plahtom mahao na sve strane i 
prskao kišom iskara na zgrade, na cijelo selo. 


244 


XII. 


Što se događalo u Lipcu iza one neobične noći, 
to ne bi ni prvi mudrac u selu mogao sve zapamtiti 
i ispripovjediti; tako je naime uzavrelo u selu kao 
u mravinjaku, kad ga kakav nevaljalac pročačka 
štapom. i 

Tek što se malko razdanilo i ljudi protrli oči od 
noćnoga mraka, svatko se odmah požurio na garište, 
mnogi su još usput šaptali molitve i trkom trčali kao 
na kakvu uzbunu. 

Dan je svanuo iežak i maglovit, a premda je već 
bilo doba da bude jasan dan, ipak je bilo još uvijek 
mračno kao da tek sviće, jer je počeo snijeg padati 
mokrim krpama i zastr'o svijet svojom prhkom, ca- 
klenom i mekanom ponjavom, no nitko se nije obzirao 
na to padanje, stizali su sa svih strana i satima su 
stajali na garištu raspredajući tiho o onom jučeraš- 
njem i strižući ušima, ne bi li čuli što novo. 

I žamor je nastao priličan, jer je naroda prido- 
lazilo sve više, gomile su već stajale u ljesi, puno je 
bilo dvorište, a prava je stiska bila kraj plasta, da se 
sve crvenjelo na snijegu od ženskoga ruha. 


Plast je izgorio do dna, bio je razvaljen, samo . 


su dva stupa stršila s garišta opaljena kao cjepanice, 
a na hlijevi i na štaglju bili su krovovi pokidani sve 
do zida i porazbacani, pa je cijeli puteljak i polje 
unaokolo na daleko bilo puno porazbacanih nago- 

rjelih dijelova krova, izlomljenih letava, pregorjele 
slame i napolak pougljenoga drveta i svakojake pa- 
ljevine. : 

Snijeg je neprekidno padao i sve pokrivao cakle- 
nom prevlakom, mjestimice se topio od prigušene 
žeravice, a gdjegdje su iz razvaljenih gomila sijena 
udarali prameni crnoga dima i sunuo bi blijedi, puc- 
ketavi plamen. Seljaci bi se smjesta na njega bacili 
čakljama, gušili ga cokulama, udarali batinama i za- 
trpavali snijegom. ' 

Baš su bili raznijeli takvu hrpu, što je tinjala, kad 
netko, čini se da je bio Klebov sin, izgrne čakljom 
neku nagorjelu krpu i uzdigne je visoko. 

— Jagusina marama! — vrisne podrugljivo Ko- 
ziolova, jer se već dobro znalo, što se zbilo. 

— Pročačkajte-der, momci, možda ćete naći još i 
kakve hlače!... 

— Eh, ponio ih je čitave, samo ih je mogao 
putem izgubiti. 

— Cure su već tražile, netko ih je upozorio. 

_— Da ih odnesu Hanki — govorile su praskajući 
smijehom. 

— Mir, lajavice, gle! na zabavu su se skupile i 
zube će kesiti zbog tuđe nesreće! — poviče ljutito 
kmet. — Kući, babe! što tu stojite? Već ste se dosta 
namljele jezičinama — i nasrne, da ih rastjera. 

— Kanite se vi nas! pazite vi na ono, zbog čega 
ste postavljeni! — poviče Koziolova tako glasno, da 


je kmet u nju samo pogledao, pljunuo i pošao na > 


dvorište, a nitko se nije ni ganuo s mjesta, babe pak 
počeše cokulama primicati maramu, ogledahu je pa 
tiho i jezovito stadoše nešto pričati. 

= — Ovakvu bi trebalo žaračem istjerati iz sela kao 
vješticu! — reče Kobusova glasno. 

jetilo. 


— Pa da! zbog nje je sve to! zbog nje! — odo- 
bravaše Sikorinka. 

— Jest, ali je Gospodin Isus očuvao, da nije cijelo 
selo s dimom otišlo! — šapne Sochova. 

— Istina je, čudo je, to je pravo čudo! 
— Ani vjetra nije bilo i za vremena se primi- 


— A neiko je udario u zvono, jer je selo bilo u 
prvom snu. 

— Kažu, da su medovođe išli iz krčme i prvi su 
opazili. x 
— Draga moja! Boryna ih je sam glavom zatekao: 
u plastu i tek što ih je rastjerao, vatra je odmah pla- 
nula. Jučer sam kod Klebovih opazila, da će biti nešto, 
dok su zajedno izišli. 

— Kažu, da je već odavno na njih vrebao. 

— Da! Kazivao je moj dječak, da je jučer cijelo 
vrijeme hodao pred Klebovom kućom i držao ih na 
oku — reče Kobusova ispod nosa. 

— Jasno je, da je Antek potpalio iz zlobe. 

— Zar nije već prije prijetio? 

— Cijelo je selo to znalo. ' 

— Moralo se tako svršiti, moralo! — dometne 
Koziolova. : 

A u drugoj grupi starijih gazdarica šaptalo se 
također koješta, samo tiše i ozbiljnije. 

— Stari je, kažu, tako izbio Jagnu, da leži bo- 
lesna kod majke... jeste li čuli? i 

— Jesam! Vele, da ju je istjerao čim je svanulo, 
škrinju je za njom izbacio i sve njeno odijelo — do- 
baci Balcerekova, koja je dotad šutjela. ' 

— Ne govorite koješta, malo prije sam bila u 
kući, škrinja je na svome mjestu — tumačila je 
Ploszkina. 

— Ja sam još na svadbi kazivala, da će se tako 
svišiti — prihvati glasnije. 

_— Što se zbiva, Isuse dragi, što se zbiva! — za- 
' jauče Sochova i uhvati se za glavu. 

— Pa što, zatvorit će ga u tamnicu, to je sve! 

— Aitreba mu to po pravdi: cijelo je selo moglo 
izgorjeti! 

— Baš sam najtvrđe spavala, a Luka, što je išao 
s medovođama, kuca na prozor i viče: »Vatra!« Isuse 
i Marijo! na prozorima crveno, kao da je netko žera- 
vicom zasuo okna, od straha sam svu snagu izgu- 
bila... a zvono zvoni u, stranu... ljudi viču... — 
raspriča se Ploszkina. 

— Čim su rekli, da Boryna gori, odmah mi je 
sinulo, da je to Antekovo maslo — prekine je neka 
žena. 

— Mir, govorite, kao da ste rođenim očima vidjeli. 

— Nisam vidjela, ali kad svi tako govore... 

— Još je na poklade Jagustynka natucala o tome 
tu i tamo. 

— Nema govora, okovat će ga i posaditi iza brave. 

— A što mu mogu? je li tko vidio? ima li svje- 
doka? a? — primijeti Balcerekova, velika pravdašica, 
koja je i zakone poznavala. 

— A zar ga nije zatekao stari? ... 

— Zatekao ga ali na nečem drugom, a sve da je 
i vidio, kako je potpalio, ne može svjedočiti kao otac, 
a živjeli su u kavgi. 

— To je stvar suda, nije naša, ali tko je kriv pred 
Bogom i ljudima, ako ne ta kuja, Jagna, zar ne? — 
podigne opet strogi glas Balcerekova.. 

— Istina je! Tako je! takva sablazan, toliki gri- 
jeh! — šaptale su tiše, stisle se u gomilu i stale jedna 
za drugom nabrajati njene grijehe. 

Govorile su sve glasnije i sve češće su osuđivale, 
navodile su sve, što je bilo i što nije bilo, što je god 
koja čula ili izmislila o njoj; sve nekadašnje uvrede 
i zlobe zasiktaše im u dušama, na nju se prosuše poput 
tuče od kamenja pogrde, psovke, prijetnje, opake i 
mrske riječi, uzburkana pakost, pa da se u taj čas 
javila, zacijelo bi na nju pesnicama navalile. 

Muškarci se pak u drugoj skupini razgovarali 
mirnije, ali nisu se manje žestoko obarali na Anteka; 
gnjev je pomalo zahvatio sva srca, duboko ogorčenje 
je žestoko uzburkalo svjetinu, sijevalo u očima kao 
munje i mnoga se pesnica ispružila prijeteći, spremna 
da udari, mnoga je tvrda riječ zarežala kao kamen, 
pa se i Mateuš, koji ga je spočetka branio, morao oka- 
niti, samo je na kraju rekao: 

— Mora da mu se pamet pomela, ako se na tako 
što odvažio! 

Ali nato skoči kovač i stade gazdama tumačiti, 
kako je Antek već davno prijetio paležom, kako: je 
stari već davno to znao i kako je cijele noći bdio. 

— A da je on to učinio, na to bih prisegao, a 
uostalom ima svjedoka, posvjedočit će i kazna mora 
pasti na takve, mora! Zar se nije neprestano dogovarao 
s momcima, zar se nije bunio protiv starijih, zar nije 
nagovarao na zlo, znam ja i s kojim momcima, znam, 
gledam evo u njih, slušaju me sada i još se usuđuju 
braniti takvoga! — derao se i prijetio. — Pošast od 
takvoga prelazi na cijelo selo, pošast, u kriminal 
s njim, u Sibir, batinama ga zatući treba kao bijesno 
pseto, kao da nije dosta hule božje, što s rođenom 
maćehom... Nego još i potpaljuje! Čudo je samo, da 
nije i cijelo selo zahvatilo! — vikao je strastveno, a 
valjada je imao u tome računa. 

Primijetio je to Rok, koji je s Klebom stajao po 
strani, pa reče: 

_ Oštro se dižete proti njemu, premda ste još 
jučer s njim pili u krčmi. : . 

— Svatko mi je neprijatelj, tko je mogao cijelo 
: selo dovesti na prosjački štap! 

— Ali vlastelin vam nije neprijatelj! — dobaci 
Klab ozbiljno. : 

On poviče na njih, povikaše i drugi, a kovač se 
baci među ljude i stade podjarivati, pozivati na osvetu, 
izmišljavaše o njemu nemoguće stvari, te se narod, i 
onako već uzbuđen, do dna zamutio i uzburkao, po- 
češe glasno vikati, neka se dovede palikuća, okuje u 
negve i povede u ured, a drugi, žešći, već su se obzi- 
rali za toljagama i htjeli potrčati, izvući ga iz kuće 
i tako namlatiti, da za cijeli život zapamti!... a naj- 
ljuće su navaljivali oni, kojima je Antek više puta 
batinom pobrojao rebra... 

Digla se galama, vika, kletve, prijetnje i tolika 
“zabuna, da se narod strčao i pleo kao guštara kad je 

šiba vjetrina, i stao se ljuljati, udarati kao talas o 
plotove, pritiskati prema vratima i prosipati se na 
put — zalud je priskočio knez da ih umiri, zalud su 
kmet i stariji ljudi razlagali i tumačili, njihovi su se 
glasovi gubili u paklenskoj vrevi, a zaneseni od struje 
išli su zajedno s drugima, nitko nije slušao niti se 
obzirao na njihovo govorenje, svatko je navalio, pri- 
tiskao, vikao iz sve snage, kao da su opsjednuti i kao 
da ih sve nosi oluja odmazde... 

Odjednom se stade gurati Koziolova naprijed 
derući se glasom do neba: 

— Oboje su krivi, oboje dovucite i kaštigujte na 
garištu... : 

Babe, a naročito najamnice i svakojaka sirotinja 
povedoše se za njom i uz nečovječji krik, raskrečene, 
izvan sebe gurale su se uz nju na čelo rulje kroz svje- 
tinu kao bijesan, bučan potok; digla se vriska i piska 

u tijesnoj ljesi, pošto su svi odjednom nahrupili, svi 
su vikali, svi su mahali pesnicama, gurali se silom, 
oči su im prijeteći sjale, a zbrkana, divlja vreva izbi- 
jala je iz njih kao šum uzburkanih voda, kao glas 
općega gnjeva, koji je plamenom zahvatio sva srca — 
stiskali su se sve jače i brže, kad oni, što su išli prvi, 
uzeše dovikivati: 

— Župnik s Gospodinom Isusom ide! župnik! 

Svjetina se trgne kao da je vezana na lancu, za- 
talasa se i navali na pui, zaustavi se, rasprši se u sku- 
pine, stiša se i odjednom zanijemi, pade na koljena 
i sagne gole glave... . 

Od strane crkve dolazio je župnik s Gospodinom 
Isusom; Ambrozije je išao sa zapaljenim fenjerom 
sprijeda i zvonio... 

Prošao je brzo, već se vidio kroz gusti snježni 
oblak kao kroz zamrznuto okno — kad se ljudi počeše 
dizati s koljena. : 

— Ide k Filipki, kažu, da je jučer u šumi tako 
ozebla, da od jutros jedva diše, vele da ne će dočekati 
večeri. 

— Pozvali su ga i k Barteku s pilane. 

— Zar je bolestan? 

= — Kako, zar ne znate? tako ga je prignječilo drvo, 
da je s njim zacijelo gotovo... — šaptali su gledajući 
za župnikom. 

Nekoliko gazdarica krene za njim u pratnji, a 
čitava četa momaka potrči prijekim putem preko 
jezera prema mlinu, ostali pak ostadoše stojeći, ne 
znajući, što bi, kao stado ovaca kad ih iznenada pas 
optrči. Srdžba se nekuda djenula, onaj snažni nagon 
se rasprsnuo, žamor umuknuo. Pogledali su se kao da 
su se probudili iz dubokoga sna, stupali s noge na 
nogu, češali se po glavi, nešto i progovorili, mnogi se 
od njih i zastidio, pljunuo, kapu pritisnuo i krado- 

mice se kupio iz gomile, koja se razilazila putem kao 
kad se voda prolije i polagano je iščezavala otječući 
u ljese i kuće. Jedino je Koziolova uza sve to još 
“ glasno psovala i prijetila Jagni i Anteku, ali videći, 
da su je svi napustili, klela je, da je bijes mine, sva- 
đala se s Rokom, koji joj je odbrusio istinu i pošla 
u selo, pa je napokon ostalo vrlo malo ljudi, kao i 
oni, što su čuvali garište i pazili, da u slučaju, ako se 
opet javi vatra, priskoče u pomoć. 

I kovač je ostao na dvorištu, ali tako je bio ljut 
zbog toga, što se dogodilo, da je samo šutio, nemirno 
se vrzao, zavirivao u kutove i svaki čas gonio Lapu, 
koji je neprestano na njega lajao i napadao... 

Boryna se za cijelo to vrijeme nije nijedamput po- 


kazao, kazivali su, da se zakopao u perine i da spava. 


samo je J6zka s očima nabreklim od plača izvirivala 
pred kuću na narod i opet se skrivala, pa je jedino 
Jagustynka vodila brigu oko gospodarstva, no i stara 
je danas bila ujedljiva kao osa i nepristupna kao još 
nikada, te su se bojali da je išta zapitaju, jer je od- 
govarala tako, kao da si koprivu polizao. 

Baš o podne dovezao se pisar sa žandarima i sta- 
doše popisivati što je izgorjelo i ispitivati uzroke po- 
žara. Dakako, da se i ostali ljudi raspršiše na sve 
strane, da ih ne bi možda povukli da svjedoče. 

Putovi su gotovo sasvim opustjeli, istina, snijeg 
je bez prekida padao, pa još i mokriji, jer čim je tak- 
nuo zemlju, topio se i gustom je mlakom pokrivao sve, 


u kućama je naprotiv zujalo kao u košnicama, jer je . 


toga dana u Lipcu nastalo nešto kao neočekivani blag- 
dan, slabo je tko radio i mislio na što, pa su gdjegdje 
krave mukale kraj praznih jasala, svuda se rasprav- 
ljalo, često bi netko šmuknuo iz kuće u kuću, babe su 
jurile s jezičinama, novosti su kružile kao vrane s dim- 
njaka na dimnjak, a na prozorima i pred vratima, u 

ljesama izvirivala su radoznala lica, čekajući, da li će 
žandari povesti Anteka! 

Radoznalost i nestrpljivost rasle su od sata do 
sata, a ništa se sigurno nije znalo, jer je svaki čas 
neiko dojurio sav zadihan s viješću, da su već otišli 
po Anteka, drugi su prisizali, da je on žandare izbio, 
oteo se iz lisičina i krenuo u svijet, a drugi su opet 
drugo nešto pleli. 

Međutim je bilo istina samo to, da je Witek trčao 
u krčmu po rakiju i da se iz Borynina dimnjaka 
gusto pušilo, po tom su zaključivali, da se priređuje 
neko jelo za žandare. 

A već podveče prošla su kneževa kola s pisarom 
i sa žandarima, ali bez Anteka. 

Selo je zaokupilo začuđenje i razočaranje, jer 
su svi bili uvjereni, da će ga gvožđem okovana povesti 
u kriminal, zalud su lupali glave i smišljali, što li je 
stari izjavio u zapisnik, to je znao samo knez i kmet, 
ali oni ne hijedoše reći ništa, pa je radoznalost van- 
redno porasla i pleli su se svaki put drugi domišljaji i 
nimalo vjerojatni... 

Polako je nastala tamna i dosta tiha noć, snijeg 
je prestao padati i kao da se spremalo na smrzavicu, 
jer premda su sive oblačine još jurile nebom, ipak je 
gdjegdje u visokim prazninama zasjala trepetljiva 
zvijezda i oštar je vjetrić pomalo stiskao razmekšani 
snijeg, da je pucketao pod nogama, po kućama se 
zasjaše svijetla i ljudi se, skupljeni u tijesnim sobama, 
kraj ognjišta, smirivahu od uzbuđenja toga dana, a 
da ipak nisu prestali ispredati domišljaje i naslu- 
ćivanja. 

A gradiva nije nedostojalo, jer ako nisu odveli 
Anteka, znači, da nije on zapalio, nego tko? — Va- 
ljada nije Jagna; u to ne bi nitko povjerovao, niti sta- 
rac; takova misao nije nikomu ni pala na pamet! 

Lutali su tako nasumce, a da ni na koji način nisu 
mogli naći izlaza iz te mučne zagonetke... U svim se 
. kućama o tom govorilo, a nitko nije doznao istinu, 
samo je iz tog raspravljanja proisteklo to, da je srdžba 
na Anteka prošla, zašutjeli su čak i njegovi neprija- 
telji, a prijatelji, kao Mateuš, opet digoše svoje gla- 
sove u obranu, no zato se digla velika nesklonost prema 
Jagni i dosegla je strahotu strašnoga, smrtnoga gri- 
jeha. Žene je uzeše na jezike i tako su je navlačile 
med sobom kao po oštrom onom trnju, da joj nisu 
ostavili čitavog nijednog komadića kože! Zapalo je tom 
prilikom i Dominikovu dosta toga, zapalo... a još su 
više na nju bile bijesne i zato, što nitko nije znao, što 
se događa s Jagnom, jer je stara otjerala znatiželjne 
s praga kao nasrtljive pse. 

Ali jedno su svi jednodušno i podjednako osjećali, 
duboko saučešće prema Hanki, koju su iskreno žalili 
i srdačno se smilovali nad njom, štaviše, Klebova i 
Sikorinka pođoše odmah to veče k njoj s dobrom riječi 
uzevši sa sobom ponešto u zavežljajima. 

Tako je prošao taj dan, kojega su se dugo sjećali, 
a sutradan se opet sve vratilo kao što je prije bilo, ra- 
doznalost se ugasla, srdžba ohladnjela, ogorčenje se 
stišalo i klonulo, svatko se opet vratio k svom poslu, 
pognuo glavu pod jaram i podnosio sudbinu, koju mu 
je Gospod Bog udijelio bez roptanja i strpljivo. ' 

Istina, govorkalo se tu i tamo o tim događajima, 
ali sve rjeđe i površnije, jer su svakom bliže i preče 
vlastite brige i kubure, što ih svaki dan sobom donosi. 

Došao je ožujak i nastade vrijeme koje se uopće 
nije moglo podnijeti, dani su bili mračni, tužni i tako 
puni padanja kiše, mokroga snijega, da je teško bilo 
izviriti iz kuće, sunce kao da se negdje izgubilo u onim 
niskim, zelenkastim dubinama oblaka, pa ni na jedan 
trenutak nije zasjalo — snijeg se polagano topio ili se 

smekšan i podrovan zelenio od kiše kao da je popljes- 
“nivio, voda je stajala u brazdama i potapala nizine i 
dvorišta, a noću je znala stisnuti hladnoća, pa je teško 
bilo proći oleđenim putovima i prijelazima. 

Uz takvo pasje vrijeme brže se zaboravilo na po- 
žar, s tim lakše što ni Boryna, ni Antek, ni Jagna nisu 
izazivali ljudske oči, propadoše u zaborav kao što ka- 
men pada na dno, te se tek voda kadšto nad njim uz- 
ie. namreška, ustalasa, zavrti, zašumi i opet mirno 
eče. 

Tako je prošlo nekoliko dana sve do posljednjega 
pokladnoga utorka. Bo 


: Kako je pokladni utorak bio napolak blagdan, to 
je već od rana jutra vladala po kućama velika 
žurba, sobe su se malko pospremile, a gotovo je iz svake 
kuće netko krenuo u gradić po koješta, a ponajviše po 
meso ili barem po komad kobasice ili slanine, samo se 
sirotinja morala zadovoljiti sleđem uzetim od židova 
na veresiju i krumpirima sa solju. 

Kod bogataša su se već od podneva cvrljili uštipci, 
te se unatoč vlažnog vremena po cijelom selu širio 
miris pregorjeloga masla, pečenoga mesa i drugih 
tečnosti, što još većma vabe slinu. 

.Medovođe su se opet povlačili od kuće do kuće sa 
svojim čudovištima, pa su se neprekidno a svaki put 
s druge strane čuli vrištavi glasovi momčića. 

A . Naveče pak, poslije večere, udesiše glazbu u kr- 
čmi, na koju je pohitao svatko živ i tko je mogao mi- 
cati nogama ne obzirući se na susnježicu, što je počela 
padati još od sumraka. 

. Zabavljali su se od sveg srca, jer je to bila pos- 
ljednja zabava pred korizmom. Pietrek, Borynin sluga, 
svirao je u gusle, pratio ga na flauti Mateuš, a u bu- 
banj je udarao Jasiek Razvratnik. 

Nauživali su se zabave kao malo kada i do kasno 
doba noći, sve dok nije zvono na crkvi otkucalo u znak, 
da je već ponoć i kraj poklada; smjesta zamuknuše 
zvuci muzike, prestadoše plesati, ispiše žurno do kraja 
flaše i čaše i narod se tiho razišao, ostade samo Ambro- 
zije prilično podnapit, koji je po svom običaju počeo 
pjevati pred krčmom. 

Samo je u kući kod Dominikove sjalo svijetlo do 
kasne noći, pričalo se do drugih pijetlova, jer je tamo 
sjedio knez s kmetom i udešavali su izmirenje Jagne 
i Boryne... 

Selo je već davno spavalo, tišina je okupila svijet. 
jer je kiša nekako oko ponoći prestala, a oni su još 
uvijek vijećali... 

Samo u Antekovoj kući nije bilo ni tišine, ni 
mirna sna, ni veselih poklada. 

Što se sve zbivalo u Hankinoj duši kroz te duge 
dane i noći, od onoga časa, kad ju je za vrijeme po- 
žara sreo pred kućom i silom ju naijerao da se vrati 


u kuću, to valjada samo Gospod Bog zna, no toga ne . 


će iskazati nikoja ljudska riječ. 

Da, još je iste one noći sve saznala od Weronke. 

Tad je u njoj obamrla duša od muke i ležala je 
kao gol mrtvac, strašan u svojoj smrti. Prva se dva 
dana gotovo nije maknula od preslice, ali nije prela, 
nego je samo nesvijesno micala rukama kao čovjek, 
koji je zapao u smrtan san, zagledala se praznim ispi- 
jenim pogledom u samu sebe, u onu ljutu mećavu 


tuge, u one bolne vrtloge vrelih suza, krivica i ne- 


pravda, te nije to vrijeme ni spavala, ni jela, niti pravo 
znala, što se oko nje zbiva, nije znala ni za dječji plač 
ni za samu sebe, dok joj se nije smilovala Weronka i 
poskrbila se za djecu i za starca, koji je povrh toga 


256 


još i obolio od onog polaska u šumu i ležao u zapećku 
stenjući tiho. 

3 Anteka kao da nije ni bilo, odlazio je čim bi 
svanulo, a vraćao se u kasnu noć ne mareći ni za nju 


ni za djecu, a ona se uostalom nije mogla svladati ni 


toliko, da mu progovori ma i jednu jedincatu riječ, 
nije mogla, tako ju je od tuge zapekla duša i kao da 
se u kamen pretvorila. 

Tek trećega dana nekako se probudila; kao da se 
trgla iz strašnoga sna, no bila je tako promijenjena, 
kao da je posve druga ustala iz onoga mrtvila, lice joj 
je bilo sivo, gotovo pepeljasto, izorano naborima, po- 
starala se za nekoliko godina, tako se skupila, kao da 
ju je netko od drveta izrezao, samo su joj oči plam- 
sale bistro i suho, a usta su se čvrsto stisla, a osim toga 
je opala na tijelu, pa je ruho na njoj visjelo kao na 
kolcu. , 

2 Ustala je opet na život, ali i u nutrini je bila pro- 
mijenjena, pa premda je prije imala dušu kao u prah 
sagorenu, u srcu je osjetila neku čudnu snagu, koju 
prije nije ćutjela, nepokolebljivu snagu života i borbe, 
drsku samosvijest, da će svladati i nadjačati sve. 

Priskočila je odmah k djeci, što su tužno plakala 
zagrlila ih i začudo da ih nije ugušila poljupcima, a s 
isti je čas briznula u dugački, slatki plač, pa joj je od- 
lanulo i posve se sabrala. 

Žurno je spremila sobu i pošla k Weronki, da joj 
zahvali za dobro srce i da je zamoli za oproštenje 
starih uvreda. Odmah su se složile i sestra se nije mogla: 
načuditi, što se Hanka nije tužila na Anteka niti ga 
psovala, niti jadikovala zbog svoje sudbine, ne, to kao 
da je davno za nju umrlo i palo u zaborav, tek je na 
kraju rekla oporo: 

e Sada se osjećam kao da sam udovica, a i jest 
tako, jer se sama moram brinuti za djecu i za sve. 

I doskora, još istoga tog dana svečera, pošla je u 
selo do Klebovih i drugih poznanica, da dočuje, što se 
s Borynom zbiva... jer je dobro zapamtila njegove 
riječi, što ih je izrekao onda na rastanku. 

Ali nije odmah pošla k njemu, počekala je još ne- 
* koliko dana, jer se ustručavala da mu dođe na oči tako 
brzo poslije onoga svega. 

Tek slijedeće srijede, na Pepelnicu, ne priredivši 
ni doručka, ogrnula se kako je znala najbolje. dala 
djecu na brigu Weronki i spremila se da izađe. 

_— Kud se spremaš tako rano? — zapita Antek. 

_ U crkvu, danas je Pepelnica — odgovori ona 
nevoljko i okolišajući. 

_ Zar ne ćeš prirediti. doručak? 

_ Idi u krčmu, židov će ti dati na vjeru — otme 
joj se nehotice. 

On skoči na noge kao da ga je tko batinom oši- 
nuo, ali ona izađe ne obzirući se na to. 

Sada se više nije bojala ni njegove vike ni srdžbe, 
činilo joj se, kao da joj je on stran i dalek, te se i sama 
tomu čudila, a premda je kadšto u njoj nešto zadrhtalo 
kao posljednji plamečak nekadašnje ljubavi, kao ža- 
rište zatrpano tugom i razgaženo, ona je to naumice 
u sebi gazila snagom uspomena na one krivice, koje 
nikada ne će pregorjeti. 

Baš su ljudi polazili u crkvu, kad je skrenula 


na topolov put. 


Dan je svanuo neobično vedar i jasan, sunce je. 


sjalo od ranoga jutra, noćna jaka smrzavica još se 
nije bila otopila na suncu, S krovova su kapali nizovi 
blistavih čisla, a smrznute vode na putovima i jarcima 
sjale su se kao zrcala, drveće pokrito injem iskrilo se 
na suncu, gorjelo je i spuštalo na zemlju inje kao sre- 
brnu pređu, čisto, plavo nebo, puno mliječnih, malih 
oblačića treptalo je na suncu kao rascvjetano polje 

lana, kad u njega upadne stado ovaca i tako zaroni 
da im se jedva vide bijela leđa; zrak je pirio čist hla- 
dan i tako svjež, da je čovjek s uživanjem disao. Cijek 
je svijet postao veseo, kaljuže su se sjale i zlatnim se 
odsjevom prelijevao zamrznuti snijeg, po Peoinea 
su se djeca neumorno sklizala i veselo podcikivala 
gdjegdje je po koji starac stajao kraj zida na suncu, 
pa i psi su radosno lajali goneći jata vrana što su ha 
žile a. “8 divna, suncem obasjana struja zalila 
Lo . 2 vedrom jasnoćom i gotovo proljetnom 
' Ali u crkvi je zato Hanku okružila oštra studen 
i duboka, molitvena šutnja, pred velikim se oltarom 
već služila tiha misa, narod je u nabožnoj sabranosti 
ee rm zapremio srednju lađu polivenu po- 
cima svijetla, a još uvij id ili i 
kan id i š vijek su pridolazili neki, mada 

Hanka se nije gurala med ljude, pošla je u lađu 
po strani, koja je bila posve prazna i tako mračna, da 
se samo gdjegdje žutjela pozlata na ledenim pHenitedia 
tracima svijetla, htjela je da bude nasamu sa svojom 
dušom i s Bogom, klekla je pred oltar Uznesenja, po- 
ljubila zemlju, raširila ruke i zagledavši se u slatko 
lice Majke Milosrdne zadubla se u molitvu. 

Tek su joj tu provalile boli, pred tim svetim noži- 
cama Utješiteljice rasprostrla ranama okrvavljenu dušu 
u najdubljoj poniznosti i beskrajnom ufanju i od srca 
* ispovjedila. Pred Majkom i Gospom cijeloga naroda 
pojela se za sve grijehe, jer je zacijelo bila grješna 

ok ju je Gospodin Isus tako pokarao, grješna! : 

»Neprijazna prema drugima, uzoholjena iznad 
drugih, svadljiva, neuredna, voljela je dobro jesti 
ljenčariti, u službi Božjoj spora — grješna je bila!« x 
zazivala je u sebi žestokom bolju pokajanja krvlju 
zalivenom, čudo da joj srce nije puklo, i snolsla je 

milost za Antekove teške grijehe i krivnje, prosila je 
milosrđe i udarala se u srdačnoj molbi kao ptica što 
bježi pred smrću i krilašcima udara o okna, leprša i 
bolno pijuče da je spasu... 

Trzao ju je plač i palio žar molbe i jadikovanja, 
iz duše je kao iz otvorene rane curio potok molitava i 
suza, što su se kao krvavo biserje prosipale po hlad- 
nome podu. 

Misa se svršila, cijeli je narod skrušeno a većinom 
plačući pristupao k oltaru, pokorno spuštao glavu 
pod pepeo, kojim je župnik uz glasnu pokajničku mo- 
litvu posipao one, što su klečali. 

Hanka nije čekala da se dovrši taj obred Pepel- 
nice, nego je izašla napolje osjećajući se krepča u 
snazi i posve predana pouzdanju u Božju pomoć. 

Uzdignute je glave uzvraćala pozdrave, prolazila 
između radoznalih pogleda neustrašiva i. smjelo je, 
premda je uzdrhtala, skrenula prema Boryninoj ljesi. 

Bože moj, toliko vremena nije svojom nogom tu 
zakoračila, nego je kao kakav pas samo izdaleka 
tužno obilazila, a sada je dragim pogledom okružila 
i kuću i zgrade, plotove i svako drvce, što se sjalo u 
inju; s toliko sjećanja kao da joj je iz srca izraslo i kao 
da se iz njene krvi rodilo. , : 

Duša joj se radosno nasmijala, htjela je da poljubi 
tu svetu zemlju, a čim je stupila pred hodnik, poleti 
Lapa prema njoj s tako radosnim cviljenjem, da je 


Jozka izvirila u trijem i stala zapanjena, ne vjerujući. 


svojim rođenim očima. 

— Hanka! Zaboga! Hanka! 

— Ja sam to, ja, zar me ne poznaš? Je li otac 
kod kuće? : 

— U kući je, jest... ali da ste vi to došli... 
Hanka!... — i rasplakalo se djevojče ljubeći je u 
ruke kao majku rođenu. : 

Stari pak, čim je čuo glas, izađe pred nju i po- 
vede je u sobu. Ona mu pade do nogu do suza ga- 
nuta kad ga je ugledala i kad se sjetila uspomena 
što su na nju navalile iz svakoga kuta te drage kuće, 
Brzo se umirila, jer ju je stari počeo ispitavati o djeci 
i samilosno je požalio nju i njenu bijedu, a ona mu 
ispripovjedila sve, ne tajeći ništa, samo je bila pre- 
plašena zbog promjene, koja se zbila na njemu, po- 
starao se naime vrlo, izmršavio kao iver i jako se 
pognuo, samo mu je lice ostalo kao nekada, tek još 
većma mrko i ljutito. 

Dugo su se razgovarali, a da nijednom riječju nisu 
spomenuli Anteka ni Jagnu, oboje su se čuvali da 
taknu to natečeno bolno mjesto, a kad se poslije po 
prilici jednoga sata Hanka spremala da ode, stari za- 
povjedi J6zki da u torbe spremi koliko je moglo stati 
te je Witek morao to povesti na saonicama, jer ona 
to ne bi mogla ponijeti, a na polasku joj dade još 
nekoliko zlotyh za sol i reče: ' 

— Dođi češće, makar i svaki dan, ne zna se, što 
se meni može desiti, pripazi na kuću, J6zka ti nije 
ništa skrivila. 

: S tim je otišla razmišljavajući usput o svekrovim 
riječima, pa se slabo obzirala na Witekovo pričanje, 
koji Joj je šaptao, kako knez i kmet svaki dan dolaze 
i nagovaraju staroga da se pomiri s Jagnom, da je 
gazda išao čak i k velečasnom s Dominikovom, koja 
se sinoć do kasne noći dogovarala sa starim i tako 
je pleo sve što je znao, da joj se umili. 

U kući je još zatekla Anteka, popravljao je kraj 
prozora svoju čizmu, nije ni pogledao u nju, a kad je 
ugledao Witeka i torbe, oglasi se ljutito: 

— a si, kako vidim, u prosjačenju... 

— Kad sam pala na prosjakinj živjeti 
yo ra So prosjakinju, moram živjeti 

Kad je Witek izišao, on plane srdžbom. : 

__ Zabranio sam ti, do sto đavola, da ideš k ocu. 

— On me je sam pozvao, sam mi je dao, pa sam 
uzela, ne ću od gladi da umrem ja i djeca, kad se ti 
ne brineš! kele 

— Smjesta da si to natrag odnijela, ja ne trebam 
“ništa od njega! — vikne on. 

— Ali trebamo ja i djeca. Paid : 

— Velim ti, odnesi, ili ću mu ja odnijeti i sasuti 
mu u grlo, da se zadavi od svoje dobrote, jesi li čula, 
jer ću sve to izbaciti napolje! bola Ž 

— Pokušaj samo, dirni samo, pa ceš vidjeti! e 
zareži ona, prihvati sukalo, spremna da do krajnosti 
brani svoje, bila je tako bijesna i razjarena, da je on 
ustuknuo pred tim neočekivanim otporom. 

— Jeftino te je kupio, koricom kruha, kao kakyo 
pseto. : ! 
— Još si jeftinije ti prodao nas i sebe, za Jagninu 
suknju! — krikne ona bez predomišljanja, te se on 
zgurio kao da je nožem pogođen, a Hanka kao da je 
odjednom pobješnjela, zaokupljena sjećanjem na svoje 
krivice, provali brzim, nabujalim potokom prigovora 
i vječno pritajenih zamjeraka, ništa mu nije oprostila, 
nije prešutjela nijedne krivice, nijednoga zla, nego ga 
je srdžbom šibala kao cjepovima, a da je mogla 
izbila bi ga na mrtvo ime u taj čas!... 

On se uplaši njena bijesa, nešto ga prodrma u 
prsima, pognuo se i nije znao što da kaže, srdžba ga 
spopala, a gorki, jetki stid tako mu je zalio dušu, da 
je uzeo kapu i pobjegao iz kuće. : : 

Dugo nije mogao shvatiti, što se to s njom zbilo, 
nego je kao izbijen pas jurio nekud pred sebe, ne 
misleći ni na što — uostalom, kao svakoga dana... 

Od onog strašnog časa požara u njemu je kuhalo 
nešto užasno, kao da je pobjesnio. Na posao nije išao, 

premda je mlinar slao po njega nekoliko puta, nego 
se klatario selom, sjedio u krčmi i pio smišljajući sve 
krvavije zamisli osvete i ne videći ništa izvan toga 
— nisu ga se ticala ni sumnjičenja, da je potpalio oca. 

— Nek mi to netko u oči rekne, neka se usudi! — 
reče Mateušu u krčmi i glasno, da čuju ljudi. 

Židovu je prodao posljednju junicu i propijao ju 
s drugovima, združio se s najgorima u selu, uza nj 
pristadoše takvi kao što je Bartek Koziol, Filip spreko 
vode, Franek mlinarčić i oni najgori obješenjaci Gul- 
basovi, koji su uvijek bili prvi za svaku nevaljalštinu, 
neprestano su se klatarili po selu kao vuci, gledajući 
što bi se moglo dosegnuti i odnijeti židovu za rakiju, 
no njemu je bilo svejedno, tko su i kakvi su, samo 
da ima društva, laskali su mu kao psi gledajući mu 
u oči, a ako je koji put koga i izbio, često je naru- 
čivao polčetvrtake i branio ih pred ljudima. 

Zajedno su pravili takav rusvaj po selu, na ljude 


napadali i tukli se, da su svaki dan dolazile tužbe 
kmetu pa i velečasnom. 


Upozoravao ga Mateuš, ali badava, uzalud, i stari 
ga je Klab iz čistoga prijateljstva zaklinjao, da se 
sabere i da ne srlja u propast, zalud mu je tumačio, 
— Antek nije poslušao, nije dao sebi dokazati, greznuo 
je sve dublje, još više pio i cijelom selu prijetio. 

I tako se strovalio u propast kao da se survao sa 
strma brijega, ni na koga i ni na što se nije osvrtao, 
ali selo nije prestalo da na njega budno pazi i premda 
su o onom paležu kojekako govorkali, ogorčavali su 
se sve većma videći čuda koja stvara, a kako je osim 
toga i kovač tiho podjarivao ljude, stadoše mu okre- 
tati leđa i oni nekadašnji prijatelji, obilazili su ga 
izdaleka i glasno su se dizali proti njemu. On, dakako, 
nije za to hajao zaslijepljen osvetom, samo je odmaz- 

dom disao raspirujući je u sebi da bukne plamenom 
kao žar. 

A usto, kao uprkos svima, nije s Jagnom pre- 
kinuo. Da li ga je k njoj vukla ljubav ili što drugo, 
Bog bi ga znao — sastajali su se u suši Dominikove, 
dakako, potajno od majke, samo im je Šimek rado 
pomagao, jer je računao, da će mu zato Antek pomoći 
da se oženi s Nastkom. 

Jagus je izlazila k njemu nerado, uvijek u strahu, 
kao da je u njoj obamrla ljubav nakon muževih ba- 
tina, od kojih je još nosila bolne tragove, ali pod- 
jednako se bojala i Anteka, jer joj je zaprijetio, ako 
ne izađe k njemu svaki put kad je zovne, da će on 
po bijelom danu pred svima doći u kuću i izlupati 
je još jače nego Boryna. 

Da, tko rad koga zgriješi, tomu se ne spješi, ali 
jer ju je prijetnjom prisilio, polazila je, htjela ne- 
htjela. 

Ali to nije dugo potrajalo, jer je nekako baš u 
četvrtak iza Pepelnice doletio u krčmu Šimek, odvu- 
kao ga u kut i rekao mu, da se tek malo prije Jagna 
pomirila sa starim i da se već k njemu preselila. 

Kao da ga je cjepanicom ošinuo po tjemenu, tako 
je od te novosti obnevidio, jer se još jučer podveče 
s njom vidio, a ona ni riječi nije spomenula. 

— Tajila je preda mnom! — pomisli, kao da mu 
je netko živu vatru usuo u srce, te je jedva dočekao 
veče i potrčao. 

Dugo_je obilazio oko očeve kuće, vrebao i čekao 
kraj prijelaza, ali ona se nije pokazala. To ga je tako 
razgnjevilo i osmjelilo, da je istrgnuo neki kolac i 
ušao u dvorište, na sve spreman, odlučio je da uđe 
i u kuću, bio je već na hodniku, već je i bravu pri- 
hvatio, ali u zadnji ga je čas nešto odgurnulo . od 
vrata, pred očima mu se javila uspomena na očevo 

lice, s tolikom snagom, da je ustuknuo preplašen, sav 
zadrhtao od užasa, nije se mogao svladati, nego je 
tiho, plašljivo, kradom krenuo natrag. 

Kasnije nije mogao shvatiti, čega se preplašio, što 
se s njim zbilo, baš kao onda kraj jezera. 

Ali ni narednih se dana nije mogao s njom vidjeti, 
premda je cijele večeri prestojao kraj prijelaza i vre- 
bao kao vuk. 

Nije ju sreo ni u nedjelju, premda je dugo pazio 
pred crkvom. 

Smislio je zato da pođe na večernju, uvjeren, da 
će je tamo naći i da će se pružiti prilika za razgovor. 

Malko je zakasnio, večernja se već započela, 
crkva je bila puna, ali tako mračna, da su se samo 
pod. stropom sivjeli ostatci dana, a dolje, u mraku, 
gdjegdje su svjetlucali plamečci muket4, vrvio narod 
i žamorio kao rijeka, talasajući se prema velikom 
oltaru, što je bio sjajno rasvijetljen. Progurao se sve 
do ograde i neopazice se ogledavao, no nigdje nije 
ugledao ni Jagne niti ikoga iz očeve kuće, ali zato je 
često podnosio radoznale poglede, što su bili u njega 
upereni i osjeti, da se na njega osvrću, jer je po netko 
šapnuo susjedu pokazujući potajno prema njemu. 

Već su pjevali plač, jer je bila prva korizmena 
nedjelja. Župnik je u roketi sjedio kraj oltara s knji- 
gom u ruci i svaki čas strogo pogledavao u Anteka. 

Orgulje su divno brujale, cijeli je narod jedno- 
glasno pjevao, na mahove su se glasovi prekidali, 
orgulje utihnule, a s kora, kao da dopire ispod neba, 
razlijegao se plačljiv, isprekidan glas orguljaša, koji 
je čitao razmišljanja o muci Gospodina Isusa. | 

Antek nije ništa čuo, polagano je zaboravio radi 
čega je došao i gdje se nalazi, pjevanje ga je tako 
ganulo i zaokupilo blagim, talasastim napjevom, da 
se nekako čudno smekšao, obuzela ga pospanost i du- 

boka tišina te kao da je tonuo i hrlio nekud u neku 
svjetlost, a kad se razabrao i otvorio oči, sukobio bi 
se sa župnikovim pogledom, koji ga je neprestano 
promatrao, pošto je bio uzvišen iznad drugih i vidio 
se već izdaleka, i tako je pronicavo gledao, te je Antek 
okretao tešku glavu i opet zaboravljao na sve, dok 
se nije prenuo odjednom: 


»Visi na križu Gospod Tvorac neba, | 
Plakat za grijehe čovječanstva ireba.« 


Zabruji crkva kao iz jednog nekog zagonetnoga 
grla, oteo se taj krik i provalio s tolikom tužnom sna- 
gom, tako plačljivim jaukom, da su zidovi zadrhtali, 
narod se digao s koljena, stisnuo se i zagrmio od- 
jednom glasovima, pjevao svom dušom i svim pokaj- 
ničkim plačem. 

Pjevali su i dugo je još tutnjila u crkvi plačljiva; 
bolna jeka i žamor jecanja, uzdisanja i vrućih moli- 
tava. 

Večernja je još dosta dugo potrajala, a on se već 
sasvim razbudio. Prošao ga je san, samo je neka teška, 
nesavladljiva tuga prionula uz dušu i tako ju je priti- 
skala, da ne bi suzdržao suze, što su mu navirale na 
oči, kad se ne bi stidio, htio je već da izađe ne če- 
kajući svršetka kad odjednom orgulje zamuknuše, 
župnik stade pred oltar i poče kazivati nauk. 

Ljudi se počeše gurati naprijed, pa se nije moglo 
ni pomisliti na izlazak, nije se mogao ni maknuti, pri- 
tisnut o ogradu. Tišina zavlada u crkvi, svaka se župni- 
kova riječ jasno čula. Kazivao je o Muci Isusovoj, a 
kad je dovršio poče opominjati grješnike, prijeteći 
mahati rukama, pogledavajući svaki čas u Anteka, koji 
je stajao ravno njemu nasuprot, samo malko niže i 
nije mogao skinuti očiju, kao da je prikovan i urečen 
žarkim župnikovim pogledima... 

U sabranom mnoštvu, što je pozorno slušalo, već 
se začulo plakanje, gdjegdje se digao bolan uzdah, 
sveta se riječ Isus jaukom oglasila, a župnik je govorio 
sve snažnije i strože, rastao je regbi pred očima sviju, 
dizao se, munje bacao očima, uzdizao ruke, njegove 
su riječi padale na glave kao kamenje i kao usijano 
željezo žegle su srca — stao je šibati i napominjati 
sve krivice i stramputice, kojima su polazili i oko- 
rjelost u grijehu i nehaj prema zapovijedima Božjim 
i vječne svađe, tučnjave, pijančevanje — a govorio 
je tako usrdno, da su zadrhtale duše u mukama svoje 
grješnosti, rasplakala se tugom sva srca i poput rosne 
kiše zašumi plakanje i pokajničko uzdisanje — a 
župnik se odjednom nagne prema Anteku i golemim 
glasom klikne o izrodima sinovima, o palikućama 
rođenih otaca, o zavodnicima i o takvim grješnicima, 
koje ne će mimoići oganj vječni ni kazna ljudska. 

Prepao se cio narod, odjednom se stišao pritajivši 
dah u prsima, sve oči padoše na Anteka kao tuča 
gromova, pošto su razumjeli, koga župnik kori, a on 
je stajao uspravan, blijed kao krpa i jedva je disao 
dok su te riječi padale na njega s treskom kao da se 
cijela crkva ruši, samo se obazreo, kao da traži spa- 
senje, no iza njega se stvorila praznina, ugledao je 
preplašena i užasnuta lica kako se nehotice povlače 
kao od gubavca, a župnik je vikao iz svega glasa i 
proklinjao ga i pozivao ga na pokajanje, a onda se 
okrenuo prema cijelom narodu, ispružio ruke i uzvik- 
nuo, neka se čuvaju takvog razbojnika, neka se paze 
od njega, neka mu uskrate vatre, vode i hrane, neka 
ga otjeraju od svoga krova kao šugavi grijeh, jer za- 
ražuje sve i kalja, a ako se ne popravi i zla ne ispravi, 
pokoru ne izvrši, neka ga iščupaju kao koprivu i 
izbace da propadne. 

Antek se naglo okrene i polagano pođe prema 
izlazu. Ljudi su mu se uklanjali s puta, prolazio je 
kao kroz ulicu, koja se odjednom stvorila, a župnikov 
je glas dopirao za njim i šibao ga do žive krvi. 

Neki očajni krik odjekne crkvom, ali on ga nije 
čuo, nego je samo išao ravno pred sebe, žurno, da ne 
padne mrtav od muke, da izmakne tim očima, što ga 
razdiru, i tom užasnom glasu. 

Ispao je na put, a da nije znao, gdje se nalazi, 
pojurio je na topolov pui, prema šumi, na časove se 
zaustavljao preplašen i slušao glas, koji mu je još 
neprekidno brujao u ušima kao zvono i zvonio tako 
teško, te je čudo, što mu se glava nije raspukla. 

Noć je bila tamna i vjetrovita, topole su se šu- 
meći sagibale pa bi ga kadšto koja grana ošinula po 
licu, a onda bi se opet stišalo i sitna, neprijatna ožuj- 
ska kiša šibala ga po licu, no Antek se nije ni na što 
osvrtao, trčao je kao sumanut, zaprepašten i pun ne- 
iskazanog užasa. 


— Da gore i ne može biti! — šapne napokon za- 
stavši. — Pravo je rekao! Pravo! 
— Isuse dragi, Isuse! — zajaukne odjednom i 


uhvati se za glavu, kao da je u taj čas progledao i 
spoznao svoju krivicu i grijehe, a upravo neljudski 
stid zagrebe mu dušu kidajući je na komade. 

Sjeo je kraj nekog drveta i dugo je sjedio gle- 
dajući u noć i slušajući tihu, plahu i nekakvu strašnu 
glazbu drveća. : : 

_ Sve je to zbog njega, zbog njega! — poče vi- 
kati i spopade ga neka mahnitost srdžbe i mržnje, sve 
nekadašnje uvrede iskrsnuše i sve se divlje namisli 
osvete u njemu zgusnuše i stadoše se valjati kao oni 
oblaci, što su jurili nebom. 

— Ne ću oprostiti! Ne ću oprostiti! — zaurla u 
njemu nekadašnji bijes i oštro krene natrag u selo. 

M Crkva je bila već zatvorena, po kućama je sjalo 
svijetlo, a usput je tu i tamo sretao ljude kako stoje 
u skupinama i razgovaraju se nešto uprkos kiši i zimi. 
: Pođe u krčmu, kroz prozor opazi da ima mnogo 
ljudi, ali nije oklijevao, nego uđe odlučno i kao da 
se ništa nikada nije dogodilo, priđe k najvećoj sku- 
pini i hijede da pozdravi znance; neki mu pružiše 
ruke, a ostali žustro uzmaknuše na sve strane i hitro 
stadoše izlaziti. 

G Prije no što se razabrao, ostao je gotovo sam u 
krčmi; nekakav je prosjak sjedio kraj ognjišta, a 
židov za tezgom. 

Shvatio je, da je on to razjurio njih sve, ali je 
progutao ito i naručio je vudke, no ostavio je neispitu 
čašu i žurno izišao. 

M Tumarao je oko jezera i pozorno gledao u trakove 
svijetla, što su gdjegdje šibali iz prozora na promočeni 
snijeg i sjali se na vodi, što je pokrivala led. 

Opet se smekšao i neizrecivi mu se teret obori na 
srce, osjetio se tako osamljen, jadan i nesretan, toliku 


je oćutio potrebu da se požali i da dođe među ljude, 


da sjedne negdje uz ognjište, pa je krenuo u prvu 
kuću s kraja, k Ploszkinima. 
a Svi su bili kod kuće, ali čim je on unišao, sko- 
čiše zaprepašteni, a ni sam Stacho nije znao, što da 
kaže. 

=“ Kao da sam koga zaklao, tako gledate! — reče 
on tiho i pođe k drugima, k Balcerekovima, ali i oni 
ga primiše ledeno, nešto su mucali, a nitko mu nije 
ponudio ni da sjedne. 

Naišao je još ovamo i onamo, svuda je bilo isto. 
, Da posljednji put pokuša, da sebi ne uskrati ni- 
jednu bol ni poniženje, pođe k Mateušu. Nije ga bilo 
kod kuće, samo je stara Golebova izravno na njega 
zinula, proklela ga i kao pseto istjerala iz kuće. 

On nije uzvratio nijednom riječi, niti je srdžbom 
planuo, napustila ga je svaka ljutina i shvatanje, što 
se to s hjim zbiva. Polako je odtumarao u noć, obišao 
jezero, gdjegdje se zaustavio, pogledao na selo uto- 
nulo u mraku, iz kojega je izbijalo samo svijetlo pro- 
zora, gledao začuđeno, kao da ga je prvi put ugledao, 
okruživalo ga kućama, što su se stisle uz zemlju, ogra- 
dilo ga odasvud, kao da se ne može maknuti ni 
istrgnuti od tih plotova i voćnjaka i svjetala. Nije 
mogao razabrati, ali je osjećao, da ga neka neodoljiva 
sila spopada za grlo i pritište k zemlji, prigiba ga 
pod jaram i prožima neshvatljivim užasom. 

S dubokim je strahom gledao u osvijetljene pro- 
zore, jer mu se pričinilo, da ga nadziru, da gledaju 
za njim i da neprekinutim lancem idu prema njemu, 
da ga stežu i vežu u negve, da se više ne može ni 
maknuti, ni zaviknuti, ni pobjeći, pa se stisnuo kraj 
nekog drveta i sav smućen uze slušati, kako od strane 
kuća, iz svih sjena, s polja, ispod samoga neba padaju 
na njega oštre riječi proklinjanja i kako cijeli narod 
ide proti njemu. 

— Pravo je! Pravo! — šaptao je s najdubljom 
poniznošću, srca puna skrušenosti, prožet smrtnim 
strahom i tom snažnom silom sela. 

Svijetla su se pomalo gasila jedno za drugim, selo 
je zadrijemalo, samo je kiša sipila i kapala po pognu- 
tom drveću, a kadšto bi negdje zalajao pas i užasna 
je tišina obuhvatila svijet, kad je Antek potpuno 
“ došao k sebi i skočio na noge. 

— Pravo je govorio... istinu je rekao... ali ja 
svoje ne ću oprostiti... makar skapao, ne ću oprostiti, 
do sto vragova!... 

Poviče bijesno i zaprijeti pesnicama cijelom selu 
i čitavom svijetu!... 

Natisne kapu i pođe u krčmu. 

XIII. 


Približavalo se proljeće; neprestano su trajali oni 
kišni ožujski dani, bilo je pravo pasje vrijeme, blatno, 
hladno i maglovito; svaki dan je padala susnježica, 
svaki dan bljuzgavica i kiša, da čovjek nije mogao 
izviriti u svijet; svaki dan su se prljavi gvaljasti oblaci 
valjali po poljima i potamnili su svaku svjetlost, tmu- 
ran je težak sumrak visio nad zemljom od svitanja 
do noći, a ako je kadšto iz sive dubine izvirilo sunce, 
to nije trajalo duže nego dok izmoliš Zdravu Mariju, 
čim se duša obveselila svijetlu, a kosti oćutjele toplinu, 
već se nov mrak istresao nad svijetom, novi vjetri 
duhnuše, nova kiša i vlaga navališe, te su dani bili 
kao musavo pseto, s kojega curi blato i koje cvili od 
zime. : 

Dozlogrdilo je to narodu da se ni iskazati ne može, 
ali se krijepio i tješio tim, da još koju nedjelju dana 
ili dvije izdrži, pa će proljeće posve nadvladati i sve 
to naknaditi, no međutim je kišilo, da se nije moglo 
podnijeti, curilo je kroz krovove, gdjegdje je prodrlo 
kroz zidove i prozore, teklo sa svih strana, da čovjek 
nije mogao odoljeti vodi, navalila je s polja, puni su 
je bili j&rci, putovi su se blistali kao bistri potoci, 
zalivene su bile ljese i dvorišta puna blatnih mlaka, 
a kako se snijeg svakim danom sve većma topio i kiše 
bez prekida padale, zemlja se brzo odmrzla i otkra- 
vila, pa je mjestimice na južnoj strani nastalo takvo 

blato, da su se pred kuće morale položiti daske ili 
prijelazi premostiti slamom. 

A noći su bile isto tako nepodnošljive, šumne, 
kišovite i tako mračne, da se više puta činilo, kao da 
su se zanavijek ugasla sva svijetla; svečera su u slabo 
kojoj kući palili vatru, polazili su spavati u sumrak, 
tako im je dojadilo vrijeme. Samo su se tamo, gdje 
su se sastale prelje, svijetlili prozori i zujale tiho pje- 
vane lamentacije i druge tužne pjesme o muci Gospod- 
njoj, a pratnja im je bio vjetar, kiša i šum drveća, 
što je šibalo po plotovima. 

Nije čudo, da je Lipce u tom potopu regbi iščezlo, 
jer se nisu mogle razaznati kuće od promočenih polja 
i kišnoga svijeta, jedva si ih mogao nazreti u toj sivoj 
magluštini, kako su se stisle uz zemlju, promočene, 
pocrnjele i posve jadne, a polja, voćnjaci, putovi i 
nebo bijahu kao jedna sinja vodurina, ie nisi znao, 
gdje joj je početak, a gdje kraj. 

Usto je bila reska hladnoća, koja je do srži hva- 
tala i malo se iko vidio na putovima. Kiša je samo 
škropila, vjetri su meli, drvlje se treslo, i tuga je nad 
cijelim svijetom vladala, pustoš svuda naokolo i tišina 
u cijelom selu kao da je izumrlo, a što je bilo živih 
glasova, to je negdje tamo zavikalo koje goveče uz 
prazne jasle ili bi pijetlovi kadšto zakukurikali ili bi 
se po dvorištima uzgakali gusaci odijeljeni od gusaka, 
što su sjedile na jajima. 

A kako su dani bivali sve duži, to je ljudima bilo 
sve mučnije, pošto nitko nije imao nikakva posla, ne- 
koliko ih je radilo u pilani, nekoliko ih je vozilo iz 
šume drva za mlinara, a ostali su tumarali po kućama, 
sjedili kod susjed4, samo da im nekako prođe dan — 
a po koji savjesniji gospodar latio se spremanja pluga, 
brane ili drugog kojeg gospodarskog oruđa, koje je 
potrebno za zemlju, da ga udesi za proljeće, ali i to 

je išlo polako i teško, jer su svima dosadile kiše i 
brige im srca zaokupiše; zimski su usjevi ljuto stra- 
davali od te vlage, mjestimice se već na nižim po- 
ljima vidjelo, kako su promrzli, a mnogome je dospjela 
krma kraju i glad virila u obor, negdje su promrzli . 
krumpiri, a drugdje se ugnijezdiše bolesti u kuću, a 
k mnogima je već stigla i oskudica. 

U mnogim se kućama samo jedamput na dan 
kuhalo, a sol im bijaše jedini začin — i sve češće su 
zalazili k mlinaru da uzmu koju mjericu na krvavu 
odradu, jer je bio ljuti gulikoža, a nitko nije imao 
gotova groša, niti da što odveze u gradić, drugi su 
pak polazili i k židovu u krčmu jadikujući, da im da 
na vjeru šaku soli, frtalj kaše ili hljepčić kruha! 

Dakako, košulja ne vlada, kada trbuh strada. 

A potrebnoga je naroda bilo toliko, zarade ni- 
kakve i ni kod koga, gazde same nisu imale šta da 
rade, a vlastelin, kako je bio rekao, da nijednom Lip- 
čaninu ne će dati da ijedan groš zaradi u šumi, tako 
nije popustio uza sve molbe, premda su u skupini 
pošli k njemu, a naravno, da je kod najamnika i siro- 
mašnijih gospodara bila takva oskudica, da je mnogi 
bio sretan i Bogu je hvalio, ako je imao makar krum- 
pira sa solju a gorke svoje suze za začin. 

Razumije se, od svega se toga u selu izrodilo ne- 
prekidno jadikovanje, prepirke i svađe, pa i tučnjave, 
narod je patio, zabrinuto provodio dane, nesiguran, 
što će i kako će sutra, otrovan nemirom, pa je samo 
tražio priliku, da na drugom iskali s pridom ono, što 
ga je grizlo u nutrini — i kuće su se tresle od sple- 
taka, ogovora i zadjevica. 

A kao davolski dometak navališe na selo različite 
bolesti, kao što to obično biva uoči proljeća, u nezdravo 
vrijeme, kad smrdljive pare udaraju iz otkravljene 
zemlje. Prvo su navalile ospice poput jastreba na 

guščiće i davile su dječicu grabeći i po kojeg starijeg, 
te dvoje najmlađe kneževe djece nisu spasli ni dok- 
tori, koje su doveli, nego su ih sahranili na groblju, 
a onda su groznice i vrućice i druge bolesti navalile 
na starije i u svakoj je drugoj kući netko stenjao, 
pogledavao u župnikov obor i izglćdao milosrđe Božje 
— pa Dominikova nije mogla dospjeti da ih sve liječi, 
a kako su se u to doba stale i krave teliti, a i po koja 
žena je također rodila, nastajao je u selu sve veći 
metež i zabuna je još većma narasla. " 

Radi svega toga narod se burkao i sve nestrplji- 
vije izgledao proljeće, jer se svima činilo, čim oteku 
snjegovi i zemlja se otkravi i osuši, sunce prigrije 
toliko da se uzmogne s plugom izići u polje, da će se 
odmah dokrajčiti sve te brige i pokore. ' 

Ali svima se činilo, da proljeće dolazi ljetos spo- 
rije nego drugih godina, jer je neprestano padalo, 
zemlja je polaganije popuštala, vode su ljenije otje- 
cale, a što je najgore, krave se još nisu olinjale, dlaka 
im se čvrsto držala, a to je značilo, da će zima podr- 
žati još duže. AO 

Ali čim bi potrajalo nekoliko suših sati i sunce 
zasjalo, smjesta bi pred kućama zavrvjelo, ljudi bi 
uzdignutih glava čeznuiljivo pogledavali u nebo ispi- 
tujući, ne sprema li se stalnija promjena vremena, 
starci bi izmiljeli kraj zidova da ogriju slabe kosti, a 
sva djeca, koliko ih je bilo, istrčala bi vrišteći na pu- 
tove kao ždrebad kad se pusti na prvu travu. 

I koliko je po takvom vremenu bilo radosti, ve- 
selja, smijeha! i 

Cijeli je svijet bio pun sunčana sjaja, sve su vode 
gorjele na suncu, jarke kao da ih je netko napunio 
rastaljenim suncem, a putovi kao da su bili načinjeni 
od rastopljena zlata. Led na jezeru, umiven od kiša, 
svjetlucao se kao kositrena zdjela, crnkasto, pa i 

drveće se iskrilo neosušenom rosom, a polja, izbraz- 
dana kišom, ležala su još nijemo, crna, mrtva, a već 
kao da su disala toplinom i nabujala proljećem, puna 
svjetlucanja i žubora voda. Gdjegdje je još nerastop- 
ljen snijeg bliještio oštrom bjelinom, kao platno kad 
se rasprostre da se bijeli; nebo je pomodrjelo, odastri- 
ješe se daljine malko zamagljene, kao da su zavite pau- 
činom, pogled je prodirao kroz njih i letio čak onamo 
na nedohvatna polja, na crne crte sela, na rubove 
šuma, u sav taj svijet, što je odisao radošću, a zra- 
kom su strujali tako ljupki, proljetni dašci, da se u 
ljudskim srcima rodio radostan krik, duše se uzdigle, 
u svijet je nešto vuklo i svatko bi poželio poletjeti 
prema suncu kao one ptice, što su stizale odnekud 
s istoka i plovile po čistom zraku; svatko se rado za- 
državao pred kućom i rado raspravljao i s neprija- 
teljima. : ' , 

Prestadoše svađe, nestade sporova, dobrota je za- 
okupila srca i veseli pokliči prhnuše selom, napuniše 
kuće radošću i drhtahu cvrkutavim glasovima u 
toplom zraku. 

Širom su se kuće otvarale, izbijali su se prozori 
da u sobe uđe nešto zraka, žene su izlazile pred kuću 
s kudjeljom, i djecu su nosili u kolijevkama na sunce, 
a iz otvorenih se staja na mahove čula čeznuiljiva . 
rika goveda, konji su se trzali s ulara u svijet, guske 
su bježale s jaja i gakale s gusacima po voćnjacima, 
pijetlovi pjevali po plotovima, a psi kao mahniti lajali 
po putovima trčeći s djecom po blatu. 

Narod je pak postajkivao po ljesama i žmirkajući 
od svijetla gledao radosno u selo, što je treperilo na 
suncu, okna su vatrom sijala, žene raspravljale kao 
prave susjede preko voćnjaka, da su im se glasovi 
čuli u cijelom selu, pričalo se, da je netko čuo već 
ševu, da su vidjeli na topolovom putu pliske, a onda 

bi opet netko ugledao na nebu visoko pod na 
niz divljih gusaka, te je pol sela istrčalo na pui 3 
gledaju, a drugi bi pričao, kako su već i rode m 
na livade iza mlina. Nisu u io vjerovali, jer je dospje £ 
tek prva pola ožujka! A netko, valjada Klebov dječa . 
donio je prvu jetrenku i obilazio s njom po kućama, 
te su motrili taj blijedi cvijetak s dubokim udiv- 
ljenjem kao kakvu vanrednu svetinju i veoma se 
čudili! e 

Tako je ta varava toplina djelovala, da se ljudima 
činilo kao da se već počelo proljeće, kao da će odmah 
s plugovima krenuti u polje, pa su s tim većim S 
hom pogledavali na nebo, koje se naglo oblači Kd 
duboko su bili rastuženi, kad se sunce sakrilo, a hla- 
dan vjetar duhnuo, svijetlo se pogasilo, svijet se 
smračio i sitna kiša počela sipiti!... A podveče je 
stao tako padati mokar snijeg, te je možda za neka 
dva očenaša opet pobijelio cijelo selo i polja... 

Sve se vratilo k staromu tako brzo, da se u po- 
novnim danima kiše, bljuzgavice i blata činilo, kao da 
su oni sunčani sati bili samo san, koji se brzo pro- 
snivao. 

U takvim eto prilikama, radostima, tuzi i čežnjama 
prolazilo je narodu vrijeme, pa nije čudo, da su An- 
tekovi poslovi, Borynin život i drugo koješta, na pri- 
liku nečija smrt ili drugo što, padali na dno pamćenja 
kao kamen kakav, pošto je svatko imao svoje brige, 
da je jedva nasmagao. 


A dani su neprestano prolazili, rasli kao vode što 
teku iz golemoga mora, kojima ne vidiš ni početka 
ni kraja, išli su i išli, te čovjek jedva što je otvorio 
oči, tek što se obrazreo i nešto razabrao, već je do- 
spio nov mrak i noć i novo svitanje i nov dan i heh 
nove i sve tako unaokolo, samo da se vrši volja Božja 

Jednoga dana, nekako baš u pol korizme, vrijeme 
je nastalo još gore nego inače. Premda je sipila samo 
sitna kiša, ljudi su bili tako neraspoloženi kao još 
nikada dotad, tumarali su po selu kao sputani, tužno 
gledali u svijet tako gusto natrpan oblacima, da su 
nabreklim trbušinama dodirivali drveće. Sumorno je 
bilo, vlažno i hladno i tako mračno na svijetu, da se 
čovjeku prohijelo plakati od nesavladljive čežnje. 
Nitko se danas nije svađao ni prepirao, svakomu je 
bilo sve ravnodušno, jer je svatko tražio samo tihi kut 
da legne i da ni na što ne misli. 

Dan je bio mutan kao pogled bolesnika, koji može 
jedva oči da otvori i da nešto raspozna oko sebe, pa 
opet zapadne u bolesni mrak; čim je odzvonilo podne, 
naglo se smračilo, podigao se mukli vjetar i stao 
s kišom udarati po pocrnjelim kućama. 

Na putu je bilo prazno i tiho, samo je vjetar šu- 
meći šibao po blatu, kiša pljuštila, kao da netko zrnje 
sipa na uznjihano drveće i pocrnjele zidove, jezero 
se borilo s ledom što je pucao, svaki, čas bi odjeknula 
treska i lomot i voda je bučno pljuskala na obalu. 

Takvoga dana, nekako baš predveče pronio se po 
selu glas, da vlastelin siječe seljačku šumu. 

Spočetka nije to nitko vjerovao, jer kad nije sje- 
kao dosad, kako bi sada sjekao, polovicom ožujka, 
kad se zemlja odmrzava i kad drveće počinje sokove 
upijati? 

Da, u šumi se radilo, ali svatko je znao, da se 
tamo izrađivalo drvo. 

Bio vlastelin kakav mu drago, ali glupanom ga 
nije nitko smatrao. 

Samo bi glupan u ožujku sjekao građevno drvo. 

Štaviše, nije se znalo ni iko je pronio taj glas, 
ali uza sve to uzavrelo je u selu, vrata su lupala, blato 
brizgalo pod cokulamaj tako su trčeći obilazili s tom 

. : ili 

iješć o kućama, zadržavali se na putu, polazil 

ka promisle i da židova pitaju, ali no 
gad, pritajio se i prisizao, da ne zna ra ka sE . 
se čula vika, po koja opaka riječ bi pala, : a E < 
kovka odjeknula, ogorčenje vanredno ras o, u na 
nost, srdžba i strah u isti čas zaokupiše cijeli narod. 


Jedino stari Klab odredi, da se taj glas pr 
i bez obzira na kišu pošalje svoje sinove na konju u 
šumu, da izvide. 

Dugo se nisu vraćali, nije bilo kuće, iz SL ne : 
netko pogledavao prema šumi na puteljak, sas 3 
odjahali, ali već se dobrano i mrak eia s Si 
još ne vraćaju, na selo se spustila neka uzbu I 
šina, silom svladana i veoma opasna, pošto je sr e 
zaokupila duše kao onaj dim što ujeda, pa pa 
još nitko nije pravo vjerovao, svi su bili nE a 
će se kobna glasina obistiniti, pa su svi samo : i, 
pali vratima i polazili na put da vide, vraćaju li se... 

Kozielova je uckala narod koliko je god ai 
obilazila lajući na sve strane i svakomu, tko :' 7 
da je sluša, tvrdila je kunući se M I a : 
je rođenim očima vidjela, da su već dobrih pe i : 
jutara seljačke šume posjekli, pozivajući se na E 
gustynku, s kojom se u posljednje vrijeme prisno u * 
jateljila, a stara je, dakako, potvrđivala, n . sa 2 
vala svakoj zbrci, a usto je po kućama pokupila ra 
ličitih novosti i ponijela ih k Boryninima. 

Tamo su baš bili zapalili svjetiljku u družinskoj 
sobi, J6zka i Witek ljuštili su krumpire, a NE . 
vrzla oko spremanja večere, stari je pak 2 . o 
kasnije. Jagustynka mu uze sve točno pričati dodava- 
jući podosta i od svoje strane. s 

On se ne oglasi na to, nego samo reče Jagni: 


278 


— Uzmi lopatu i potrči da pomogneš Pietreku, 
treba pustiti vodu iz voćnjaka, jer bi mogla ući u tra- 
pove... Miči se brže, kad ti kažem! — poviče on. 

Jagna nešto promrmlja, ali on je iako oštro na 
nju zinuo, da je trkom pošla, a i on pođe u dvorište da 
nadzire, pa se svaki čas orio njegov srdit glas čas u 
staji, čas u štaglju, čas kraj trapova, da se čulo čak u 
kuću... 

— Je li uvijek tako na kratko nasađen? — za- 
pita stara i lati se poticanja vatre. 

— Uvijek — odvrati J6zka prisluškujući . plaho. 

I bilo je tako. Otkako se pomirio sa ženom, na što 
je tako brzo pristao, da su se ljudi tomu čudili, promi- 
jenio se, da ga ne bi čovjek prepoznao. Oduvijek je 
bio tvrd i nepristupan, ali sada se pretvorio u pravi 
kamen. Jagnu je primio u kuću, ništa joj nije prigo- 
varao, samo ju je sada smatrao sluškinjom, tako je 
s njom postupao i prema njoj se vladao. Ništa nije 
pomagalo njeno umiljavanje, ni ljepota, ni ljutnja, ni 
ona tobožnja srdnja i prenemaganja, kojima ženske 
osvajaju muškarce. On se nimalo nije na to osvrtao, 
kao da mu je bila strana a ne vjenčana žena, nije 
pazio ni što ona radi, premda je sasvim sigurno znao, 
da se sastaje s Antekom. 

Nije ju uhodio i kao da je posve prestao mariti za 
nju. Nekako nekoliko dana iza pomirbe odvezao se u 
grad i već se sutradan vratio, po selu se šaputalo, da 
je kod bilježnika proveo neke zapise, a drugi su tiho 
govorkali, da je zacijelo brisao Jagusin zapis. Dakako, 
nitko nije znao, što je zbilja bilo, osim Hanke, koja je 
sada bila kod oca u takvoj milosti, da joj je on sve po- 
vjeravao i s njom se dogovarao, a ona ni pred kim nije 
ni riječi pisnula, svaki je dan prigledala k starcu, a 
djeca gotovo nisu ni izlazila iz kuće, pa su često i spa- 
vala s djedom, jer ih je tako zavolio. 

.. .Boryna pak od toga doba kao da je prizdravio, 
hodio je ravno kao prije i oholo gledao u svijet, samo 
je u sebi postao mrzovoljan pa je znao planuti bijesom 
zbog makar čega i na teret je bio svima, naprosto 
neizdržljiv, jer na što je ruku svoju položio, to se mo- 
ralo prignuti do zemlje i onako je moralo biti, kako je 
on htio, inače — napolje! Lak 

Istina, krivice nije nikomu nanosio, ali općenito 
nije ni dobrotu sijao, nije, to su susjedi dobro oćutjeli. 
Vlast je uzeo u svoje ruke i nije popuštao ni za jedan 
očenaš, komoru je brižno čuvao, a džep još bolje, sam 
je sve izdavao i strogo pazio, da se dobro ne troši utu- 
tanj, prema svima je u kući bio tvrd, a naročito prema 
Jagusi, nikada joj ljubazne riječi nije progovorio, a 
gonio ju je na posao kao lijeno kljuse i ni u čemu nije 
popuštao, pa nije bilo dana bez svađe, a često je imao 
i remen posla ili i nešto tvrđe, jer je i u Jagnu ušao 
neki vrag i tjerao ju na otpor. 

Pokorila se, prisilio ju je, a što je i mogla drugo, 
mužev hljeb, muževa volja, ali na ružnu riječ uzvra- 
ćala je sa svojih deset, na viku je digla takav vrisak, 
takav je pakao stvarala, da se čulo po cijelom. selu. 
1 pakao je vrio u kući neprestano, kao da su oboje 
uživali u tom, rvali su se u bijesu iz sve snage, tko će 
koga pritisnuti, a nijedno nije htjelo popustiti prvo. 

. Uzalud je Dominikova htjela miriti i složiti ih, 

nije mogla stišati bijesa ni boli ni krivice, što su im u 

srcima izrasle. : ja 
... Borynina je ljubav prošla kao lanjsko proljeće, 
kojega se nitko ne sjeća, a ostalo je samo živo sjećanje 
na njenu nevjeru i krvava sramota i ljuta, neumoljiva 
srdžba, a i Jagnina se duša jako promijenila, zlo joj 
je bilo, teško i tako mučno, da se ne da iskazati: kri- 
. vicu svoju još nije spoznala, a kaznu je osjetila _bol- 


nije nego druge žene, jer je imala osjetljivije srce i ' 

odrasla je razmažena i uopće je bila nježnija nego 
druge. 

I mučila je muku, Isuse dragi, mučila! 

Radila je sve staromu uprkos, to se zna, nije mu 
popuštala bez sile, branila se, kako je mogla, ali taj 
joj je jaram sve teže i sve bolnije pritiskivao vrat, a 
spasenja ni otkuda. Koliko se puta htjela vratiti 
k majci — stara nije pristajala, nego je još prijetila, 


da će je silom poslati natrag mužu na konopcu... 


Pa što je mogla činiti sa sobom? što? Kad nije 
znala živjeti kao druge žene, koje sebi ne uskraćuju 
ni momaka ni ikojeg uživanja, pa rado podnose pakao 
u kući, svaki dan se s muževima tuku i svaki dan idu 
zajedno spavati izmireni. 

Ne, ona to nije mogla, život joj je omrznuo sve 
jače i neka joj je neiskazana čežnja rasla u duši, a da 
nije znala, za čim. : 

Zlo je uzvraćala zlim, to je istina, ali bila je u sebi 
preplašena neprekidno, povrijeđena ljuto i tako ucvi- 
ljena, da je često znala cijele duge noći preplakati, te 
je jastuk bio mokar, a često su joj ti dani prepiraka i 
svađa tako dojadili, da je bila spremna pobjeći makar 
u široki svijet. 

Ali kuda da pođe, kuda? 

Naokolo je stajao širom otvoren svijet, ali tako 
strašan, tako nepojmljiv, tako stran i gluh, da je obu- 
mirala od straha! Kao ona ptičica, kad je dječaci 
uhvate i posade pod lonac. : 

Nije zato ni čudo, da se zbog toga priljubila An- 
teku, premda ga je voljela samo od straha i očaja: jer 
je onda, poslije one strašne noći, pošto je pobjegla 
k majci, u njoj nešto puklo i obumrlo, pa nije za njim 
čeznula svom dušom kao prije, nije potrčala na svaki 
poziv s lupanjem srca i radosno, nego je išla kao pod 
silu, od nevolje, a i zato, što je u kući bilo zlo i dosada, 

a i zato da napakos cu, a i zato, što joj se činilo, 
da će se vratiti nekadašnje veliko milovanje, — ali 
duboko na dnu srca rađala se prema njemu tuga 
otrovna kao jad, što je sve to, što je snalazi, ta žalost, 
razočaranje, sav taj teški život došao po njemu; i još 
ona bolnija, tiša i nikada neiskazana tuga, da on nije 
onakav, kakvoga je ona u sebi zavoljela — divlja, 
bolna tuga razočaranja i spoznaje. Jer prije joj se on 
činio nekako drukčiji, kao onaj, koji ju milovanjem 
do neba uznosio, blagošću svladavao i bio joj draži od 
ičega na svijetu, tako drukčiji od ostalih, ni u čemu 
ikome sličan — a sad joj se činio kao i drugi muškarci, 
i gori još, jer ga se većma bojala nego Boryne, plašio 
ju je svojom namrštenošću i patnjom, a preneražavao 
svojom jarošću. Bojala ga se, činio joj se divlji i strašan 
kao kakav šumski razbojnik, a kako i ne bi, kad ga je 
sam župnik korio u crkvi, cijelo ga je selo napustilo, 
ljudi su na njega prstom pokazivali kao na najgorega; 
iz njega je udarao neki užas smrinoga grijeha te je 
često, slušajući njegov glas, obumirala od groze, jer 
joj se činilo, da je vrag u njemu, a naokolo cijeli pa- 
kao; tada bi joj tako strašno bilo pri duši kao onda, 
kad velečasni kori narod i plaši ga mukama! 

Ni na pamet joj nije palo, da je i ona kriva u tim 
njegovim grijesima, ni izdaleka, a ako je ikada raz- 
mišljala, to je bilo o tome, kako se promijenio on. Nije 
mogla tako izrazito prosuđivati, ali osjetila je tu pro- 
mjenu tako snažno, da joj je srce prema njemu bilo 
sve manje sklono, da mu se često znala ukočiti u zagr- 
ljaju kao da je odjednom gromom ošinuta, predavala 
se, da je uzme, jer kako da se opre takvom zmaju... 
a osim toga je bila ipak još mlada, vrele krvi, snažna, 
a on ju je grlio, da je čudo što je nije zadavio, pa mu 
se uza sve svoje misli predavala isto tako snažno, onim 

“poletom zemlje vječno žedne toploga daška i sunca, 

samo što joj nijedamput više nije duša pala do njego- 
vih nogu od one nesavladljive miline, nijedamput joj 
nije više čuvstvo pomračilo toliku sreću, koja s užitkom 
vodi do praga smrti, nijednom se više nije posve zani- 
jela, ne; mislila je tada o kući, o poslovima i na to, 
kako da starcu nečim novim napakosti, kadšto, da 
je on što prije pusti i da ode. 

Baš joj se sada sve to vrzlo po glavi, puštala je 
vodu od trapova prema dvorištu, radila je nerado, 
samo pod silu, pazeći pozorno na glas staroga i tražeći 
ga okom po dvorištu. Pietrek je neumorno radio, da je 
sve škripila zemlja i odbačeno blato, a ona je radila 
tek toliko, da se čuje, da radi, a čim je stari pošao u 
kuću, povezala je glavu maramom i oprezno se odšu- 
ljala preko prijelaza, do Ploszkina štaglja. 

Antek je već bio tamo. 

— Čekam te već valjda jedan sat — šapne on 
s prijekorom. 

— Mogao si ti i ne čekati, ako si se kud žurio — 
otrese se ona zlovoljno i ogleda se naokolo, jer je noć 
bila dosta vidna, kiša je prestala, samo je hladan, suh 
vjetar dopirao od strane šume i šumeći udarao po voć- 
njacima. 

On je snažno zagrli i htjede da je poljubi u lice. 

— Rakija udara iz tebe kao iz kace! — šapne ona 
i okrene se s gađenjem. 

— Zato jer sam pio. Već ti smrde moja usta. 

— Eh, mislila sam samo rakiju! — reče ona mekše 
i tiše. 

— Bio sam i jučer, zašto nisi izašla? 

— Bilo je tako zima, a i posla imam svu silu. 

— Da, i staroga moraš milovati i perinom pokri- 
vati — zasikće on. 

— Pa da, zar mi on nije muž! — dobaci ona tvrdo 
i nestrpljivo. 

— Jagna, nemoj! 

— Ako ti se ne sviđa — ne moraš dolaziti, ne ću 
. za tobom plakati. ' u ve 

: — Dosadilo ti je izlaziti k meni, dosadilo... 

— A kako ne bi, kad se na mene izdireš kao na 
kakvog šarova... 

— Prosti mi, Jagu$, tako mi je, da nije čudo, ako 
čovjeku izmakne koja opora riječ, ali to nije iz zlobe, 
nije — šaptao je ponizno i ogrlivši je stiskaše je sr- 
dačno k sebi, no ona se držala ukočeno, srdila se, a ako 
je uzvraćala poljupce, činila je to kao pod silu, a kad 
bi progovorila riječ, bilo je samo da nešto kaže, ne- 
prestano se ogledavala htijući već da se vrati. 

Dobro je on to osjetio, tako ga je to zapeklo, kao 
da mu je netko natrpao koprive pod pazuho, dok nije 
prošaptao s bojažljivim prigovorom: 

— Prije se nisi toliko žurila. 

— Bojim se, svi su kod kuće, mogu me tražiti... 

— Da, prije se nisi bojala ni preko cijele noći, 
postala si sasvim drukčija... 

— Ne brbljaj koješta, što bih postala drukčija... 

Zašutješe, zagrliše se čvrsto, kadšto bi se pritisli 
jače jedno uz drugo obuhvaćeni naglom požudom i 
tražeći lakomo usta, zaneseni zajedničkim talasom 
sjećanja, osjećajem nanesenih im krivica, sažaljenjem 
nad sobom, samilošću, dubokom željom da se pretope 
jedno u drugo — ali nisu mogli, duše su im se daleko 
razilazile jedna od druge, nisu nalazili riječi draganja 
ni umirenja, jer su im u srcu kipjele gorke uvrede, 
tako žive, da su'im se ruke same od sebe rasplitale, 
ohladnješe jedno prema drugom i postadoše kao hladni 
stupovi, jedino su im srca kucala nemirno, a preko 
usana su se mele riječi nježnosti i draganja, koje htje- 
doše izreći, ali nisu mogli. 

— Voliš li me, Jagu$? — šapne on tiho. 

— Zar sam ti to jedamput rekla, zar ne izlazim 
kadgod ti hoćeš? ... — odgovori ona okolišajući i pri- 
makne mu se bedrom, jer joj je neka tuga stisla dušu 
i napunila oči suzama te joj se prohtjelo da pred njim 
proplače i da ga zamoli za oproštenje što ga više ne 
može voljeti, ali on je to odmah primijetio, jer mu je 
taj glas pao kao led na srce, sav je zadrhtao od boli i 
srdžba puna prigovora i nesavladljive tuge zalila mu 
srce. 

— Lažeš kao pas; svi su me napustili, pa se i ti 
Žuriš za drugima. Voliš me, da, kao zloćudna psa, 
koji može ujesti i od kojega se čovjek teško može 
obraniti! Prozreo sam te naskroz, dobro te poznam i 
znam, kad bi me htjeli objesiti, da ti prva ne bi žalila 
konopca, kad bi me htjeli kamenovati, prva bi se ti ba- 
cila na mene — govorio je brzo. 

— Jantoš! — jaukne ona preneraženo. 

— Šuti, dok ja govorim — vikne on prijeteći i 
podigne šake. — Istinu ja velim. A kad je do toga 
došlo, onda mi je sve svejedno, sve! 

— Moram ići, zovu me! — promuca ona i htjede 
pobjeći sva uplašena, ali on je stisne za ruku da ni 
zadrhtati nije mogla, i promuklim razjarenim glasom 
punim mržnje, nastavi: 

— A još ću ti reći ovo, jer svojom ludom glavom 
ti to ne shvaćaš, što sam ovako propao, to je zbog tebe, 
zbog toga, što sam te volio, razumiješ li, zbog toga! 
Zašto me je župnik ukorio i istjerao iz crkve kao raz- 
bojnika, — radi tebe! Zašto se cijelo selo od mene 
odbilo kao da sam šugav, radi tebe! Sve sam pretrpio, 
podnio, nisam psovao, što ti je stari zapisao toliko 
moje rođene zemlje... A tebi sam već omrznuo, izvla- 
čiš se kao piškor, lažeš, bježiš, bojiš me se i gledaš u 
mene kao i svi drugi, kao u kakvog ubojicu i najgoreg 
čovjeka! 

— Drugoga već trebaš, drugoga, voljela bi da 
momci za tobom trče kao psi u proljeće, ti!... — po- 
viče on sav izvan sebe: sve nepravde, srdžbe, kojima 
se odavno hranio, kojima je Živio, srušio je sada na 
njenu glavu, nju je okrivio zbog svega, nju je prokli- 
njao za ono, što je pretrpio, dok mu napokon nije 
ponestalo glasa i toliki ga bijes spopao, da se bacio na 
nju s pesnicama, ali se u posljednji čas sabrao, gurnuo 
ju samo prema zidu i žurno otišao. > 9 

— Isuse dragi, Janto$! — poviče ona snažno, 
shvativši odjednom, što se zbilo, ali on se nije vratio, 
bacila se očajno za njim, zakrčila mu put i bacila mu 
se oko vrata, ali on je odbaci od sebe kao pijavicu, 
gurne je na zemlju i bez jedne riječi pojuri, a ona 
pade plačući gorko, kao da se cijeli svijet na nju stro- 
valio. 3+ 
Tek je iza dobrih nekoliko očenaša došla malko 
k sebi, ali još nije mogla shvatiti sve, samo je snažno 
osjećala da joj je nanesena nepravda, da se zbila tako 
užasna nepravda, da joj je srce pucalo od boli, gušila 
se u sebi i prohtjelo joj se da viče iz sve snage, preko 
cijeloga svijeta — da je nedužna, nedužna! BIK 

Vikala je za njim, premda i njegovi koraci već 
utihnuše, zvala je u tu široku noć — uzalud. : 

Duboko, teško pokajanje i srdačna tuga i mukli, 
teški, strašni strah, što se on možda nikada više ne će 
vratiti, i ona davna ljubav, što je odjednom uskrsla, 
srušiše se na nju kao teško tvrdo breme, neutaživa 
tuga, te je, ne obzirući se ni na što, urlala iza glasa 
idući kući... : 

Na hodniku se sukobila s Klebovim sinom, koji 
je samo turio glavu u sobu i povikao: sho 

— Seljačku šumu sijeku! — i poletio dalje. 


Taj se glas u tren oka selom pronio, planuo je kao 


požar i zaokupio sva srca jadom i ljutom srdžbom, 

te se vrata nisu više zatvarala, tako su trčali po ku- 
ćama s novošću. 

Da, krupna je to bila stvar za svakoga i tako 
strašna, da se cijelo selo odjednom smirilo, kao da je 
grom udario, hodali su plašljivo, na prstima, govorili 
šaptom, važući svaku riječ i obzirući se plaho i pri- 
sluškujući i vrebajući, nitko nije vikao, nitko naricao, 
nitko osvetom nije prijetio, svatko je u taj čas osje- 
ćao, da to nije šala, nego stvar, u kojoj ne pomaže 
bablje eviljenje nego mudro promišljanje i opća 
odluka. 

Bilo je već kasno veče, ali san je svakoga napustio, 
mnogi ostaviše večeru, zaboraviše na večernje poslove, 
zaboraviše uopće na sebe, nego su stali tumarati po 
putovima, zastajkivati u ljesama i nad jezerom, a ša- 
Pat tih, plah, pritajen drhtao je u mraku kao zujanje 
pčela. ' 

A i vrijeme se smirilo, kiša prestala, čak se malko 
i razvedrilo, nebom su letjeli oblaci u jatima, a dolje, 
nisko duhao je hladan vjetar te se zemlja stala stiskati 
u grude, a promočeno crno drveće preblijedjelo je od 
inja, glasovi pak, premda prigušeni, izrazitije su se 
čuli. . 

Odjednom se pročulo, da su se neki gospodari 
skupili i da idu knezu. 

I prošao je Winćorek s hromim Grzelom; prošao 
Caban Michal s Franekom Bylicom, sinom od strica 
Hankina oca; prošao je Socha; prošao Walek Krivo- 
usti, Wachnik ]J6zek, Sikora Kazimierz, pa i stari 
Ploszka — samo Borynu nitko nije ugledao, ali go- 
vorilo se, da je pošao i on... 

Kneza nije bilo kod kuće, jer je odmah poslije- 
podne pošao u kancelariju, pa svi skupa u gomili po- 
doše Klebu. Za njima je navalilo mnogo ljudi, baba, 
djece, pritisnuše vrata i nikoga nisu puštali unutra, a 

Klebov sin Wojtek imao je nalog da pazi na putu i 
kod krčme, nije li se javio gdjegod žandar... 
Pred kućom pak, u ljesi, pa i na putu skupljalo 
se sve više naroda, svatko je bio radoznao, što će tamo 
zaključiti stariji. a vijećali su dugo, samo što nitko 
nije znao, što i kako. Tek su se kroz prozor vidjele 
njihove sijede glave, u polukrugu nagnute kraj ognji- 
šta, na kojem je gorjela vatra, a po strani je stajao 
Klab, nešto im govorio, nisko se sagibao i svaki čas 
pesnicom udarao po stolu. i : : 
Nestrpljenje je kod onih, što su čekali, raslo iz 
časa u čas, dok napokon Kobus, pa Kozielova, pai 
sluge neke stadoše žamoriti i glasno se buniti protiv 
onih, što su vijećali, da ništa dobra ne će za narod 
zaključiti, jer im je stalo samo do njih samih, da su 
još spremni pogoditi se s dvorom, a ostale prepustiti 
propasti... -, A k : 
Kobus se bio već tako rasrdio zajedno s najamni- 
cima i drugom sirotinjom, da je otvoreno nagovarao, 
da bez obzira na one, što vijećaju, pomisle na sebe, 
da svoj zaključak stvore, nešto da odluče i brzo, dok 
je vuijeme, dok ih oni tamo nisu prodali... g 
Nato se javi Mateuš i poče ih zvati u krčmu, da 
se tamo slobodno dogovore, a ne da štekću kao psi kraj 
tuđega plota... : sa : 
To je narod prihvatio i u cijeloj rulji krenuše u 
krčmu. ' že 
Židov je već gasio svijetla, ali je morao otvoriti 
i sa strahom gledaše u svjetinu, što je navalila u 
krčmu. Ulazili su šuteći, mirno su zapremili sve klupe, 
stolove i kutove, nitko nije pio ništa, samo su se skupili 
jedan do drugoga razgovarajući tiho i čekajući, tko 
će i s čim će prvi nastupiti... E. : 
Nije da ne bi bilo onih, koji bi željeli biti prvi, 
samo se svaki još ustručavao istupiti gledajući u druge, 

dok se nije dignuo Antek, skočio u sredinu i žestoko 
odmah stao psovati dvor... 

Ali premda je svima govorio po volji, slabo je tko 
odobravao, zastranjivali su od njega, poprijeko su ga 
gledali, nevoljko, štaviše, okretali su mu leđa, jer su 
se ljudi još suviše živo sjećali župnikovih ukora, a i 
njegovih grješnih poslova, ali on se nije na to osvrtao, 
zanio ga bijes i kao da ga je spopala divlja razbijačka 
mahnitost vikao je na kraju iz sve snage: 

— Ne dajte se, ljudi, nemojte popustiti, nemojte 
oprostiti svoju krivicu! Danas su vam oteli šumu, 
a ako se ne budete branili, sutra će ispružiti pandže 
za vašom zemljom, za kućama, za imovinom! Tko će 
im braniti! Tko će im se usprotiviti! ... 

Narod se odjednom ganuo, muklo mrmljanje prođe 
sobom, svjetina se naglo zatalasa, oči sinuše divlje, 
sto pesnica odjednom se diglo nad glave i sto glasova 
zaori u isti čas, kao da je zagrmjelo: 

— Ne damo! Ne damo! — viknuše, da se krčma 
zatresla od snage. 

To su i čekali vođe, pa odmah Mateuš, Kobus i 
Kozielova, a zatim i ostali, skočiše u sredinu i uzeše 
vikati, psovati i uckati... te se krčma napunila vri- 

skom, prijetnjama, kletvama, lupom, udaranjem šak& 
po stolovima i bučnom, žestokom vrevom razbješnje- 
loga naroda. 


Svatko je vikao svoje, svatko se derao, svatko je 
nešto drugo predlagao, mahnito su se gurali kao psi 
zatvoreni u trijemu, kad ih nema tko da pusti u svijet 
i na neprijatelje... Nastala je strašna galama, vika 
i svađa, jer se narod razljutio i u nutrini svojoj ne- 
pravdu osjetio, ali se nije složio, jer nije bilo čovjeka, 
koji bi svojom snagom nadvladao sve i poveo ih na 
osvetu... 

. U skupine su se stiskali i u svakoj je bio po koji 
vikač, koji je najglasnije larmao i psovao, a kroz stisku 
su.se gurali vođe dobacujući, gdje je trebalo, po koju 
oštru riječ, pa napokon nije jedan drugoga čuo, jer 
su svi zajedno vikali. 

— Srušili su pol šume i to takve hrastove, da ih 
pet ljudi ne bi obuhvatilo. 

— Klebov je vidio, Klebov! 

— Posjeći će i ostalo, posjeći će, ne će vas moliti 
za dopuštenje! — kriještala je Kozielova gurajući se 
prema tezgi. 

— Narodu su uvijek nanosili nepravdu, kako su 
god mogli. : 

— Kad ste tako glupi ovnovi, nek vas zatjeraju 
kuda hoće... 

— Ne dajmo se, ne dajmo se! Pođimo u gomili, 
rastjerajmo ih, šumu im treba oteti! 

* — Poubijati zlotvore! 

— Poubijati! — vrisnuše u jedan glas i opet se 
digoše pesnice prijeteći, zaori strašan krik i svjetina 
uzavri mržnjom i osvetljivošću, a kad se stišalo, Ma- 
teuš poviče kraj tezge svojima: | 

— Svima je tijesno kao u mreži kakvoj, dvorovi 
su svuda, sa svih strana kao ovi zidovi stiskaju i dave 
selo, hoćeš li kravu da paseš izvan sela — smjesta ćeš 
se spotaći na dvorsko; konja da pustiš — dvorsko je 
za međom; kamenom se ne možeš hitnuti, odmah će 
na dvorsko pasti... a odmah te uhvate, odmah pred 
sud, odmah štrof! 

. — Istina je! Istina! Dobra livada, dvije košnje 
daje — dvorska je, dakako, najbolje polje — dvorsko, 
šuma — dvorsko je sve — odobravahu. 

— A ti, narode, sjedi na pijesku, gnojem se grij 
i smilovanju se gospodskom nadaj! 

— Oduzeti šume, oduzeti zemlju! Ne dati svoje! 

Dugo su tako vikali, gurali se na sve strane, pso- 
vali i oštro prijetili, a kako su vijećali glasno i vrlo 
žestoko, mnogi osjetiše potrebu da se napiju rakije 
radi okrepe, a drugi su piva pili da se ohlade, a treći 
se sjetiše nepojedene večere, pa viknuše židovu, da 
dade kruha i sleđeva... 

Ali kad su se najeli i napili, ohladiše u svojem 
bijesu i stadoše se polagano razilaziti, a da nisu stvorili 
nikave odluke. 

Mateuš pak s Kobusom i Antekom, koji se cijelo 
vrijeme držao po strani i smišljao nešto u sebi, kre- 
nuše Klebu, gdje su još zatekli gazde, s njima su nešto 
zaključili za sutra i tiho se razišli po kućama. 

A i noć je već bila kasna, svijetla po sobama po- 
gašena, tišina se spustila na selo, pa je samo gdjegdje 
zalajao pas ili zašumio vjetar, te je ozeblo drveće 
šibalo u mraku jedno o drugo kao da su neprijatelji, 
a zatim je dugo i preplašeno šuštalo. Jaka je smrza- 
vica stegla, plotovi pobijelješe od inja, ali nekako oko 
ponoći sakriše se zvijezde, smračilo se i na svijetu 
postade imurno, nekako strašno... Sav je narod bio 
u snu, ali taj je san bio težak i grozničav, jer se svaki 
čas začuo plač dječice, netko se budio sav u znoju i 
tako čudno prestravljen, da je morao dušu krijepiti 
molitvom; drugdje opet nekakva buka nije dala lju- 
dima da spavaju, ustajali su da vide, nisu li lopovi: 
mnogi su vikali kroz san pričajući poslije, kako ih je 
mora davila; negdje su opet psi tako tužno zavijali, 
da se srce prepalo od straha, od strašnih sluinja i 
bojazni... 

Noć se otegla dugo i teško predući oko duše strah, 
nemir i strašne sne pune prikaza i grozničavih pri- 
viđenja. 

Ali čim je svanulo toliko, da se nešto malo raz- 
danilo, dok su drugi tek oči otvorili i tešku, još po- 

spanu glavu dizali, već je Antek dotrčao do zvonika 
i počeo zvoniti u stranu kao na vatru... 

Zalud mu je branio Ambrozije zajedno s 'orgulja- 
šem, on ih ispsuje, htjede čak i da ih izbije i nastavi 
sa svojim poslom iz sve snage. 

Zvono je kucalo polagano, neprekidno i tako 
tmurno, da je strava pala na srca, da su preplašeni, 
zaprepašteni ljudi istrčali napolak odjeveni da pitaju, 
što se zbilo i ostali su pred kućama kao da su se ska- 
menili slušajući, jer je zvono neprestano otkucavalo i 
brujilo tmurnim, krupnim glasom u svitanju zore, da 
je zemlja drhtala, preplašene ptice odletjele prema 
šumama, a zaprepašteni se narod krstio i snalazio, 
jer su već i Mateuš i Kobus i drugi trčali po selu 
lomatajući toljagama po plotovima i vičući: 

— U šumu! U šumu! Izađite, koji ste živi! Pred 
krčmu! U šumu! 

Oblačili su se na vrat na nos, mnogi su se još 
usput zakopčavali i očenaš do kraja molili i trkom 
se žurili pred krčmu, gdje je već stajao Klab s neko- 
liko gazda... 

Brzo se zarojiše putovi, ljese, dvorišta, uzvrvješe 
odjednom sve kuće, djeca vrisnuše velikom vriskom, 
žene se stadoše dovikivati preko voćnjaka, nastade 
takva graja, trka, kao da je u selu planuo požar... 

— U šumu! Iko ima s čim, tko kosu, s kosom, 
s cjepovima, cjepanicama, sjekirama! 

— U šumu! — od tog se krika treslo i orilo cijelo 
selo. : 

Dan je već uvelike svanuo, bio je tih, jasan, još 
maglovit i hladan, drveće je stajalo u inju kao u pau- 
čini, put je škripio pod nogama slabim smrznutim 
grudama, vode se zalediše, puno je bilo zamrzlih ka- 
ljuža kao razlupanoga stakla, u nosnicama je bockao 

poštar, rezak zrak, a tako je odjekivao, da se širom 
čula ta krika i vreva. 

Ali polagano se stišalo, ljutina je prožela srca i 
neka žestoka, samosvijesna, nepopustljiva snaga ska- 
menila je duše i odjenula ih takvom strogom ozbilj- 
nošću, da su i nehotice zašutjeli zamislivši se. 

Skupina je neprestano rasla, zapremila je već sav 
prostor pred krčmom sve do puta stojeći gusto, rame 
uz rame, a još su prispijevali novi. 

Pozdravljali su se šuteći, svatko je stao gdje se 
desilo, obzirali su se naokolo i strpljivo čekali sta- 
rije, koji su pošli po Borynu. 

Prvi je bio u selu, njemu je pripadalo pravo da 
povede narod, bez njega ne bi se maknuo nijedan 
gazda. 

Stajali su tako strpljivo i tiho kao gusto sabijena 
šuma kad prisluškuje glasove, što iz nje prodiru, i 
onaj žubor potoka, što teku negdje između korije- 
nja... samo bi kadšto zalepršala koja riječ, kadšto 


bi čija pesnica izbila uvis, neke se oči žarče rasplam- 


tjele. šubare se jače zatalasale, nečije lice većma po- 
crvenjelo i opet su postali nepomični kao snopovi po- 
redani nagusto jedan do drugoga. 

Doleti kovač, progura se kroz vrevu i stade od- 
govarati narod, plašiti ga, da će zbog toga, što oni 
kane, cijelo selo biti u negve vezano i da će propasti, 
a uz njega je mlinar ponavljao isto to, ali nitko se 
nije na njih osvrtao niti ih slušao — znalo se naime 
dobro, da obojica služe dvoru i da im je stalo do toga, 
da stvar ometu. 

I Rok je došao i sa suzama slično razlagao — nije 
pomagalo. 

Dok napokon nije dohrlio i župnik i počeo govoriti 
svoje — nisu poslušali, stajali su nepomični, nitko nije 

ni kapu skinuo, nitko ga u ruku poljubio, a netko je 
čak glasno uzviknuo: 

— Plaćaju mu, pa govori. 

— Propovijeđu ne će naknaditi nepravdu — do- 
baci netko podrugljivo. 

Gledali su mrko i ljutito, te se župnik rasplakao 
i nije prestao da ih preklinje svim svetinjama, da se 


osvijeste i da se raziđu kućama, ali nije dovršio, jer: 


je došao Boryna i cijeli se narod okrenuo prema njemu. 

Maćej je bio blijed kao zid i mrk, da je hladnoća 
od njega izbijala, ali oči su mu se sjale kao kurjaku. 
Išao je uspravan, namršten i samosvijestan, znance 
je pozdravljao kretnjom glave i očima mjerio ljude. 
Razmicali su se pred njim da mu bude slobodan pro- 
laz, a on se popeo na grede, što su ležale pred krčmom, 
no prije nego što je progovorio, počeše iz svjetine 
vikati: 

— Povedite nas, Maćeju! Povedite! 

— U šumu! U šumu! — proderaše se drugi. 

A on, tek kad je nastala tišina, prigne se, ispruži 
ruke i poče gromkim glasom govoriti: 

— Narode kršćanski, Poljaci pravedni, gazde i 
najamnici! Nepravica nam je svima nanesena, nepra- 
vica prema svima, koju ne ćemo ni trpjeti ni oprostiti! 
Dvor siječe našu šumu, dvor nije dao posla nikomu 
od naših, dvor nas progoni i u propast nas vodi! Tko 
bi zapamtio sve one krivice, zapljene, štete i patnje, 
što ih narod podnosi! Tužili smo sudu — iko mu je 
što učinio! Podnosili smo tužbu — badava. Ali mjera 
se prevršila, on siječe našu šumu! Hoćemo li mi to 
dopustiti, a? 

— Ne, ne! Ne damo! Rastjerati, poubijati, ne 
dati! — vikali su, a siva, mrka, tmurna lica zasjaše se 
kao od munje, sto pesnica mahne po zraku, i stotina 
grla zaurla, a gnjev potrese srca. 

— Naše je pravo, ali nitko nam ga ne priznaje; 
naša je šuma, a on je siječe! Pa što ćemo mi sirotinja, 
kad se niiko na svijetu za nas ne brine, nego nam svi 
nepravdu nanose, što ćemo? ... Narode dragi, ljudi 
kršćani, Poljaci, ja vam velim, da nema druge pomoći 
nego da moramo sami svoje dobro braniti, krenuti svi 
u gomili i ne dopustiti, da se šuma siječe! Hajdemo 
svi, tko je živ, tko nogama može da miče, cijelo selo, 
svi kao jedan. Ništa se ne bojte, ljudi, ne bojte se, 
naše je pravo, naša je volja i pravda naša, a cijelo 


selo ne će moći kazniti... Za mnom, ljudi, brzo se 
spremite, za mnom. U šumu! — poviče snažno. 
— U šumu! — uzvratiše pokličem svi, buka na- 


stade, svjetina se zaljulja, razdvoji i vičući svatko 
poleti trkom kući da se spremi. Nastade grozničava 
hitra žurba, spremanje, zaprezanje, izvlačenje saona, 
rzanje konja, vrisak djece, psovke, žensko naricanje, 
cijelo se selo treslo od priprema, a valjada za neka 
dva očenaša već su spremni krenuli na topolov put, 
gdje je čekao Boryna u saonicama zajedno S Ploszkom, 
Klebom i prvim gazdama u selu. 

Poredaše se kako je tko stigao, seljaci, sluge, žene, 
pa i starija djeca krenuše; netko na saonama, netko 
na konju, netko kolima, a ostali, gotovo cijelo selo 
pošlo je pješice i stislo se u red dugačak kao razor 
kad šumi žitom, prerastao crvenilom ženske nošnje, 
a nad njima su se tresli omašni kolci, po'rđale vile, 
cjepovi, a gdjegdje je kao munja zasjala kosa. Kao 
da je narod pošao na njivu, samo što nije bilo smi- 
jeha, šale i veselja. Stajali su mirni, mrki, strogi, 
spremni na sve, a kad je došlo vrijeme, ustane Boryna 
u saonicama, baci pogled po narodu i poviče pre- 
krstivši se: 

— U ime Oca i Sina i Duha svetoga! Amen, haj- 
demo! 

— Amen! Amen! — popratiše oni, a kako je baš 
zacvrkutalo zvonce, jer je zacijelo župnik počeo slu- 
žiti misu, prekrstiše se, skinuše kape, udarahu se u 
“prsa, a ponetko tužno uzdahne, i krenuše složno, 
snažno i šuteći. Bilo je tu gotovo cijelo selo, samo se 
kovač stisnuo negdje u ljesi, provukao se do kuće, 
skočio na konja i pojurio pokrajnim putem u dvor, a 
Antek, koji se sakrio u krčmu čim se javio otac, čim 
su krenuli, uze od židova pušku, sakrije ju pod kožuh 
i pohrli prema šumi prijekim putem preko polja... 
ne osvrćući se na gomilu.. 

A narod je hrabro buši za Borynota, koji se 
vozio sprijeda, 

Tik za njim su išli Ploszke, bilo ih je iz tri kuće, 
sa Stachom na čelu, pasmina ne baš krasna, ali jezi- 
čava, bučna i samosvijesna. 

A za njima Soche, koje vodi kmet. 

A treći su bili Wachniki, ljudi sitni, suhi, ali ujed- 
ljivi kao ose. 

A četvrti su išli Golebi, Mateuš ih je vodio, nije 
ih bilo mnogo, ali vrijedili su kao pol sela, od reda 
sami neustrašivi razbijači, izrasli kao hrastovi. 

A peti Sikore, čvrsti kao panjevi, žilavi i mrki. 

A onda Ktebovi i druga omladina, visoka, krepka, 
svadljiva i na svaku tučnjavu lakoma, koju vodi 
Grzela, knežev brat. 

A na kraju su išli Bylice, Kobusi, Pryczke, Gul- 
basi, Paczesi, Balcereki i tko bi ih sve zapamtio. 

Išli su snažno, da se sve zemlja tresla, namršteni, 
tvrdi, i strašni kao leden oblak što samo svjetluca, 
koja kao da je bila neslavladljiva i krčila im put tmur- 
nim, visokim zidom gustih debala. Tako ih je nad- 
visivala veličinom, da su oni naprosto iščezavali u 
sjeni granja, samo su se sjekire svjetlucale u mraku 

Svijet je još bio obumro od noćne hladnoće, pun 
tmurne pospanosti, zastrt oštrom i caklenom maglom. 

Tišina je ležala na šumama, oštra je zima duhala, 
slab odsjev zore porumenio je viršike i prosipao se | 
gdjegdje po bijelom snijegu. 

Samo je u Vučjim jarugama tutnjila buka drveća, 
što se rušilo, udaranje sjekira i oštra piskutljiva 
škripa pila. ' 

Rušili su šumu!. 

Više od četrdeset ljudi radilo je još od zore, kao 
da je jato djetlova palo na šumu, pritislo se uz drveće 
pa kljuje tako neumorno i bijesno, da je drveće padalo 
jedno za drugim. Čistina je rasla, posječeni orijaši 
ležali su svaljeni kao pogaženo žito, samo su gdjegdje 
kao tvrdo osje stršili vitki sjemenjaci pognuti teško 
kao tužne majke što plaču nad palim sinovima, gdje- 
gdje je tužno šumilo neposječeno grmlje, ili je koje 
drvce slabašno, koje nije sjekira dohvatila, plaho 
drhtalo — a svuda, na ponjavama ugaženoga snijega 
kao na mrtvačkom pokrovu ležalo je povaljeno drveće, 
gomile granja, mrtve krošnje i snažne klade slične 
opljačkanim i raskomadanim truplima, a potoci žute 


piljevine prosuli su se po snijegu kao tužna krv šume. 


A naokolo, iznad čistine, kao .nad otvorenim 
grobom, stajala je šuma u sabitoj, uzvišenoj i nepro- 
dirnoj skupini poput prijatelja, rođaka i znanaca, što 
stisnuti stoje pognuti i s preneraženom šutnjom, s pri- 
gušenim krikom očaja slušaju, kako ovi padaju u smrt, 
i ukočeno gledaju u neumoljivu kosidbu. 

Drvosječe su išli neprekidno naprijed, razvili se 
u širok red i polagano, šuteći, pritisli se uz šumu, 
koja kao da je bila nesavladljiva i krčila im put tmur- 
nim, visokim zidom gustih debala. Tako ih je nad- 
visivala veličinom, da su oni naprosto iščezavali u 
sjeni granja, samo su se sjekire svjetlucale u mraku 

i neumorno udarale, samo pisak pila nije ni na čas 
prestajao, svaki čas se koje drvo zaljuljalo i odjednom 
se kao ptica, koju izdajnički uhvati zamka, odvojilo 
od svojih, udarilo granama i sa smrtnim jaukom pa- 
dalo na zemlju — a za njim drugo, treće, deseto... 

Padali su golemi borovi, što su već pozelenjeli od 
starosti, padale su jele, kao da su odjevene u kapute 
od kučina; padale su granate smreke, padali su i smeđi 
hrastovi, obrasli bradama sijede mahovine — kao 
starci, kojih ne nadvladaše ni gromovi niti skršiše 
stotine godina, nego ih sjekire u smrt povedoše, a 
drugog drveća isto toliko, lošijeg, tko bi rekao koliko 
je i kakvoga sve popadalo! 2 

Šuma je umirala s jaukom, drveće je padalo teško 
kao ljudi kad su stisnuti u boju i kad jedni druge 
pritiskaju, nepopustljivo, krepko, udarano nenadvla- 
dljivom snagom, te ni ime Isusovo ne spomenu nego se 
nagibaju cijelim redom i u ljutu smrt padaju. 

Samo se jauk orio po šumi, zemlja je neprestano 
drhtala od povaljena drveća, sjekire su bez prestanka 
udarale, škripa pil4 nije zamuknula, a šibanje granja 
prodiralo je zrak kao posljednji uzdah. 

I tako su prolazili sati za satima, sveđ novi otkosi 
drveća pokrivahu čistinu i rad nije prestajao. 

Svrake su se derale vješajući se po sjemenjacima, 
kadšto bi proletjelo jato vrana grakćući nad tim poljem 
smrti, po koja bi zvijer izvirila iz guštare, stala na 
rubu i dugo pratila staklenim očima gvaljasti dim 
ognjišta, drveće, što je padalo, a kad bi ugledala ljude, 
cvileći bi pobjegla. 

A ljudi su ustrajno sjekli, uvukli su se u šumu 
proždrljivo, kao vuci kad navale na stado, a ono se 
sabije u gomilu pa ukočeno od smrtnoga straha bleji 
i čeka dok i posljednja ovčica ne padne pod pandžama. 

Tek iza užine, kad se sunce toliko podiglo, da je 
inje počelo kapati, a zlatna paučina svijetla stala pu- 
zati kroz šumu, začuje netko izdaleka vrevu. 

.— Neki ljudi u gomili — reče netko pritisnuvši 
uho uz drvo. 
začuše pojedini uzvici i mukla lupa mnogobrojnih 
nogu, i nije prošlo ni koliko traje Zdrava Marija, kad 
se na puteljku, što vodi iz sela, pojaviše saone, koje 
odmah ispadoše na čistinu. U njima je stajao Boryna, 
a za njim se na konjima, kolima i pješke prosulo gusto 
mnoštvo žena, muškaraca i momčića, a svi su bijesno 
urlajući stali juriti prema drvosječama. 

Boryna skoči sa saona i potrči naprijed, a za njim 
su, gdje je tko uhvatio mjesta, poletjeli drugi; netko 
s toljagom, neiko je prijeteći mahao vilama, netko 
je čvrsto u šaki držao cijep, drugi je treptao kosom, 
netko s običnom granom, a žene izravno s noktima i 
vriskom i svi nasrnuše na preneražene drvosječe. 

— Ne sijecite! Kanite se šume! Šuma je naša, ne 
dopuštamo! — vrištali su u jedan glas pa nitko nije 
razumio, što su hijeli, sve dok nije Boryna stao uz 
zaprepaštene ljude i zaviknuo, da je po cijeloj šumi 
odjeknulo: 

— Ljudi iz Modlice! ljudi iz Rzepka i odakle već 
jeste, slušajte! 

Stišalo se malko, a on opet poviče: 

— Pokupite, što je vaše, i pođite s Bogom, zabra- 
njujemo vam sjeći, a iko ne posluša, imat će posla. 
s cijelim narodom... 

Nisu se opirali, jer ih preplašiše mrka lica, toljage, 
vile, cjepovi i toliki razbješnjeli narod spreman da se 
pobije, pa se počeše dogovarati, dozivati, sjekire za 
pojas zadijevati, pile kupiti i skupljati se uz srdito 
mrmljanje, a naročito Rzepčani, jer su bili plemići i 

vijekovima su živjeli u susjedskim razmiricama s Lip- 

čanima, pa su glasno psovali, udarali sjekirama, pri- 
jetili, ali hoćeš ne ćeš, uzmicali su pred silom, a 

“narod prijetio, vikao, nasrtao i potisnuo ih u šumu. 

Drugi se pak razbježaše po čistini da gase ognjišta 
i da razvale poslagane hvatove, a babe s Kozielovom 
na čelu, kad ugledaše kolibe sabite od dasaka na kraju 
čistine, potekoše onamo i stadoše ih kidati i raznositi 
po šumi, da im ni traga ne ostane. 

Boryna, kad su drvosječe tako glatko uzmakli, 
dozove gazde i stade ih nagovarati, da sada u skupini 
pođu u dvor i da poruče vlastelinu, da se ne usudi 
dirnuti šumu, dok sud ne presudi, što je seljačko. Ali 
prije no što su se dogovorili i odlučili, što da učine, 
kako će biti najbolje, digoše babe galamu i stadoše 
bez reda bježati od koliba, a nekoliko konjanika, što 
ispadoše iz šume, krenuše za njima u potjeru. 

Dvor, upozoren, pritekao je drvosječama u pomoć. 

Na čelu konjanika jahao je upravitelj, natjeraše 
oštro na čistinu i čim su stigli žene, počeše ih mlatiti 
batinama, a upravitelj, jak kao bivol, udarao je prvi 
i vikao: 

— Lopovi, ušljivci! Batinama po njima! Vežite ih, 
u zatvor! 

— Ovamo svi k meni, ne dajte se! — vikao je 
Boryna, jer se uplašen narod već stao raspršivati, ali 
na taj se glas zaustaviše i ne obzirući se na batine, 
što su mnoge pogađale po glavama, trkom potekoše 
k staromu zaslanjajući rukama glave. 


— Batinama pasju braću! Cjepovima po konjima! - 


— poviče starac ljutito i prihvativši nekakav kolac 
prvi navali na dvorske. Udarao je kud je dohvatio, a 
za njim se kao šuma, kad je oluja gnjeva spopadne, 
pritisnuše ljudi rame uz rame, cijep do cijepa, vile 
uz vile i s gromkim urlikom navališe na dvorske ljude 

udarajući čim je iko mogao dosegnuti, da je sve tut- 
njilo, kao da tko grah ljušti batinom po podu. 

Nastade neljudski urlik, kletve, pištanje ranjenih 
konja, jauk ranjenika, mukli i česti udarci toljaga, 
hroptanje rvača i divlji krikovi boja. 

Dvorski su se snažno branili, psovali i udarali 
podjednako kao i seljaci, ali počeše se napokon brkati 
i uzmicati, jer su se konji, udarani cjepovima, propi- 
njali i njišteći okretali natrag, dok nije upravitelj, 
videći što se događa, podbo svoga riđu i skočio u sku- 
pinu naroda prema Boryni, ali vidio se samo tren, jer 
smjesta zarežaše cjepovi i nekoliko razbijača padoše 
na njega, a drugih nekoliko ruku uhvatiše ga sa svih 
strana i svukoše ga s konja, te je kao grm kljovom 


. podrovan poletio u zrak i pao u snijeg, do nogu, te 


ga je Boryna jedva obranio i odvukao onesviještena 
na sigurno mjesto. 

Tada se odjednom sve zamrsilo kao kad vjetar 
nenadano udari u plastove, pomiješa, jedno klupko 
bez oblika nastane, valja se po polju i kotrlja po 
razorima. Podigla se užasna vika i takva zbrka, metež, 
da se ništa nije vidjelo do isprepletenih gomila, kako 
se valjaju po snijegu, do pesnica, što bijesno udaraju, . 
a kadšto bi se netko odijelio od gomile i bježao kao 
mahnit, ali se vraćao odmah i s novim krikom, s novim 
bijesom srljao u tučnjavu... 

Tukli su se pojedinačno i u skupinama, spopadali 
se za guše i za glave, pritiskali koljenima, grebli do 
živoga mesa, ali obračunati još nisu mogli, jer su dvor- 
ski ljudi poskakali s konja ne uzmičući ni za korak, 
a pridolazila im je nova pomoć, jer su drvosječe prešli 
na njihovu stranu i snažno im pomagali. Prvo se Rzep- 
čani u rulji ali šuteći baciše kao ljuti psi da im po- 
mognu, a vodio ih šumar, koji se u zadnji čas pojavio, 
a kako je bio ljudeskara kao bik, po cijeloj okolici 

na glasu kao jak čovjek, a usto razbijač, koji je imao 
sro obračuna s Lipcem, bacio se prvi, jedan na 
. gomilu, razbijao glave kundakom od puške, gonio ih 
i tako mlatio, da Bog sačuva. 


Stacho Ploszka digao se na njega da ga sustavi 
jer je narod već počeo bježati pred njim, ali on ga 
spopadne za gušu, zavitla njim nad sobom i baci ga 
na zemlju kao izmlaćeni snop, te Stacho pade onesvi- 
ješten. Priskoči mu jedan od Wachnika i tresne ga 
cjepovima nekud u rame, ali za uzvrat je dobio pesni- 
com med oči, te je samo raširio ruke i spomenuvši ime 
Isusovo strovalio se na zemlju. 


Napokon nije mogao Mateuš izdržati i baci se na 
njega, ali premda je bio momak snagom ravan samo 
Anteku, nije izdržao ni očenaša, šumar ga nadvladao, 
namlatio, u snijegu provaljao i na bijeg ga prisilio, 
zatim je krenuo prema Boryni, koji se je u cijeloj 
skupini s Rzepčanima, ali prije no što je do njega 
stigao, navališe na njega babe vrišteći, uhvatiše ga 
pandžama, popeše mu se u kosu, spletoše ga i prignuše 
k zemlji valjajući se s njim — kao kad kudrovi na- 
padnu na ovčarskoga psa, zubima ga hvataju za kožu 
i povlače ga sad na ovu i sad na onu stranu. 


Ali za to je vrijeme i narod prevladao, stisnuše se 
i pomiješaše kao lišće, svaki je dohvatio svoga, davio 
i valjao se s njim po snijegu, a babe su navalile sa 
strane i čupale za kosu. 


Vrisak je nastao tolik, zbrka i vreva, da je svoj 
jedva razaznavao svoga, ali napokon su potisnuli 
dvorske ljude, nekoliko ih je već ležalo u krvi, a drugi 
su, umorni, klonuli kradom bježali u šumu, samo su 
se drvosječe branili posljednjom snagom, a gdjedje su 
molili milost, ali kako je narod bio još većma ogorčen 
na njih nego na dvorske, razbuktao se kao baklja na 

vjetru, pa nije slušao molbe i ni na što se nije osvrtao, 
nego je samo mlatio u punom bijesu. 
Odbacili su toljage, cjepove, vile i stisli se u rva- 


nju, čovjek na čovjeka, šaka na šaku, snaga na snagu, 


gnjavili su se; davili, čupali, kotrljali po zemlji, te je 
već zanijemjela vika, čulo se samo teško hroptanje, 
psovanje i natezanje. 

Nastao je takav sudnji dan, da se to ne može iska- 
zati! 

Ljudi su gotovo pomahnitali, srdžba ih je zanijela, 
gnjev zaokupio, a naročito Kobus i Kozielova kao da 
su pobjesnjeli, strašno je bilo pogledati ih, tako su bili 
krvavi, izubijani, ali uza sve to su nasrtali na cijele 
hrpe. 

Tako su se odupirali još Lipčanima uz sve veću 
kriku, već su počele potjere za onima što su bježali, 
napadali su već po desetorica na jednoga, kad se na- 
pokon šumar oteo babama ljuto premlaćen, ali zato još 
bješnji i stade dozivati svoje, a kad je ugledao Borynu, 
priskoči k njemu, uhvatiše se oko pasa, opletoše ple- 


ćima kao medvjedi i stadoše se rvati i teturati i udarati 


o drveće, jer su se već zanijeli u šumu. 
U taj čas doleti Antek. Zakasnio je mnogo, sada 


stane na kraj šume da malo zahvati zraka i smjesta 


smotri, što se dešava s ocem. 

Zaokruži naokolo jastrebovim okom, nitko nije na 
njih pazio, svi su bili u tolikoj borbi, u takvoj zbrci, 
da nijednog lica ne bi prepoznao, pa uzmakne, kradom 
se odšulja do Boryne i stane na nekoliko koračaja iza 
drveta. 

Šumar je pretegnuo, teško mu je bilo, jer je bio: 
sav izmoren, a i starac se krepko držao, padoše baš na 
zemlju, valjajući se kao dva psa i lupajući o zemlju, 
ali sve češće je starac bivao odozdo, kapa mu pala, 
samo je sijeda glava poskakivala po korijenju. 

Antek se još jedamput obazre, izvuče pušku ispod 
kožuha, čučne i prekrstivši se nehotice namjeri na 
očevu glavu... no prije no što je spustio kokot, sko- 
čiše obojica na noge, ai Antek se digne i puškom na- 
mjeri — ali ne opali, nenadani, strašni strah tako mu 
je stegao srce, da je jedva mogao disati, ruke su mu 
drhtale kao u groznici, sav je zastrepio, pred očima mu 
se smračilo i tako mu se zavrijelo u glavi, da je dugo 
stajao ne znajući, što se S njim zbiva, kad odjednom 
odjekne kratak, užasan krik: 

— U pomoć, ljudi!... u pomoć! ... 

Šumar je baš u taj tren ošinuo Borynu kundakom 
po glavi da je šiknula krv, a starac samo zaviče, digne 
ruke uvis i složi se na zemlju kao klada... 

Antek se razabere, baci pušku i skoči k ocu; sta- 
rac je samo hroptao, krv mu je oblila lice, glava mu 
gotovo napolak razlupana, bio je još živ, ali na oči mu 
se već navukla magla i kopao je nogama... 

_ Oče! Isuse dragi! Oče! — vrisne strašnim gla- 
som, uze ga na ruke, pritisne k prsima i stade iza glasa 
vikati: 

_ Oče! Ubiše ga! Ubiše! — zavijao je kao kuja, 
kad joj podave mlade. 

Nekoliko ljudi iz blizine čulo je i potrčalo u po- 
moć; položiše ranjenika na granje i stadoše mu oko 
glave trpati snijeg i spasavati ga, kako su znali. A 
Antek sjedne na zemlju i čupajući sebi kosu vikao je. 
sav izvan sebe: 


— Ubiše ga! Ubiše! 


Ljudi pomisliše, da mu se odjednom pamet po-- 


mutila. 

Načas se smiri, odjednom se sjeti svega i baci se na 
šumara s užasnim krikom i s tolikim bijesom u očima, 
da se šumar prepao i počeo bježati, ali osjetivši, da ga 
Antek stiže, naglo se okrene i opali mu ravno u prsa, 

ali nekim ga čudom nije pogodio, samo mu je lice 
osmudio, a Antek se strovali na njega kao grom. 

; Zalud se branio, zalud izmicao, zalud je u očaju 
i smrtnom strahu milost molio — Antek ga je spopao 
pandžama kao bijesan vuk, stegao mu grlo da je 
grkljan zahrskao, digao ga uvis i udarao njime po 
drvetu sve dok nije ispustio posljednji dah. 

: A onda, kao da je sišao s uma, kao da nije znao 
što radi, bacio se u tučnjavu, a gdje se javio, srca su 
se prepala, ljudi su sa strahom bježali, jer je bio uža- 
san, zaprljan očevom i svojom krvlju, bez kape, s pri- 
“lijepljenom kosom, plav kao mrtvac, strašan i tako nad- 
čovječanski jak, da je gotovo sam samcat potukao i 
pobio ostatak onih, što su se još opirali, te su ga mo- 
rali napokon umirivati i suzdržavati, jer bi ih sve 
poubijao... ' 

Tučnjava se svršila i Lipčani su, premda izmoreni 

osakaćeni, okrvavljeni, napunili šumu radosnom ds 
vom. 


Žene su previjale teže ranjenike i prenosile ih na 
saone, a nije ih bilo malo. Jedan je Klebov sin imao 
slomljenu ruku, Andrija Paczes iščašenu nogu, pa 
nije mogao na nju stati i derao se do neba, kad su ga 
prenosili, Kobus je bio tako ispremlaćen, da se nije 
mogao maknuti, Mateuš je bacao čistu krv i tužio se 
na krsta, a i drugi su prilično podnijeli, te gotovo ni- 
jednoga nije bilo, iko bi ostao čitave kože, ali jer su 
nadjačali, bez obzira na boli, veselo su i glasno podci- 
kivali — i spremali se na povratak.. 


na Borynu položiše na saone i potjeraše polako bo- 
jeći se da putem ne umre, bio je onesviješten, a ispod 
prijevoja neprestano je navirala krv, oblivala mu oči 
i cijelo lice, blijed je bio kao krpa i posve sličan 
mrtvacu... 

Antek je išao kraj saona i preneraženim je pogle- 
dom promatrao oca, na neravnom mu putu pridržavao 
glavu i na mahove mucao tiho, moleći, tužno: 

— Oče! Zaboga, oče!... 

Ljudi su išli bez reda, u hrpama, kako je komu bilo 
udobnije i to šumom, jer su posred puta išle saone 
s ranjenicima. Po netko je jaukao i stenjao, a ostali su 
se glasno smijali, veselo i bučno podcikivali. Počeše 
među sobom koješta pričati, hvalisati se nadmoću i 
rugati se poraženima, gdjegdje je već i pjesma odjek- 
nula, netko je pak zaviknuo da je cijela šuma ječala, 
svi su bili pijani od slavlja i mnogi su teturali između 
drveća i spoticali se o svaki korijen!... 

Slabo je tko osjećao udarce i umor, jer je svima 
neiskazana radost pobjede napunila srca, svi su bili 
puni veselja i tolike snage, da bi, kad bi se tko uspro- 
tivio, u prah satrli i proti cijelom se svijetu digli. 

Išli su snažno, glasno, bučno, kružeći blistavim 
očima po toj osvojenoj šumi, koja se ljuljala nad gla- 
vama, pospano šumila i prosipala na njih rosnu obo- 
rinu inja — kao da ih je suzama škropila. 

Odjednom Boryna otvori oči i dugo gledaše u An- 
teka, kao da sam sebi ne vjeruje, dok mu nije duboka, 
tiha radost obasjala lice, nekoliko je puta usnama 
maknuo i s najvećim naporom Ka. 

— Jesili ti to, sinko? ... Je si li ti? 

I opet se oravijestić | 

